
ĮVADAS 


Esama knygų, kurios dažnai minimos, tik toli 
rečiau skaitomos. Toks yra didžiojo lotyniškojo 
Bažnyčios tėvo veikalas, kurį paprastai vadiname 
jo Išpažinimais. O juk yra tai ne tik visai savo- 
tiškas, bet ir vienas iš giliamintiškiausiųjų pa- 
saulio literatūros kūrinių. Tačiau tūlas, pavadi- 
nimo primasintas griebęsis to veikalo, po pirmųjų 
bandymų įsigilint į jo turinį, yra dėjęs šalin tą 
knygą, nustebęs ir nusivylęs. Jis, gal būt, tikėjosi 
rasiąs ką panašu į taip pat pavadintąją Jono Jo- 
kūbo Rousseau knygą; tikėjosi, kad ten būsią 
irgi pikantiškų pasakojimų, kurių stiprumą gal 
būsiąs dar padidinęs svetimos tolimos praesies 
koloritas. Žinoma, nieko tokio nerasi Augustino 
Išpažinimuose. Jie yra religiškai filosofiška mąs- 
tymų knyga, ir geriau būtų palikti neverstą ant- 
raštę, kurią Augustinas yra tam veikalui parinkęs, 
kadangi jinai turi dvejopą prasmę. Savo tuose 
Išpažinimuose nori Augustinas be atodairos ir 
nepagražindamas išpažinti savo gyvenimo klai- 
das, bet šalia to ir už vis labiau nori jisai išpa- 
žinti savo Dievą ir pagarbinti gausingą Jo gerumą 
bei gailestingumą. Jaunystos pergyvenimai ir jo 
dvasinės raidos gairės patiekia jam progos tai 
"iki aukščiausio laipsnio įžiebti savo meilę Dievui, 
tai giliai siekiančia spekuliacija pasvarstyti sun- 
kias problemas, tai sekti švelniausius žmogaus 

širdies judesius su ligi šiol negirdėtų psieholo- 
giško stebėjimo jautrumu. 

Kai Augustinas rašė Išpažinimus — apie 400 
metus po Kristaus — jam buvo sukakę 46 metai; 
jau devynerius metus jis buvo išbuvęs kunigu, o 
penkerius ar šešerius — Hipponos vyskupu. Nuo 
jo jaunų dienų pergyvenimų ir santykių, interesų 
ir kovų buvo jį atskyręs, tartum platus tarpas, jo 
atvirtimas (386 m. vasarą) ir krikštas (387 m. 
Velykos); bet, atsižvelgiant į laiko ilgį, tie įvykiai 
nebuvo dar taip toli nuo jo, kad jis nebūtų ga- 
lėjęs jų atnaujinti savo atminty. Ir nuo daugumo, 
0 gal nuo visų autobiografijų Išpažinimai skirias 
tuo, kad jų autorius yra visiškai nuoširdus. Juk 
rašo jis visažinančio Dievo akivaizdoj: kaip gi 
jisai būtų galėjęs kitaip pavaizduoti dalykus, negu 
kaip kad jie atrodo toje šviesoje? Jis nieko ne- 
nutyli, nieko nepagražina, nieko neuždangsto. 
Greičiau galima būtų pasakyti, kad jis perdaug 
agniai elgias su savim pačiu, kai smerkia didžią- 
sias ir mažąsias savo klaidas, kurias matuoja 
griežtu vėlesniojo savo gyvenimo matu. 

Augustinas nedaug teturi nepaprastų įvykių 
papasakoti. Jis išeina tuos mokslus, kuriuos buvo - 
nustatęs kelių šimtų metų padavimas: iš gimtųjų 
namų patenka jis į pradžios mokslo mokytojų 
rankas, paskiau — į taip vadinamųjų gramatikų, 
kurie jį supažindino su lotyniškosios ir graikiš- 
kosios literatūros kūriniais; pagaliau patenka 
vaikas į retorių mokyklą. Augustinas taria esant 

visiems žinomus to mokslinimo laipsnius bei prie- 
mones. Pačius įvykius jis paprastai papasakoja 
keliais žodžiais — ir tuoj kyla subrendusio vyro 
minty klausimai, kurie jau jo nebepaleidžia. Pa- 
sakodamas antrojoj knygoj apie vieną išdykusį 
jaunų dienų žygį, jis atsidėjęs iš visų pusių nagri- 
nėja, kuris galų gale buvęs jam tikrasis motivas 
tam žygiui atlikti. Kartaginoj, viename iš centrų 
tuolaikinės dvasinės bei materialinės kultūros, 
kur jį nusiuntė tėvai toliau mokytis, galingai su- 
žavėjo jautrų jaunikaitį teatras. Dabar Augustinas 
nesiliauja kaltinęs save už tą naują savo aistrą 
ir kartu aštriausiai smerkęs viešuosius vaidini- 
mus. Bet vienkart domina jį klausimas, kaip tatai 
yra, kad tragiška mus džiugina, kad, vaidinant 
ką sopulinga, mes jaučiame džiaugsmo. 

Iš kitų asmenų autorius vien tik apie savo 
motiną, š. Moniką, plačiau tekalba. Mes sekame 
ją, pradedant ankstybesniu laipsniu, kai ji jau 
buvo, tiesa, krikščionė ir ištikima bei švelni 
žmona bei motina, bet nebuvo dar pradėjusi kilt 
į aukštybės; lydime per tą periodą, kai ji tiek 
širdgėlos turėjo ir karštų ašarų išliejo dėl klai- 
džiojančio mylimojo sūnaus, ir matome ją pasie- 
kusią aukštą skaidrumo laipsnį ir visiškai alsi- 
gręžusią nuo pasaulio paskutiniajame pašnekesy j 
su sūnum Ostijoj kelios dienos prieš jai mirsiant. 
Šalia motinos, maloniai mini Augustinas savo Iš- 
pažinimuose du-tris jaunų dienų draugus; tačiau 
tos asmenybės nėra ryškiai pavaizduotos. Būtų 


mums malonų daugiau išgirsti ir apie š. Ambro- 
zijų, kurio pamokslai padarė Augustinui tokios 
gilios ir pastovios įtakos; bet neatrodo, kad būtų 
“buvę užsimezgę glaudesni asmeniniai santykiai jų 
dviejų tarpe. Vis dėlto į didžiojo pamokslininko 
it vyskupo paveikslą liko įrašyta keletas mielų 
bruožų. Užtat visai nėra Išpažinimuose istoriš- 
kojo fono. Apie sunkią valstybės padėtį ir apie 
grumzdžiančią jai artimą pražūtį visai nekal- 
bama. Taip pat maža tesužinome apie tai, kaip 
buvo Augustinas nusistatęs Romoj priešais tuo- 
metines dvasines sroves. Tiesa, sutinkame Išpa- 
žinimuose Simmacho vardą, nes tas tatai Sim- 
machas parūpino Milane iškalbos mokytojo vietą 
jaunajam iš Afrikos į Romą atvykusiajam reto- 
riui. Bet rodos, kad nei tuomet, nei vėliau Au- 
gustinas nebuvo susidomėjęs literatinėmis imty- 
nėmis, garsiuoju ginču dėl Viktorijos aukuro, 
ginču, kurį vedė Simmachas, pagoniškosios sena- 
torių partijos vadas, su š. Ambrozijum. Mirus 
Monikai, Augustinas buvo dar sykį atvykęs į 
Romą ir išbuvo ten maždaug gal ?4 metų. Nega- 
lėjo jisai nepastebėti, kaip bėsanti persimainiusi 
senosios Romos sostinė per krikščionybės įtaką; 
juk tos permainos daugiur jau veržtis veržės į 
viršų. Kokios brangios būtų mums atitinkamos 
tąja kryptim pastabos, ypač kad šiandien yra 
labai pakilęs susidomėjimas krikščioniškąja ar- 
cheologija! Tik, deja, tokių pastabų Išpažini- 
muose nerandame, 


Kas ten sužadina mūsų dėmesį, yra visai kas 
kita. Augustinas permąsto, kokiais aplinkiniais 
keliais ir kaip Dievui slaptingai jį vedant pateko 
jisai iš klaidos bei nuodėmės nakties per abejo- 
jimų bei laimės ilgesio kančias į palaimingąjį 
krikščioniškosios tiesos prieglobstį. Todėl, bepa- 
sakodamas pagal chronologiškąją eilę įvykius, 
jisai kartkartėmis pertraukia pasakojimą, aprėp- 
damas įvykius plačia refleksija, ir pasidavęs 
religiniams motivams, paskęsta meditacijose. 
Tiesa, svarbiuosius kryžkelius autorius nušviečia 
„skaidria šviesa ir reikiamai įvertina veiksnius, 
kurie padarė lemiamą įspūdį jo dvasiniam au- 
gimui; bet visai savaime bei natūraliai į pinamąją 
faktų pynę įsipina įvertinimas, kaip visi tie da- 
lykai atrodo pasakotojui dabar, kai visai yra per- 
simainę jo nusistatymai. 

Cicerono ,„Hortensius“ pirmąsyk pakreipė 19 
metų jaunikaitį, visai atsidėjusį išorei, aukštesnio 
tikslo linkui, ir mes turime padėkoti Augustinui, 
labai mėgusiajam tą veikalą, kad per jį išliko 
mums bent atskiri gabalai tojo rašto. Jaunikaityje 
atsibudo varžtas į pažinimą bei žinojimą, gyvas 
ilgesys pažinti aukštesnę viską pabaigiančią bei 
aprėpiančią tiesą. Jis tikėjosi atrasiąs pasitenki- 
nimą, jeigu įstosiąs į manichiejus; suvadžiotas 
iškalbingų jų pažadų, jis prisidėjo prie jųjų. Pas- 
kiau, atvirtęs į katalikų tikėjimą, jis laikė sau 
ypačiai skirtu uždaviniu kovoti su tąja sekta, kilu- 
siąja Rytuose ir, rodos, tik vėliau susilietusią ja 

su krikščioniškais elementais. Augustinas sten- 
gėsi manichiejų klaidas griauti per pamokslus ir 
viešus ginčus, per aplinkraščius ir dissertacijas 
ir per stambesnius veikalus. Šita erezija, pava- 
dintoji pagal savo įkūrėją Mani, buvo pradėjus 
plisti Vakaruose jau nuo pirmojo trečdalio 4. šimt- 
mečio ir ypačiai daug šalininkų buvo atradusi 
Rymiečių Afrikoj. Tad Augustinas galėjo apie 
tą sektą kalbėti, kaip apie pažįstamą, ir jam ne- 
reikėjo dėstyti plačiai bei sistematiškai manichiejų 
sąjungos mokslą, organizaciją ir kultą, nors toji 
sąjunga iš dalies buvo užsidangsčiusi paslapties 
skraiste. Ir iš tikrųjų, apie manichiejų organi- 
zaciją bei kultą Išpažinimuose nesužinome beveik“ 
nieko. Bet randame vertingų žinių apie paskirus 
jų mokslo punktus ir gauname žvilgterėti į tą 
keistą fizinių bei religinių įvaizdų mišinį. Užtat 
Augustinas Išpažinimuose plačiai ir atsidėjęs 
sprendžia problemas, kur jam buvo iškilusios per 
tą jo susidėjimą su manichiejais ir, tartum kokios 
sienos, buvo jį atskyrusios nuo Bažnyčios mokslo. 
Neigiamoji  manichiejų kritika -buvo nuteikusi 
Augustiną nepalankiai Senajam Įstatymui; tą ne- 
palankumą nugalėjo tik š. Ambrozijaus pamoks- 
lai. Aiškinimas, su kuriuo Augustinas per tuos 
pamokslus susipažino, išblaškė tuos tariamuosius 
papiktinimus, kuriuos jisai lig tol matydavo kai 
kuriuose Biblijos posakiuose bei pasakojimuose. 
Bet metų metais !eko Augustinui rungtis su! klau- 
simais, kas yra Dievo esmė ir iš kur yra kilę 

pikta. Manichiejų sistemoj geras ir blogas pradas 
stovėjo prieš vienas antrą šviesos ir tamsos kara- 
lysčių pavidale. Jie savo grubiai materialistišku 
mąstymo būdu tesugebėjo ir Dievą suprasti vien 
kūniškai: Dievas yra jiems švelni šviesos me- 
džiaga. Sukraudami visa pikla ant pikto prado, 
esančio šalia asmenybių, jie pataikąvo dorovinci 
žmogaus silpnybei. Tad klausimas, iš kur yra 
kilę bloga, domino ne vien protą, 0 ir visam 
žmogui buvo svarbus, ir šitas klausimas dažnai 
jaudindavo Augustino dvasią iki pat gelmių. Tik 
tuokart, kai perplyšo uždangalai, kuriais mani- 
chiejai buvo uždangstę jam žvilgsnį; kai Augu- 
stinas priėjo prie tyresnės Dievo sąvokos ir pra- 
dėjo griežtai atskirti tai, kas Dievas, nuo to, kas 
kūrinys; ir, pagaliau, kai jis Katalikų Bažnyčios 
skelbiamajame išganymo moksle pažino parem- 
tąją Dievo apreiškimu tiesą: tuokart išnyko jo 
svyravimai ir abejojimai. Ką Augustinas pasakė 
apie šitą sunkiąją problemą, kiti krikščioniškieji 
mąstytojai vėliau toliau nagrinėjo, bet iš esmės 
Augustino nebepralenkė. 

Paskutiniuoju lemiamuoju tarpu, prieš atvir- 
siant, labai domino Augustiną š. Povilo laiškai. 
Bet tuo pat tarpu pajuto jis įtakos iš kitos pusės 
Skaitė jisai lotyniškai verstus platonikų raštus. 
Bet kuriuos? Labai norėtume tai žinoti. Juk Au- 
gustinas, Bažnyčios tėvas, didis paskesniųjų šim!- 
mečių mokytojas, yra įžymiausiasis bei įtakin- 
giausiasis atstovas tojo krikščioniškojo plato- 


nizmo, kuris dar visiškai viešpatauja pirmajam 
viduramžių scholastikos periodui ir kurį krikš- 
čioniškasis Alberto bei Tomo aristotelizmas tik 
modifikavo ir pataisė, bet ne išnaikino. Norė- 
tume žinoti, kokiu pavidalu pirmiausiai pasišovė 
Augustinui platoniškasis mąstymo būdas, kad 
padarė tokios didės įtakos jo paties mąstymui. 
Bet paminėjimas septintojoj Išpažinimų knygoj 
nepatiekia mums užtenkamų davinių. Aišku vien, 
kad čia negalime įtarti Platono dialogų ir vyres- 
niųjų jo mokinių raštų: Augustinas mini ten daug 
vėlesniųjų laikų spekuliacijas, lygindamas jas su 
Jono evangelijos prologu. Be abejo, jos greičiau 
buvo kilusios iš t. v. neoplatonikų mokyklos idėjų 
rato (tos mokyklos įkūrėjas buvo Plotinas). Iš- 
pažinimuose ir kituose Augustino raštuose galima 
rasti pėdsakų, kurie rodo Augustiną pažinus Plo- 
tino „Enneadas“. Bet vis dėlto ne iš jų bus ėmęs 
mūsų rašytojas anas spekuliacijas. 
Neoplatonizmui besirutulojant padarė įtakos 
aleksandrijietis Filonas ir jo paskleistasis logoso 
mokslas, kuriame yra susiliejusi daiktan sentesta- 
mentinė išmintis su graikiškąja filosofija. Bet 
Plotino mokslas apie antpasaulinį Viena ir iš jo 
kilusįjį taip pat antpasaulinį intellektą ir apie 
sielą, kuri esanti tarpininkė-įteikėja pasauliui die- 
viškųjų minčių, — visas tas mokslas neatitinka 
to, ką Augustinas anuose raštuose rado ar manė 
radęs. Jis bara filosofus už išdidumą, kuris jiems 
neleidęs suvokti giliausiąją logoso mokslo prasmę 

— žmogum pasidarymo paslaptį. Todėl pasidarė 
jie neišmintingi, tardamies esą išmintingi ir, 
užuot garbinę Aukščiausiąjį, ėmė lenktis men- 
kiems paveikslams ir pavertė dievais žmones bei 
gyvulius. Bet jeigu iš tų pastarųjų žodžių norė- 
tume pasitiekti nurodymų, kad, girdi, anie raštai 
buvę Porfirijaus arba kurio kito pagoniškųjų 
prietarų gynėjo, tai neleistų mums to padaryti 
tas sumetimas, kad Augustinas čia visai nepa- 
reiškia kokio individualaus sprendimo, o tik nau- 
dojas apaštalo Povilo žodžiais iš rašto į Rymiečius. 

Tad tenka čia palikti neišspręstą klausimą. 
kas tai buvo per raštai. Bet jų studijavimui pri- 
skaito Augustinas tą svarbų sau dalyką, kad jam 
pasiklojo pažinti ir pripažinti antpojutinę tiesą. 
Tą tatai palikimą paveldėjo neoplatonikai iš Pla- 
tono, tik paskiau be galo be krašto išpūtė jo 
mintis. Platonas pirmiausia prisimygdamas mokė, 
kad ne šis pojutinio patyrimo pasaulis, tik kitas, 
anapusinis, yra, tikrai pasakius, Tikra ir tikrai 
Esą. Nes šis yra nepasidaręs ir nepraeinąs, tuo 
tarpu kai viskas kūniška turi pasidaryti ir mai- 
nytis., Tas anapusinis pasaulis yra pasaulis idėjų, 
kurias mes nei akimis regime nei rankomis ly- 
time, tik savo proto sąvokomis pagauname: tik- 
rojo grožio ir gėrio pasaulis, kurio vien šešėliškas 
atvaizdas yra šis žemės pasaulis. Tiesa, blaivi 
kritika negalėjo nepažinti, jog poetiškasis užside- 
gimas čia prašoko tikslą, jog anosios idėjos, kaip 
kad jas Platonas svajojo, tie regimųjų daiktų 

pirmavaizdžiai, nėra jokios sau pačioms egzistuo- 
jančios "tikrenybės, o lik mąstančiojo proto ab- 
strakcijos, tik mūsų pačių sudarytųjų sąvokų tu- 
riniai, kuriuos mes padarome tariamai savaran- 
kiškomis būtybėmis. Taip ir Aristotelis buvo jau 
jų išsižadėjęs, bet vis dėlto su jomis drauge ne- 
buvo paneigęs viso antpojutinės tikrumos rato, 
Platonui idėjų pasaulio priešaky stovi Gėrio idėja, 
kuri yra daugiau negu idėja, nes jinai yra vien- 
kart visų idėjų priežastis ir taip pat regimojo pa- 
saulio priežastis, vadinas, ne kas kita — vien 
Dievas. Aristotelis regimąjį pasaulį daro priklau- 
somą nuo vieno aukščiausio vieningo Judintojo, 
kurį jisai supranta kaip aukščiausiąjį Protą ir 
kaip nekūnišką, vadinas, kaip dvasinę Tikrumą.. 
Tai aukščiausiajai dvasinei Tikrumai, tam trans- 
cendentiškajam, turinčiam savy visą tobulybe, 
nuo sutvertojo pasaulio begaliniu tarpu atskir- 
tajam Dievui pritaikino paskiau atsibundančioji 
krikščioniškoji spekuliacija tuos predikatus, ku- 
riuos buvo nukalęs Platonas idėjų pasauliui. 


Ir ne tik tai. „Idėjos, žinoma, nėra kokios ten 
savarankiškos būtybės; bet jos yra Dievo mintys, 
paskiri momentai Jo išminties, kiek jinai yra 
atsigręžusi pasaulio linkui. Kaip tiktai visus ne- 
aiškių svyruojančių įvaizdų rūkus nugalėjo tikė- 
jimas asmeniško Dievo, nuo kurio pareina dangus 
ir žemė, tartum savaime turėjo įvykti anas pir- 
mykščiojo mokslo pakitimas“. 

Bet, jeigu yra antpojutinis pasaulis, dvasinė 
tikruma, apie kurią mes šį-tą žinome, būtinai 
reikia, kad mes turėtume kokių nors santykių 
su jąja, netgi būtume vidujai giminės. Kaip 
mes būtume galėję ją pažinti, jeigu ji būtų mums 
visai svetima, ir mes nieko kito neturėtume, kaip 
tik pajautimus, kuriems prieinamas kūniškųjų 
daiktų vien paviršius? Jeigu pripažįsti antpoju- 
tinę, vadinas, protu suvokiamą tiesą, tuo patim 
priimi dvasinį pažinimo pradą. Dėl to tatai Pla- 
tonas sielą pasakė esant idėjos giminę, 0 Aristo- 
telis aptaria dieviškosios mąstančiosios Dvasios 
esmę pagal analogiją su mūsiške. 


Tokios tatai buvo išvados bei akstinai, kurių 
galėjo Augustinas pasitiekti, skaitydamas plato- 
nikų raštus, o šie, kaip jau anksčiau buvo mūsų 
pasakyta, priklausė prie neoplatonizmo minčių 
rato. Čia buvo kraštutiniška tendencija mintis 
versti realybėmis. Neoplatonikai be galo mėgsta 
abstrakcijas ir sąvokų poeziją. Patiriamasis pa- 
saulis paskęsta gilioj ūksmėj. Juos domina vien 
protu suvokiamasis pasaulis, kurį pažįstame ne 
per patyrimą bei diskursyviškąjį mąstymą, tik 
per intelektuališką veizėjimą, susisiekdami su tuo 
pasauliu betarpiškai. 

Neabejotina, kad kaip tik šis mąstymo būdas 
padarė Augustinui gilaus bei pastovaus įspūdžio. 


Išpažinimuose randame aiškių pėdsakų. Tiesa 
reiškia Augustinui ne tam tikrą sakinį, kurį mūsų 

protas mąsto, kartu turėdamas sąmonėj. jog tas | 
sakinys turi galią, ir jog visi turi jį tokį pripa- 
žinti; tiesa yra Augustinui kažkas, kas yra iš tik- 
rųjų, kas yra realesnis už kūniškąjį pasaulį, ką 
jis myli, dėl ko jis užsidega. Tiesa yra regimai 
paplitusi visiems, kaip kad šviesa; jinai yra am- 
žina ir nekintama. Tiesa yra Dievas, ir Dievas 
yra tiesa. Dievas yra aukščiausioji tiesa, visa 
kita yra tiesa vien per Jį, yra vienas (tik tos 
aukščiausiosios Tiesos spindulys; visa kita mes 
pažįstame anos Tiesos šviesoj. Tą pačią Tiesą 
betarpiškai pasiekti yra tai paskutinysis mūsų 
ilgesio tikslas; bet mes to neįstengiame: mūsų 
akis yra tam per silpna; lyg apjakinti, mes esame 
meste atmetami šalin; nebent tatai paskirais trum- 
pučiais ekstazės akimirksniais galime šiame gy- 
venime tai pasiekti. Pastoviai pasiekęs tiesą per 
tai, kad jau būsi susijungęs su Dievu, pasidarysi 
laimingas aname gyvenime. 


Vėlesniųjų laikų spekuliacija pasilaikė ne visus 
krikščioniškojo platonizmo elementus, tojo plato- 
nizmo, kuriam atstovauja Augustinas. Jinai pa- 
šalino, kas būtų galėję pataikauti klaidingos mi- 
stikos iliuzijoms arba patiekti medžiagos nelem- 
tiems aiškinimams. Naudinga yra kai kuriose 
Išpažinimų vietose tai prisiminti. 


Kitu atžvilgiu nematau reikalo daryti panašią 
pastabą. Yra kalbėta apie kvietistišką, dargi pa- 
tologišką elementą Išpažinimuose. Dėl to nėra 

galima ginčytis, kadangi sprendimas pareina nuo 
pasirinktojo punkto, iš kurio į tai žiūrėsi. Ti- 
kinčiajam krikščioniui yra Dievo meilės idealas, 
visiško atsidavimo Dievui idealas, priešais kurį 
nykte išnyksta visoki kita vertybė. Tai nepaša- 
lina pareigos darbuotis pagal savo pašaukimą. 
esant nariu Dievo nustatytos visuomenės santvar- 
kos. Bet, kaip kiekvienas žmogus, alsižiūrėdamas 
į tai, turi išspręsti sau tenkantį uždavinį, to nėra 
galima įsprausti į vieną bendrą formulę. Čia yra 
kiekvieno paskiro žmogaus dalykas ir esti įvairiai 
atliekamas, destis koki yra kiekvieno nuotaika, 
dvasios kryptis ir įvairios viršinės aplinkybės 
Tiesa, kurios Augustinas nuo pat jaunų dienų 
taip uoliai ieškojo, kurios taip aistringai troško. 
buvo jam vienkart ir laimės uždas, vienintelis 
pastovus širdies patenkinimas. Nuo to laiko, kai 
Cicerono ,„Hortensius“ pirmąsyk uždegė jame 
filosofijos meilę, Augustiną galingai domino „me 
vien koki proto problema, tik lygiai tiek pat, 
arba dargi daug stipriau valios bei veiksmo pro- 
blema. Pažinimo tikslas, prie kurio jis veržės, 
nuo pat pradžios atrodė jam vienkart esanti 
norma, pagal kurią jis turįs tvarkyti savo gyve- 
nimą. Ir, juo aukščiau nusistatė jis savo tyrinė- 
jimo tikslą — visiškai aiškiai suvokti absoliutę 
tiesą — juo neužtenkamesnis atrodė jam viskas, 
ką gera galėjo patiekti jam gyvenimas, juo būti- 
nesnis išsižadėjimas visko, prie ko jį traukė 
žemėn krypstanti aistra. Šičia buvo giliausiasis 

pagrindas tų sielos kovų, kurias Išpažinimai taip 
nebepasekamai vaizduoja“. 


Dėl to tatai ir tų kovų pabaiga Augustinui 


reiškė daug daugiau, nekaip vien tik kokios teo- 
retiškos problemos išsprendimą arba kokio naujo 
sėkmingo spekuliacijos atžvilgio suradimą. Čia 
dalyvavo visos turtingos Augustino dvasios jė- 
gos, visos jo širdies spiruoklės, visi jo jausmų 
virpesiai. Iš čia parėjo visas jo gyvenimas, jo 
laimė, visas jo aš; teko visiškai nutraukti ryšius 
su pracitim ir visiškai atsinaujinti. "Tas atsinau- 
jinimas iš lėto kūrėsi ir pagaliau prasikalė. Ne 
filosofų dedukcijos ir ne galingoji Ambrozijaus 
iškalba stumtelėjo Augustiną galutinai pasiryžti, 
tik vieno keleivio (iš jo tėviškės) pasakojimas 


apie išsižadėjimo pilną Egipto atsiskyrėlių gy- 2 


venimą ir apie stebuklingą to pavyzdžio galią. 
O jau kai atėjo krizė, kai įvyko katastrofa aname 
Milano sode ir vienkart tas didis „atsigręžimas“, 
kaip kad tai vadindavo mistikai, — Augustinui 
būtų jau buvę tiesiog nebegalima laisvai ir ilgam 
grįžti prie kokio pasauliško darbo ar vėl pradėti 
gyventi taip, kaip ligi tol buvo gyvenęs. 

Ar jis dabar jau tikrai buvo pasidaręs kitoks? 
Augustinas pats jautė reikalą išaiškinti tą da- 
lyką. Todėl dešimtojoj knygoj Augustinas ne- 
benori kalbėti apie tai, koks pats buvo prieš tai, 
tik pavaizduoti tą padėtį, kurioj jis buvo tuo- 
met, kai tat rašė. Ir čia jis kartkartėmis per- 
traukia savo pasakojimą garbinamomis bei dė- 

kojamomis maldomis ir toli į šalį siekiančiais 
svarstymais. Toji įtampa, kurią jautėme pir- 
mose devyniose knygose, čia atsileidžia, bet pa- 
silieka nuostabusis sugebėjimas pagaut ir anali- 
zuot sielos judesius, netgi slapčiausiuosius bei 
painiausiuosius, ir anais laikais negirdėtas mo- 
kėjimas rasti tinkamą žodį išreikšti tam, ką pats 
buvo jutęs bei pastebėjęs. Šalia tų gerumų, kurių 
pilna visame veikale, išblykšta ta aplinkybė, kad 
Augustino lotyniškoji kalba nėra klasiška, kurios 
mes esame mokęsi mokyklose. Augustino kalba 
turi ano laiko charakterį: rodo nemaža to ma- 
nieriškumo, kurį buvo išūgdę graikų sofistai, ir 
kuris buvo įsigalėjęs ir lotynų prozoj. O juk ne 

bergždžiai jis buvo mokęsis retorių mokykloj ir 
“ pals buvęs meniškosios iškalbos mokytoju. 


Per kelerius metus prieš mirdamas Augusti- 
nas kritiškai peržiūrėjo gausingus savo raštus. 
Tuomet jis parašė apie savo Išpažinimus štai ką: 
„Jie šlovina teisingąjį ir gerąjį Dievą, atsižiūrint 
į tai, kas buvo pikta ir kas buvo gera mano gy- 
venime, ir jie turi kelti Dievop žmogaus dvasią 
nas kritiškai peržiūrėjo gausingus savo raštus. 
tai jie daro vėl, kai juos skaitau. Ką kiti apie 
tai mano, tesižinie patys; bet aš žinau, jog dau- 
gelis brolių yra turėję iš jų (Išpažinimų) džiaugs- 
mo ir dar turi“. 


Pusantro tūkstančio metų yra patikrinę tąjį 
teigimą. Š. Augustino Išpažinimai yra ištvėrę 


19 


per visas to pusantro tūkstančio metų permainas. 
Jie nėra knyga. skirta visiems ir kiekvienam, ta- 
čiau yra knyga, skirta tūliems, ir jinai vis ras 
sau skaitytojų, kuriems netgi širdies gelmės su- 


judins. 
Prof. Georg Graf von Hertling. 


20 


Š. AURELIJAUS AUGUSTINO 


IŠPAŽINIMAI 


PIRMOJI KNYGA 


PIRMAS SKYRIUS 


Didis esi, Viešpatie, ir be galo girtinas!), didi 
"Tavo galybė, ir Tavo išminčiai nėra ribų“). Ir 
garbinti Tave nori žmogus, viena Tavo kūrinio 
dalelė, žmogus. besinešiojąs savo mirtingumą, 
besinešiojąs savo nuodėmės liudijimą?) ir dar tą 
liudijimą, kad Tu, Dieve, priešinies puikiems*); 
iv vis dėlto nori Tave garbinti žmogus, viena 
Tavo kūrinio dalelė. Tu budini, kad būtų ma- 
lonu Tave garbinti, kadangi padarei mus, lem- 
damas linkti Tavip, ir nerami yra mūsų širdis, 
kol atsilsės Tavyje. Duok man, Viešpatie, žinoti 
ir suprasti, ar pirmiau yra šauktis į Tave, ar 
garbinti Tave, ir ar pirmiau yra pažinti Tave, 
ar šauktis į Tave. Bet kas šaukias į Tave, Tavęs 
nepažindamas? Juk, nepažindamas, gali šauktis 
Klaidingai visai į kitką. O gal greičiau šaukiasi 
į Tave, kad pažintų? Bet „kaip gi jie šauksis 
lo, į kurį netikėjo?“?) arba kaip tikės be skel- 
bėjo? „ir šlovins Viešpatį tie, kurie Jo ieško?““") 
Nes juk ieškantieji atras Jį ir atrandantieji gav- 


 pal. psal. 144,5, 

?) pal. ps. 146,5. 

3, Nuodėmės liudijimą (Rom. 7,23) — geidulius, 

*) Jok. 4,6; 1 Petr. 5,5: vadinas, kad ir jis yra pa- 
liestas pirmųjų tėvų nuodėmės, kur buvo kilusi iš pui- 
kybės, ir kurios pasėkos yra įvairios žmogaus silpnybės. 

5) Rom, 10,14. 

5) ps: 21,27. 


bins Jį. Tegu ieškau Tavęs, šaukdamasis į Tave; 
ir tegu šaukiuos į Tave, tikėdamas Tave, kadangi 
esi mums paskelbtas. Šaukias į Tave, Viešpatie, 
mano tikėjimas, kurį man davei, kurį man įkvė- 
pei, per savo Sūnaus žmogystę, per savo skelbėjo 
patarnavimą"). 


ANTRAS SKYRIUS 


Ir kuo būdu šauksiuos į savo Dievą, savo 
Dievą ir Viešpatį, nes juk į save patį šauksiu 
Jį, kai į Jį šauksiuos? Ir kuri yra manyje ta 
vieta, kur ateitų į mane mano Dievas? kur Dievas 
"įeitų į mane, Dievas, kurs padarė dangų ir že- 
mę?“) Taigi, Viešpatie, mano Dieve, argi yra 
manyje kas nors, kas galėtų Tave apimti? Argi 
dangus ir žemė, kuriuos padarei ir kuriuose 
mane padarei, apima Tave? Argi dėl to, kad be 
Tavęs nebūtų nieko to, kas yra, pasidaro galima, 
kad viskas, kas yra, apimtų Tave? "Tad, ka- 
dangi ir aš esu, kam prašau, kad ateitumei į 
mane, kurio visai nebūtų, jeigu pats nebūtumei 
manyje? Juk aš dar nesu pragare, o Tu ir tenai 
esi; nes, nors aš „nusileisčiau į požemius, Tu 
čia“?). Vadinas, manęs nebūtų, mano Dieve, 
visiškai manęs nebūtų, kad Tavęs nebūtų ma- 


") Skelbėjo, t. y. š. Ambrozijaus (palyg. Išpaž. V 15 ir 
laišk. 147, 23,52). 

8) Ps. 120,2. 

?) Ps. 138,8. 


nyje. Arba, geriau, manęs nebūtų, jeigu nebū- 
čiau Tavyje, iš kurio visa, per kurį visa, kuriame 
visa'?). Ir taip, Viešpatie, ir taip. Kur gi tad 
šaukiu Tave, kai esu Tavyje? arba iš kur atei- 
tumei į mane? Juk kur aš pasitraukčiau už 
dangaus ir žemės ribų, kad iš ten į mane ateitų 
mano Dievas, kurs yra pasakęs: „Dangų ir žemę 
aš pripildau“?'!), 


TREČIAS SKYRIUS 


Argi tad apima Tave dangus ir žemė, kadangi 
Tu juos pripildai? O gal pripildai ir dar atlieka, 
kadangi jie neapima Tavęs? Ir kur sutalpinsi 
tai, kas, pripildžius dangų ir žemę, dar lieka iš 
Taves? O gal nesi reikalingas, kad kas apimtų 
Tave, kuris viską apimi, kadangi, ką pripildai, 
apimdamas pripildai? Nes juk ne indai, kurie 
yra pilni Tavęs, daro Tave pastovų, kadangi, 
nors jie susikultų, neišsilietumei. Ir, kai išsilieji 
ant mūsų!?), Tu ne guli, tik pakeli mus, ir ne 
išsisklaidai, tik mus surenki. Bet, ką visa pri- 
pildai, Tavim visu pripildai. Ar gal, kadangi 
Tavęs viso negali apimti visa, apima dalį Tavęs 
ir tąją dalį apima vienkart visa? O gal atskiras 
dalis apima atskiri kūriniai ir didesnieji — dides- 
niąsias, o mažesnieji — mažesniąsias? Tad yra 

10, Rom. 11,36. 

11) Jer. 23,24. 

1) Palyg. Ap. Darb. 2,17. 

gal kita Tavo dalis didesnė, kita mažesnė? Arba 
gal visur esi visas, ir nė vienas daiktas neapima 
Tavęs viso? 


KETVIRTAS SKYRIUS 


Kas gi tad esi, mano Dieve? Kas, klausiu, 
jei ne Viešpats Dievas? Nes „kas yra Dievas, 
jei ne Viešpats? arba kas yra Dievas, atskyrus 
mūsų Dievą?“'?) Aukščiausiasis, geriausiasis. 
galingiausiasis, visagalis, gailestingiausiasis ir tei- 
singiausiasis, slaptingiausiasis ir čia pat esantysis, 
gražiausiasis ir tvirčiausiasis, pastovusis ir neap- 
čiuopiamasis,  nesimainomasis, viską  mainąs; 
niekados naujas, niekados senas, viską atnaujinąs 
ir pasendinąs puikiuosius, o jie nė žinote nežino; 
visada veikiąs, visada besilsįs; renkąs ir nieko 
nereikalingas; nešąs ir pripildąs, ir ginąs: su- 
tveriąs ir maitinąs ir tobulai įvykdąs; ieškąs, nors 
nieko Tau netrūksta. Myli, o nedegi, uolus esi, 
o nejauti susirūpinimų, gailies, bet Tau neskauda, 
pyksti, o pasilieki ramus, mainai veikalus, bet 
ne nusistatymus; priimi, ką atrandi'*), o nie- 
kados nebuvai praradęs; niekados nieko nerei- 
kalingas, o džiaugies pelnais, niekados negodus, 
o reikąlauji palūkanų. Duodama Tau ir perduo- 


22). Pa:17,925 
4) Kalbama apie Dievo meilę: kaip Jis ieško mūsų 
A sielų, nors savo laimei nėra jų reikalingas. 

dama, kad būtumei skolingas'?), o kas turi ką 
nors ne Tavo? Grąžini skolas, nors niekam nesi 
skolingas; dovanoji skolas, 0 nieko nenustoji. Ir 
ką čia mes pasakėme, mano Dieve, mano gyvybe, 
mano šventoji saldybe? arba ką pasako kas nors, 
kai kalba apie Tave? O vargas tiems, kurie apie 
Tave tyli, kadangi jie yra nebyliai, nors ir daug 
kalba. 


PENKTAS SKYRIUS 


Kas man duos atsilsėti Tavyj? Kas man duos. 
kad ateitumei į mano širdį ir prigirdytumei ją. 
kad užmirščiau savo blogybes ir apkabinčiau vie- 
nintelę savo gerybę — Tave? Kas esi Tu man? 
Pasigailėk, kad prabilčiau. Kas aš esu Tau, kad 
man liepi mylėti Tave ir, jeigu to nedarau, pyksti 
ant manęs ir grasai dideliausiomis nelaimėmis ? 
Argi maža būtų jau pati ta nelaimė, jeigu Tavęs 
nemylėčiau? Vargas man! Pasakyk man, pasi- 
gailėjęs, Viešpatie mano Dieve, kas Tu esi man. 
„Tark mano sielai: Aš esu tavo išsigelbėjimas“!*), 
Pasakyk taip, kad išgirsčiau. Štai, mano širdies 
ausys priešais Tave, Viešpatie; atverk jas ir 
„tark mano sielai: Aš esu Tavo išsigelbėjimas“. 
Bėgsiu ant to balso ir suimsiu Tave. Neslėpk 


5) Kalbama apie gerus mūsų darbus, kur nėra įsa- 
kyti; bet juk ir juos padarome, lik Dievo nialonei pa- 
dedant. 

10) Psal. 34,3. 

nuo manęs savo veido: mirsiu, kad nemirčiau, 
bet jį išvysčiau. Per ankštas yra mano sielos 
butas, kad į jį ateitumei: paertink jį. Yra ap- 
griuvęs: pataisyk jį. Yra jamė tokių dalykų, 
kurie įžeistų Tavo akis: prisipažįstu ir žinau. Bet 
kas jį išvalys? Arba kam kitam, jei ne Tau, 
šauksiu: „Nuo mano paslėptųjų nuodėmių ap- 
valyk mane ir nuo svetimųjų saugok savo tar- 
ną“!*). Tikiu, todėl kalbu'““). Viešpatie, žinai. 
Argi aš Tau neišpažinau „prieš save savo netei- 
sybę“, mano Dieve, „ir Tu atleidai mano nuodė- 
mės piktumą“!?). Nedristu bylinėtis su Tavim, 
kurs esi tiesa; ir nenoriu savęs apgaudinėti, kad 
mano nedorybė nemeluotų pati prieš save“?). Tad 
nesibylinėju su Tavim, nes, „jei Tu, Viešpalie, 
žiūrėsi neteisybių. Viešpatie, kas išsilaikys?“*!). 


ŠEŠTAS SKYRIUS 


Tačiau leisk man kalbėti Tavo gailestingumo 
akivaizdoj, man, žemei ir pelenams, leisk tačiau 
kalbėti, kadangi tas, į kurį kalbu, yra štai Tavo 
gailestingumas, 0 ne žmogus, kur iš manęs juc- 
kias. Ir Tu gal pašiepi mane, bet, atsigręžęs, 
pasigailėsi manęs. Ką gi aš noriu pasakyti, Vieš- 


17) Psal. 18,13. 
18) Psal, 115,1. 
10) Psal. 31,5. 
20) Psal. 26,12. 
2) Psal. 129,8. 

patie mano Dieve, nebent tik — kad nežinau, 
iš kur atėjau čion, į tą, kaip čia pasakius, mi:- 
tingąjį gyvenimą ar gyvybingąją mirtį? nežinau. 
Ir priėmė mane Tavo pasigailėjimų paguodos, 
kaip kad girdėjau iš savo kūno gimdytojų, iš 
kurio ir kurioj sudarei mane tam tikru laiku; 
aš pals neatsimenu. Tad laukė jau manęs pa- 
stiprinamasis žmogaus pienas; ir ne motina 
mano nei mano penėtojos prisipildydavo sau 
krūtis, tik Tu man per anuos asmenis tiekdavai 
kūdikystės maisto pagal savo nustatymą ir tur- 
tus, išdėstytuosius visur ligi pat visų daiktų 
dugno. Tu taip pat buvai taip surėdęs, kad aš 
nenorėdavau daugiau, kaip kad duodavai, ir kad 
mane penėjusios norėdavo man duoti tai, ką 
joms suteikdavai: kaip kad Tavo nustatyta, jos 
mielai norėdavo duoti man tai, ko jos gausiai 
būdavo gavusios iš Tavęs. Mat, joms pačioms 
buvo naudinga toji nauda, kurią iš jų gaudavau. 
kuri buvo ne iš jų, tik per jas: juk iš Tavęs 
yra visa gera, Dieve, ir-iš mano Dievo visas mano 
išganymas. Tai pastebėjau paskum, kai Tu man 
šaukte šaukei per visa tai, ką suteiki viduj ir 
iš viršaus; nes tuomet temokėjau vien žįsti ir 
pasiduoti pasigėrėjimams, o verkti, kai kas ne- 
maloniai užgaudavo mano kūną — ir daugiau 
nieko. 

Paskum pradėjau ir šypsoti, pirma per miega, 
paskiau ir budėdamas. Taip man apie mant 
pasakojo, ir aš palikėjau, kadangi tokius ma- 

lome ir kilus kūdikius, 0 aš pats to apie save 
neatsimenu. Ir štai palengva ėmiau justi, kur 
esąs, ir geisdavau savo norus parodyti tiems, 
kurie juos galėtų patenkinti; bet negalėjau. ka- 
dangi mano norai buvo mano viduje, o šie — iš 
šalies ir jokiu savo pojūčiu negalėdavo įeiti į 
mano sielą. Tad ir mėtydavau ir narius, ir gar- 
sus, ženklus, panašius į savo geismus, ne daug, 
kiek tegalėjau ir kokius tegalėjau; bet jie ne- 
reiškė to, ką turėjo reikšti. Ir, kai manęs nepa- 
klausydavo ar dėl to, kad nesuprasdavo, ar kad 
man nepakenktų, aš pykdavau ant vyresniųjų, 
kad man nenusileidžia, ir ant laisvųjų, kad man 
nepatarnauja, ir nugieždavau ant jų savo pyktį 
tuo, kad verkdavau. Sužinojau tokius esant kū- 
dikius, kuriuos galėjau stebėti, ir, kad ir aš toks 
pat buvau, daugiau man pasakė nežiniomis jie 
patys, negu tai žinantieji mano maitintojai. 

Ir štai mano kūdikystė seniai jau mirė, 0 aš 
likau gyvas. O Tu, Viešpatie, kurs visada esi 
gyvas ir kuriame niekas nemiršta, kadangi prieš 
amžių pradžią ir prieš viską, kas net gali būti 
pavadinta ankstybesnis, Tu esi ir esi Dievas ir 
Viešpats visko, ką esi sutvėręs; Tu, kuriame tvyro 
visų nepastoviųjų dalykų priežastys ir nesimai- 
nomos lieka visų kintančiųjų daiktų pradžios, ir 
gyvena amžinos visų nemintinių bei laikinių da- 
lykų sąvokos: pasakyk man, prie Tavo kojų pri- 
gludusiam, Dieve, pasakyk gailestingasis savo 
vargšui tarnui, ar mano kūdikystė prasidėjo, jau 

mirus kuriam mano amžiui. Gal tai buvo tas, 
kurį praleidau savo motinos įsčioje? Nes ir apie 
ji man šį-tą papasakota, ir pats esu matęs nėščių 
moteriškių. O kas dar prieš tai, mano saldybe, 
mano Dieve? Ar buvau aš kur nors ar kas nors? 
Nes neturiu, kas man tai pasakytų: nei tėvas, 
< nei motina negalėjo to pasakyti, nei kas kiltas 
nėra patyręs, nei aš pats neatsimenu. Gal juo- 
kies iš manęs, kad to klausinėju, ir liepi man 
Tave garbinti už tai, ką žinau, ir garsiai pa- 
garbą reikšti? 

Skelbiu Tavo garbę, dangaus ir žemės Vieš- 
patie, garbindamas Tave už savo pradžią ir kū- 
dikystę, kurių neatsimenu. Nustatei tokią tvarką, 
kad žmogus gauna samprotauti, koks pats bu- 
vęs, pagal tai, kokius mato esant kitus, ir, pasi- 
kliaudamas dargi moterėlių liudijimais, tikėti 
daugelį dalykų, save patį liečiančių. Juk gi bu- 
vau ir gyvenau jau ir anuomet ir jau kūdikystės 
gale ieškojau ženklų, kuriais galėčiau savo ju- 
timus pareikšti kiliems. Iš kur gi šitoki gyva 
būtybė, jei ne iš Tavęs, Viešpatie? Argi kas nors 
bus savęs paties kūrėjas? Ar gal koki nors gysla, 
kuria į mus teka būtis ir gyvybė, eina iš kitkur, 
o ne Tu padarai mus, Viešpatie, kuriam būti ir 
gyventi nėra skirtini dalykai, kadangi aukščiau- 
sioji būtis ir aukščiausioji gyvybė yra lai pat? 
Juk Tu esi aukščiausiasis ir nesimainai, ir Tavy 
neįvyksta šios dienos įvykiai, o vis dėlto Tavy 
įvyksta, kadangi ir visa tai yra Tavy: juk visa 

tai neturėtų kelių praeiti, jeigu Tu neturėtumei 
jų savyje. Tr, kadangi „Tavo metams nebus 
galo“??), Tavo metai — vienas šiandien; ir kiek 
daug jau dienų mūsų ir mūsų tėvų per Tavo tą 
šiandien yra perėję ir iš jo gavę savo įvairumus 
bei ypatumus; ir dar kitos pereis ir gaus anuos 
savumus. „Bet Tu esi tas pats“??) ir viską, kas 
įvyks ryto dieną ir toliau, taip pat viską, kas 
įvyko vakar ir dar pirmiau, padarysi šiandien, 
padarei šiandien. Kas man rūpi, jei kas nesu- 
prastų? Tegu ir jis džiaugias, sakydamas: „Kas 
tai yra?“?4) Tegu ir taip džiaugias ir bevelija 
geriau nerasdamas atrasti, negu atrasdamas ne- 
rasti Tavęs. 


SEPTINTAS SKYRIUS 


Paklausyk, Dieve! Bėda žmonėms dėl nuo- 
dėmių! Žmogus taria tai, ir Tu pasigaili jo, ka- 
dangi Tu jį padarei, bet nuodėmės jame nepa- 
darei. Kas man primena mano kūdikystės nuo- 
dėmę? kadangi niekas nėra be nuodėmės Tavo 
akivaizdoj, net ir kūdikis, kuris vieną tik dieną 
yra gyvenęs ant žemės. Kas man primena? Gal 
kiekvienas mažutėlis, kuriame regiu tai, ko nebe- 
atsimenu apie save patį? Kuo gi tad anuomet 
nusidėdavau? Ar kad verkdamas troškau krūtų? 
Nes, jeigu dabar taip elgčiaus, — žinoma, ne 

22) Ps. 101,28. 

2) Ps, 101,28, 

*) Ex. 16,15. 

krūtų taip trokšdamas, bet pritinkančio savo 
metams maisto, — labai teisingai likčiau išjuok- 
tas ir papeiktas. Vadinas, anuomet darydavau 
peiktinų dalykų, bet, kadangi negalėjau suprasti 
peikiančio, nei papročiai, nei protas neleisdavo 
manęs papeikti. Nes juk augdami išrauname ir 
išmetame šituos blogumus. Ir nesu matęs, kad 
kas, kai valo ką nors, nusimanydamas išmestų 
sera. Gal tam laikui ir anie poelgiai buvo geri, 
su ašaromis prašyti dargi to, kas duota būtų pa- 
kenkę, smarkiai pykti, kai nepaklausydavo lais- 
vieji ir vyresnieji, arba, kai gimdytojai ir šiaipjau 
išmintingesni žmonės ne tuč tuojau padarydavo, 
ko geisdavau, steigtis mušant kiek galima skaus- 
mo suteikti, kad neklauso įsakymų, kurių pa- 
klausyti būtų pavojinga? Taip tatai nekaltas 
yra kūdikių narių silpnumas, ne jų širdis. Esu 
matęs ir gerai pažinęs pavydų kūdikėlį: dar nė 
kalbėti nemokėjo, o jau išbalęs karčiai žiūrėjo 
į savo bendražindį. Kas to nežino? Motinos ir 
penėtojos sakosi tai pataisančios, nežinau, ko- 
kiomis priemonėmis. Nebent tatai yra ir tai ne- 
kaltumas — prie gausingai tekančio pieno šal- 
tinio nekęsti draugo, kuris yra labai reikalingas 
pagalbos ir vienu dar tuo maistu gyvybę palaiko. 
Bet tai visa nuolaidžiai pakenčiama, ne dėl to 
kad būtų niekai arba mažmožiai, bet kad am- 
želiui augant išnyks. Tai galite patys patikrinti, 
kai nebegalite jau tų pačių dalykų ramiai pa- 
kesti, pastebėję juos jau didesniame vaikelyje. 

Tu tad, Viešpatie, mano Dieve, kurs davei 
kūdikiui gyvybę ir kūną, aprūpinęs taip, kaip 
regime, jutimų galiomis, suvarstęs narius, pa- 
puošęs išvaizda ir įdėjęs visus gyvos būtybės 
linksnius, kurie padėtų paplisti ir išlikti; Tu man 
liepi Tave už visa tai garbinti, šlovinti „ir giedoti 
Tavo vardui, o Aukščiausi“*?), kadangi esi Die- 
vas visagalis ir geras, nors būtumei vien tik šituos 
daiktus padaręs, kurių niekas kitas negali pa- 
daryti, vien tik Tu, vienas, iš kurio yra kiek-- 
vienas matas, gražiausiasis, kuris viskam suteiki 
išvaizdą ir savo įstatu tvarkai viską. Tą tad, 
Viešpatie, savo amžiaus dalį, kurios pats neatsi- 
menu gyvenęs, tik kitais gaunu tikėti, ir kurią 
samprotauju gyvenęs, matydamas kitus kūdikius, 
nors šitas samprotavimas ir labai tikėtinas, — 
tą amžiaus dalį nenoromis tepriskaitau prie šito 
savo gyvenimo, kurį gyvenu šiuo laiko tarpu. 
Juk, žiūrint mano užmiršimo tamsumos, anoji 
amžiaus dalis yra lygi tai, kurią pragyvenau mo- 
tinos įsčioje. Vadinas, jeigu „aš pradėtas prasi- 
kaltimuose, ir nuodėmėse pradėjo mane mano 
motina“*“), kur gi tad, klausiu Tave, mano 
Dieve, kur gi, Viešpatie, aš, Tavo vergas, kur 
ar kada esu buvęs nekaltas? Bet štai praleidžiu 
aną laiką: ir kas bendra bėra man likę su juo, 
jeigu jokių jo pėdsakų nėra likę mano atminty? 
5) Ps. 91,2. 
26) Ps, 50,7. 

AŠTUNTAS SKYRIUS 


Juk, eidamas nuo kūdikystės dabartinio am- 
žiaus linkui, atėjau į vaiko amžių? o gal tik- 
riau — vaikystė pati į mane atėjo ir stojo į kūdi- 
kystės vietą? Ir nepasitraukė šioji: nes kur gi 
jinai nuėjo? a tačiau jos jau nebebuvo. Nes 
juk nebebuvau kūdikis, kuris dar nekalba, tik 
jau buvau mokąs kalbėti vaikas. Ir atmenu tai, 
ir, iš kur išmokau kalbėti, paskum pastebėjau. 
Nemokino manęs vyresnieji, pakišdami man žo- 
džius tam tikra mokslo tvarka, kaip kad truputį 
vėliau mokydami rašto, tik aš pats išmokau savo 
proteliu, kurį buvai man davęs, mano Dieve, kai 
dejavimais bei įvairiais kitais garsais ir įvairiais 
narių judesiais norėdavau išreikšti savo širdelės 
jausmus, kad žmonės padarytų, ko geidžiu, ir 
neįstengdavau nei visko išreikšti, ką norėdavau, 
nei visiems, kuriems norėdavau.  Svarstydavau 
atmintyj: kai žmonės pavadindavo kurį daiktą 
ir sulig tuo garsu pajudėdavo savo kūnu ten link, 
pastebėdavau tai ir įsidėmėdavau, kad tuo garsu, 
kurį jie ištardavo, jie vadina tą daiktą, kurį no- 
rėdavo man parodyti. O kad jie kaip tik tai no- 
rėdavo, pasireikšdavo kūno judesiais, tartum 
įgimtais visų tautų žodžiais, kurie reiškiami 
veidu, žvilgsniais, kitų narių judesiais ir balso 
garsais, kas visa parodo sielos jausmus, kai ko 
nors prašoma, ką nors turima, kas nors metama 
šalin ar ko nors vengiama. Taip tatai, dažnai 
sirdėdamas, palengva suprasdavau, ką reiškia 

žodžiai, išdėstyti įvairiuose sakiniuose atitinka- 
mose vietose, ir, prisipratinęs tuos ženklus tarti, 
jau išreikšdavau jais savo norus. "Taip ėmiau 
vartoti bendrus su aplinkui esančiųjų žmonių 
ženklus, kuriais pareiškiami norai, ir giliau įbri- 
dau į audringą žmonių gyvenimo bendrumą, tu- 
rėdamas dar klausyli tėvų orumo ir vyresniųjų 
žmonių nurodymų. 


DEVINTAS SKYRIUS 


Dieve, mano Dieve, kokių bėdų ir prigavimų 
teko man ten patirti! Man, vaikučiui, būdavo 
kartojama, kad tinkamai gyventi esą tai klausyti 
tų, kurie mane moko, kad aš turįs puikiai įsi- 
rengti šiame pasauly ir pasižymėti daugkalbiu 
menu, kurs padeda įsigyti žmonių pagarbos ir 
netikrųjų turtų. Tada atidavė mane į mokyklą. 
kad mokyčiaus rašto; o kam jo reikia, aš neži- 
nojau, vargšas; bet, jeigu tingėdavau mokytis, 
bausdavo. Mat, vyresnieji tai girdavo, ir daugelis, 
anksčiau už mus gyvenusieji, nustatė varginguo- 
sius kelius, kuriais ir mus dabar vertė eiti, ir 
kur besą padaugėję vargo ir sopulių Adomo vai- 
kams. Bet atradome, Viešpatie, žmonių. gebančių 
į Tave melstis, ir išimokome iš jų, jausdami, kiek 
tai buvo mums prieinama, kad Tu esi kažkas 
didis, kuris gali, dargi nepasireikšdamas mūsų 
pojūčiams, išgirsti mus ir mums padėti. Tad, 
dar vaikas būdamas, pradėjau melstis į Tave. 

„mano ' ramstį ir mano prieglaudą“??), ir verste 
versdavau savo dar neįgudusį liežuvį šauktis į 
Tave, ir prašydavau Tave aš mažas nemažu 
jausmu, kad netektų man mokykloj baudos. Ir. 
kai manęs neišklausydavai (kas neišeidavo man 
į neišmintį"*)), vyresnieji, dargi patys gimdytojai, 
kurie tačiau visai nelinkėjo man blogo, juokda- 
vos iš mano gautos mūšos, kur man tuomet buvo 
didė ir sunki blogybė. 

Ar yra kas nors, Viešpatie, toks didžiadvasis, 
labai dideliu jausmu su Tavim susijungęs, av 
yra, sakau, kas nors — mat, pareina tai ir nuo 
tam tikro bukumo — ar yra tad kas nors, kuris, 
su Tavim maldingai susijungęs. būtų taip kilniai 
nusiteikęs, kad kankinamąsias lentas ir kebeklius 
ir kitas panašias įvairias kankinamąsias įnages, 
kurių norėdami išvengti, žmonės po visą Žemę 
su dide baime į Tave meldžias, tokiais niekais 
laikytų, mylėdamas tuos, kurie tų daiktų smar- 
kiausiai bijo: kaip kad mūsų tėveliai juokdavosi 
iš kankynių, kurių mums, vaikams, suteikdavo 
mokytojai? Juk nei mažiau tų dalykų bijoda- 
vome, nei mažiau Tavęs prašydavome, kad pa- 
dėtumei jų išvengti; 0 vis dėlto nusidėdavome, 
mažiau rašydami arba skaitydami arba mąsty- 
dami apie mokslą, negu iš mūsų būdavo reika- 
laujama. Juk netrūko mums, Viešpatie, atminties 


2 Psal. 17,9: 
2) Palyg. ps. 21,3. 

ar gabumo, kurių, pagal Tavo valią, turėjome 
anam amželiui užtenkamai, bet patikdavo mums 
žaisti, ir bausdavo mus už tai tie, kurie patys 
tai darydavo. Bet paugusiųjų žaidimai vadinasi 
darbai, o vaikų, nors yra panašūs, baudžiami 
vyresniųjų, ir niekas nepasigaili vaikų, tiek anų, 
tiek abiejų. Nebent tatai kas gerai čia nusimanąs 
pripažins buvus naudingus mano gautus smū- 
gius, kad aš vaikutis žaidžiau sviediniu, ir tas 
žaidimas trukdė mane greitai išmokti rašto, ku- 
riuo paugęs dar blogiau žaisčiau. Ar gal kitaip 
elgdavos tas pats, kurs mane lupdavo, kai, nu- 
galėtas savo bendradarbio kuriame klausimėly, 
labiau kęsdavo nuo tulžies ir pavydo, kaip aš, 
kai mane, sviediniu bežaidžiant, nugalėdavo 
mano bendražaidis? 


DEŠIMTAS SKYRIUS 

Ir vis dėlto nusidėdavau, Viešpatie, mano 
Dieve, visų prigimtųjų daiktų tvarkytojau ir kū- 
rėjau, o nuodėmių tik tvarkytojau*"?), Viešpatie, 
mano Dieve, nusidėdavau, elgdamasis ne taip, 
kaip liepdavo tėvai ir anie mokytojai. Juk ga- 
lėjau paskiau gerai pasinaudoti mokslu, kurio 
kad įsigyčiau, norėjo anie mano artimieji, vis tiek 
koks buvo jų tikslas. Nes ne tuo buvau nepa- 

2) Dievas tvarko nuodėmes, ne jų norėdamas ar įsa- 
kydamas, tik leisdamas, kad mes ką blogai padarytume, 


iš ko Jis moka padaryti gera. 

klusnus, kad būčiau rinkęsis geresniuosius daly- 
kus, bet kad mėgau žaidimus, gėrėdamasis lenk- 
tynėse išdidžiais nugalėjimais, ir kutendavau savo 
ausis apgaulingomis pasakomis, kad jos juo 
karščiau jų geistų, ir tas smalsumas vis labiau ir 
labiau blizgėjo mano akyse, verždamasis į pavo- 
jingus vaidinimus, pasismaginimus vyresniųjų; 
bet tie, kurie tuos pasismaginimus rengia, esti 
už tai labai gerbiami, taip jog beveik visi to 
linki savo vaikeliams, kuriuos tačiau mielai lei- 
džia plakti, jeigu tokie vaidinimai jiems trukdo 
mokslą, per kurį jie, kaip globėjai trokšta, turi 
ateiti į tokią padėtį, kad patys galėtų rengti to- 
kius pasismaginimus. Žiūrėk į tai, Viešpatie, gai- 
lestingai ir išvaduok mus, į Tave jau besišau- 
kiančius; išvaduok ir tuos, kurie dar nesišaukia 
į Tave, kad imtų į Tave šauktis ir išvaduotu- 
mei juos. 


VIENUOLIKTAS SKYRIUS 


Buvau girdėjęs, dar vaikas būdamas, apie 
amžinąjį gyvenimą, pažadėtąjį mums pasižemi- 
nusio Viešpaties mūsų Dievo, nusileidžiančio že- 
mėn prie mūsų puikybės, ir jau buvau ženkli- 
namas Jo kryžiaus ženklu ir pasūdytas Jo 
druska??), kaip tik išėjau iš įsčios savo motinos, 

30) Katechumenai (rengiamieji prie krikšto) būdavo 
pirma pašvenčiami per rankų uždėjimą, patepimą ir drus- 


kos paragavimą (De catechizandis rudibus 26). Vertėjas. 

kuri labai pasitikėjo Tavim. Matei, Viešpatie, 
kai buvau dar mažas ir vieną dieną, ūmai su- 
ėmus man vidurėlius smarkiems sopuliams, kuo 
nemiriau, matei tuokart, mano Dieve, kadangi 
jau buvai mano sargas, kaip giliai susijaudinęs 
ir su kokiu tikėjimu meldžiau iš meilingos savo 
motinos ir visų mūsų motinos, Tavo Bažnyčios, 
suteikti man Tavo Kristaus, mano Dievo ir Vieš- 
paties krikštą. Ir persigandusi mano kūno mo- 
tina, kur su dar didesne meile gimdė mano am- 
žinąji išganymą savo skaisčioj tikinčioj širdy, 
būtų skubiai atlikusi reikiamus žygius, kad pri- 
imčiau išganomuosius sakramentus ir apsimaz- 
gočiau, išpažindamas Tave, Viešpatie Jėzau, 
trokšdamas nuodėmių atleidimo; bet tuoj pal 
atsikutėjau — ir todėl liko atidėtas mano apva- 
lymas, tartum būtų reikėję, kad aš dar susitep- 
čiau, jeigu liksiu gyvas: mat, po ano apsivalymo 
susitepti nuodėmėmis būtų didesnis ir pavojin- 
gesnis nusikaltimas. Tad jau tikėjau tuomet aš 
ir motina ir visa šeimyna, išskyrus vien tėvą. 
kuris tačiau neįstengė nugalėti manyje dievobai- 
mingos motinos įtaką, kad ir aš netikėčiau į 
Kristų, kaip ir jis pats dar nebuvo įtikėjęs. Mat, 
jinai steigės, kad Tu būtumei man tėvu, mano 
Dieve, verčiau negu jis, ir tame reikale Tu jai 
padėdavai, kad paveiktų savo vyrą, kuriam, nors 
ir geresnė būdama, buvo paklusni, kadangi ir 
šitame dalyke ji buvo paklusni Tau, nes tokia 
buvo Tavo valia. 

TA 5 TT a GTE PEENŲ 


Prašau Tave, mano Dieve, norėčiau žinoti 
(jeigu ir Tu norėtumei), dėl ko tuomet buvo ati- 
dėtas mano krikštas: ar mano naudai buvo man 
tartum paleistos vadžios, kad galėčiau nusidėti, 
ar nebuvo paleistos? Kodėl tatai dar ir dabar 
iš visur aidi mūsų ausyse apie tuos ir tuos as- 
menis: „Tegu sau! tesiryžtie! juk dar nėra pasi- 
krikštydinęs! “ O juk, kai esti užkliudoma kūno 
sveikata, nesakome: „Tesižinie! tegu ir daugiau 
žaizdų gauna! juk dar nėra išgydytas!“ Kiek tad 
būtų buvę geriau, kad aš ir greičiau būčiau iš- 
gijęs, ir įgytoji mano sielos sveikata mano paties 
bei manųjų pastangomis būtų besanti saugi, sau- 
g0jant ją Tau, kursai būtumei buvęs ją suteikęs. 
Tikrai geriau. Bet motina jau žinojo, kiek iv 
kokių sunkių pagundų gresia mane užplūsti, kai 
būsiu baigęs vaiko amžių, ir todėl bevelijo pa- 
vesti joms verčiau pačią žemę, iš kurios bus ga- 
lima paskiau padaryti Dievo pavidalą, negu palį 
jau padarytąjį pavidalą. 


DVYLIKTAS SKYRIUS 


O pačioj vaikystėje, kurios už mane bijota 
mažiau, negu jaunystės, nemėgau mokytis ir ne- 
kenčiau, kad mane verčia mokytis; tačiau vertė, 
ir tai buvo man gera; bet aš nesielgiau gerai: 
juk aš nebūčiau mokęsis, kad nebūtų manęs 
vertę.. Jeigu kas nors daro ką nors nenoromis, 
nedaro to gerai, nors ir gera yra tai, ką daro. 

Ir tie, kurie mane spyrė, nedarė gerai, bet gera 
man virto per Tave, mano Dieve. Jie nesirū- 
pino, kaip aš panaudosiu tai, ką išmokti jie mane 
spyrė, by tik tai pavartočiau pasotinti nepasoti- 
namiems turtingo neturto bei negarbingos garbės 
geismams. O Tu, kuriam. mūsų „galvos plaukai 
visi suskaityti“ yra?!), mano naudai naudojais 
klaida visų tų, kurie mane skatino mokytis; u 
mano klaida (kad mokytis nenorėjau) naudojais 
man pabausti, ko nebuvau nevertas aš, toks ma- 
žas vaikas, o jau toks nusidėjėlis. "Tuo būdu, 
pasinaudodamas tais, kurie negerai darė, Tu da- 
rydavai man gera ir, pasinaudodamas mano nu- 
sidėjimais, man pačiam teisingai atlygindavai. 
Taip Tu esi nustatęs, taip ir yra, kad kiekviena 
netvarkinga siela yra pati sau sava bausmė. 


TRYLIKTAS SKYRIUS “ 


Kodėl nekenčiau graikų kalbos, kurios mane 
vaiką mokė, nė dabar dar nesu sau pakankamai 
išsiaiškinęs. Buvau, mat, pamėgęs lotynų kalbą 
— ne tai, ko moko pradžios mokytojai, tik tai, 
ko moko vadinamieji gramatikai; aną pirmąjį 
"mokslą, kur mokomasi skaityti, rašyti ir skai- 
čiuoti, laikydavau ne mažiau sunkiu ir bau- 
džiamu už visą graikiškąjį. Bet ir tai iš kur kitur, 
jei ne iš nuodėmės ir gyvenimo tuštybės? nes 
juk buvau kūnas, nueinąs ir nebegrįžtąs kva- 


3) Mat. 10,30. 


pas?*?). Iš tikrųjų, geresnis buvo, nes tikresnis, 
anas pirmasis mokslas, per kurį palengva įsigijau 
ir dabar turiu tai, kad galiu ir paskaityti, atradęs 
ką parašyta, ir pats parašyti, ką tinkamas, — 
negu anas vėlesnysis, kur vertė mane įsidėti kokio 
ten Enėjaus klaidžiojimus, užmiršus savąsias 
klaidas, ir verkti dėl Didonės mirties, kad sau 
galą padariusi iš meilės, tuo tarpu kai sausomis 
akimis aš, nelaimingasis, žiūrėjau, kaip aš pats 
per tuos mokslus mirte bemirštąs Tau, Dieve, 
mano gyvybe! 

Iš tikrųjų, kas bėra nelaimingesnis už vargšą, 
kurs nesigaili savęs paties, tik verkia dėl Dido- 
nės, kur miršta, kad myli Enėjų, o neverkia dėl 
savęs paties, kur miršta, kad nemyli Tavęs, Dieve, 
mano širdies šviesa ir mano sielos duona ir jėga, 
užvaisinančioji mano proto bei minčių gelmes? 
Nemylėjau Tavęs ir paleistuvavau, atstodamas 
nuo Tavęs*?), ir man bepaleistuvaujančiam iš 
visur aidėjo: „Puiku! puiku!“ nes šio pasaulio 
prietelystė?*) yra paleistuvavimas, atsitraukiant 
nuo Tavęs, ir sakoma „puiku! puiku!“ kad gė- 
dėtųs, jeigu kas yra ne toks. Bet dėl to aš ne- 
verkiau, o verkiau dėl Didonės, kur, pasirinkusi 
paskutinę priemonę, geležim nusižudė??), ir pals 
pasirinkdamas paskutiniuosius Tavo kūrinius, 

32) Psal. 77,39. 

35) Psal. 72,27. 


“*) Jok. 44. 
35) Vergil. Aen. 6,457. 

metęs Tave ir, žemė, eidamas į žemę: ir, jeigu | 
man būtų neleidę to skaityti, man būtų buvę 
skaudu, kad nebeskaityčiau to, kas man suteiktų 
skausmo. "Tokia beprotystė buvo laikoma gar- 
bingesniu bei naudingesniu mokslu, negu tas, 
per kurį išmokau skaityti bei rašyti. 

Bet dabar mano sieloj tešaukia mano Dievas, 
it Tavo tiesa tesako man: Ne taip yra, ne taip 
yra! griežtai geresnis yra anas pirmasis mokslas. 
Juk štai esu labiau linkęs užmiršti Enėjaus klai- 
džiojimus ir visa kita panašu, negu rašyti ir 
skaityti. Tiesa, kabo uždangalai gramatikos mo- 
kyklų angose, bet jie ne daugiau reiškia paslap- 
ties gerbimą, kaip klaidos uždengimą. Tegu ne- 
šaukia ant manęs tie, kurių aš jau nebebijau, kai 
prisipažįstu Tau, ko nori mano siela, Dieve mano, 
it gėrėdamasis smerkiu piktuosius savo kelius, 
kad pamilčiau Tavo geruosius kelius. Tegu ne- 
šaukia ant manęs pardavėjai ar pirkėjai grama- 
tikos mokslų, nes, jeigu aš pasiūlysiu atsakyt į 
klausimą, ar tai tiesa, ką sako poetas, kad Enėjus 
kažkuomet buvęs atvykęs į Kartaginą, — mažiau 
mokytieji atsakys nežiną, o mokytesnieji dargi 
neigs tai esant tiesą. O jei paklausiu, kuriomis 
raidėmis yra rašomas Enėjaus vardds, visi, kurie 
tai yra išmokę, man atsakys teisingai ir pagal su- 
sitarimą bei nutarimą, kuriuo savo tarpe Žmonės 
tuos ženklus yra nustatę. Taip pat, jeigu pa- 
klausiu, iš katro dalyko kiltų gyvenime didesnių 
nepatogumų: ar užmiršus skaityti bei rašyti, ar 

anuos poetinius išmislus, — kas nemato, ką ai- 
sakys žmogus, kuris nėra visai praradęs sąmo- 
nės? Tad nusidėdavau aš vaikas, kai pamilęs 
labiau vertindavau anuos tuščiuosius dalykus už 
antruosius naudingesniuosius, arba, tikriau, šių 
nekęsdavau, anuos mylėte mylėdavau. O jau sta- 
čiai nuobodulio pasakėlė man buvo vienas ir 
vienas du, du ir du keturi, o maloniausias, kad 
ir toks nevertingas, vaizdas — medinis žirgas, 
pilnas ginkluotų vyrų, ir Trojos gaisras, ir pačios 
Kreuzos šešėlis?“ ). 


KETURIOLIKTAS SKYRIUS 


Kodėl tad nekenčiau ir graikų kalbos mokslo, 
kuris irgi patiekia panašių dainų? Juk ir Ho- 
meras sumaniai išaudė tokių pasakėlių, ir tos jo 
tuštybės yra labai malonios, o man vaikui jis 
buvo vis dėlto kartus. Tikiu, kad ir graikų vai- 
kams Vergilijus toks pat atrodo, kad jie taip 
yra verčiami jo mokytis, kaip aš ano. Būtent — 
sunkumas, sunkumas gerai išmokti svetimą kalbą 
tartum tulžim apšlakstydavo visus graikų pasakų 
malonumus. Aš nesupratau ten nė vieno žodžio, 
o mane spirte spyrė išmokti, baugindami sun- 
kiomis bausmėmis. Kadais kūdikystėje nė loty- 
niškų žodžių nežinojau nė vieno, tačiau, domė- 
damasis, išmokau be jokios baimės ir kankynių. 
dargi auklių glamonėjamas, juokus bekrečiant ir 


“6, Vergil. Aen. II 772. 


linksmai bežaidžiant su manim artimiesiems. O 
išmokau juos be bausmių, be sunkumo, kitų ne- 
verčiamas, kadangi mane vertė mano širdis 
reikšti savo mintis, ko nebūtų buvę, kad nebū- 
čiau kai kurių žodžių išmokęs, ne iš mokinančių, 
bet iš bekalbančių, kurių ausims ir aš dabar duo- 
davau išgirsti, ką jausdavau. Taigi, gana aišku, 
kad, šitų dalykų besimokinant, didesnės turi 
jėgos laisvas smalsumas, kaip baikštus būlinu- 
mas. Bet šis suvaržo nepastovųjį smalsumą, pagal 
Tavo įstatymus, Dieve, pagal Tavo įstatymus, ku- 
riems tarnauja taip mokytojų -rykštės, taip kan- 
kinių bandymai; Tavo įstatymai įstengia įmai- 
šyti mums išganomų kartybių, kurios mus šaukia 
vėl pas Tave nuo maringo malonumo, per kurį 
buvome nuo Tavęs atsitraukę. 


PENKIOLIKTAS SKYRIUS 


Viešpatie, išklausyk mano prašymą??). Tene- 
nusilpsta mano siela po Tavo drausme, ir tenepa- 
ilstu aš, pripažindamas Tavo akivaizdoj Tavo pa- 
sigailėjimus, kad traukte ištraukei mane iš visų 
mano nelabiausiųjų kelių, idant pasidarytumei 
man saldesnis už visus viliojimus, paskui kuriuos 
sekiau, ir mylėčiau Tave stipriausiai, ir“ įsikibčiau 
Tavo rankos su visu viduju savo karščiu, ir Tu 
išvaduotumei mane iš visų pagundų ligi pat galo. 
Juk Tu, Viešpatie, esi mano Karalius ir mano 


37) Psal. 60,2. 


Dievas?*): tegu Tau tarnauja, ką tik naudinga 
aš, būdamas vaikas, esu išmokęs; tegu Tau tar- 
nauja, ką tik kalbu ir rašau, ir skaitau, ir skai- 
čiuoju, kadangi, kai aš mokiaus tuštybių, Tu 
mane pabausdavai ir atldidai man mano nuodė- 
mingus pasigėrėjimus anomis tuštybėmis, nes juk 
aš per jas išmokau daug naudingų žodžių; bet 
juos galima išmokti, besimokant ir ne tuščių d4- 
lykų, ir šitas kelias yra saugus; juo ir turėtų 
vaikščioti vaikai, 


ŠEŠIOLIKTAS SKYRIUS 


Bet vargas tau, žmonių įpročio upe! Kas tau 
priešinas? Ar dar ilgai neišdžiūsi? Iki kol neši 
Ievos vaikus į didžią ir baisią jūrą, per kurią 
vos-ne-vos persikeldina tie, kur yra patekę į lai- 
vą? Argi aš neskaičiau, tavo nešamas, apie Jupi- 
terį ir griaudžiantį, ir svetimoteriaujantį? Žinia, 
jis negalėtų sujungti tų dviejų dalykų, bet su- 
kurta šitą pasaką, kad tikras svetimoteriavimas 
turėtų pasiteisinti mimtą pavyzdį, netikram per- 
kūnui pataikaujant??). Kas iš dėvinčių penulę*"*| 
mokytojų blaivia ausim klausosi žmogaus iš tų 
pačių dulkių, kuris garsiai sako: Išgalvojęs kūrė 


25) Psal. 5,3. 

3) Dzeusas, apsisupęs žaibais, paėmė Semelę ir 11- 
rėjo su ja sūnų Dionisą. 

*) Paenula buvo tai toks apsiaustas, kuriuo apsisiaus- 
davo nuo lietaus ar šalčio. Auguslino laikais jį dėvėdavo 
gramatikos mokslo mokytojai. 

tai Homeras, dievams prikergdamas žmonių sa- 
vumus*!); bevelyčiau, kad dievų savumus būtų 
mums  priskaitęs! Bet teisingiau yra sakyti, 
kad Homeras, tiesa, išgalvojęs kūrė tuos daly- 
kus, bet tik nuodėmingiems žmonėms priskaity- 
damas dieviškus savumus, kad nedorybės nebūtų 
laikomos nedorybėmis, ir kad atrodytų, jog 
kiekvienas, kuris jų bus pridaręs, esąs sekęs ne 
sugedusiais žmonėmis, tik dangaus dievais. 
Tačiau, pragaro upe, metami į tave žmonių 
sūnūs, dargi su 1užmokesniu, kad išmoktų šitų 
dalykų, ir laikoma tai didžiu dalyku, kai atlie- 
kama tai viešai turgavietėj, akivaizdoj įstatymų. 
kurie, šalia užmokesnio, dar skiria algas. Ir pla- 
kies tu į savo uolas ir plezdendama sakai: „Čin 
mokomasi žodžių, čia įgyjama. iškalba, kurios 
laip labai reikia, norint ką kuo įtikinti arba ko- 
kias nuomones dėstyti“. Ar mes taip ir nebū- 
tume pažinę šių žodžių: aukso lietus, skreitas, 
apgaulė, dangaus skliautai, ir kitų žodžių, para- 
šytųjų toje vietoje, kad Terencijus nebūtų mums 
pavaizdavęs netikusio jaunuolio, kuris pasirenki 
sau Jupiterį pavyzdžiu paleistuvauti, bežiūrėdt- 
mas į pavaizduotų sienoj kokį ten paveikslą, 
kuris rodė, kaip Jupiteris, sako, kitą „kartą nuly- 
dinęs Danajei į skreitą aukso lietų, kuo ir pri- 
gavęs moteriškę?**) Ir žiūrėk, kaip tas jauni- 


“) Cicero Tuscul. 1,26. 
2) Terent. Eun: 585, 589 ss, 

kaitis kursto savy aistrą, neva dangui taip mo- 
kinant. Tai bent dievas! — sako. — Jisai auki- 
tuosius dangaus rūmus griaustiniu drebina! Aš, 
menkas žmogelis, nesekčiau jo pavyzdžiu? Pric- 
šingai, aš tai padariau. Ir mielai! 

Aiškių aiškiausia — šila nepadorybė nepa- 
deda lengviau išmokti tuos žodžius, tik tie žo- 
džiai padrąsina padaryti šitą nepadorybę. Ne- 
kaltinu žodžių, kaip rinktinių ir brangių indų 
tik klaidos vyną, kurį mums juose patiekdavo 
girti mokytojai, ir, jeigu negersime, plakdavo 
mus, ir nevalia buvo šauktis į kokį blaivų teisėją. 
Tačiau aš, mano Dieve, — kurio akivaizdoj aš 
jau be pavojaus miniu savo praeitį, — mielai visa 
tai išmokau ir gėrėdavaus tuo vargšas, ir už tai 
buvau vadinamas vaiku, kur teikia geros vilties! 


SEPTYNIOLIKTAS SKYRIUS 


Leisk man, Dieve mano, papasakoti šį tą apie 
savo gabumus, Tavo dovaną, kokiems kliedėji- 
mams aš juos eikvojaų. Buvo man duotas užda- 
vinys, kuris gana neramino mano sielą, nes ža- 
dėjo atlygio — pagyrimų, o baidė negarbe ar 
smūgiais: turėjau žodžiais išreikšti Junonos pyktį 
ir skausmą, kad negali Italija atremti Teukrų ka- 
raliaus*?), o tų žodžių nebuvau iš Junonos nie- 
kad girdėjęs. Bet buvome verčiami klaidžioti, 


43) Vergil. Aen. 1,38. 

sekdami poetiškųjų išmislų vingiais, ir palaidais 
žodžiais pasakyti ką nors tokį, ką poetas būlų 
“pasakęs eilėmis; ir tas darbas būdavo labiau gi- 
riamas, kuriame, atsižiūrint į vaizduojamąjį as- 
menį, tikriau būdavo išreikštas pykčio ir skausmo 
jausmas, dailiai apvilkus žodžiais atitinkamas 
mintis, Ir kam man to reikėjo, tikroji mano gv- 
vybe, mano Dieve? Kam: mane skaitant girdavo 
labiau. už daugelį mano vienmečių ir bendra- 
mokslių? Argi tai visa ne dūmai ir vėjai? Taip 
tad ir nebebuvo kitko, kuo būtų galėjęs lavintis 
mano gabumas ir liežuvis? Tave šlovinant, Vieš- 
patie, Tave šlovinant, kaip kad Šventasis Raštas 
moko, — tai būtų palaikę silpną mano širdies 
šakelę, ir jinai nebūtų buvusi tąsoma po niekų 
tuštumas, kaip abuojas paukščių grobis. Mat, 
ne vienu būdu yra alnašaujama auka nusikaltė- 
liams angelams, Ė 


AŠTUONIOLIKTAS SKYRIUS 


Kas čia nuostabu, kad mane taip traukte 
traukė į tuštybės ir, nuo Tavęs, mano Dieve, trau- 
kiaus tolyn, kada man buvo siūlomi sekti žmo. 
nės, kurie susigėsdavo, jeigu juos kas papeikdavo, 
jiems pavartojus kokį prasčiokišką žodį ar pa- 
darius kokią kalbos klaidą, bepasakojant kokius 
savo nepiktus veiksmus, o didžiuodavos, jeigu 
juos pagirdavo, jiems pasakojant apie savo gaš- 
lius darbus plačiai ir puošniai, žodžiais atilinka- 

mais, reikiamai sekančiais paskui kits kitą. Regi 
tai, Viešpatie, ir tyli, kantrus ir pilnas malonumo, 
ir ištikimas**). Argi visuomet tylėsi? Štai nūn 
trauki lauk iš tos baisiausios prarajos ieškančią 
Tavęs sielą, trokštančią Tavo pasigėrėjimų, ku- 
rios širdis sako Tau: Tavęs ieško mano veidas; 
Viešpatie, aš ieškau Tavo veido!“?) Nes toli nuo 
Tavo veido buvau nuėjęs šalin aistros tamsybėse. 
Juk ne kojomis ar erdvės tarpais atsitraukiama 
nuo Tavęs arba sugrįžtama pas Tave. O gal anas 
Tavo jaunesnysis sūnus*“) ieškojos žirgų ar veži- 
mų, ar laivų, arba gal išskrido regimais sparnais ar 
pėsčias atliko kelionę, kad, gyvendamas tolimame 
krašte, drabstyte išdrabstytų tai, ką buvai jam 
iškeliaujant davęs, malonus tėve, kadangi davei, 
o dar malonesnis grįžtančiam su tuščiomis ran- 
komis? Vadinas, gyventi geidulingoje aistroje -—- 
kitaip sakant: tamsybėse — tai ir yra būti toli 
nuo Tavo veido. 

2, Žiūrėk, Viešpatie Dieve, ir žiūrėk kantriai, 
kaip kad paprastai žiūri, kaip atsidėję žmonių 
sūnūs laikosi raidžių bei skiemenų taisyklių, ku: 
rias yra paveldėję iš ankstyvesniųjų kalbėtojų, o 
iš Tavęs gautuosius amžinuosius išganymo dės- 
nius paniekia, taip jog tas, kuris moka ar moko 
anų senųjų garsų nuostatų, jei nesutinkamai su 
gramatikos mokslu žodį hominem (žmogų) ištars 

“) Psal. 102,8; 85,15. 

*5) Psal. 26,8, 

46) Luk. 15,12—32. 

kaip ominėm, labiau nepatiks žmonėms, negu 
kad, eidamas prieš Tavo įsakymus, nekęstų žmo- 
gaus, nors pats būdamas žmogus. Lyg tartum 
jausti kurį nors žmogų esant tau neprietelį būtų 
žalingiau, negu jausti pačią neapykantą, kuria 
ant jo širsti, arba lyg tartum persekiodamas 
daugiau skriaudos padarysi kitam, negu savo 
širdžiai ta pačia neprietelyste! Ir tikrai nėra gi- 
liau įleidęs šaknis kalbos mokslas, negu įrašyla 
širdyj sąmonė, kdid darai kitam tai, ko nenorė- 
lumei kad kitas tau darytų. 

Koks Tu slėpiningas esi, gyvenąs aukštybėse 
tylumoje, Dieve, vienas didis, pagal nepailstamą 
įstatą barstąs baudžiamius aklumus ant neleis- 
linų geidulių, tuo tarpų kai žmogus, ieškąs iš- 
kalbos garbės priešais žmogų teisėją, susirinkus 
aplinkui miniai, pikčiausiai neapkęsdamas savo 
priešą, budriausiai saugojas, kad apsirikęs neiš- 
tartų inter omines**), o nesisaugoja, kad per savo 
įtūžimą nepašalintų žmogaus iš žmonių tarpo. 


DEVYNIOLIKTAS SKYRIUS 
Tokių tad papročių angoj gulėjau aš, nelai- 
mingas vaikas, ir tokia buvo mano mankšta toj 
arenoj, kur labiau bijojau ištarti prasčiokišką 
žodį, negu ištaręs pavydėti neištarusiems., Pasi- 
sakau ir prisipažįstu "Tau, mano Dieve, už ką 
mane girdavo tie, kuriems įtikti man tuomet buvo 


47, Vietoj inter homines (žmonių tarpe). 


tai pat, kas ir padoriai gyventi. Mat, nemačiau 
tos nepadorumo prarajos, į kurią buvau įstumtas 
iš po Tavo akių**). Iš tikrųjų, kas Tavo akyse 
bebuvo biajuresnis už mani, kai netgi tokiems 
žmonėms nepatikdavau, nes beskaičiais melais 
apgaudinėdavau ir auklėtoją, ir mokytojus, ir 
tėvus,  mėgdamas žaidimus, geisdamas tuščių 
vaidinimų ir neramiai trokšdamas juos pamėg- 
džioti? Pavogdavau šį tą iš tėvų sandėlio ir nuo 
stalo, tai pasmaližiaiuti, tai duoti vaikams, kurie 
lačiau, nors visi drauge pasigėrėdavome, man 
parduota parduodavo savo dalyvavimą žaidime. 
O bežaisdamas dažnai steigdavaus įsigyti nuga- 
lėjimų bent per apgaulę, pats nugalėtas tuščio 
geismo pasižymėti. Nieko kito taip nenorėdavau 
pakęsti ir nė už ką kita, pastebėjęs, taip aštriai 
nebardavau, kaip už tą, ką pats darydavau ki- 
tiems, o jeigu man tą pati, sugavę, prikišdavo, 
aš bevelydavau šėlti iš pykčio, negu nusileisti. 
Argi tai tatai yra tariamasis vaikų nekaltumas? 
Žinoma, ne, Viešpatiė, žinoma, ne, mano Dieve! 
Juk viskas yra tas pat: auklėtojus ir mokytojus, 
riešutus, sviedinius ir žvirblius ilgainiui, bebręs- 
lant amžiui, pakeičia prefektai ir karaliai, auk- 
ksas, dvarai, vergai, kaip kad rykštes pakeičia 
didesnės bausmės. Vadinas, Tu, mūsų Karaliau, 
vaiko pavidale pagyrei nusižeminimo simbolį, 
kai tarei: Tokių (yra) dangaus karalystė“? ). 


15) Psal. 30,23. 
49) Mat. 19,14, 


DVIDEšŠIMTAS SKYRIUS 


Tačiau dėkočiau Tau, Viešpatie, kilniausia- 
jam, geriausiajam visatos kūrėjui ir valdytojui, 
mūsų Dievui, nors būtumei panoręs, kad aš bū- 
čiau vien tik vaikas. Nes juk ir tuomet buvau, 
gyvenau ir jaučiau, rūpinaus savo čielybe — 
ženklu tos slėpiningiausios vienybės, iš kurios 
buvau kilęs — saugojau vidiniu jausmu savo po- 
jūčių sveikatą ir pačiose dargi mažose ir apie 
mažus dalykus mintyse gėrėjaus tiesa. Nenorė- 
davau apsirikti, turėjau gerą atmintį, mokiaus 
kalbėti, guodė mane draugystė, vengiau skausmo, 
paniekos, nežinojimo. Kas tokioj gyvoj būtybėje 
ne stebėtina, ne girtina? Bet visa tai yra mano 
Dievo dovana, o ne aš saju tai esu davęs: ir gera 
tai, ir visa tai — aš. Tad geras yra, kuris mane 
padarė, ir pats Jis yra mano gerybė, ir Jam 
džiūgauju visomis gerybėmis, kurias jau turėjau. 
būdamas dar vaikas. Nusidėdavau tuo, kad ne 
Jame, tik Jo kūriniuose, savy ir kituose ieškojau 
malonumų, paaukštinimų, tiesų ir tuo būdu 
įgriūdavau į skausmus, sugėdinimus, klaidas. 
Dėkui Tau, mano saldybe ir mano garbe, ir mano 
pasitikėjime, mano Dieve, dėkui Tau už Tavo 
dovanas; tik Tu pats man jas išsaūgok, nes tuo 
būdu išsaugosi mane, ir tai, ką esi man daves, 
padaugės ir patobulės, ir pats aš būsiu su Ta- 
vim, nes ir tai, kad esu, Tu esi man davęs. 

2 Š. AURELIJAUS AUGUSTINO 
ŽAUSPAŽINIMAI 
ANTROJI KNYGA 


PIRMAS SKYRIUS 


Noriu prisiminti padarytuosius savo biauru- 
mus ir kūniškuosius savo sielos sugedimus, ne 
dėl to, kad juos lyg mylėčiau, bet kad mylėčiau 
Tave, mano Dieve. Iš meilės Tavo meilės darau 
tat, perbėgdamas blogiausiuosius savo kelius kar- 
čiam  prisiminime, kad pasalstumei man Tu, 
saldybe neapgaulingoji, saldybe laimingoji ir 
saugioji, ir susikaupiu iš to pakrikimo, kuriame 
buvau skaldyte susiskaldęs, kai, nuo Tavęs vieno 
nusigręžęs, nykte išnykau, kreipęsis į daugelį. 
Buvau užsidegęs anuomet savo jaunystėje prisi- 
sotinti pragaru ir išdrįsęs užželti, lyg krūmais, 
lamsiais besikaitaliojančios meilės jausmais, ir 
sunyko grožis mano, ir pūte supuvau Tavo akyse, 
patikdamas sau ir geisdamas patikti žmonių 
akims. 


ANTRAS SKYRIUS 


Ir kas mane pasigėrėjimu viliojo, jei ne mylėt - 
it būt mylimam? Bet santykyj sielos su siela 
nebūdavo laikomasi spindulingųjų draugystės 
ribų, garuodavo rūkai iš kūno geidulių balos, iš 
bręstančios jėgos šaltinio, užtraukdavo debesimis 
is užtemdydavo man širdį, kad nebebūtų atski- 
riama meilės giedra nuo tirštų aistros miglų. Abi 
mišrai virė ir tąsė silpną amželį po geidulių pra- 
rajas ir gramizdino nedorybių verpetuose. Susi- 

kaupė viršum manęs Tavo rūstybė, o aš nežino- 
jau. Apkurtau nuo savo mirtingumo grandinių 
žvangėsio — tai buvo bausmė už mano sielos 
puikybę — ir ėjau kaskart tolyn nuo Tavęs, o 
Tu leidai; mėčiaus iš paleistuvavimo į paleistu- 
vavimą, visiškai jam atsidavęs ir virte virdamas, 
o Tu tylėjai. O, vėlybasis mano džiaugsme! ty- 
lėjai anuomet, o aš toli nuo Tavęs bridau į vis 
daugiau ir daugiau tuštybių, kur glūdėjo sopulių 
sėkla, išdidus savo pažeminime ir vis neramus 
savo nuovargyj. 

Kas būtų tuomet mano kankynes į vagą įva- 
ręs, greit nykstančių naujenybių gražumu davęs 
teisėtai naudotis ir jų malonumams nustatęs ri- 
bas, kad mano jaunystės vilnys nurimtų, sudužę 
į moterystės krantus, jeigu jau pirmiau jos ne- 
galėjo rasti ramybės, kuri pasiekiama vien einant 
prie tikslo — vaikų gimdymo — kaip kad įsako 
Tavo įstalymas, Viešpatie, kursai kuri taipogi 
mūsų mirtingosios atžalos pavidalą, galingai už- 
dėdamas ant mūsų savo raminamą delną sušvel- 
ninti geidulių dygliams, kurių nėra Tavo rojuje? 
Nes netoli nuo mūsų yra Tavo visagalybė netgi 
tuomet, kai esame toli nuo Taves. Arba kad 
būčiau budriau kreipęs dėmesį į Tavo debesų!) 
balsą: Tačiau tokie turės kūno vargų; aš gi jūsų 


!) Debesys — apaštalai, kurie tartum lietų leidžia 
žmonėms Dievo tiesą ir tartum griaustiniais skelbia Dievo 
„eisingumą. 

gailiuos... Žmogui gera neliesti moteriškės... Kas 
nevedęs, tas rūpinasi Viešpaties dalykais, kaip 
įtiktų Dievui. O Kas vedęs, tas rūpinasi pasaulio 
dalykais, kaip jis įtiktų pačiai?) Kad būčiau 
budriau klaiusęs tų žodžių, būčiau jau laimin- 
gesnis belaukiąs Tavo prieglobsčio, pats pasidaręs 
nevedęs dėliai dangaus karalystės"). 

Bet įsidegiau nelaimingas, pasiduodamas savo 
aistros smarkumui, metęs Tave, ir peržengiau 
viską Tavo leista, ir neišvengiau Tavo rykščių: 
nes kuriam mirtingajam yra tai pasisekę? Mat, 
visada Tu buvai čia pat, gailestingai rūstauda- 
mas ir labai karčiais užgavimais šlakstyte pa- 
šlakstydamas visus neleistinuosius mano malo- 
numus, taip kad ieškočiau malonumo be užga- 
vimo ir, kur galėčiau tai atrasti, nerasčiau nieko 
kito, vien tik Tave, Viešpatie, vien tik Tave, kuris 
tieki skausmo įstatymo vardu?) ir užgauni, kad 
pagydytumei, ir mžmuši mus, kad nenumirtume 
toli nuo Tavęs. 

Kur buvau ir kiek ilgai buvau ištremtas nuo 
Tavo namų pasigėrėjimų anais šešioliktaisiais, 
savo kūno metais, kai manyje paėmė valdovo 
lazdą — ir aš visas jai pasidaviau — beprotiška 
aistra, kuri yra įsigijusi laisvės per negražų žmo- 
nių pataikavimą, o uždrausta Tavo įstatymų? 


2) 1 Kor. 7,1—28—232. 
3, Mat. 19,12. 
*) Palyg. ps. 98,20, 


Mano artimieji nesirūpino mane puolantį gelbėti 
moteryste, tik rūpinosi, kad išmokčiau pasakyti 
kuo geriausią kalbą ir įtikinti savo iškalba klau- 
sytojus. 


TREČIAS SKYRIUS 


Tais metais mano mokslas buvo pertrauktas: 
mane grąžino iš artimojo Madaurų miesto, kur 
buvau nuvykęs mokytis literatūros ir iškalbos, ir 
ėmė ruošti lėšų siųsti mane į tolimesniąją Kar- 
laginą; tai labiau atitiko mano tėvo garbės gei- 
dimą, negu išgales, nes jis buvo visai ne turtingas 
Tagastės gyventojas. Kam aš tai pasakoju? Ne 
Tau, mano Dieve, tik Tavo akivaizdoj pasakoju 
lai savo giminei, žmonių giminei, gal kuri ma- 
žutė jos dalelytė užtiks šį mano raštą. Ir kam 
tai? Būtent, tam, kad aš pats ir kiekvienas kitas, 
kurs tai skaitys, pamąstytume, iš kokios gilumos 
reikia į Tave šauktis. O kas yra artesnis Tavo 
ausims už širdį prisipažįstančią esant menką, ir 
už gyvenimą pagal tikėjimą? Kas tuomet ne- 
aukštino ir negarbino to žmogaus, mano tėvo, už 
lai, kad jis daugiau, negu gali pakelti šeimos iš- 
galės, duoda sūnui, kiek šiam reikia, išvykstant 
į tolį mokytis? Daugelis kitų piliečių, daug tur- 
tingesniųjų, nedarė tokių pastangų dėl savo vai- 
kų. O tuo tarpu tas pat mano tėvas nesirūpino, 
koks aš augu Tau ar begu esu skaistus, by tik 
mokėčiau gražiai kalbėti, o tikriau — by tik Tu, 

Dieve, kur vienas esi tikras ir geras mano šir- 
dies, Tavo dirvos, valdovas, nebūtum jos įdirbęs. 

Bet, kai anais šešioliktaisiais metais dėl šei- 
myninių reikalų įvyko mano darbe pertrauka ir 
aš, nebelankydamas jokios mokyklos, pradėjau 
vėl gyventi su tėvais, išaugo išbujojo aukščiau 
už mano galvą geidulių erškėčiai, ir nebuvo ran- 
kos, kuri juos rautų lauk. Negana to: kai tėvas 
pirtyj pamatė mane jau bręstant ir esant pilną 
jauno nerimo, tartum dėliai to džiaugdamasis 
būsimaisiais anūkais, linksmai pranešė apie tai 
motinai, girtas tuo girtumu, kuriame šis pasaulis 
užmiršo Tave, savo Kūrėją, ir Tavo vietoj pa- 
milo Tavo kūrinį, pasigėręs nuo neregimo vyno 
— savo sugedusios ir į žemiausiuosius daiktus pa- 
linkusios valios. Bet motinos krūtinėje jau buvai 
pradėjęs statyti savo šventyklą ir šventojo savo 
gyvenimo pradžią; 0 tėvas buvo dar tik katechu- 
"menas ir tai dar naujas. Tad sudrebėjo jinai iš 
švento nerimo bei susirūpinimo ir, nors aš dar 
nebuvau tikinčiųjų skaičiuje, bijojo už mane 
klystkelių, kuriais vaikščioja tie, kur atsigręžia 
į Tave nugara, o ne veidu? ). 

Vargas man! ir drįstu sakyti, kad Tu, mano 
Dieve, tylėjęs, kai traukiaus nuo Tavęs tolyn? 
Argi Tu man tada tylėjai? O kieno, jeigu ne 
Tavo, buvo anie žodžiai, kuriuos kalbėjai į mano 
ausis per mano motiną, Tavo ištikimą tarnaitę? 


5) Jer, 2,27. 

Žipaaiss bai LE si Kao a ia a ia L 


Bet iš ten niekas nepateko į Širdį, kad pagal tai 
elgčiaus. Jinai to norėjo ir, atsimenu, slapta per- 
spėjo mane, kad nepaleistuvaučiau, ypač kad 
nesvetimoteriaučiau. Tie perspėjimai atrodė man 
esą moteriški, kurių klausyti gėdėčiaus. O jie 
buvo Tavo, o aš nežinojau ir maniau, kad Tu 
tyli, d kalba vien jinai, per kurią Tu man aiškiai 
kalbėjai, ir kurioj aš Tave paniekdavau, aš, jos 
sūnus, Tavo tarnaitės sūnus“), Tavo vergas. Bet 
aš to nežinojau ir galvatrūkčiais lėkiau savo keliu 
taip aklai, jog savo bendraamžių tarpe gėdėjaus 
nesąs toks nepadorus, kaip kad girdėjau: juos be- 
sigiriant savo nusikaltimais ir juo besididžiuo- 
jant, juo besą begėdžiai; tad ir nusidėdavau, ne 
tik mėgdamas pati darbą, bet ir geisdamas pa- 
gyrimų. Kas yra verta papeikimo, jei ne nuo- 
dėmė? O aš, kad tik manęs nepapeiktų, dariaus 
vis nuodėmingesnis ir, jei nebuvau padaręs, kuo 
galėčiau susilyginti su sugedusiaisiais, apsimes- 
davau padaręs, kad neatrodyčiau juo paniekin- 
tas, juo biuvau nekaltesnis, ir kad manęs nelai- 
kytų juo menkesniu, juo buvau skaistesnis. 

Štai su kokiais draugais vaikščiojau Babilo- 
nijos'f gatvėmis ir vartaliojaus jos dumble, tar- 
tum kvapsninguose vandenyse ir brangiuose te- 
paluose! Ir kad aš juo tikriau palikčiau pagrimz- 
dęs jos gelmėj, myniojo mane kojomis neregimas 


6, Psal. 115,6, 
7) Babilonijos vardu š. tėvų vadinami sugedę miestai. 


62 


priešas ir viliojo mane, kadangi daviaus suvilio- 
jamas. Mat, mano kūno motina, kuri jau buvo 
iš Babilono gelmių ištrūkusi, bet toliau lėčiau 
beėjo lauk iš jo apyrubio, nepasirūpino, kaip kad 
buvo pagimdžiusi mane būti drovų, suvaržyti tai, 
ką buvo apie mane iš savo vyro girdėjusi ir ką 
jautė jau esant žalinga ir ateity būsiant pavo- 
jinga, — suvaržyti įvedant į moterystės jausmų 
ribas, jeigu jau nebuvo galima to visiškai atkirsti 
šalin. Nepasirūpino tuo, kadangi bijota, kad 
žmona, lyg kokie pančiai, nesutrukdytų to, ko 
iš manęs tikėtasi: ne to, ko motina tikėjosi iš 
Tavęs mano kitam gyvenimui, bet iš mokslų, ku- 
riuos kad išeičiau, trokšte troško abu tėvai: jisai 
— kadangi beveik nieko negalvojo apie Tave, o 
apie mane vien tuštybės; jinai — kadangi sam- 
protavo, kad anas paprastasis mokslų ėjimas ne 
tik nė kiek nepakenks man, bet dar kiek padės 
man Tave pasiekti. Taip spėju, prisimindamas, 
kiek įstengdamas, savo tėvų būdą. Dargi paleis- 
davo man vadžias laisvai gyventi, daugiau negu 
būtų turėjęs leisti sušvelnintas agnumas, taip jog 
ėmė palaidai mane blaškyti įvairios aistros. Ir 
visur buvo tirštas rūkas, uždengiąs man, Dieve 
mano, Tavo tiesos giedrą, ir išeidavo lyg iš rie- 
bumo mano nedorumas“), 


5) Palyg. psal. 72,7. 

KETVIRTAS SKYRIUS 

Juk už vogimą baudžia Tavo įstatymas, Vieš- 
patie, ir įstatymas, užrašytasis žmonių širdyse, 
kurio netgi pati neteisybė neišdildo. Kuris antai 
vagis ramiai pakenčia vagį? dargi turtingas ne- 
pakenčia vagies, nors šį būtų privertęs vogti var- 
gas. O aš norėjau pavogti ir pavogiau, nepri- 
verstas jokio reikalo, vien tik dėl to, kad trūkau 
teisingumo ir juo bodėjaus, o buvau persisotinęs 
neteisybės. Nes aš pavogiau tai, ko turėjau ik 
valiai ir tai daug geresnio, o tuo daiktu, prie 
kurio per vogimą veržiaus, nenorėjau pasinau- 
doti, o tik pasigėrėti pačiu vogimu ir nusikal- 
timu. Netol mūsų vynuogyno augo grūšė, apka- 
rusi vaisiais, kurie neviliojo mei gražumu, nei 
skoniu. "Tos grūšės išpurtinti ir grūšių išnešti 
mes, niekam netikę jaunikliai, nuvykome vėlai 
naktį, ligi tol pražaidę, pagal žalingąjį savo pa- 
protį, aikštėse, ir nusinešėme iš ten galybes grū- 
šių ne sau pasiskonėti, tik nebent kiaulėms iš- 
mesti (nors truputį jų ir suvalgėme), bet tik pa- 
darytume ką nors, kas kaip tik dėl to malonu, 
kad neleistina. 

+ Štai mano širdis, Dieve mano, štai mano šir- 
dis, kurios pasigailėjai pačiam. prarajos dugne. 
"Vepasako Tau nūn šlai ši mano širdis, ko ten 
ieškojo, kad buvau dovanai blogas, ir to mano 
blogumo jokios kitos priežasties nebuvo, kaip tik 
pats blogumas. Biaurus buvo, o aš jį pamėgau; 
pamėgau pražuvimą, pamėgau atsitraukimą nuo 

Tavęs; ne tai, prie ko atsitraukdavau, tik patį 
savo atsitraukimą pamėgau, abuoja siela, sku- 
"banti šalin nuo Tavo tvirtybės į pražūtį, geis- 
dama ne ko nors pasiekti per niekšybę, tik pačios 
niekšybės. 


PENKTAS SKYRIUS 

Akiai malonūs yra gražieji kūnai, auksas, si- 
dabras ir viskas pan. savo išvaizda; kūnu prisi- 
lietus, mialonus jausmas pareina daugiausia iš 
sutapimo; ir kitiems pojūčiams kiekvienam yra 
alitinkamas kūnų savumas; taip pat laikinė pa- 
garba, galėjimas kitiems įsakinėti, kitus paveikti 
turi savą gražumą; iš čia kyla dar laisvės troš- 
„kimas: tačiau, norint tai visa pasiekti, nereikia 
atsitraukti nuo Tavęs, Viešpatie, nei iškrypti iš 
Tavo įstatymų kelio. Ir visas gyvenimas, kurį 
čia gyvename, turi savo viliojamos galios per tam 
tikrą savo gražumą bei sutinkamumą su visais 
anais žemiausiaisiais gražumais. Žmonių priete- 
lystė irgi yra malonus ryšys per tą daugelio sielų 
vienybę. Dėl visų tų dalykų ir kitų panašių yra 
padaroma nuodėmių, kai iš netvarkingo į juos 
palinkimo (kadangi tai yra gerybės menkiausio- 
sios) metami geresni ir aukščiausieji — Tu, Vieš- 
patie mūsų Dieve, ir Tavo tiesa, ir Tavo įstaty- 
mas. Mat, ir tie žemiausieji dalykai turi malo- 
numų, bet ne kaip mano Dievas, kurs viską su- 
kūrė, nes Jame gėris teisingasis, ir Jisai yra pasi- 
malonėjimas tų, kurių širdis teisi. 


Šv. Aug. Išp., 5 65 


Taigi kai klausiama, dėl ko liko padarytas 
nusikaltimas, paprastai netikima, iki pasirodys, 
kad galėta būti noro pasiekti kurią nors iš tų 
serybių, kurias esame pavadinę žemiausiomis, 
arba baimės — prarasti. Mat, jos gražios yra 
ir žavingos, nors, palyginus su aukštesnėmis ir 
palaimingomis gerybėmis, atmestinos ir žemos. 
Nužudė kas žmogų. Kodėl? Gal pamilo jo žmoną 
arba panoro jo žemės, arba morėjo prisiplėšti 
ištekliaus sau gyventi, arba pats bijojo, kad anas 
neatimtų iš jo paties ką nors panašu, arba už- 
gautas įsigeidė atkeršyti. Argi būtų žmogų nu- 
žudęs be priežasties, pasigėrėjęs pačia žmogžu- 
dyste? Kas tuo patikėtų? Apie vieną beprotį 
nepaprastai nuožmų žmogų yra papasakota, kad 
jis greičiau be jokio reikalo buvęs nedoras ir 
nuožmus; tačiau jau iš anksto yra nurodyta ir 
priežastis: kad mesimankštinant, girdi, nesuram- 
bėtų ranka ar dvasia"). Ir čia kokia priežastis? 
Kodėl taip elgtasi? Aišku: kad, taip išsimiklinęs 
daryti nedorus darbus. paimtų miestą, 0 per tai - 
įsigytų pagarbos, valdžios, turtų, nebturėtų bijoti 
įstatymų ir nusikratytų sunkenybėmis, kylančio- 
mis iš neturto, ir sąžinės griaužimais dėl nedo- 
rybių. Vadinas, nė pats Katilina memėgo piktų 
savo darbų; mėgo, žinia, kitką, dėliai ko darė 
anas nedorybes. 


*, Sallust. Catilina 9. 

ŠEŠTAS SKYRIUS 


Ką aš nelaimingasis tavyje miela radau, tu, 
mano vogime, tu, nedorasis mano žygi, atliktasis 
aną naktį šešioliktaisiais mano amžiaus metais? 
Nebuvai gražus, mes buvai vogimas. O ar ir iš 
viso esi kas nors, kad į tave kalbėčiau? Gražūs 
buvo anie obuoliai, kuriuos pavogėme, kadangi 
buvo Tavo kūriniai, Tu, visų gražiausiasis, viso 
ko Sutvėrėjau, gerasis Dieve, Dieve, aukščiausioji 
Gerybe ir tikroji mano gerybe! Gražūs buvo anie 
obuoliai, bet ne jų geidė nelaimingoji mano siela. 
Juk turėjau ik valiai geresnių, 0 anuos nusiraš- 
kiau vien tik dėl to, kad atlikčiau vogimą; nes 
juk nusiraškęs mečiau šalin, suvalgęs iš jų vien 
neteisingumą, kuriuo gėrėdamasis džiaugiaus. 
Nes, jei truputis tų obuolių ir pateko į mano 
burną, tai buvo paskaninta nusidėjimu. Dabar, 
Viešpatie mano Dieve, klausiu, kas man taip pa. 
tiko tame vogime? — ir štai nerandu jokio gra- 
žumo, nesakau, kaip teisingume ar išmintyje, bet 
netgi kaip žmogaus dvasioj, ar atmintyj, ar po- 
jūčiuose, ar vegetuojamajame gyvenime, netgi nė 
tokio gražumo, kaip kad skaisčios yra žvaigždės 
ir gražiai padėtos savo vietose, ar kaip žemė ir 
jūra, pilnos gyvių, kurie gimdami stoja į mirš- 
tančiųjų vietą; nebuvo dargi nė tokio ydingo ir 
šešėliško grožio, kuriuo apsimeta nuodėmės. 

Nes juk ir puikybė pamėgdžioja kilnumą, tuo 
tarpu kai tik Tu vienas esi aukščiausiasis ūž 

viską Dievas. Ir ambicija ko gi ieško, jei ne 
aukštų vietų ir garbės, tuo tarpu kai tik Tu vie- 
nas esi už visus labiau gerbtinas ir garbingas 
per amžius! Ir žiaurios valdžios nori, kad jų bi- 
jotų; o ko reikia bijoti, jei ne vieno Dievo, iš 
kurio valdžios kas gali būt išplėšta arba paša- 
linta? kada arba kame, arba kur, arba kieno? 
Ir išdykaujančių meilužių glamonėjimai nori su- 
kelti meilę; bet juk už Tavo meilę nėra nieko 
labiau glamonėjamo, ir jokia kita meilė nėra tokia 
išganoma, kaip Tavo tiesa, kur už viską dar- 
nesnė ir skaidresnė. Ir smalsumas, rodos, trokšta 
įsigyti žinojimo, tuo tarpu kai tik Tu žinai viską 
už vis geriausiai. Pats nežinojimas bei kvailumas 
dangstosi paprastumo bei nekaltumo vardu, ka- 
dangi nieko nerandama už Tave paprastesnio, 
O kas už Tave nekaltesnis, kadangi tavieji") dar- 
bai yra priešingi nedoriesiems? Tingėjimas trokšta 
tariamai ramybės; o kuri ramybė yra tikra, iš- 
skyrus Viešpatį? Ištaigos nori vadintis pasiturė- 
jimu bei gausingumu; 0 tik Tu esi pilnumas ir 
nepertrūkstąs išteklius negendamo saldumo, Tur- 
to drabstymas apsimela dosnumu; bet dosniau- 
siasis visų gėrių esi Tu! Godumas nori daug 
turėti; o Tu turi viską. Pavydas bylinėjas dėl 
vyresnybės; o kas už Tave vyresnis? Pyktis ieško 
keršto; o kas teisingiau keršija, kaip Tu? Baimė 


*) Vieni tekstai čia turi „opera tua“, kiti — „opera 
sua“; man alrodo, kad čia labiau tinka „opera tua“, 

nugąstauja nepaprastų ir ūmių dalykų, priešingų 
tiems daiktams, kuriuos myli; tad steigias juos 
apsaugoti. O Tau kas nepaprasta? kas ūmu? 
arba kas gali nuo Tavęs atskirti tai, ką Tu myli? 
arba kame, jei ne pas Tave patį, tvirtas saugu- 
mas? Liūdesys džiūte džiūsta, praradęs tuos 
daiktus, kuriais džiaugės geidulys, kadangi no- 
rėtų, kad ir iš jo, kaip iš Tavęs, nebūtų galima 
nieko atimti, 


Taip paleistuvauja siela, kai atsigręžia nuo 
Tavęs ir šalia Tavęs ieško to, ką tyra ir aišku | 
randa tik tuokart, kai grįžta pas Tave. Nevy- 
kusiai Tave pamėgdžioja visi tie, kurie atsitraukia 
nuo Tavęs ir išdidžiai kyla prieš Tave. Bet, ir 
taip Tave pamėgdžiodami, rodyte parodo, kad Tu 
esi visos prigimties Kūrėjas ir dėl to nėra vietos, 
kur būtų galima nuo Tavęs visiškai pasišalinti. 


Ką tad aname vogime aš mėgau ir kuo savo 
Viešpatį, kad ir nevykusiai bei nuodėmingai, pa- 
mėgdžiojau? Ar norėjau padaryti ką nors prieš 
įstatymus bent gudrumu, kadangi negalėjau jėga, 
vadinas, belaisvis pamėgdžiojau netikrą laisvu- 
mą, bent padarydamas nepabaustas neleistina ir 
tuo tartum pasiekęs bent šešėlį visagalybės? Štai 
ir yra anas vergas, pabėgęs nuo savo valdovo, o 
radęs šešėlį. O sugedime! o gyvenimo pamėklė 
ir mirties gelme! Argi galėjo patikti, kas neleis- 
tina, vien tik dėl to, kad neleistina? 

SEPTINTAS SKYRIUS 


Kuo atsilyginsiu Viešpačiui už tai, kad, nors 
tai prisimenu, siela vis dėlto nesibijo? Tegu 
myliu Tave, Viešpatie, ir dėkoju, ir šlovinu Tavo 
vardą, kad atleidai man tiek blogų ir biaurių 
mano darbų. Tavo malonei ir pasigailėjimui pri- 
skaitau, kad kaip ledą ištirpinai mano nuodėmes. 
Tavo malonei priskaitau ir viską, ko nepadariau 
blogo: iš tikrųjų, ko aš galėjau nepadaryti, jei 
mėgau dargi nenaudingą blogą darbą? Išpažįstu, 
kad visa man atleista — ir bloga, ką savo žaru 
padariau, ir ko, Tau vadovaujant, nepadariau. 
Argi yra žmogus, kurs, mąstydamas apie savo 
silpnumą, drįstų savo jėgoms priskaityti savo 
skaistumą bei nekaltumą, taip jog mažiau bemy- 
lėtų Tave, lyg tartum jam mažiau reikalingas 
būtų buvęs Tavo gailestingumas, per kurį atleidi 
nuodėmes tiems, kurie grįžo pas Tave? Kas tad, 
Tayo pašauktas, pasekė paskui Tavo balsą ir iš- 
vengė to, ką čia skaito mane apie save patį prisi- 
menant ir pasisakant, tegu nepasijuokia iš ma- 
nęs, kad mane sergantį išgydė tas gydytojas, 
kuris jam suteikė malonę, kad nesirgtų, arba, 
geriau, kad mažiau sirgtų; todėl tegu Tave tiek 
pat, dargi labiau myli, kadangi mato, jog tas, 
kuris mane išgelbėjo iš tiek mano nuodėmių ligų, 
jį apsaugojo nuo paties susirgimo, 


AŠTUNTAS SKYRIUS 


Kokios naudos turėjau aš vargšas iš to viso, 
ką dabar atsimindamas raudonuoju iš gėdos, 
ypač iš ano vogimo, kuriame mėgau patį vogimą, 
ne ką kita, kadangi ir jis pats buvo niekas, ir 
aš tuo patim dar menkesnis? Tačiau vienas pats 
to nebūčiau padaręs — tokią prisimenu tuomet 
buvus savo sielos padėtį — vienas pals jokiu 
būdu to nebūčiau padaręs. Vadinas, buvau pa- 
mėgęs tenai dar ir bičiulystę tų, su kuriais tai 
padariau. Tad buvau pamėgęs ne ką kita, vien 
vogimą; tiesą sakant, nieko kito, nes ir ana bi- 
čiulystė yra niekas. Kas gi tad yra iš tikrųjų? 
Kas čia mane pamokytų? nebent tas, kuris ap- 
šviečia man širdį ir išsklaido jos tamsybes. Kam 
man ateina į galvą tai tyrinėti, svarstyti ir gal- 
voti? Juk, jei tuomet būčiau mėgęs tuos obuo- 
lius, kuriuos pavogiau, ir būčiau norėjęs jais pa- 
sigardžiuoti, būčiau galėjęs ir vienas, jei to man 
būtų užtekę, padaryti aną neteisybę, per kurią 
būčiau galėjęs pasitiekti sau pasigėrėjimo, ir savo 
geismo niežtėjimo nebūčiau dar didinęs bendra- 
minčių bičiulių kurstymu. Bet, kadangi tie obuo- 
liai netiekė man pasigėrėjimo, vadinas, aš jo 
radau pačiame darbe, ypač kad čia būta ir nuo- 
dėmės dalyvių. 

S a o sa Mo 


DEVINTAS SKYRIUS 


Kas buvo toji sielos nuotaika? Be jokio abe- 
jojimo, buvo jinai tiesiog perdaug biauri, ir 
vargas buvo man, kuris ją turėjau. Tačiau kas 
ji buvo? Kas supranta nusidėjimus?  "Tartum 
širdį pakutenus, ėmė mus juokas, kad apgau- 
name tuos, kurie nemano, /jog tai darome mes, 
ir to labai nenori. Kodėl tad džiaugiaus tuo, 
kad tai dariau ne vienas? Gal ir dėl to, kad 
niekas lengvai nesijuokia vienas? Tiesa tai tiesa, 
tačiau kartais juokas paima taip pat žmones 
atskirus ir vienus, kai nieko kito nėra drauge, 
jeigu pojūčiams ar dvasiai pasitaiko kas per- 
daug juokinga. Bet aš anų obuolių vienas nebū- 
čiau vogęs, jokiu būdu nebūčiau vienas vogęs. 
Štai Tavo akivaizdoje, mano Dieve, mano siela 
gyvai mini savo praeitį. Vienas pats nebūčiau 
atlikęs ano vogimo, kur mėgau ne tai, ką vo- 
giau, "tik tai, kad vogiau: ką vienas daryti vi- 
siškai nebūčiau mėgęs ir nebūčiau daręs. O, per- 
daug neprieteliška  prietelyste, nesuvokiamas 
dvasios susiviliojime! žaidžiant ir juokais trokšti 
pakenkti ir norėti svetimos žalos, visiškai ne- 
geidžiant sau gauti naudos ar kitam atkeršyti, 
tik kai kas pasako: Eikim, padarykim! ir tave 
ima gėda, kad nesi begėdis! 

DEŠIMTAS SKYRIUS 


Kas išnarplios tą nepaprastai painų mazgą? 
Biaurus jisai; nenoriu juo domėtis, nenoriu jo 
matyti. Tavęs noriu, Teisybe ir Nekaltybe, graži 
ir skaisti tyra šviesa, pasotinanti, o vis alkstama! 
Pas Tave yra didis atilsis ir nedrumsčiamas gy- 
venimas. Kas į Tave įeina, įeina į savo Vieš- 
paties džiaugsmą"? ) ir nesibijos, ir labai gera jam 
bus Geriausiajame.  Atsitraukiau nuo Tavęs ir 
paklydau, mano Dieve, perdaug nuklydęs savo 
jaunystėje į šalį nuo Tavojo pastovumo, ir pa- 
čiam sau pasidariau skurdo šalim. 


10) Mat. 25,21 


73 


Š. AURELIJAUS AUGUSTINO 


"IŠPAŽINIMAI 
TREČIO JI KNYGA 


PIRMAS SKYRIUS 


Atvykau į Kartaginą ir patekau į verdanti 
katilą muodėmingos meilės. Dar nemylėjau, o 
jau mylėjau meilę ir, jausdamas kažkokį gilesnį 
reikalą, nekenčiau savęs, kad taip maž teesu rei- 
kalingas meilės. Ieškojau, ką čia pamilus, mylė- 
damas meilę, ir nekenčiau saugumo ir gyvenimo 
be žabangų, kadangi mane viduje griaužė alkis, 
kurį buvo sukūręs vidujis maistas, Tu pats, 
Dieve mano; bet to alkio nejaučiau, negeidžiau 
negendančio maisto, ne dėl to, kad buvau jo 
pilnas, tik, juo buvau jo peralkęs, juo labiau 
bodėjaus. Todėl nebuvo sveika mano siela ir, 
skauduliais aptekusi, verždavosi laukan, nelai- 
mingoji, geisdama atgovio, susidūrus su pojūti- 
niais daiktais. Bet, jeigu juose nebūtų buvę sie- 
los, aš jų, žinia, nebūčiau mylėjęs. Mylėti ir būti 
mylimam man buvo maloniau, jeigu gėrėsiuos ir 
mylinčiosios būtybės kūnu. Tad draugystės šal- 
tinį užteršdavau aistros nešvarumais ir jo ly- 
rumą užtemdydavau pragariškais geiduliais ir 
vis dėlto, nors buvau biaurus ir negarbingas, iš 
per didelio tuštumo troškau būti įmantrus da- 
bita, Pulte puoliau į meilę, kurios geidžiau, kad 
mane pavergtų. Mano Dieve, mano gailestingasis, 
koks Tu geras, kad aną malonumą man stipriai 
pašlakstei tulžim: nes aš buvau ir mylimas, ir 
gėrėjaus artimiausiu santykiu, ir džiaugiaus suri- 
šamas vargingais ryšiais, kad paskum plaktų 

mane įkaitintomis geležinėmis rykštėmis pavydas 
ir įtarinėjimai, ir būgštavimai, ir pykčiai, ir 
barniai. 


ANTRAS SKYRIUS 


Gaute pagaudavo mane teatrų vaidinimai, 
vaizduoją daugiausia "mano paties menkumą ir 
kurstyte kurstą mano aistros ugnį. Kodėl tenai 
žmogus nori jausti skausmo, žiūrėdamas į liūd- 
nus ir tragiškus dalykus, kurių tačiau nenorėtų 
pats pergyventi? O vis dėlto žiūrėdamas nori 
pajusti skausmo, ir pats tas skausmas tiekia jam 
malonumo. Kas do priežastis? — vien pasigai- 
Tėtina beprotystė; nes juk tie dalykai juo labiau 
jaudina žmogų, juo mažiau yra nuo tokių jaus- 
mų laisvas, nors, kai pals kenčia, paprastai va- 
dinas tai nelaimė, o kai prijaučia kitiems, —- 
pasigailėjimas. Bet koks čia pagaliau pasigai- 
lėjimas įsivaizduotuose scenos dalykuose? Juk 
klausytojas čia nėra kurstomas gelbėti, tik kvie- 
čiamas pajusti skausmo ir, juo daugiau jaučia 
skausmo, juo palankus yra tų vaizdų autoriui. 
Ir, jei anos žmonių nelaimės — ar senobinės, 
ar išgalvotos — būtų taip vaizduojamos, kad žiū. 
rėtojas nejustų skausmo, jis išeitų iš teatro nuo- 
bodžiaudamas ir peikdamas; 0 jei jaučia skaus- 
mo, jis pasilieka domėdamasis ir džiaugdamasis. 

Vadinas, mėgstama ašaras ir skausmus. Ži- 
nia, kiekvienas žmogus nori džiaugtis. Tad, ka- 


78 


dangi niekas nemėgsta būti nelaimingas, 0 mėgsta 
būti gailestingas, o šitas dalykas nėra be tam 
tikro skausmo — gal vien dėl šios priežasties 
mėgstama skausmus? Ir šitas dalykas kyla iš 
ano prietelystės šaltinio, Bet kur eina? kur teka? 
Kodėl nuteka į verdančios smalos upelį, į nuož- 
mius biaurių geidulių sūkurius, į kuriuos pats 
virsta ir persimaino, savo valia atsigręžęs ir likęs 
išmestas iš dangiškos giedros? Tad mesim gai- 
lestingumą? Nieku būdu! Vadinas, kartais my- 
lėkim skausmus. Tik saugokis nešvarumo, mano 
siela, globojama mano Dievo, mūsų tėvų Dievo, 
garbintino ir aukščiausio per visus amžius, sau- 
gokis nešvarumo! Tiesa, ir dabar turiu užuo- 
jautos, bet tuomet teatruose džiaugdavaus su be- 
simylinčiaisiais, kai jie nuodėmingai viens antru 
gėrėdavos, mors tai darydavo tik vaizduojamai 
bei žaidžiamai; o kai jie pasimesdavo, lyg už- 
jausdamas nuliūsdavau; tačiau ir viena ir antra 
būdavo malonu. O nūnai labiau gailiuos besi- 
džiaugiančio nuodėmėje, negu tariamai skaudžiai 
kenčiančio, kur nustojęs žalingo gėresio ir pra- 
radęs menkavertę laimę. Šita užuojauta, be abe- 
jo, tikresnė, bet čia skausmas neteikia malo- 
numo; nes, nors yra pagiriamas už atlikimą 
meilės pareigos tas, kuris užjaučia nelaimingą, 
tačiau kas yra nuoširdžiai gailestingas, tikrai 
bevelytų, kad nebūtų, ko užjausti. Nes, jei būtų 
(kas yra negalima) nepalankus palankumas, ga- 
lėtų ir tas, kuris tikrai ir nuoširdžiai užjaučia, 

norėti, kad būtų nelaimingų, kad jų galėtų pasi- 
gailėti. Vadinas, kai kurie skausmai yra girtini, 
nė vienas nėra mylėtinas. Tad Tu, Viešpatie 
Dieve, kurs myli sielas, daug tyriau ir patvariau 
už mus pasigaili, kadangi joks skausmas negali 
Tavęs paliesti. Bet kuris žmogus tai pajėgtų? 

O aš nelaimingas tuomet mėgdavau gailėtis ir 
ieškodavau, kad būtų ko gailėtis; svetimoje, ne- 
tikroje, pantomimiškai vaizduojamoje nelaimėje 
man: labiau tikdavo ir stipriau mane traukdavo 
toks vaidilos vaidinimas, kurs man ašarų iš- 
spausdavo. Argi nuostabu, kad aš, nelaiminga 
avis, nepakenčianti Tavo sargybos ir nuklystanti 
šalin nuo Tavo kaimenės, likau biauriais. skau- 
duliais išbertas? Iš čia skausmų pamėgimas; 


nenorėjau, kad jie mane giliau perimtų — nes 
nemėgau pats pergyventi tuos dalykus, kuriuos 
mėgau žiūrėti — bet kad, girdint vaizduojamus 


skausmus, mane tik kasyte pakasytų; bet tai tu- 
rėdavo pasėką, kaip ir nagais padraskius, užde- 
gimą, putmenis, pūliavimą ir abuoją gedimą. 
Toks mano gyvenimas argi buvo gyvenimas, 
Dieve mano? 


TREČIAS SKYRIUS 


Ir sklandė iš tolo viršum manęs ištikimasis 
Tavo gailestingumas. Į kiek nedorybių pasinė- 
riau ir kokiu šventvagišku smalsumu paskui jas 
pasekiau, taip jog jis nuvedė mane, Tave pa- 
metus, į pačią žemąją, neištikimybės ir žabangų 
pilną šėtonų tarnystą, kuriems atnašavau savo 
blogus darbus, — ir visuose tuose žygiuose baudė 
mane Tavo rykštė. Išdrįsau dargi per Tavo 
švenčių iškilmes tarp Tavo bažnyčios sienų pasi- 
duoti geiduliui ir daryti sutarti mirties vaisių 
įsigyti: todėl ištikai mane sunkiomis bausmėmis; 
bet niekai jos buvo, sulyginus su mano kalte, 
perdaug didis Tu mano gailestingume, mano 
Dieve, mano išsigelbėjime nuo baisiųjų kenkėjų, 
kurių tarpe klaidžiojau atkakliai savim pasitikė- 
damas, rengdamasis toli atsitraukti nuo Tavęs, 
mylėdamas savo, o ne Tavo kelius, mylėdamas 
nykų laisvumą. 

Tos studijos, kur vadindavosi šlovingos, tu- 
rėjo nustatytą sau tikslą — dalyvavimą teismų 
bylose: turėjau jose pasižymėti, juo pagyrimų 
vertas, juo suktesnis. Tokie tatai akli yra žmo- 
nės! netgi aklumu jie girias. Buvau jau pasi- 
žymėjęs retorio mokykloj ir išdidžiai džiūgavau, 
ir pūste pūčiaus iš pasididžiavimo, nors daug ra- 
mesnis buvau už kitus (tu žinai tai, Viešpatie) 
ir toli laikiaus nuo griaunamų žygių, kuriuos 
atlikdavo „griovėjai“ (tas nuožmus ir velniškas 

vardas yra laikomas tartum gražaus išauklėjimo 
žyme); gyvenau jų tarpe, begėdiškai gėdėda- 
masis, kad nebuvau toks, kaip jie. Būdavau su 
jais ir kartais gėrėdavaus jų draugystė; bet vi- 
sados biaurėdavaus jų darbais, t. y. jų išdykavi- 
mais, kai jie akiplėšiškai prikibdavo prie nedrąsių 
praeivių nepažįstamų, juos be reikalo erzindami 
pašaipomis ir tuo pasiliekdavo maisto piktajam 
savo džiaugsmui. Nieko nėra panašesnio į šėtonų 
darbus už šitą elgesį. Kuo tikresniu vardu juos 
būtų buvę galima pavadinti, kaip kad griovikais? 
tiesą pasakius, jie patys pirmiau buvo sugriauti 
ir sugadinti apgavikių dvasių, kurios slapta juos 
išjuokia ir suklaidina tuo patim, kuo jie mėgsta 
kitus pašiepti ir apgauti. 


' | KETVIRTAS SKYRIUS 

Jų tarpe aš tame neatspariame savo amžiuje 
mokiaus iš knygų iškalbos, kuria norėjau pasi- 
žymėti dėl tuščio ir smerktino tikslo — papatai- 
kauti žmogiškajai tuštybei, ir, eidamas paprasta 
mokymosi tvarka, priėjau prie knygos kažin 
kokio Cicerono, kurio kalba beveik visi stebis, 
bet dvasia — ne tiek. Anoji knyga ragina užsi- 
imti filosofija ir vadinas Hortensius. Ta knyga 
permainė ir mano nusiteikimą Tau, Viešpatie; 
permainė mano maldas ir mano svajones bei 
troškimus .padarė kitoniškus. Ūmai pasidarė man 
menkos visos tuščios viltys; netikėtinu širdies 

karštumu ėmiau geisti išminties nemirtingumo ir 
pradėjau keltis — grįžti pas Tave, Tad ne liežu- 
viui išsigaląsti, kam, kaip rodės, leidžiu motinos 
tiekiamąsias lėšas (ėjau tuomet devynioliktuosius 
metus amžiaus; tėvas jau buvo miręs prieš dvejus 
metus), ne. liežuviui tad išsigaląsti naudojaus ana 
knyga, ir jinai įtikino mane pasisavinti ne kal- 
bėjimo būdą, itik tai, ką ji kalbėjo. 

Kaip karštai aš troškau, mano Dieve, kaip 
karštai aš troškau pakilti nuo žemės dalykų pas 
Tave ir nežinojau, ką manai su manim daryti. 
„Nes pas Tave yra išmintis“'). O išminties meilė 
graikiškai vadinas filosofija, ir tąją meilę manyje 
kurstė anoji knyga. Yra žmonių, kurie per filo- 
soliją suvadžioja, didžiu ir švelniu, ir padoriu 
vardu nudažydami bei papuošdami savo klaidas, 
ir beveik visus tokius žmonės iš anuomet ir iš 
ankstybesnių laikų sužymi ir nagrinėja anas 
veikalas; ir pasireiškia ten anas išganomas Tavo 
Dvasios perspėjimas per gerąjį ištikimąjį Tavo 
tarną: „Žiūrėkite, kad niekas neapgautų jūsų 
pasaulio išmintimi ir tuščia apgaule, einant žmo- 
nių padavimu, pasaulio pradžiamoksliu, ne Kri- 
stumi: nes Jame gyvena kūniškai visa Dievystės 
pilnybė“?). Ir aš tuomet — Tu žinai, mano 
širdies šviesa — kadangi dar nežinojau šių apaš- 
talo žodžių, tuo vienu grožėjaus anoje knygoje, 


i) Job. 12,13—16. 
2) Kol. 2,8—9, 

kad ji ragino mane mylėti, ieškoti, pasiekti, lai- 
kytis apsikabinus ne tą ar tą sektą, bet pačią 
išmintį, vis tiek kokia ji būtų, — tas veikalas žiebė 
mane, ir aš degiau, ir vienas lik dalykas vėsino 
mano įkaitimą — kad ten nebuvo Kristaus var- 
do, kadangi tą vardą, pagal Tavo pasigailėjimą, 
Viešpatie, tą mano Išganytojo, Tavo Sūnaus 
vardą jaunutė mano širdis pagarbingai įčiulpė 
dar su pačiu motutės pienu ir laikė savo gilumoj, 
ir, kas tik buvo be to vardo, kad ir kažin kaip 
būtų buvę mokslinga ir išdailinta ir teisinga, 
nepagaudavo manęs viso. 


PENKTAS SKYRIUS 


Todėl pasiryžau atkreipti dėmesį į Šventąjį 
Raštą ir pažiūrėti, koks jis yra. Ir štai regiu 
dalyką, išdidiems nežinomą nei atidengtą vai- 
kams, bet įžengiant — žemą, tolyn einant — 
kilnų ir paslaptimis uždangstytą, 0 aš nebuvau 
toks, kad galėčiau įžengt į jį ar nulenkt savo 
sprandą, sekant paskui jį; nes tuomet, kai at- 
kreipiau dėmesį į Šv. Raštą, aš ne tai pajutau, 
kaip dabar kalbu, bet jisai pasirodė man ne- 
vertas nė lyginti su Tullijaus vertybe, kadangi 
mano pasipūtimui visai nepatiko Š. Rašto pa- 
prastumas, ir mano proto ašmenys neįstengė pa- 
siekti jo vidaus. Tačiau juk jisai yra toks, kad 
auga su kūdikiais, bet man rodės esant per žema 
būti kūdikiu, ir, išsipūtęs puikybe, aš pats sau 
atrodžiau didis. 

ŠEŠTAS SKYRIUS 


Tad pakliuvau į tarpą žmonių išdidžiai svai- 
čiojančių, perdaug kūniškų ir kalbių, kurių bur- 
noje velnio spąstai, o prisimasinamajame valgyj 
įmaišyta Tavo vardo ir Viešpaties Jėzaus Kri- 
staus ir Parakleto mūsų Guodėjo Šventosios 
Dvasios vardo skiemenų. Tie vardai nuolat buvo 
jų lūpose; bet buvo tai vien garsas ir liežuvio 
tauškėjimas, 0 šiaipjau širdis tuščia ir be tiesos, 
Jie kalbėdavo: „Tiesa ir tiesa“, ir nuolat man 
ją kartodavo, bet niekur jos nebuvo juose, tik 
netiesą jie kalbėdavo ne tik apie Tave, kuris 
tikrai esi tiesa, bet ir apie šiuos pasaulio gaiva- 
lus, Tavo kūrinius, apie kuriuos net ir tiesą be- 
kalbančiuosius filosofus turėjau aplenkti iš meilės 
Tau, mano Tėve, aukščiausiai gerasis, visų gra- 
žiųjų daiktų grožybe. O, Tiesa, Tiesa! kaip nuo- 
širdžiai netgi tuomet mano dvasia iš pat savo 
gelmių dūsavo į Tave, kai anie žmonės dažnai ir 
įvairiai žvanginte žvangino man apie Tave vien 
balsu ir daugeliu dideliausių knygų. Buvo tai 
lėkštės, kuriose man, Tavęs išalkusiam, patiek- 
davo saulę ir mėnulį, gražius Tavo kūrinius, bet 
kūrinius Tavo, o ne Tave, ir tuos pačius ne pir- 
muosius. Juk dvasiniai Tavo veikalai yra pir- 
mesni už šituos kūniškuosius, kad ir kažin ko- 
kius šviesius ir dangiškus. O aš alkau ir troškau 
netgi ne anų pirmesniųjų, tik Tavęs paties, 
Tiesa, „pas kurį nėra nevienodumo nė pasikei- 

timo šešėlio“?). Dar tose lėkštėse patiekdavo man 
puikių vaizduotės padarinių, už kuriuos jau ge- 
riau buvo mylėti šitą saulę, bent šioms akims 
tikrą, negu anuos netikrus įvaizdus, dvasiai apsi- 
gaudinus per akis. Tačiau valgiau, manydamas 
Tave valgąs; tiesa, valgiau ne godžiai, kadangi 
ir nebuvo skanu mano gomuriui, kaip kad Tu 
esi skanus — nes gi Tavęs ir nebuvo anuose tuš- 
čiuose išmisluose — ir nemaitino jie manęs, tik 
labiau alino. Valgis sapnyje yra labai panašus 
į valgį tikrajame gyvenime; tačiau miegantieji juo 
nepasisotina, nes tai — tik sapnas. Bet anie 
įvaizdai dargi nebuvo jokiu būdu panašūs į Tave, 
kaip kad dabar esi į mane prabilęs, kadangi jie 
buvo kūniškos šmėklos, netikri kūnai, už kuriuos 
tikresni yra šitie tikrieji kūnai, kuriuos regime 
kūniškuoju regėjimu, taip dangiškuosius, taip 
žemiškuosius: matome juos, kaip kad mato gy- 
vuliai bei paukščiai, ir jie yra tikresni, kaip kad 
vien tik įsivaizduojame juos. Ir vėl, tikresni yra 
jų įvaizdai už tai, ką iš jų spėliojame apie kaž- 
kokius dar didesnius ir begalinius daiktus, kurių 
iš viso nė būte nėra. Kokiais tatai tuščiais daly- 
kais aš tuomet mitau — ir jie manęs nemaitino! 
O Tu, mano meile, į kurį alpdamas veržiuos, 
kad pasidaryčiau stiprus, nesi nei anie kūnai, 
kuriuos regime kad ir danguje, nei anie, kurių 
ten neregime, kadangi visa tai Tu sukūrei ir ne- 


3) Jok. 1,17. 


86 


A Šis AIA Bai Uegi 7 A Aa di ad 
rada) “ 1 J 


laikai jų aukščiausiais savo kūriniais. Kaip gi 
tad toli esi nuo anų mano įvaizdų, įvaizdų tų 
kūnų, kurių visai nė būte nėra! Už juos tikresni 
yra įsivaizdavimai tų kūnų, kurie yra tikrumoj, 
o už tuos įsivaizdavimus tikresni yra esantieji 
kūnai, kurie tačiau — dar ne Tu. Bet nesi Tu 
nė siela, kuri yra kūnų gyvybė — todėl geresnė 
ir tikresnė yra kūnų gyvybė už kūnus — Tu esi 
sielų gyvybė, gyvybių gyvybė, gyvoji savim pa- 
čia, ir nesimainai, mano sielos gyvybe. 

Kur tuomet buvai man ir kaip toli? "Toli 
buvau nukeliavęs šalin nuo Tavęs, negaudamas 
nė ankščių, kuriomis turėdavau šerti kiaules, 
Daug geresnės gramatikų ir poetų pasakėlės už 
anas apgaulės! "Tikrai, eilės ir daina, ir skrai- 
dančioji Medėja naudingesnė už penkis gaivalus, 
įvairiai nudažytus, kurie atitinką penkis tamsy- 
bių urvus, kurių nė būte nėra, o tik užmuša 
tikintį. Iš tikrųjų, eiles ir dainą priskaitau dar 
prie tikro maisto; o Medėją skraidant, nors apie 
tai ir dainavau, nestigavojau; nors girdėjau apie 
tai dainuojant, netikėjau. O anuos niekus įtikė- 
jau, vargas man, vargas! Kokiais tatai laipsniais 
likau nuvestas į pragaro gelmes! juk kankinaus 
ir degte degiau dėl tiesos trūkumo, ieškodamas 
Tavęs, mano Dieve (prisipažįstu Tau, kuris pa- 
sigailėjai manęs ir tai dar ne prisipažįstančio), 
ieškodamas Tavęs ne proto veiksmu — kuo no- 
rėjai, kad praneščiau gyvulius — tik kūno pojū- 
čiais. O Tu buvai giliau mano viduje už giliau- 

siuosius mano vidaus dalykus ir aukščiau už 
viską, kas man buvo aukščiausia.  Užkliudžiau 
aną akiplėšiškąją moteriškę, aną neišmintingąją, 
Salemono mįslę, sėdinčią suole prieangyj ir 5a- 
kančią: „Mielai valgykit paslėptą duoną ir gerkit 
saldų vogtą vandenį“*). Jinai mane sugundė, ka- 
dangi rado mane begyvenantį lauke, mano kūno 
akyj, ir begromulojantį tai, ką buvau akim 
prarijęs. 1 


SEPTINTAS SKYRIUS 


Mat, nepažinau kita, kas tikrai yra, ir mane 
dilginte dilgino pritarti kvailiems apgavikams, 
kai mane klausdavo, iš kur bloga; ar Dievas turi 
kūnišką išvaizdą ir auga Jam plaukai bei nagai; 
ar galima laikyti teisiais tuos vyrus, kur turi daug 
žmonų ir žudo kitus žmones, ir aukoja gyvulių?). 
Nežinodamas. ką atsakyti, sumišdavau ir, eida- 
mas šalin nuo tiesos, tardavaus einąs į ją, nes 
nežinojau, kad blogybė yra tik trūkumas gero, 
o šiaipjau jos visai nėra, kaip tikrai esančios bū- 
tybės. Iš kur galėjau įžiūrėti tai aš, kuris kūno 
akimis temačiau vien kūniškus daiktus, o dva- 
sios akimis — vien įvaizdus.  Nežinojau Dievą 
esant dvasią, neturinčią narių tam tikro ilgio ir 
pločio nei masės, nes juk masės dalis mažesnė 
yra už visą masę ir, jeigu ši yra beribė, tai jos 


*, Palyg. Patarl. 9,17. 
5) Manichiejų priekaištai krikščionims ir Š. Raštui. 

dalis, apribota tam tikroj erdvėj, yra mažesnė 
už visą neapribotą ir nėra visa visur, kaip kad 
dvasia, kaip Dievas. Ir visiškai nežinojau, kas 
yra mumyse tai, kuo mes egzistuojame, ir už ką 
Š. Rašte vadinamės sukurti pagal Dievo paveikslą. 

Ir nepažinau tikrojo vidujo teisumo, teisian- 
čio ne pagal paprotį, bet 'pagal tobuliausią visa- 
galio Dievo įstatymą, pagal kurį tvarkosi kraštų 
bei laikų papročiai, atitinką kraštus bei laikus, 
tuo tarpu kai jisai yra visur ir visada, o ne kitkur 
vis kitas arba kitu laiku vis kitoniškai; pagal 
kurį yra teisūs Abraomas ir Izaokas, ir Jokūbas, 
ir Mozė, ir 'Dovidas, ir visi, kuriuos Dievo lūpos 
yra pagyrusios. O neprityrę žmonės laiko juos 
neteisiais, samprotaudami žmogiškai ir visus 
žmonių giminės papročius matuodami pagal savo 
paprotį; tartum koks vyras, nenumanąs, kuri 
šarvų dalis kuriai kūno daliai taikoma, norėtų 
apsimauti blauzdine ir šalmu apsiauti ir mur- 
mėtų, kad ne visai pritinka; arba vėl — jei kokią 
dieną būtų paskelbta sustabdyti po: pietų pre- 
kybą, o koks nors asmuo skųstųs, kad jam ne- 
leidžiama ko nors pardavinėti, nors ryto melą 
buvo galima; arba kuriame nors name išvystų 
kokį tarną liečiant rankomis kokį nors daiktą, 
kas neleidžiama tam, kuris padavinėja gėralus, 
arba kad užu ėdžių daroma kas nors, kas drau- 
džiama prieš stalą, — ir piktintųs. kad ne visur 
ir ne visiems tai pat leidžiama, nors čia yra 
vienas butas ir viena šeimyna.' Į šiuos panėši tie, 

kur piktinas, išgirdę, kad kitados teisiesiems buvę 
kas nors leista, kas nūnai nėra leidžiama teisie- 
siems, ir kad aniems Dievas buvo įsakęs kitka, 
o šitiems — vėl kitką pagal kiekvieno laiko ap- 
linkybes, nors ir vieni ir antri tarnavo tam pa- 
čiam teisumui; piktinas, matydami, kad tam pa- 
čiam žmogui, tą pačią dieną, tuose pačiuose na- 
muose įvairiems nariams pritinka vis kas kita, 
ir vėl — koks dalykas ką tik buvo leidžiamas, o 
po valandos pasidarė neleistinas, arba vėl — koks 
nors dalykas anoj kertėj leidžiamas ar liepiamas, 
o kitoj gretimoj draudžiamas ir baudžiamas. 
Argi teisumas yra įvairus ir mainosi? Ne, tik 
laikai, kuriuos jis valdo, plaukia ne vienodai: 
tam jie ir laikai. O žmonės, kurių gyvenimas 
žemėj yra trumipas, neįstengdami 'sumegzti neiš- 
tirtąsias dar priežastis, veikusiąsias praėjusiai- 
siais amžiais ir kitose tautose, su tomis priežas- 
timis, kurias jau yra ištyrę, o tame pačiame kūnė 
ar tą pačią dieną ar tuose pačiuose namuose 
lengvai galėdami įžiūrėti, kas atitinka kurį nari, 
kuriais laikais, kurias dalis ar kuriuos asmenis, 
— anais dalykais piktinas, o šiems pasiduoda. 

To aš anuomet nežinojau, į tai nekreipdavau 
"dėmesio; tai iš visur mušte mušdavo man į akis, 
o aš nematydavau. Ir giedodavau giesmes, ir 
nebuvo man leidžiama vartoti bet kokią pėdą 
ir bet kur, tik įvairiuose ritmuose vis kitaip, 
ir vienoj kurioj eilutėj ne visose vietose tą pat 
pėdą; '0o juk pats menas, pagal kurį giedodavau, 

nebuvo įvairiose vietose vis kitoks, tik tas pats 
menas turėjo visus anuos dėsnius kartu. Ir ne- 
matydavau, kad teisumas, kurio laikosi geri bei 
šventi žmonės, daug tobuliau ir kilniau turi sa- 
vyje visus savo įsakus kartu ir nė viena jo dalis 
nesimaino, tik, keičiantis laikams, skirsto bei 
įsako ne viską iš karto, bet kiekvienam atitin- 
kama. Ir peikdavau aš, apjakėlis, donuosius tė- 
vus, kurie ne tik naudojas esamais daiktais, kaip 
kad Dievas liepia ir kvėpia, bet ir, kaip Dievas 
apreiškia, pranašauja būsimuosius. ' 


AŠTUNTAS SKYRIUS 


Argi yra kuomet nors ar kame nors netei- 
singa mylėti Dievą visa širdimi, vi- 
sa siela ir visa mintimi ir mylėti 
artimą kaip save patį? Taigi, nusikal- 
timai, priešingieji prigimčiai, visur ir visuomet 
yra pasibiaurėtini ir baustini, kaip va, Sodomos 
gyventojų. Jeigu visos tautos tai darytų, būtų 
ta pačia nedorybe nusikaltusios, pagal Dievo 
įstatymą, kurs ne taip padarė žmones, kad jie 
tuo būdu savo tarpe bendrautų. Juk įžeidžiamas 
tas bendrumas, kuris turi mus laikyti surišęs su 
Dievu, kai iškrypusi aistra sutepa tą pačią pri- 
gimtį, kurią Dievas yra sukūręs. O nusikaltimų, 
kur priešingi žmonių papročiams, reikia vengti, 
destis kokie kur papročiai, kad jokie piliečio ar 
praeivio geiduliai neįžeistų valstybės ar tautos 

savitarpio nuostatų, kuriuos yra patvirtinęs pa- 
protis ar įstatymas. Iš tiesų, nedora yra ta dalis, 
kuri nepritinka savo visumai. O kai Dievas liepia 
ką priešinga kieno nors papročiui ar sularčiai, 
Teikia tai daryti, nors tai niekuomet nebuvo ten 
daryta, o jei buvo apleista, reikia atnaujinti, o 
jei nebuvo: nustatyta, — nustatyti. Nes, jeigu 
karalius turi teisę valstybėj, kurią valdo, ką nors 
įsakyti, ko nei prieš jį kas nors kitas, nei jis pats 
niekuomet nebuvo įsakęs, ir to įsakymo klausyti 
nėra priešinga tos valstybės bendrumos reikalui, 
dar daugiau — būtų priešinga neklausyti (ka- 
dangi visuotinis žmonių bendruomenės dėsnis 
yra klausyti savo karalių): tad daug labiau teisių 
turi Dievas, visų kūrinių valdovas, kurio įsaky- 
mus reikia vykdyti be jokio svyravimo! Nes, 
kaip žmonių bendruomenės valdytojų eilėj ma- 
žesnysis turi klausyti didesniojo, taip Dievo turi 
klausyti visi. 

Panašiai yra ir su nusidėjimais, kur norima 
pakenkti ar per užgaulę, ar per skriaudą, o abe- 
jais atvejais — ar norint atkeršyti, kaip priešas 
priešui. ar įsigyti kokios išviršinės naudos, kaip 
plėšikas iš keleivio, ar išvengti blogybės, kaip 
kad pakenkiama tam, kurio bijomasi, ar pavy- 
dint, kaip nelaimingesnysis laimingesniajam arba 
kaip tas, kuriam yra kas pasikloję, pavydi tam, 
kurio bijo, kad nesusilygintų su juo pačiu, arba 
jaučia skausmo, kad anas jau susilygino; galop 
— norint pakenkti vien dėl to, kad svetima ne- 


92 


laimė patiekia pasigėrėjimo, kaip gladiatorių 
kautynių žiūrėtojai arba kieno nors pašiepėjai 
bei išjuokėjai. Tos tatai yra galvinės nedorybės, 
kurios gema iš trijų geidulių — vadovauti, žiū- 
rėti, jausti — ar iš kurio vieno, ar iš dviejų, ar 
sykiu iš visų. ir gyvenama nedorai, priešingai 
trims ir septyniems įsakymams, dešimtstygėms 
kanklėms, Tavo dekalogui, aukščiausiasis ir sal- 
džiausiasis Dieve. Bet kokia niekšybe galima 
nusikalsti Tau, kuris esi neįžeidžiamas? arba ko- 
kiais nedorais darbais nusidėti Tau, kuriam ne- 
galima pakenkti? Bet Tu baudi už tai, ką žmo- 
nės prieš save pačius padaro, kadangi ir tada, 
kada Tau-nusideda., nedorai elgiasi su savo sie- 
lomis, ir nedorybė meluoja pati sau, arba gadin- 
dama ar iškreipdama savo prigimtį, kurią Tu 
sutvėrei ir sutvarkei, arba be saiko vartodama 
leistuosius daiktus, arba trokšdama neleistųjų 
tam tikslui, kuris yra priešingas prigimčiai; arba 
nusikalsta tuo, kad valia ir žodžiais šėlsta prieš 
Tave ir spardos prieš akstiną"); arba 
kai, pralaužę žmonių draugijos ribas, džiaugias 
narsuoliai savo sudaromais susibūrimais ar išsi- 
skyrimais, destis, kas jiems patinka arba juos 
užgauna. Ir tai įvyksta, kai nuo Tavęs atsitrau- 
kiama, gyvybės šaltini, kuris esi vienas ir tikras 
visumos Kūrėjas ir Valdytojas, ir iš asmeninės 
puikybės mylima dalį, netikra viena. Tad per 


“) Apd. 9,5. 

* pasižeminusį maldingumą grįžtama pas Tave, ir 
Tu nuvalai nuo mūsų blogą paprotį, ir pasigaili 
išpažįstančių nuodėmes, ir išklausai supančiuo- 
vome patys nusiviję, jeigu tik jau nebekeliame 
prieš Tave netikrosios laisvės ragų, būdami godūs 
daugiau įsigyti, o patekdami į pavojų viską pra- 
rasti, labiau mylėdami sava, negu Tave, visų 
gerybę. 


DEVINTAS SKYRIUS 


Bet tarp nedorybių ir nusidėjimų ir tiek daug 
neteisybių yra nuodėmių, kurias padaro besito- 
bulinantieji, kurias teisingai sprendžiantieji ir 
peikia iš atžvilgio į tobulybę, ir giria iš atžvilgio 
į laukiamąjį derlių, kaip kad sudygusį pasėlį. Ir 
kai kas yra panašu į nedorybę ar nusidėjimą, o 
nėra nuodėmė, kadangi nei Tavęs, mūsų Viešpa- 
ties Dievo, neužgauna, nei žmonių bendruome- 
nės, kai tinkamu laiku esti pasitiekiami reika- 
lingi gyvenimui daiktai, o nėra tikrai žinoma, 
bene iš godumo; arba vėl, kai nustatytoji valdžia 
baudžia ką, norėdama pataisyti, o nėra tikrai Ži- 
noma, bene geisdama pakankinti. Vadinas, dau- 
gelis veiksmų, kurie žmonėms atrodytų papeik- 
tini, Tavo ištarme buvo pagirti, o daugelis, ku: 
žmonės giria, Tavo ištarme esti pasmerkiama, ka- 
dangi dažnai kitokia yra įvykio išvaizda ir ki- 
tokia veikiančiojo valia, 0 ir nežinomos esti laiko 

aplinkybės. O kai Tu ūmai įsakai ką nors ne- 
paprasta bei nenumatyta, nors kadais esi buvęs 
tai uždraudęs, tada, nors to įsakymo priežastį 
tuo tarpu laikai paslėptą, ir nors jis yra prie- 
šingas kurios nors žmonių bendruomenės nuo- 
statams, kas gi abejotų, begu reikia paklausyti? 
Nes juk tik toji žmonių bendruomenė yra tei- 
singa, kuri Tau tarnauja. Bet laimingi, kurie 
žino, kad Tu esi įsakęs; nes viskas, ką Tavo 
tarnai daro, arba reiškia, kas tam kartui yra rei- 
kalinga, arba pranašauja būsimus dalykus“). 


DEšŠIMTAS SKYRIUS 


To nežinodamas, išjuokdavau anuos šventuo- 
sius Tavo tarnus bei pranašus. Ką gi kita pa- 
siekdavau, kai juos išjuokdavau, jeigu ne tai, 
kad Tu mane pajuokdavai, kai aš nejučiomis ir 
iš palengvo priėjau prie to, jog pradėjau tikėti 
lokius niekus, kaip kad liga skinama verkianti 
pieno ašaromis drauge su savo motina, figos me- 
džiu. O jeigu tokią figą, nuskintą ne per savo, 
tik per kito kaltę, suvalgytų koks šventuolis, tai 
jis, girdi, virškintų ir paskum, dūsaudamas per 
maldą ir atsirūgdamas, kvėpuotų lauk angelus, 
netgi dalelytės Dievo! Tos dalelės aukščiausiojo 
it tikrojo Dievo, girdi, būtų pasilikusios įjungtos 

7) Čia kalbama apie Senojo Įstatymo patriarkų veiks- 
mus, kurie kartais buvo figūros ar tipai Naujojo Įstatymo 


įvykių. 

tame vaisiuje, kad jų nebūtų išvadavę išrinktojo 
šventojo dantys bei skilvis! Ir aš varguolis įtikė- 
jau, kad reikią labiau gailėtis žemės vaisių, negu 
žmonių, kurių naudai vaisiai gema. O jeigu 
koks nemanichėjus išalkęs prašytų vaisiaus, tar- 
tum mirti pasmerktas atrodytų tas kąsnelis, 
jeigu jį jam duotume. 


VIENUOLIKTAS SKYRIUS 


Ir nuleidai iš aukšto savo ranką ir ištraukei 
iš tos giliosios tamsos mano sielą, kadangi už 
mane verkė Tavęspi mano motina, Tavo ištikima 
tarnaitė, gailiau negu verkia motinos, kūną lai- 
dodamos. Per tą tikėjimą ir dvasią, kurią tu- 
rėjo iš Tavęs, regėjo jinai mane mirusį, ir Tu 
išklausei ją, Viešpatie. Išklausei ją ir nepaniekei 
jos ašarų, kai tekėdamos vilgė žemę po jos aki- 
mis visur, kur tik ji melsdavos; Tu išklausei ją. 
Iš tiesų, iš kur gi tas sapnas, kuriuo ją paguodei, 
taip jog ji sutiko gyventi su manim ir valgyti 
namie su manim prie vieno stalo? o to ji buvo 
nebenorėjusi, nekęsdama ir biaurėdamasi mano 
klaidos piktžodžiavimais. Jinai regėjo save besto- 
vinčią ant kažkokios medinės linijos; ir štai 
beateinąs pas ją puikus jaunikaitis, linksmas ir 
jai bešypsąs, o jinai besanti nuliūdusi ir susi- 
griaužusi. Jis paklausęs, kodėl jinai nuliūdusi 
i: kas dieną verkianti (paklausęs, kaip paprastai 
esti tokiais atvejais. norėdamas ją pamokyti, o 

ne pats ką iš jos sužinoti); jinai atsakiusi ver- 
kianti dėl mano pražūties; tad jis liepęs jai būti 
ramiai ir paraginęs žvilgterėti ir pamatyti, kur 
jinai pati esanti, ten esąs ir aš.  Žvilgterėjusi, 
jinai išvydusi mane bestovint šalia jos ant tos 
pat linijos. — Iš kur tatai, jei ne iš to, kad 
Tavo ausys buvo prie jos širdies, gerasis Visaga- 
lintysis, kuris taip rūpinies kiekvienu mūsų, 
tartum juo vienu rūpintumeis, ir taip visais, 
tartum! kiekvienu skyrium. 

Dėl to pat tatai, kada jinai papasakojo man 
tą regėjimą, ir aš stengiaus jį taip išaiškinti, kad, 
girdi, greičiau jinai neturinti nustoti vilties pasi- 
daryti tokia, koks aš esu, jinai tuoj pat be jokio 
svyravimo atkirto: „Ne! juk man pasakyta ne 
„kur jis, ten ir tu“, tik „kur tu, ten ir jis“. Išpa- 
žįstu Tau, Viešpatie, ką atsimenu ir kiek altsi- 
menu, apie ką dažnai esu kalbėjęs, būtent, kad 
tas Tavo per motiną atsakymas, tas faktas, kad 
jos nesuklaidino mano klaidingas, o toks tariamai 
artimas tiesai aiškinimas, ir jinai taip greit pa- 
matė, ką reikėjo pamatyti, o ko aš iš tikrųjų, 
prieš jai pasakysiant, nebuvau pastebėjęs: visa 
tai jau tuomet mane labiau sujaudino, negu pats 
sapnas, kuris tiek anksčiau dievobaimingai mote- 
riškei pranešė daug vėliau būsimąjį džiaugsmą, —- 
paguosdamas ją, tuomet beskendinčią sielvarte. 
Iš tikrųjų, praėjo dar beveik devyneri metai, per 
kuriuos aš vartaliojaus aname gelmės dumble ir 
klaidos tamsybėse, nors dažnai bandydavau atsi- 

kelti ir vis giliau pagrimzdavau; o tuo tarpu toji 
skaisti, dievobaiminga ir blaivi našlė, kokias Tu 
myli, nors jau labiau gaivinama vilties, tačiau 
vis uoliai verkdama ir dejuodama, nesiliovė per 
visas savo maldų valandas su ašaromis užtarinėju- 
si mane pas Tave, ir jos maldos ateidavo į Tavo 
akivaizdą"); bet Tu leidai man vis dar braidžioti 
ir visai pasinerti anoj tamsoj. 


DVYLIKTAS SKYRIUS | 


Ir kitą atsakymą davei dar tuomet, kurį čia 
paminėsiu. Daug dalykų praleidžiu, kadangi 
skubu prie tų, kurie mane stipriau verčia išpa- 
žinti juos Tau. ; Daugelio nebeatsimenu. Antrąjį 
tad atsaką davei per savo kunigą, vieną vyskupą, 
augusį Bažnyčioj ir gerai susipažinusį su Tavo 
knygomis. Mano 'motutė paprašė jį, kad teiktųs 
pakalbėti su manim, išsklaidyti mano klaidas ir 
atbaidyti mane nuo blogo, o išmokyti gero (mat, 
jis tai darydavo, 'jei rasdavo kokius tinkamus 
asmenis). Bet jis atsisakė, ir išmintingai pasielgė, 
kiek paskiau supratau. Jis pareiškė, kad aš esąs 
dar nepalankus ! pamokymui, mirkte primirkęs 
tos erezijos ir didžiuojąsis ta naujiena ir kai ku- 
riais klausimėliais sukėlęs nerimo jau daugeliui 
neprityrusių, kaip motina buvo jam pasakiusi, 
„Tačiau — sako — palik jį taip; tik melskis už 
ji į Viešpatį. Sūnus pats beskaitydamas supras, 


5) Psal. 87,3. 

kokia tai klaida ir kokia priešinga Dievui“. Kartu 
papasakojo tas vyskupas, kad ir jį jaunutį su- 
klaidinta motina įdavusi manichiejams, ir jis ne 
tik skaitęs beveik visas jų knygas, bet ir nusira- 
šinėjęs; tačiau, nors niekas su juo nesiginčijęs 
ir neįtikinėjęs, jam pačiam paaiškėję, kad tos 
sektos reikia labai vengti: tad ir pabėgęs. Kai 
jis tai pasakė, 0 jinai nenorėjo sutikti, tik vis 
spyrė, dar karščiau prašydama ir labai verkdama, 
kad jis pasimatytų su manim ir pasikalbėtų, 
jisai, jau pradėdamas nekantrauti, atkirto: „Eik 
pagaliau šalin! kad tu taip gyva būtumei — ne- 
gali būti, kad pražūtų tas sūnus, dėl kurio tiek 
štai verkta!“ Bešnekučiuodama su manim, jinai 
dažnai prisimindavo priėmusi anuos žodžius taip, 
kaip kad būtų jie pasigirdę iš pat dangaus. 

Š. AURELIJAUS AUGUSTINO 


IŠPAŽINIMAI 
KETVIRTOJI KNYGA 


PIRMAS SKYRIUS 


Per tą patį devynerių metų laiko tarpą, nuo 
devynioliktųjų savo amžiaus metų lig dvidešimt. 
aštuntųjų, duodavaus suvadžiojamas ir kitus su- 
vadžiojau, pats suklaidintas ir kitus klaidindamas 
įvairiuose geiduliuose, atvirai — per t. v. lais- 
vuosius') mokslus, o slaptai — po netikru reli- 
gijos vardu; čia išdidus, ten prietaringas, visur 
tuščias; čia gaudydamas tuščią minios garbę iki 
pat teatro plojimų ir poezijos lenktynių, ir rung- 
tynių dėl šieno vainikų, iki pat vaidinimų niek- 
niekių ir geidulių įsisiūbavimo; ten vėl geisdamas 
nusivalyti tuos nešvarumus tuo, kad t. v. išrink- 
tiesiems ir šventiesiems atnešdavau valgių, iš 
kurių jie savo skilvio dirbtuvėje turėjo padaryti 
angelų bei dievų, o šie — mane išvaduoti. Ir vai- 
kiaus tokius daiktus, ir dariau tai visa draug su 
savo draugais, mano ir su manim apgautais. Te- 
pajuokie mane puikieji, kurių Tu, mano Dieve, 
jų pačių naudai dar nemetei žemėn ir nesutriuš- 
kinai; 0 aš noriu išpažinti Tavo garbei savo ne- 
gražumus. Leisk man, maldauju, ir padėk šian- 
dien atmintim perbėgti praeituosius savo klaidos 
vingius ir atnašauti Tau šlovinimo au- 
k ą?), Ir kas gi aš esu be Tavęs sau pačiam? — 
vien tik vadas į prarają. Arba vėl — kas gi aš 


1) aukštesniuosius. 
*) Psal. 49,14. 


103 


esu, kai man gera? — vien tik kūdikis, bežindąs 
Tavo pieną arba bemintąs Tavim, kuris esi ne- 
gendąs maistas. Ir kas per žmogus yra kiek: 
vienas žmogus, kadangi yra žmogus? Bet tegu 
pašiepia mus tvirtieji ir galingieji, o mes, silpnieji 
ir vargingieji, išpažinsime Tau savo menkumą. 


ANTRAS SKYRIUS 


Anais metais mokiau iškalbos meno ir, aistrų 
nugalėtas, pardavinėjau nugalėti padedantį šne- 
kumą. Tačiau bevelydavau, Viešpatie, Tu žinai, 
turėti gerus mokinius, vadinamuosius gerus, ir 
be apgaulės mokiau juos apgaulių, ne kad jie 
jomis pasinaudotų prieš nekalto gyvybę, tik kad 
kartais jomis gintų kaltojo gyvybę. Ir Tu, Dieve, 
iš tolo matei mane beklupdinėjant slidumoj ir 
bežibčiojantį tirštuose dūmuose mano tikėjimą, 
kurį tiekiau, bemokydamas, bemylintiems 
tuštybę ir beieškantiems melo“), 
pats jų draugas. Anais metais turėjau vieną mo- 
teriškę, su kuria gyvenau ne vadinamoje teisėtoje 
moterystėje, bet kurią buvo man sudariusi neiš- 
mintinga klajūnė aistra; tačiau turėjau tik vieną ir 
išlikau jai ištikimas; su ja gavau patirti, kuo ski- 
vias moterystės sutartis, sudarytoji vaikams gim- 
dyti, nuo geidulingosios meilės sąjungos, kurioj 


2) Ps, 43; 


104 


* į | č | 


= An 


Tr FSV D BPERB RP 


vaikai gimsta dargi negeidžiami, nors jau gimę 
verčia save pamilti, 

Atsimenu dar: kai pasiryžau stoti į lenktynes 
poetiškam teatro veikalui sukurti, pranešė man 
kažin koks žynys: kiek aš jam užmokėčiau, kad 
laimėčiau; bet aš pasibaisėjau tomis grasiomis 
apeigomis ir biaurėdamasis atsakiau neleidžiąs 
netgi musės nužudyti dėl laimėjimo, nors gau- 
čiau aukso karūną ir dar amžiną. Mat, jis rengės 
savo tose apeigose nužudyti gyvų būtybių ir tokiu 
pagerbimu, rodos, pakviesti demonų mian padėti. 
Bet ir tą blogybę atstūmiau ne iš Tavo suteikto 
padorumo, mano širdies Dieve; nes dar nemo- 
kėjau Tavęs mylėti, kadangi mokėjau galvoti 
vien apie kūnišką grožį Tokių sapnų betrokš- 
tanti siela argi nepaleistuvauja, atsto- 
dama nuo Tavęs*'), pasitiki klaidomis ir 
gano vėjus?)? Bet, mat, nenorėjau, kad 
būtų už mane aukojama demonams, 0 juk aš 
pats save jiems aukojau per anuos savo prie- 
tarus. Iš tikrųjų, kas gi kita yra tas „ganyti 
vėjus“, kaip tik ganyti demonus, vadinas, savo 
paklydimais teikti jiems malonumo ir duoti jiems 
progos mus išjuokti? 


*) Ps. 72,27. 
5) Oz. 42,26. 

TREČIAS SKYRIUS 


Tad tiesiog nesiliaudavau tuos išdaigininkus, 
kuriuos vadina matematikais, klausinėjęs patari- 
mų, kadangi jie nevartoja beveik jokių aukų ir ne- 
simeldžia į jokią dvasią būrimo tikslu. Bet krikš- 
čioniškas bei tikras maldingumas nuosakiai at- 
meta ir smerkia ir tą žyniavimą. Nes gera yra 
šlovinti Tave, Viešpatie"), ir sakyti: Pa - 
sigailėk manęs! gydyk mano sielą, 
nes aš Tau nusidėjau"), ir Tavo nuolai- 
dumu nesinaudoti dar laisviau brist į nuodėmes, 
bet atminti Viešpaties balsą: Štai tu pasvei- 
kai, jau nebenusidėk, kad tau ne- 
atsitiktų kas nors piktesnio"). Visą 
lą išganomąjį mokslą jie steigiasi sunaikinti, sa- 
kydami: „Iš dangaus yra nusidėjimo priežastis, 
kurios tu neišvengsi!“ arba: „Venuo tai padarė, 
ar Saturnas, ar Marsas“, — vadinas, kad tik be 
kaltės būtų žmogus, tas kūnas, kraujas ir išdidūs 
puvėsiai, o liktų kaltas dangus ir žvaigždžių kū- 
rėjas ir tvarkytojas. O juk tai yra kaip tik mūsų 
Dievas, teisingumo malonumas ir pradžia, kuris 
atsilyginsi kiekvienam, žiūrėda- 
mas jo darbų") ir nepaniekini su- 
trintos ir nužemintos širdies!?), 


9, Ps. 91,2, 
", Ps. 40,5. 
5, Jon. 5,14. 
*, Mat. 16,27. 
“) Ps. 50,19. 


Buvo anuomet išmintingas vyras, puikiai iš- 
tyręs gydymo meną ir tuo labai pagarsėjęs'!), 
kurs, kaipo prokonsulis. savo ranka uždėjo aną 
lenktynių karūną ant mano nesveikos galvos, bet 
ne kaipo gydytojas, nes aną ligą Tu gydai, kurs 
priešinies puikiems, o nuolankiems duodi malo- 
nės'?). Argi tačiau ir per tą senį nepadėjai man 
ir nesiliovei gydęs mano sielą? Mat, susiartinau 
su juo ir labai atsidėjęs klausydavaus jo šnekų, 
o šios buvo savo minčių gyvumu malonios bei 
rimtos, nors jisai nesirūpino žodžių gražumu. Kai 
jis sužinojo ir iš mūsų pašnekesių, kad aš atsi- 
dėjęs skaitau žvaigždžiažynių knygas, maloniai ir 
tėviškai mane perspėjo, kad jas mesčiau ir bergž- 
džiai neaikvočiau anai tuštybei triūso nei darbo, 
reikalingo naudingiems dalykams. Jis sakėsi pats 
buvęs taip gerai pasižinęs su žvaigždžiažynių 
mokslu, jog jaunystėj norėjęs tą užsiėmimą pasi- 
rinkti visam gyvenimui: juk, jei supratęs Hippo- 
kratą, tai ir aną mokslą galėjęs įveikti; tačiau 
vėliau, metęs jį, ėmęsis medicinos vien tik dėl 
to, kad įsitikinęs aną mokslą esant visai klaidingą 
ir, kaip rimtas vyras, nenorėjęs gyventi žmonių 
apgaudinėjimu. „O tu — sako — savo padėjimui 
žmonių tarpe palaikyti mokai iškalbos, o ano ap- 
gaulingojo mokslo laikais laisva valia, ne reikalo 
spiriamas. Juo labiau turi tu manim tikėt, man 


M) Vardu Vindicianus, 
1) 1 Petr. 5,5. 

jį smerkiant, kadangi aš pasistengiau taip tobulai 
ji pažinti, jog norėjau iš jo vieno gyventi“. O kai 
aš jį paklausiau, kodėl gi žvaigždžiamokslis daug 
dalykų teisingai įspėja, jisai atsakė, kaip mokė- 
damas, jog tai padarąs atsitikimas, kuris veikiąs 
visur gamtoje. Juk, jeigu kas ieško kartais pa- 
tarimo, atsiskleidęs kokio nors poeto puslapį, kur 
visai apie kitką ir kitu tikslu giedama, ir vis dėlto 
dažnai pasitaiko nuostabiai atitinkanti reikalą 
eilutė, tad nereikią stebėtis — sakydavo jisai — 
jeigu ir iš žmogaus sielos per kažkokį aukštesnį 
instinktą, taip jog ir ji pati nežino, kas joje da- 
rosi, ne per pratimus, bet atsitiktinai atsiliepia 
koks balsas, atitinkąs klausiančiojo reikalus bei 
darbus. 

Tuos tatai dalykus suteikei man iš jo ar per 
jį ir bendrais bruožais užrašei man atmintyj, ko 
turėsiu paskiau pats ieškoti. Bet tuomet nei jis, 
nei mieliausiasis Nebridijus, jaunikaitis labai ge- 
ras ir labai skaistus, kurs juokdavosi iš visų tų 
žyniavimų, negalėjo manęs įtikinti, kad juos mes- 
čiau, kadangi mane labiau veikė pačių rašytojų 
autoritetas ir dar nebuvau radęs jokio tikro, 
kokio ieškojau, įrodymo, kad man be dvejojimo 
būtų aišku, jog lai, ką jie klausiami teisingai 
įspėja, įspėja atsitiktinai ar likimui taip lėmus, 
o ne per žvaigždžių stebėjimo meną. 

KETVIRTAS SKYRIUS 


Anais metais, kada pirmąkart pradėjau mo- 
kyti savo gimtajame miestelyj, buvau įsigijęs 
'prietelį, mokslo draugą, neapsakomai man bran- 
gų, vienmetį ir drauge bežydintį jaunystės žiedu. 
Berniukas buvo su manim išaugęs ir drauge su 
juo buvome ėję į mokyklą ir drauge žaidę. Bet 
dar nebuvo jis toks prietelis (beje, ir paskiau ne- 
buvo toks), koks esti tikras prietelis, kadangi 
tuokart tėra tikra prietelystė, kai Tu ja sujungi 
prisirišusius prie kits kito meile, mūsų 
širdyse išlieta šventosios Dva- 
sios, kuri mums yra duota!'*). Tačiau 
maloni mum buvo toji prietelystė, prinokusi 
bendrų studijų kaitroj. Ir nuo tikrojo tikėjimo, 
kurio jaunikaitis nenuoširdžiai ir netvirtai tesi- 
laikė, aš jį atgręžiau į prietaringas bei pavojingas 
pasakas, per kurias verkė dėl manęs motina. Jau 
klaidžiojo draug su manąja ano žmogaus dvasia, 
ir manoji negalėjo be jo gyventi. Ir štai Tu, kurs 
vejies įkandin tuos, kur bėga nuo Tavęs, Dieve 
keršto ir sykiu pasigailėjimų šaltini, kuris atverti 
mus į save nuostabiais būdais, atėmei tą Žmogų 
iš šio gyvenimo, kai metai tik buvo sukakę 
mudviejų prietelystei, malonesnei man už visus 
anuolaikinio mano gyvenimo malonumus. 

Kas paskaičiuotų garbintinuosius Tavo dar- 
bus, kuriuos yra patyręs pats vienas savy vie- 


5) Rom. 5,5. 

name? Ką tuomet padarei, mano Dieve, ir kokia 
neištiriama Tavo sprendimų gelmė? Kai anas 
mano prietelis sirgo drugiu, ilgai gulėjo be žado, 
išpiltas mirštamo prakaito; jau nebebuvo vilties; 
tad jį pakrikštijo, nors buvo be sąmonės; aš tuo 
nesirūpinau ir tikėjau, kad jo sielą sulaikys kūne 
greičiau tai, ką jis iš manęs buvo gavęs, negu 
tai, kas buvo daroma su jo kūnu, jam apie tai 
nežinant. Bet buvo visai kitaip. Prietelis atsi- 
kutėjo ir pagijo. Kaip tik galėjau su juo pakal- 
bėti — o galėjau greit, kaip tik jis galėjo, ka- 
dangi nė traukte nesitraukiau nuo jo: taip buvome 
prisirišę — mėginau pas jį pajuokti krikštą, tar- 
tum ir jis su manim drauge pajuoks tą sakra- 
mentą, kurį priėmė, būdamas be žado ir be są- 
monės. Bet jis jau buvo sužinojęs, kad esąs pa- 
krikštytas; tad jis taip pasibaisėjo manim, kaip 
kokiu priešu, ir nuostabiu ūmiu laisvumu įspėjo 
mane, kad liaučiaus jam tokius dalykus kalbėjęs, 
jeigu noriu būti jo prietelis. Nustebęs ir sumišęs, 
apramdžiau visus savo jausmus, kad jis pirma 
visai išgytų ir atgautų paprastąsias jėgas, o tuo- 
met aš galėčiau su juo kalbėti, apie ką tinkamas. 
Bet jis liko atimtas iš mano beprotystės, kad gy- 
ventų pas Tave, mane guosdamas: po kelių 
dienų, manęs nesant, vėl jį užpuola drugys, ir 
prietelis miršta. 

Koks skausmas užtemdė man širdį! Į ką pa- 
žvelgdavau, visur regėdavau mirtį. Ir tėviškė 
buvo man kankynė, ir tėvų namai — nuostabi 

nelaimė. Ką tik su juo turėjau bendra, be jo 
virto man nuožmia kančia. Ieškojo jo visur mano 
akys ir nerado.  Nekenčiau visko, kadangi jo 
ten nebuvo, ir jie negalėjo pasakyti: „Štai ateina“, 
kaip kad ateidavo, kai būdavo kur išvykęs. Pats 
sau pasidariau didelis klausimas ir klausdavau 
savo sielą, kodėl ji nuliūdus ir kodėl 
taip gąsdina mane!'); o jinai nieko nemo- 
kėjo man atsakyti. Jeigu sakydavau: „Turėk vil- 
ties Dievuje“!?), jinai teisingai nepaklausydavo, 
kadangi tikresnis ir geresnis buvo tas brangiau- 
siasis žmogus, kurį buvo praradusi, už tą vaiz- 
duoklį, į kurį jai buvo liepiama savo viltį kreipti. 
Vien tik verksmas buvo man saldus, ir jis užėmė 
mano prietelio vietą, kaip vienintelis sielos ma- 
lonumas, 


PENKTAS SKYRIUS 

Dabar, Viešpatie, tai jau yra praėję, ir laikas 
sušvelnino mano žaizdą. Ar galėčiau išgirst iš 
Tavęs, kuris esi tiesa, ir prisikišti savo širdies 
ausį prie Tavo lūpų, kad pasakytumei man, kodėl 
verksmas saldus yra nelaimingiems? Gal Tu, 
nors ir visur esi, toli atstūmei nuo savęs mūsų 
skurdą ir gyveni, užsidaręs savy, o mus blaško 
visokie bandymai? Tačiau, jeigu ne prie pat 
Tavo ausų verktume, nieko nebeliktų iš mūsų 


4) Psal. 42,5. 
5) ten pat. 

vilties. Kodėl gi tad, kai dejuojame, verkiame, 
dūsaujame ir guodžiamės, tartum saldžius vaisius 
nuo gyvenimo kartumo skiname? Gal tai ten 
yra saldu, kad tikimės Tave išklausysiant? Tikrai 
taip yra maldose, kadangi jose esama troškimo 
nueit, kur reikiant. O kaip tame skausme, pra- 
radus prietelį, ir tame liūdesy, kurio tuomet buvau 
apsiaustas? Juk nesitikėjau, kad prietelis atgis, 
nei to prašiau su ašaromis, vien tik skausmo 
kenčiau ir verkiau, nes nelaimingas buvau, pra- 
radęs savo džiaugsmą. O gal ir verksmas yra 
kartus dalykas, o malonumo tiekia tik tada, kai 
bodimės tais dalykais, kuriais pirma gėrėjomės, 
ir tada, kai jais baisimės? 


ŠEŠTAS SKYRIUS 


Kam aš tai kalbu? Dabar ne laikas klausinėti, 
tik išpažinti Tau kaltes. Vargšas buvau aš, ir 
nelaiminga yra kiekviena dvasia, suraišiota mirš- 
tamų dalykų meile, ir esti lyg plėšoma, kai juos 
praranda, ir jaučia tuokart savo menkumą, kurs 
yra jos savybė ir prieš juos prarasiant. Toks aš 
buvau tuomet ir verkiau karčiausiai, ir atsilsė- 
davau kartume. Toks nelaimingas buvau, o vis 
dėlto turėjau daiktą, brangesnį už aną savo prie- 
telį, patį tą skurdųjį gyvenimą; nes, nors ir bū- 
čiau norėjęs šį permainyti, nebūčiau norėjęs ta- 
čiau prarasti, ir tai labiau, negu aną, ir nežinau 
begu būčiau norėjęs paaukoti gyvenimą dargi už 

prietelį, kaip kad skelbiama (jei ne pasaka pa- 
sakojama) apie Orestą su Piladu, kurie norėję 
kartu mirti už viens antrą, kadangi jiems blogiau 
už mirtį buvę ne kartu gyventi. Bet many buvo 
kilęs nežinau koks jausmas, perdaug tam prie- 
šingas; buvo many ir stipriausias nenoras gy- 
venti, ir baimė mirti. Manau taip: juo labiau aš 
draugą mylėjau, juo labiau neapkenčiau mirties, 
kuri jį man atėmė, neapkenčiau ir bijojau, kaip 
pikčiausio priešo, ir maniau, kad jinai ūmai 
nuskins visus žmones, kadangi įstengė draugą. 
Visai tokiame padėjime buvau, atsimenu tai. 

Štai mano širdis, mano Dieve, štai viduje; ma- 
tai, kad atsimenu, mano viltie, kuris mane apvalai 
nuo tokių jausmų nešvarumo, kreipdamas mano 
akis į save ir ištraukdamas mano ko- 
jas iš žabangų""). Stebėjaus, mat, kaip čia 
tatai kiti mirtingieji tebėra gyvi, kai tas, kurį 
tartum nemirsiantį buvau pamilęs, tačiau numirė; 
ir dar labiau stebėjaus, kad aš pats tebesąs gyvas: 
nes juk aš buvau antras jis. Gerai yra kažkas pa- 
sakęs apie savo prietelį: pusė mano sielos''). Aš 
jaučiau, kad mano siela ir jo siela buvo viena 
siela dviejuose kūnuose, ir todėl baisėjaus gyve- 
nimu, nes nenorėjau gyventi pusiau padalytas, 
ir gal dėl to bijojau mirti, kad nenumirtų visas 
jis, kurį taip labai mylėjau. 


16) Psal. 24,15. 
“) Horac. Carm. 1,3, 

SEPTINTAS SKYRIUS 


O beprotyste, nemokančioji mylėti žmones 
žmoniškai! O kvailas žmogau, nekantriai kenčiąs 
tai, kas žmogiška! Toks buvau tuomet aš. Tad 
blaškiaus, dūsavau, verkiau, nerimau, ir nebuvo 
man posilsio, nei blaivios minties. Nešiojaus su- 
raižytą ir kruviną savo sielą, nebenorinčią, kad 
ją nešiočiau, o kur ją padėti, negalėjau rasti. Ne- 
galėjo jinai rasti ramybės nei maloniuose al- 
kuose, nei žaidimuose ar dainose, nei saldžiai 
kvepiančiose vietose, nei ištaiginguose pokyliuose, | 
nei minkštoj lovoj meilės glėby, pagaliau — nei | 
poezijos veikaluose. Baisėjaus viskuo, netgi dienos | 
šviesa, ir kas tik nebuvo tai, kas buvo jis, buvo 
man negera ir grasu, išskiriant dėjus bei ašaras: 
nes vien juose rasdavau šiokio tokio atgojaus. O 
kai nuo jų kas atplėšdavo mano dvasią, prislėg- 
davo mane sunki skurdo našta. Į Tave, Viešpatie, 
reikėjo kelti dvasią ir tuo ją gydyti — žinojau, 
tik nei norėjau, nei galėjau, ypač kad Tu nebuvai 
man kas pastovu ir tvirta, kai apie Tave mąsty- | 
davau, nes ne Tu tai buvai, tik tuščias vaizduoklis | 
ir mano klaida buvo mano dievas. Jei aš ban- | 
dydavau savo dvasią ten padėti, kad pasilsėtų, 

| 


ji smegdavo per tuštumą ir vėl griūdavo ant 
manęs, ir aš palikau pats sau nelaiminga vieta, 
kur nei būti negalėjau, nei iš ten pasitraukti. Ir 
kur būtų galėjusi mano širdis bėgti nuo mano 
širdies? Kur būčiau galėjęs pabėgti nuo savęs 

paties? Kur būčiau nesekęs paskui save pati? 
Ir vis dėlto pabėgau iš tėviškės. Mat, ne taip 
karštai teieškodavo draugo „mano akys ten, kur 
nebuvo pratusios jo matyti. Tr štai iš Tagastės 
miestelio atvykau į Kartaginą. 


AŠTUNTAS SKYRIUS 


Laikas nėra tuščias ir ne bergždžiai banguoja 
per mūsų pojūčius: atlieka sieloj nuostabių darbų. 
Štai ateidavo jisai ir praeidavo diena po dienos 
ir, ateidamas ir praeidamas, palikdavo man kitas 
viltis bei kitus atsiminimus, ir palengva grįžo 
man pirmesnieji pasismaginimai, kuriems užleido 
vietą anas mano sopulys; bet paskui sekė, tiesa, 
ne kiti skausmai, tik priežastys kitų skausmų. Iš 
tikrųjų, iš kur lengviausiai ir į pačias mano 
gelmes buvo įsmigęs anas sopulys? ar ne dėl to, 
kad buvau liete išliejęs savo sielą į smiltis, pa- 
milęs mirtingąjį, tarsi jis nemirsiąs? Labiausiai, 
žinia, mane gaivindavo ir stiprindavo kitų draugų 
guodžiojimai; draug su tais draugais mylėjau tai, 
kas paskiau buvo man brangu, ir buvo tai dide- 
liausia tuštybė ir ilgas melas, kurio suvadžiojąs 
žavingumas, kutendamas klausą, nuodijo mums 
dvasią. Bet toji tuštybė man nemirdavo, jeigu 
mirdavo kurs nors mano prietelis. Buvo kitskas, 
kas juose labiau pagaudavo mano dvasią: šne- 
kėtis, bendrai juoktis, kits kitam palankūs būti, 
drauge skaityti saldžiažodes knygas, drauge išdy- 

kauti ir kits kitą pagerbti, kartais be neapykantos 
nesutarti, tartum žmogus su savim pačiu, ir tuo 
pačiu labai retu nesutarimu paskaninti nuolatinį 
sutarimą, kits kitą ko nors mokyti arba iš kits 
kito mokytis, nekantriai laukti grįžtant išvykusių, 
džiaugsmingai priimti grįžusius: tie ir kiti pa- 
našūs ženklai, einą iš mylinčių ir joms tuo pat 
atsakančių širdžių ir besireiškią pro lūpas, per 
liežuvį, pro akis ir per tūkstančius maloniausių 
judesių, tartum skeltuvu įžiebia sielas ir daro iš 
daugelio viena. 


DEVINTAS SKYRIUS 


Tai tatai mylima prieteliuose, o mylima taip, 
jog žmogaus sąžinė sau pačiai atrodytų kalta, 
jei žmogus neatsilygino meile už meilę ir palan- 
kumu už palankumą, nieko nereikalaudamas iš 
antrojo kūno, vien tik palankumo pareiškimų. Iš 
čia tas gedėjimas, jei kas numiršta, ir sopulių 
tlamsybės, ir, pavirtus saldumui kartumu, krų- 
vina širdis, ir, praradus mirštančiųjų gyvybę, 


+ gyvųjų mirtis. 


Laimingas, kuris myli Tave, o prietelį — Ta- 
vyje, o neprietelį — dėl Tavęs, nes tik tas nenuų- 
stoja nė vieno brangaus asmens, kuriam visi 
brangūs tame, kurio nenustojama. O kas toks 
yra jisai? — mūsų Dievas, Dievas, kuris padarė 
dangų ir žemę ir pripildo juos, kadangi pripil- 
dydamas juos padarė juos... Taves niekas nenu- 

stoja, nebent kas pats atsitraukia; o kadangi 
atsitraukia, kur eina arba kur pabėga? ne kur 
kitur, vien — nuo Tavęs maloningo pas Tave 
įsirūstinusį. Iš tiesų, kur gi neranda jisai Tavo 
įstatymo savo bausmėje? Ir Tavo įstaty- 
mas — tiesa!Š), o tiesa — Tu. 


DEŠIMTAS SKYRIUS 


Kareivijų Dieve, vėl pastatyk 
mus; parodyk savo veidą, ir mes 
būsime išgelbėti!"). Nes, kad ir kažin 
kur kreiptųs žmogaus siela, visur kitur, be Tavęs, 
ras vien skausmų, nors ir ką gražu atrastų šalia 
Tavęs arba ir šalia savęs; bet ir to nė būte ne- 
būtų, jeigu nebūtų iš Tavęs; visa tai pateka ir 
nusileidžia; patekėdami pradeda tartum būti ir 


auga, kad patobulėtų, o sutobulėję pasensta ir | 


žūva: ir ne visa pasensta, tačiau visa pražūva. 
Taigi, kai atsiranda ir steigiasi būti, juo greičiau 
auga, kad būtų, juo labiau skuba į nebūtį. Toks 
yra jų būdas, ir tiek tesi jiems suteikęs: jie yra 
dalys daiktų, kurie yra pasaulyj ne visi vienkart, 
tik, pasitraukdami ir stodami į kits kito vietą, 
sudaro visi visatą, kurios jie yra dalys. Taip su- 
sidaro ir mūsų kalba per garsinius ženklus: juk 
nebus ištisos kalbos, jeigu vienas žodis, suskam- 
bėjęs, nepasitrauks iš savo vietos, kad jį pakeistų 


15) Psal. 118,142. 
1) Psal. 79,4—5. 

kitas. Tešlovina Tave per tuos daiktus mano siela, 
Dieve, viso ko Sutvėrėjau, bet teneprilimpa kūno 
pojūčiais prie jų, juos pamilusi. Nes juk jie eina, 
kur ėję, —į nebūtį, ir plėšo sielą nuodingais geidu- 
liais, kadangi jinai nori būti ir mėgsta ilsėtis tose 
būtybėse, kurias myli. O jose nėra kur, nes jos 
nestovi: jos bėga, ir kas paseks paskui jas kūno 
pojūčiu? arba kas jas pagauna, kai ir čia pat 
jos yra? Juk negreitas tėra kūno pojūtis, kadangi 
yra kūno: toks jau yra jo pobūdis. Kitam kam 
jis tinka, kam liko pritaikintas; bet netinka jis 
sulaikyti dalykams, kur pro šalį skuba nuo sau 
nustatytosios pradžios prie nustatytojo galo. Nes 
Tavo žodyje, kuris juos sutveria, jie girdi: „Iš 
čia ir lig čia!“ 


VIENUOLIKTAS SKYRIUS 


Nebūki tuščia, mano siela, ir tegu tavo tuš- 
tybės ūžesys neapkurtina širdies ausies. Klausyk 
ir tu: pats Žodis šaukia grįžti, ir ten yra ne- 
drumsčiamo atilsio vieta, kur nemetama meilė, 
jei pati nemeta. Štai anie dalykai pasitraukia, 
kad į jų vietą stotų kiti ir kad iš visų savo dalių 
susidėtų žemės pasaulis. „O aš ar atsitraukiu 
kur?“ sako Dievo Žodis. Ten įsikurk sau bu- 
veinę, ten pavesk saugoti visa, ką iš ten turi, 
mano siela, bent pagaliau pavargusi nuo apgau- 
lių. Tiesai pavesk, ką esi gavusi iš tiesos, ir nieko 
neprarasi, ir pražis, kas tavy buvo aptrešę, ir 

išgis visos tavo ligos, ir, kas tavy netvirta, bus 
pertaisyta, atnaujinta ir tvirčiau sujungta su ta- 
vim, ir nenutrauks tavęs ten, kur patys svyra, 
tik' pastoviai bus su tavim ir tvers prie visad pa- 
stovaus ir tveriančio Dievo. 

Kodėl, sugadintoji, seki paskui savo kūną? 
Tegu šis seka paskui tave atitaisytą. Ką tik per 
ji pajunti, yra vien dalis, ir nepažįsti visumos; 
o anos yra vien dalys, ir vis dėlto tave džiugina. 
Bet, jeigu tavo kūno pojūtis būtų tinkamas visu- 
mai suprasti, o nebūtų jam skirtas (tai — bausmė 
tau) tam tikroj pasaulio dalyj tam tikras saikas, 
tu pati norėtumei, kad praeitų visa, kas yra da- 
bartyj, kad visa dar labiau patiktų tau. Juk ir 
tai, ką sakome, tu girdi per tą patį kūno pojūtį 
ir, žinoma, nenori. kad skiemenys stovėtų, tik 
kad praskristų, kad ateitų kiti — ir išgirstumei 
visumą. Taip yra visada su tais dalykais, iš 
kurių yra sudėtas koks vienetas, 0 anos sudeda- 
mosios jo dalys neegzistuoja visos vienkart: I4- 
biau džiugina visos, negu kiekviena skyriun;, 
jeigu tik galima pajusti visas. Bet už visus tuos 
dalykus daug geresnis yra tas. kuris yra padaręs 
viską, o Jis yra mūsų Dievas. Jis nepasitraukia 
šalin, nes nėra kas į' Jo vietą stojąs. 

DVYLIKTAS SKYRIUS 


Jeigu patinka kūnai, šlovink už juos Dievą ir 
pakreipk savo meilę į jų Kūrėją, kad už tuos 
daiktus, kurie tau patinka, nepradėtum nepatikti 
Dievui. Jeigu tau patinka sielos, mylėk jas Die- 
vuje, nes ir jos mainosi, o sujungtos su Dievu, 
pasidaro pastovios: o šiaip atsitrauktų ir pra- 
žūtų. Tad mylėkim jas Dievuje; pagavęs veskis 
pas Jį su savim, kurias tik gali, ir sakyk joms: 
„Jį mylėkim! Jis tai padarė ir nėra toli, nes juk 
ne padarė ir atsitraukė, bet visa yra iš Jo ir Jame. 
Štai kame gi Jis? kame justi tiesos skonis? Jis 
yra pačioj širdies gelmėj, o širdis atklydo nuo 
Jo šalin. Imkite, nusikaltėliai, į šir- 
dį“?) ir laikykitės "Jo, nes Jis jus padarė. Sto- 
vėkit su Juo — ir būsit pastovūs, nurimkite Jame 
— ir būsite ramūs. Kur einate į vargą? Kur 
einate? Gera, kurį mylite, yra iš Jo. Bet, kiek 
yra su Juo "surišta, yra gera ir malonu, o bus 
teisingai kartu, kadangi visa, kas iš Jo yra, my- 
lima neteisingai, jeigu nuo Jo atsitraukta. Ir ko 
jūs vis vaikščiojale sunkiais bei vargingais ke- 
liais? Nėra ten atilsio, kur jo ieškote. Ieškokite, 
ko ieškote, bet nėra to ten, kur ieškote. Laimingo 
gyvenimo ieškote mirties šalyj: nėra "ten! Tikrai, 
kaip gali būti laimingas gyvenimas ten. kur, iš 
viso nėra gyvenimo?! 


20) Iza. 46,8. 

Ir nužengė čion pati mūsų Gyvybė ir paša- 
lino mūsų mirtį ir užmušė ją per savo gyvybės 
perteklių ir perkūno balsu sušuko, kad grįžtume 
iš čia pas Jį į aną slėpiningą 'vietą, iš kur išėjo 
pas mus visų pirma į mergelės įsčią, kurioj susi- 
tuokė su Juo žmogaus prigimtis, mirtingasis 
kūnas, kad ne visad pasiliktų mirtingas; o iš ten 
kaip jaunikis išeinąs iš savo mie- 
gamojo kambario, pasirodė pasaulyj, 
džiaugdamasis, kad bėgs kaip milžinas 
keliu?'), Iš tiesų, Jis nesitęsė, tik bėgte bėgo, 
šaukdamas žodžiais, darbais, mirtim, gyvenimu, 
nužengimu, įžengimu, šaukdamas, kad grįžtumeė 
pas Jį. Ir atsitraukė iš akių, kad grįžtume į 
širdį?*) ir atrastume Jį. Atsitraukė ir štai čia 
yra. Nenorėjo ilgai būti su mumis ir nemetė 
mūsų. Nes atsitraukė ten, iš kur niekados nebuvo 
pasišalinęs, kadangi Jis sukūrė pasaulį ir buvo 
šiame pasaulyj ir atėjo į šį pasaulį išgelbėti nusi- 
dėjėlių“?). Jam išpažįsta mano siela savo nuo- 
dėmes, ir Jis išgydo ją, nes nusidėjo Jam?*). 
„Žmonių vaikai, iki kolei jūsų širdis pasilieka 
sukietėjus?*?) Argi ir Gyvybei nužengus neno- 
rite žengt į aukštį ir būt gyvi? Bet kur jūs žen- 
giate, kai esate aukštybėse ir pakėlėte savo 


1) Psal. 18,6. 

22) Iza. 46,8. 

23) Jon. 1,10; 1 Tim. 1,15. 
*), Ps, 40,5. 

25) Ps, 4,3. 

burną į dangų“")? Nuženkite, kad ženg- 
tumėt į aukštį ir žengtumėt pas Dievą. Nes nu- 
kritote, žengdami į aukštį prieš Dievą“. 

Pasakyk jiems tai, kad verktų verksmo klo- 
nyj, ir taip juos pagauk su savim pas Dievą, 
kadangi iš Jo dvasios tai sakai jiems, jei sakai 
degdamas meilės ugnim. 


TRYLIKTAS SKYRIUS 


Tuomet aš to nežinojau ir mylėjau žemesnes 
grožybes, ir bridau į gelmę, ir sakydavau savo 
prieteliams: „Ar mylime ką nors, nebent gražu? 
Tad kas gi yra gražu? Ir kas yra gražumas? 
Kas mus traukia ir palenkia prie dalykų, ku- 
riuos mylime? Juk, jeigu jie nebūtų gražios iš- 
vaizdos, jokiu būdu netrauktų mūs prie savęs“. 
Ir įsižiūrėdavau ir pastebėdavau pačiuose kū- 
nuose kitką esant tartum visa ir todėl gražu, 
kitką todėl pritinkant, kad tiksliai atitinka kitą 
daiktą, kaip va: dalis kūno visą kūną arba ava- 
lynė koją ir pan. Ir šitas samprotavimas, ištryš- 
kęs iš mano širdies gelmių, pripildė mano sielą — 
ir parašiau knygas „apie gražu ir atitinkama“, ro- 
dos, dvejas ar trejas; Tu žinai, Dieve: nes aš 
pamiršau; mat, nebeturiu jų: nežinau kokiu būdu 
jos nuklydo nuo mūsų šalin. 


2) Ps. 72,9. 

KETURIOLIKTAS SKYRIUS 


Kas gi mane pakurstė, Viešpatie mano Dieve, 
parašyt anas knygas į Romos miesto oratorių 
Hierijų? Jo aš nepažinau pats, bet buvau pa- 
milęs tą žmogų už jo mokslą, kuriuo jis buvo 
labai pagarsėjęs; buvau girdėjęs kai kuriuos jo 
žodžius, ir jie buvo man patikę. Bet jis tiko man 
labiau dėl to, kad jis tiko kitiems, ir jie garbino 
ji, stebėdamies, kad jis, kilme sirietis, pirma išsi- 
lavinęs graikų iškalboj, paskui pasidarė ir lotynų 
kalboj nuostabiu kalbėtoju ir buvo didis žinovas 
viso to, kas liečia filosofiją. Žmogus buvo šlovi- 
namas ir mylimas iš tolo. Ar iš šlovinančiojo 
burnos į klausančiojo širdį įeina ta meilė? Ne; 
bet nuo vieno mylinčio užsidega kitas. Tad esti 
mylimas tas, kurs esti šlovinamas, kai tikima. 
jog ne apgaulinga širdim šlovina jį šlovintojas, 
vadinas, kai mylįs jį šlovina. 

Taip tatai mylėjau tuomet žmonės pagal 
žmonių nuomonę, ne pagal Tavo, mano Dieve, 
kuri nieko nesuklaidina. Tačiau kodėl aš gar- 
binau tą vyrą ne kaip kokį garsų vežimų lenk- 
tynininką ar liaudies palankumu pagarsėjusį 
kovotoją su žvėrimis, bet toli kitaip ir rimtai, ir 
taip, kaip būčiau norėjęs, kad ir mane garbintų? 
O nebūčiau norėjęs, kad mane garbintų ir my- 
lėtų taip, kaip vaidintojus, nors ir pals juos gar- 
bindavau ir mylėdavau, bet bevelijau būti pasi- 
slėpęs, negu taip žinomas, ir verčiau būti neken- 

čiamas, negu taip mylimas. Kur yra paskirstomi 


tie svoriai įvairių ir kita kitai priešingų meilių 
toje pat sieloje? Kaip tatai yra, kad aš myliu 
kitame tai, ko vėliai jeigu neneapkęsčiau, tad ir 
nesibiaurėčiau ir nestumčiau nuo savęs, kadangi 
juk mudu abu esame žmonės? Juk apie vaidin- 
toją, kurs yra mūsų prigimties dalyvis, negalima 
pasakyti, kad ir jį mylimę taip, kaip gerą žirgą 
myli koks žmogus, kurs, kad ir galėtų, nenorėtų 
būti žirgu. Vadinas, myliu žmoguje kažką, kuo 
kęste nekęsčiau būti, nors esu irgi žmogus? Didė 
gelmė yra žmogus, kurio netgi plaukus Tu, Vieš- 
patie, turi suskaitęs, ir nė vienas nedingsta Tavo 
atmintyj; ir vis dėlto lengviau suskaityti jo plau- 
kus, kaip jo jausmus ir jo širdies judesius. 

O anas retorius buvo tos rūšies, kurią taip my- 
lėjau, jog būčiau norėjęs toks būti. Tr klaidžiojau 
pasipūtęs, ir daviaus nešamas visiems vėjams, o 
slaptai ir visai nejaučiamai valdei mane Tu. Ir 
iš Kur žinau ir iš kur taip įsitikinęs prisipažįstu 
Tau labiau mylėjęs aną retorių už jo garbintojų 
meilę, negu už pačius dalykus, už kuriuos jį 
garbino? Nes, jeigu, užuot garbinę, būtų jį peikę 
tie patys žmonės ir, peikdami bei paniekdami, 
būtų pasakoję tuos pačius dalykus, aš nebūčiau 
dėl jo užsidegęs nei jo pamilęs; 0 juk dalykai 
nebūtų buvę kiti nei pats žmogus kitas, tik pasa- 
kotojų jausmas kitas. Štai kur guli silpnutė 
siela, dar neprigludusi prie tiesos paslovumo. 


MB AMS 


Kaip kad žmonėms kalbant iš jų krūtinių ban- 

guoja oro srovelės, taip esti nešama ir sukinė- 
jama, mėtoma ten ir atgal ir užtemdoma sielai 
šviesa, ir mebmatyti tiesos, 0 jinai štai čia pat. 
Didžiu daiktu laikiau — jei anas vyras sužinos 
apie mano veikalą ir mokslinius tyrinėjimus: jei 
jis juos pagirtų, dar labiau užsidegčiau; 0 jei ne- 
pagirtų, liktų sužeista mano tuščia širdis, netu- 
rinti Tavo tvirtumo. O tuo tarpu tai gražu ir 
tinkama, apie ką jam parašiau, mielai varčiau 
savo sieloj, mąstydamas bei svarstydamas, ir 
stebėjaus, kad ir nebuvo nieko, kas būtų su ma- 
nim drauge tai gyręs. 


PENKIOLIKTAS SKYRIUS 


Bet dar neregėjau tuose didžiuose Tavo meno 
kūriniuose pačios jų esmės, Visagalintysis, k ur s 
tik vienas tedarai stebuklus“?), ir ėjo 
mano siela per kūnų išvaizdas nuo vienos prie 
kitos, ir bandžiau apibrėžti bei suskirstyti: gražu 
esą, kas savy pačiam turį savo patinkamumo 
šaltinį, o pritinkama esą, kas patinką, kai esą 
prie kito pritaikinia, ir visa tai rėmiau kūniškais 
pavyzdžiais. Tada kreipiaus prie sielos prigim- 
ties; bet klaidingoji nuomonė, kurią turėjau apie 
dvasinius dalykus, neleido man išvysti tikrosios. 
Ir pulte puolė į akis pati tiesos jėga, o aš krei- 
piau virpančią dvasią šalin nuo nekūniško da- 


27) Psal. 71,18. 

lyko prie linijų ir spalvų ir papampusių dydžių 
ir, kadangi negalėjau to viso matyti sieloj, ma- 
niaus negalįs matyti savo sielos. Ir, kadangi aš 
dorybėj mėgau laiką, o nedorybėj nekenčiau ne- 
taikos, anos žymę nustačiau vienybę, 0 šios —-- 
tam tikrą suskilimą; anoj vienybėj, man rodės, 
yra išmintinga dvasia ir tiesos bei aukščiausios 
gerybės prigimtis, o šiame neprotingo gyvenimo 
suskilime aš vargšas maniau esant kažin kokios 
aukščiausiosios blogybės substanciją bei prigimtį, 
kuri ne tik esanti substancija, bet tiesiog gyvybė, 
ir vis dėlto nėsanti iš Taves, mano Dieve, iš 
kurio yra viskas. Ir aną vadindavau „„monada'“, 
tartum kokią be jokios lyties dvasią, o šią, pats 
nežinodamas ką sakau, vadindavau „diada“, —- 
pyktį nuožmiuose veiksmuose, kūno užsidegimą 
nepadoriuose darbuose. Nes dar nebuvau suži- 
nojęs nei išmokęs, kad nei jokia substancija nėra 
blogybė, nei pati mūsų dvasia nėra aukščiausia 
bei nesimainoma gerybė. 

Kaip kad nuožmūs veiksmai yra, jei nevykęs 
yra anas sielos jausmas, kurs yra įsisiūbavęs, 
ir išdidžiai bei audringai mėtos; kaip kad nepa- 
dorūs darbai yra, jei nesuvaržytas yra anas 
sielos geismas, kuriuo yra semiami kūniškieji 
džiugesiai: taip ir klaidos bei neteisingos nuo- 
monės sutepa gyvenimą, jei pati protingoji dvasia 
turi trūkumų. Tokia buvo tuomet ir mano dva- 
sia, kai aš nežinojau, jog reikia ją apšviesti kita 
šviesa, kad pasidarytų tiesos dalyve, kadangi jinai 

nėra pati tiesos prigimtis, kadangi Tu, Viešpa- 
tie, suteiki žiburiui šviesos; mano 
Dieve, apšviesk mano tamsybes“) 
ir iš Tavo pilnybės mes visi ėmėme 
malonę po malonės“"), nes Tu esi tik - 
roji šviesa, kuri apšviečia kiek- 
vieną žmogų, ateinantį į šį pa- 
saulį??), kadangi Tavyje nėra nevieno- 
dumo nei pasikeitimo šešėlio“!), 
Bet aš bandžiau pakilti prie Tavęs, tik Tu 
stūmei mane nuo savęs šalin, kad paragaučiau 
mirties, nes Tu priešiniesi puikiems??). 
O kas bėra išdidesnio, kaip kad aš iš nuostabios 
beprotystės teigiau esąs natūraliai tai, kas Tu 
esi? Mat, kadangi buvau kintanti būtybė ir pev 
tat man buvo aišku, jog protingas būti noriu kaip 
tik dėl to, kad iš prastesnio pasidaryčiau geres- 
nis, bevelijau tačiau netgi Tave manyti esant kin- 
tantį, negu save patį esant ne tai, kas Tu esi, 
Tad stūmei šalin ir priešinais pasipūtusiam mano 
atkaklumui; 0 aš vaizduodavaus kūniškas for- 
mas ir, pats būdamas kūnas, kaltinau kūną, ir, 
pats klaidžiojanti dvasia, negrįžau pas Tave, ir 
klaidžiodamas paklydau tarp tokių dalykų, kurių 
nėra nei Tavyj, nei manyj, nei kūne; tuos da- 


28) Psal. 17,29. 
2) Jon. 1,16. 
30) Jon. 1,9. 
31) Jok. 1,17. 
32) 1-Petr. 5,0. 

lykus kūrė man ne Tavo tiesa, tik mano tuštybė 
išgalvojo juos pagal kūniškąjį pasaulį; ir saky4 
davau aš mažutėliams Tavo ištikimiesiems, savo 
bendrapiliečiams, iš kurių tarpo, pats nesižino- 
damas, buvau lyg ištremtas, sakydavau jiems 
plepiškai ir nevykusiai: ,„Kodėl gi klysta siela, 
kurią padarė Dievas?“ O nenorėjau, kad mane 
paklaustų: „Kodėl gi klysta Dievas?“ Ir verčiau 
teigiau, kad nesimainančioji Tavo substancija 
būtinai turinti klysti, užuot prisipažinęs, kad 
manoji kintančioji tyčiomis išklydo iš kelio ir už 
bausmę paklydo. 

Buvo man sukakę 26 ar 27 metai, kai mpara- 
šiau anas knygas, vartydamas savy kūniškus 
pavidalus, triukšmingai bylojančius mano širdies | 
ausims, kuriomis stengiaus, saldžioji Tiesa, nugirsti 
viduję Tavo melodiją. mąstydamas apie gražu 
bei atitinkama, geisdamas būt pastovus ir girdėti 
Tave, ir giliai džiaugtis Sužieduotinio balsu; bet 
negalėjau, nes mano klaidos balsai veržte veržė 
mane lauk, o mano išdidumo sunkumas traukė 
mane į gelmes: mat, nedavei man iš- 
girsti džiaugsmą ir linksmybę ir 
uesidžiaugė kaulai, kurie nebuvo 
nužeminti“?), 


3) Psal 50,10. 

ŠEŠIOLIKTAS SKYRIUS 


Ir ką man padėjo tai, kad, sukakus man be- 
veik 20 metų, vienas pats perskaičiau ir supratau 
patekusį man į rankas vieną Aristotelio rašinį 
vardu „Dešimt kategorijų“? Mano mokytojas Kar- 
taginos retorius ir kiti laikomieji mokytais mi- 
nėdavo to veikalo vardą išdidžiai išpūtę skruos- 
tus, o aš kibte mprikibęs išsižiojęs klausydavau, 
tartum kažin ko didžio ir dieviško. Kai apie tą 
veikalą pakalbėjau su tais, kurie sakydavosi 
vos-ne-vos supratę tą dalyką, aiškinant moky- 
čiausiems mokytojams ne vien žodžiu, bet ir dau- 
geliu brėžinių smėlyje, nieko kito ir jie negalėjo 
man pasakyti, tik tai, ką aš sužinojau, skaity- 
damas tą veikalą vienas pats pas save. Ir man 
rodės, kad jis gana aiškiai kalba apie substan- 
cijas, kaip štai žmogus, ir kas yra jose, kaip va 
žmogaus figūra (koks jis yra) ir jo aukštis (kiek 
pėdų aukščio), arba giminystė (kieno jis brolis), 
arba kur jisai yra, arba kada gimęs, arba stovi 
ar sėdi, ar apsiavęs, ar ginkluotas, daro ką ar 
kenčia ir visa, ko begalės randama tose devy- 
niose giminėse, kurių keletą pavyzdžiui paminė- 
jau, arba pačioje substancijos giminėje. 

Ką gi tai man padėjo? dargi pakenkė. Manyda- 
mas, kad visa, kas tik yra, yra aprėpta anų dešimt 
predikamentų, aš ir Tave, mano Dieve, paprastą 
ir nekintamą, bandžiau taip suprasti, lyg kad 
i: Tu būtum subjektas savo didybei ar gražybei, 

taip jog jos esančios Tavy, kaip subjekte, tartum 
kūne; tuo tarpu Tu pats esi ir savoji didybė, ir 
savoji gražybė, o kūnas ne per tai yra didis ar 
gražus, per ką yra kūnas, kadangi, nors būtų 
ne toks didis ir ne toks gražus, vis tiek būtų 
kūnas. Klaida buvo tai, ką apie Tave mąsčiau, 
ne tiesa, ir mano menkystos įsivaizdavimai, ne 
Tavo laimingumo pagrindai. Buvai įsakęs — ir 
taip darės many, kad žemė želdino man 
erškėčius ir usnis?*), ir per vargą priėjau 
prie savo duonos. 

Ir ką man padėjo, kad aš, nedoriausiasis blo- 
gųjų geidulių vergas, pats perskaičiau ir supratau 
visas, kurias tik galėjau perskaityti, vadinamųjų 
laisvųjų menų knygas? Ir džiaugiaus jomis, ir 
nežinojau, iš kur yra tai teisinga ir tikra, kur 
yra jose. Mat, turėjau atsukęs nugarą į šviesą, 
o veidą — į tai, kas apšviečiama; tad ir pats mano 
veidas, kuriuo žiūrėjau į apšviestuosius dalykus, 
liko neapšviestas. Visa, ką be didelio sunkumo, 
be jokio mokytojo supratau apie iškalbos meną, 
apie figūrų matavimą, apie muziką bei aritme- 
tiką, — Tu žinai, Viešpatie mano Dieve, kadangi 
ir supratimo greitumas, ir įžvelgimo aštrumas 
yra Tavo dovana; bet aš neaukojau Tau iš to 
aukų; tad visa tai išėjo man ne į naudą, bet grei- 
čiau į pražūtį, kadangi tokią gerą dalį savo) turto 
pasistengiau pasilaikyti savo valdžioj ir nelai- 


*) Prad. 3,18. 

kiau savo stiprybės pas Tave“"?), tik 
iškeliavau nuo Taves į tolimą šalį??) 
išeikvoti savo dalies paleistuvėms — geiduliams. 
Iš tiesų, ką padėjo geras daiktas man, nesinau- 
dojančiam juo gerai? Nes tik tuokart pajusda- 
vau, jog anuos mokslus netgi uolūs bei gabūs 
asmens tik vargais negalais supranta, kai mėgin- 
davau jiems juos išdėstyti, ir labiausiai vykęs 
būdavo iš jų tas, kuris ne perdaug lėtai sekdavo 
mano dėstymą. 

Bet ką tai padėjo man, bemanančiam, kad 
Tu, Viešpatie Dieve Tiesa, esąs šviesus begalis 
kūnas, 0 aš — dalelytė to kūno? Per didelis 
perkrypimas! Bet toks buvau ir nesigėdžiu, mano 
Dieve, Tau išpažinti suteiktuosius man pasigai- 
lėjimus ir šauktis į Tave: juk nepasigėdėjau tuo- 
met pareikšti žmonėms savo piktžodžiavimus ir 
loti ant Tavęs. Tad ką man tuomet padėjo ga- 
bumas, kurs lengvai suprato anuos mokslus, ir 
tiek painių veikalų, kuriuos išsiaiškinau be jokio 
žmogaus-mokytojo pagalbos, kai taip negražiai 
ir šventvagiškai gėdingai klydau dievobaimin- 
gumo moksle? Arba ką taip jau pakenkė Tavo 
mažutėliams jų ne toks greitas išmanymas, kai 
jie neatsitraukė toli nuo Tavęs, taip jog Tavo 
bažnyčios lizde saugiai augino sau plunksnas ir 
meilės sparnus stiprino sveiko tikėjimo maistu? 


4 


5) Psal. 58,10. 
*) Luk. 15,13. 


131 


O, Viešpatie, mūsų Dieve! tegu viliamės, Tavo 
sparnų pridengti!**) gink mus ir nešk mus! Tu 
nešiosi, Tu nešiosi mus ir mažučius, ir ligi žilo 
plauko nešiosi Tu mus, kadangi, kai Tu esi mūsų 
stiprybė, jinai tik tuokart yra stiprybė, o kai 
jinai yra vien mūsų stiprybė, tuokart jinai iš tik- 
rųjų yra silpnybė. Pas Tave visada gyvena 
mūsų gerybė ir, kadangi nuo ten atsikreipėme, 
iškrypome. Tegu jau atvirstame Tavęspi, Vieš- 
patie, kad neišvirstume, nes gyvena pas Tave be 
jokio trūkumo mūsų gerybė, kuri esi Tu pals, 
ir nesibijome, kad nebūtų kur sugrįžti, kadangi 
buvome iš ten iškritę; 0 ir mūsų nėsant, negriūva 
mūsų namas, Tavo amžinybė, 


*) Palyg. ps. 62,8; 16,8. 

Š. AURELIJAUS AUGUSTINO 


IŠPAŽINIMAI 
PENKTOJI KNYGA 


PIRMAS SKYRIUS 


Priimki mano prisipažinimų auką iš mano 
lūpų, kurias padarei ir paraginai išpažinti Tavo 
vardą, ir išgydyk visus mano kaulus, ir 
tegu sako: Viešpatie, kas Tau ly- 
gus?!) Kas Tau siunčia savo išpažinimus, tuo 
nesuteikia Tau žinių, kas jame dedas, kadangi 
Tavo žvilgio nesutūri uždara širdis nei Tavo 
rankos nesulaiko žmonių kietumas: Tu ištirpdai 
jį, kada tinkamas, ar pasigailėdamas, ar keršy- 
damas, ir nėra, kas galėtų pasislėp- 
ti nuo Tavo karščio?). Bet tegu Tave 
garbina mano siela, kad mylėtų Tave, ir tegu iš- 
pažįsta Tau Tavo pasigailėjimus, kad pagarbintų 
Tave: Netyli ir nesiliauja Tave garbinę visi Tavo 
kūriniai: nei kiekvieno žmogaus dvasia per lū- 
pas, į Tave nugręžtąsias, nei gyviai, nei negyvieji 
kūnai per lūpas tų, kurie juos stebi, — kad pa- 
kiltų į Tave iš nuovargio mūsų siela, remdamasi 
tuo, ką esi padaręs, ir pereidama pas Tave, kuris 
tai stebuklingai esi padaręs: o ten — atgojus ir 
tikroji tvirtybė. 


1) Palyg. ps. 34,10. 
2) Pa. 18,7: 

ANTRAS SKYRIUS 


Tegu eina, tegu bėga nuo Tavęs neramūs ne- 
teisieji! Tu matai juos ir atskiri šešėlius, ir štai 
gražu yra su jais visa"), o jie patys — biaurūs. 
Ką jie Tau žalos padarė? arba kuo pažemino 
Tavo karalystę, kuri yra teisi ir beydė nuo dan- 
gaus iki paskutiniųjų daiktų? Ir kur jie pabėgo, 
kai bėgo nuo Tavo veido? Arba kame Tu jų 
nerastum? Bet vis tik pabėgo, kad neberegėtų 
Tavęs, kurs regi juos, ir apjakę kaip tik atsi- 
durtų į Tave — kadangi Tu nemeti nė vieno 
daikto, kurį esi padaręs — atsidurtų į Tave ne- 
teisūs ir susilauktų teisingos kankynės, pasi- 
traukdami šalin nuo Tavo švelnumo ir atsidur- 
dami į Tavo tiesumą ir puldami į Tavo agnumą. 
Mat, nežino, kad esi visur, kad Tavęs neapriboja 
jokia vieta, ir kad Tu vienas esi greta su tais, 
kurie toli atsitraukia nuo Tavęs. Tad tegu at- 
virsta ir ieško Tavęs, kadangi Tu nesi palikęs 
savo kūrinių taip, kaip jie paliko savo Kūrėją. 
Tegu jie atvirsta patys — ir štai ten esi Tu jų 
širdyj, širdyj prisipažįstančių Tau ir puolančių 
Tavęspi, ir verkiančių Tavo prieglobstyj po savo 
sunkių kelionių. O Tu švelniai šluostai jų aša- 
ras, o jie dar labiau verkia ir džiaugias beverk- 
dami, kadangi tai Tu, Viešpatie, o ne koks žmo- 


*) kaip gražiam paveiksle, kur yra pavaizduoti ne 
vien daiktai, bet ir jų šešėliai. Ve 2 

gus, kūnas bei kraujas, tik Tu, Viešpatie, kursai 
juos sukūrei, atgaivini, paguodi. Ir kur gi aš 
buvau, kai Tavęs ieškojau? "Tu buvai priešais 
mane, o aš buvau ir nuo savęs paties atsitraukęs 
šalin ir negalėjau savęs paties atrasti: tad juoba 
Tavęs! 


TREČIAS SKYRIUS 

Dabar pasakoju savo Dievo akivaizdoje apie 
anuos dvidešimt devintuosius savo amžiaus me- 
tus. Jau buvo atvykęs į Kartaginą vienas mani- 
chiejų vyskupas, vardu Faustas, pavojinga šė- 
tono kilpa, ir daugelį jis sugaudavo maloniais 
savo iškalbos monais. Nors aš ją ir girdavau, 
tačiau jau skirdavau ją nuo tikrumo tų dalykų, 
kuriuos trokšte troškau gerai pažinti, ir nežiū- 
rėjau, kokiame kalbos indelyj, tik kokių žinių 
man valgyti tiekia anas jų garbinamasis Faustas. 
Jau anksčiau buvo pasiekęs mane garsas, kad 
jis — didis žinovas visų garbiųjų mokslų, o ypa- 
čiai išsilavinęs laisvuosiuose menuose. Kadangi 
buvau skaitęs daugelį filosofų raštų ir gerai te- 
beatsiminiau, kai ką lyginau su anomis ilgomis 
manichiejų pasakomis, ir tikėtinesni man atrodė 
dalykai, pasakytiejiį anų vyrų, kurie tiek 
įstėngė žinoti, kad galėjo vertinti 
pasaulį, nors visai neatrado jo Vieš- 
paties“). Nes kilnus esi, Viešpatie, 


5) Išm. 13,9. 

ir žiūri į žemus dalykus, o aukš- 
tus iš tolo pažįsti“), ir prisiartini vien 
prie tų, kurių širdis sutrinta, ir nesiduodi ran- 
damas išdidiems, net jeigu jie smalsiu prityrimu 
skaičiuotų žvaigždes bei smiltis ir matuotų 
žvaigždžių erdves, ir sektų žvaigždžių kelius. 
Jie tiria tai visa savo protu bei gabumų, kuri 
Tu jiems davei, ir daug dalykų surado bei pra- 
nešė prieš daugel metų, kaip štai: užtemimus 
švyturių — saulės bei mėnulio — kurią dieną 
bus, kelintą valandą, kuri dalis užtems; ir skai- 
čiuodami jie neapsiriko. Ir taip ir įvyko, kaip 
jie buvo pranešę; ir jie surašė ištirtuosius dės- 
nius, ir šiandien juos skaito kiti, ir pagal juos 
praneša, kelintais metais, kuriame metų mėnesy, 
kelintą mėnesies dieną, kelintą dienos valandą, 
kuri mėnulio ar saulės dalis užtems. Ir taip ir 
įvyks, kaip kad pranešama. Ir stebis tuo žmo- 
nės, ir atsipeikėt negali tie, kurie tų dalykų ne- 
žino, o kurie žino — džiūgauja ir didžiuojas; iš 
bedieviško išdidumo atsitraukdami nuo "Tavo 
šviesos ir užtemdami, tiek iš anksto numato 
įvyksiant saulės užtemimą, o toj valandoj savo 
užtemimo neregi — nes jie neieško su religinga 
nuotaika, iš kur jie turi tą proto jėgą, su kuria 
atlieka anuos tyrinėjimus — o radę, kad Tu juos 
esi padaręs, neatiduoda patys savęs Tau, kad Tu 
saugotum juos, kūriuos esi padaręs, ir dėl Tavęs 
nenužudo savęs tokių, kokius patys save padarė, 
*, Palyg. ps. 1376. 

ir neužmuša savo iškilimų, kaip paukščių, ir, kaip 
jūrės žuvų, savo smalsumo, su kuriuo vaikščioja 
slėpiningais gelmės takais, ir savo paleistuva- 
vimų, kaip lauko galvijų, kad Tu, Dieve, ryjan-. 
čioji ugnis, sunaikintum mirusius jų rūpesčius, 
iš naujo juos sutverdamas nebemirštamai. 

Bet jie nežino kelio, Tavo žodžio, kuriuo Tu 
sutvėrei tai, ką jie skaičiuoja, ir tuos pačius, 
kurie skaičiuoja, ir tą pajautą, per kurią jie pa- 
stebi tai, ką skaičiuoja, ir protą, kuriuo skai- 
čiuoja; ir Tavo išminčiai nėra skai- 
čiaus?). O pats Viengimis pasidarė mums 
išmintim, teisumu, pašventinimo") ir 
liko palaikytas vienu iš mūsų tarpo ir užmokėjo 
mokestį ciesoriui“). Nežino to kelio, kuriuo ga- 
lėtų nuo savęs nueiti pas Jį ir per Jį pakilti pas 
Jį. Nežino to kelio ir tariasi esą aukšti sulig 
žvaigždėmis ir šviečią, o štai krito ant žemės, ir 
neišmintinga jų širdis aptemo“). 
Daug tiesos sako apie sutvėrimus, o pačios Tie- 
sos, sutvėrimų Kūrėjo, neieško maldingai ir todėl 
neranda; o jei randa, tai, pažindami Die“ 
vą, jie negarbina Jo kaipo Dievo 
ir nedėkoja, savo mintyse pasi- 
daro tušti"); sakosi esą protingi, sau priskai- 


5) Palyg. ps. 146,5. 
6 Pal. 1 Kor. 1,30, 
") Mal. 22,21. 
5) Rym. 1,21, 
*, Palyg. Rym. 1,21. 

tydami, kas Tavo, o per tai stengiasi, kaip nelem- 
čiausi apjakėliai, netgi Tau primesti tai, kas yra 
jųjų, būtent — sudėdami melus į Tave, kurs esi 
Tiesa, ir pamainydami nemirtingojo 
Dievo garbę mirtingo žmogaus, 
net paukščių ir keturkojų ir slan- 
kiojančių gyvių paveikslo pana- 
šumu!?). Pamaino Tavo tiesą melu ir garbina 
bei tarnauja verčiau sutvėrimams, negu Kūrėjui. 

Tačiau buvau įsidėjęs daug ir teisingų pasa- 
kymų apie pačius sutvėrimus; įrodymą tiekė 
man skaičiai, laikų tvarka ir regimi žvaigždžių 
liudijimai; lyginau tai su Manichiejaus teigimais, 
kurių jis daug prirašė apie tuos dalykus, daug- 
kalbiškai kliedėdamas, ir neradau, kuo pagrin- 
džiamos saulėgrąžos bei lygiosios dienos-naktys, 
nei dangaus žiburių užtemimai, nei kitskas pa- 
našu, ką buvau išmokęs šio pasaulio išminties 
knygose. O ten man buvo liepiama tikėti ir 
gana, nors liepiamieji dalykai nesutiko su anais 
pagrindimais, kurie buvo patikrinti skaičiavimais 
bei mano paties stebėjimais, ir buvo toli gražu 
ne panašu. 


10) ten pat 1,23. 

KETVIRTAS SKYRIUS 


Viešpatie, tiesos Dieve, argi kiekvienas, kur 
tai žino, jau ir patinka Tau? Nes nelaimingas 
yra žmogus, kuris tai visa žino, o Tavęs nepa- 
žista; priešingai, laimingas, kuris Tave pažįsta, 
nors anų dalykų ir nežinotų. O kuris pažįsta 
ir Tave, ir anuos dalykus, yra laimingesnis ne 
per anuos, tik per Tave vieną yra laimingas, 
jeigu, Tave pažindamas, garbina Tave, kaipo 
Tave, ir dėkoja, ir nepasidaro tuščias savo min- 
lyse. Iš tiesų, geresnis yra tas, kuris žinosi turįs 
medį ir dėkoja Tau, kad pavedei jį jam nau- 
dotis, nors ir nežinotų, kiek pėdų jis turi aukščio 
arba kiek plačiai išsiskėtęs, negu tas, kuris medį 
išmatuoja ir suskaito visas jo šakas, o neturi to 
medžio nei pažįsta jo Kūrėją, nei myli. Taip ir 
tikįs žmogus, kurio yra visas šis turtingasis pa- 
saulis, ir kuris, tartum nieko neturėdamas, viską 
turi, laikydamasis Tavęs, kuriam tarnauja visa: 
nors jis nežinotų, kaip sukas šiaurinės žvaigždės 
žvaigždynas, tačiau neprotinga abejoti, hegu jis 
yra geresnis už dangaus matuotoją bei žvaigždžių 
skaitytoją ir elementų svarstytoją, pamirštantį 
Tave, kuris sutvarkei visą, žiūrėda- 
mas saiko ir skaičiaus, ir sva- 
rumo!!), 


11) Išmin. 11,21. 

PENKTAS SKYRIUS 


Bet kas gi prašė kažin kokį manichiejų para- 
šyti dargi apie tuos dalykus, kurių ir nežinant 
buvo galima išmokti dievobaimingumo? Juk esi 
pasakęs žmogui: štai Viešpaties baimė 
tai yra išmintis!“ Anas vyras būtų ga- 
lėjęs šios nežinoti, nors anuos dalykus būtų pui- 
kiai žinojęs; o kadangi jisai jų nežinojo — 0 vis 
tik begėdiškiausiai drįso mokyti — tai visiškai 
nebūtų galėjęs pažinti išminties. Nes juk pa- 
saulio tuštybė yra pasigiriamai skelbti anuos da- 
lykus, netgi ir žinant juos, o dievobaimingumas 
yra garbinti Tave. Nuo to atsitraukęs, tas vyras 
plačiai kalbėjo apie anuos dalykus tik tam, kad 
tikrieji tų dalykų mokovai jį sugautų ir tuo būdu 
žmonės aiškiai sužinotų, kiek jis tenusimano apie 
kitus dalykus, kurie yra slaptingesni. Mat, jis 
nenorėjo, kad jį mažu laikytų, tik stengės įtikinti, 
kad jame esanti su visu savo orumu pati šventoji 
Dvasia, Tavo tikinčiųjų guodėja ir turtų tiekėja. 
Taigi, kai jį sugavo pasakius klaidingų dalykų 
apie dangų bei žvaigždes, apie saulės bei mėnulio 
judėjimus, nors tai nėra religijos mokslo dalis, 
tačiau buvo gana aišku jo drąsius teigimus buvus 
šventvagiškus, kadangi jisai tuos ne tik savo ne- 
pažintus, bet dargi klaidingus dalykus skelbė su 
tokiu beprotiškų puikybės tuštumu, jog stengės 
priskaityti juos sau, lyg kad dieviškam asmeniui. 


1?) Job. 28,28. 

Kai girdžiu tą ar kitą kurį nors krikščioni 
brolį nežinant tų dalykų ir painiojant juos su 
kitą kitu, kantriai žiūriu į tą savotiškai bema- 
nantį žmogų ir matau, kad jam tai nekenkia. 
kadangi jisai apie Tave, Viešpatie, visų daiktų 
Kūrėjau, nemąsto neprideramų dalykų, jeigu 
kartais ir nežino kokio kūniško kūrinio padėčių 
bei savumų. O kenkia, jeigu mano tai priklau- 


"sant prie pačios maldingumo mokslo formos ir 
"perdaug atkakliai drįsta tvirtinti tai, ko nežino. 
Bet ir tokį silpnumą pakenčia motina meilė tikė- 


jimo kūdikystėje, iki naujas žmogus pasieks 


"pilną žmogaus subrendimą, ir ne- 
begalės jo nešioti kiekvienas mok. 


slo vėjas“). O jeigu mokytojas, steigėjas, 
vadas ir viršininkas tų, kuriems jis anuos daly- 
kus įkalbinėja, drįso dėtis toks, jog jo sekėjai 
tarias seką ne bet kokiu žmogum, tik šventąja 
Tavo Dvasia, — kas gi netartų reikiant baisėtis 
ir toli šalin mesti tokią beprotystę, jeigu tik būtų 
įrodyta, kad tas mokytojas yra pasakęs klai- 
dingų dalykų? 

Tačiau dar nebuvau aiškiai sužinojęs, ar ir 
pagal jo mokslą galima išsiaiškinti kaitaliojimąsi 
ilgesnių ir trumpesnių dienų bei naktų ir pačios 
nakties bei dienos, ir dangaus žiburių užtemi- 
mus, ir kitką panašu, ką buvau radęs kitose kny- 
gose. Jeigu kartais būtų besą galima, aš nebeži- 


5) Efez, 4,13—14. 

nočiau tikrai, ar taip iš tikrųjų tie dalykai yra 
sutvarkyti, ar anaip, bet, norėdamas įsitikinti, aš 
aukščiau pastatyčiau to. vyro autoritetą dėl jo 
lariamojo šventumo. 


ŠEŠTAS SKYRIUS 


Ir beveik per anuos devynerius metus, per 
kuriuos aš, dvasia klajūnas, klausiaus jųjų, per- 
daug įtemplu ilgesiu laukiau atvykstant ano 
Fausto. Mat, kiti manichiejai, su kuriais man 
buvo atsitikę susidurti, ir kurie nestengdavo at- 
sakyti į mano užduodamus klausimus apie tokius 
dalykus, žadėdavo man jį: kai jis alvyksiąs, ir 
aš su juo pasikalbėsiąs, jis man labai lengvai ir 
iki paskutinio mazgo išnarpliosiąs tuos ir, jei 
kartais jį klausčiau, dar ir sunkesnius klausimus. 


Taigi, kai jis atvyko, patyriau jį esant žmogų 
mielą, malonų paklausyti, kuris daug maloniau 
plepa apie tuos pačius dalykus, kuriuos ir kiti 
manichiejai skelbia. Bet argi galėjo nutildyti 
mano troškulį tas, kad ir labai padorus, pada- 
vėjas brangių taurių? Jau tokių dalykų buvo 
prisisotinusios mano ausys, ir man neatrodė ge- 
vesni tie dalykai dėl to, kad geriau buvo sakomi, 
nei teisingi dėl to, kad iškalbingi, nei siela iš- 
mintinga dėl to, kad atitinkamas veidas ir puošni 
iškalba. O tie, kurie man tą Faustą žadėjo, ne- 
buvo geri dalykų svarstytojai, ir Faustas atrodė 
jiems išmintingas ir protingas dėl to, kad džiu- 

gino juos savo iškalba. O aš žinojau esant ir 
kitos rūšies žmonių, kurie laiko įtartiną netgi 
tiesą ir nenori su ja sutikti, jeigu ji skelbiama 
puošnia ir žodinga kalba. O mane jau buvai 
pamokęs, mano Dieve, nuostabiais ir slėpinin- 
gais būdais, ir dėl to tikiu, kad Tu mane pa- 
mokei, kadangi tai yra tiesa, ir, be Tavęs, nėra 
jokio kito tiesos mokytojo, vis tiek kur ir iš kur 
būtų jinai sušvitėjusi.' Tad buvau jau iš Tavęs 
išmokęs, jog ne dėl to kas nors turi atrodyti 
tiesa, kad iškalbingai pasakoma, ne dėl to ne- 
tiesa, kad nedailiai skamba lūpų ženklai; ir vėl, 
ne dėl to tiesa, kad nenudailintai išreiškiama, nei 
dėl to netiesa, kad blizganti yra kalba, bet taip 
pat išmintis bei kvailybė, kaip ir valgiai nau- 
dingieji bei nenaudingieji: žodžiais puošniais ar 
nepuošniais, kaip ir indais miestiškais ar sodie- 
tiškais, galima patiekti abejus valgius. 

Vadinas, mano godumas, kuriuo taip ilgai 
buvau laukęs ano žmogaus, gėrėjosi, tiesa, kal- 
bėtojo motais ir jausmingumu, ir tais žodžiais, 
kur būdavo tokie atitinkami ir taip lengvai pasi- 
šaudavo, reikiant apvilkti mintis; gėrėjausi ir su 
daugeliu kitų ar dar labiau už daugelį kitų gy- 
riau ir garsinau; bet nepatiko man, kad klausy- 
tojų susirinkime nebuvo man leidžiama patiekti 
jam ir pasidalyti su juo rūpimaisiais man klau- 
simais, pasikalbant familiariai, klausant jo ir 
jam atsakinėjant. O kai pasitaikė proga, ir aš, 
drauge su savo artimaisiais, pradėjau jį kalbinti 

tokiu laiku, kada nebuvo nepadoru su vieni ant- 
rais kalbėtis, ir pareiškiau šį-tą, kas mane jau- 
dindavo, patyriau, kad tai — žmogus visų pirma 
nepasižinęs su laisvaisiais mokslais, vien tik su 
gramatika, o ir su ta pačia tik tiek, kiek pa- 
prastai ir kiti. O kadangi jis buvo skaitęs kai 
kurias Tullijaus kalbas ir vieną kitą Senekos 
knygą, ir dar kai ką iš poetų, ir gal dailiai para- 
šytuosius savo sektantų lotyniškuosius veikalus, 
— tad, esant kas dieną progų mankštintis pra- 
kalbas sakyti, užtekdavo jam iškalbos, kurią pa- 
darydavo itin malonią ir viliojančią išmintingas 
jos vartojimas ir kažkoks įgimtas jo malonumas. 
Argi ne taip yra, kai prisimenu, Viešpatie mano 
Dieve, mano sąžinės teisėjau?. Mano širdis ir 
mano atsiminimai prieš Tave, kuris mane tuomet 
vedei pagal nežinomas savo Apvaizdos paslaptis 
ir jau statei man prieš akis negarbingas mano 
klaidas, kad pamatyčiau ir neapkęsčiau. 


SEPTINTAS SKYRIUS 


Nes, kai man pakankamai paaiškėjo, kad jis 
nėra pažinęs tų mokslų, kurių jį maniau esant 
didelį mokovą, pradėjau nebesitikėti, begu jis 
man gali atverti ir išspręsti tai, kas man taip 
rūpėjo; tiesa, ir neapsipažinęs su šiais mokslais, 
jis būtų galėjęs suprasti dievobaimingumo tiesą, 
bet tik jeigu nebūtų manichiejus. Juk jų knygos 
yra pilnos ilgiausių pasakų apie dangų ir žvaigž- 

dynus, apie saulę ir mėnulį; o aš jau nebema- 
niau, kad jis galėtų (ko aš, žinia, geidžiau) man 
smulkiai išaiškinti, sulyginus apskaičiavimus, 
kuriuos buvau kitur skaitęs, ar visa yra greičiau 
taip, kaip tai aprašo manichiejaus knygos, ar 
gal ir tuo būdu patiekiamas bent lygiai rimtas 
pagrindimas. Bet, kai aš iškėliau anuos klau- 
simus pasvarstyti ir pasikalbėti, jis pasielgė kuk- 
liai — nedrįso imtis tos naštos. Jis žinojosi tų 
dalykų nežinąs ir nepasigėdėjo prisipažinti. Ne- 
buvo jis iš tų plepių, kokių daug buvo man tekę 
iškęsti, kurie bandydavo mane pamokyti tų da- 
lykų, 0 nepasakydavo nieko. O šis turėjo širdį, 
kad ir nenustatytą Tavęs linkui, tačiau ir ne 
perdaug neatsargiai pasikliaujančią savim. Jis 
šiek-tiek suprato daug ko nežinąs ir nenorėjo, 
kad kas, per drąsiai įsileidus į ginčus, neįvarytų 
jo į ragą, iš kur nei jokio išėjimo nebebūtų, nei 
lengva bebūtų grįžti atgal. Dar ir dėl to jis la- 
biau man patiko. Nes gražesnis yra prisipažįs- 
tančios sielos susitūrėjimas už tai, ką geidžiau 
žinoti. Tokį jį rasdavau visuose sunkesniuosiuose 
ir subtilesniuosiuose klausimuose. 

Taip tatai atslūgo mano uolumas, su kuriuo 
buvau įsigilinęs į manichiejų raštus. Labiau dar 
ėmiau nepasitikėti kitais jų mokytojais, taip pa- 
sireiškus anam garbinamajam tuose daugely da- 
lykų, kurie man rūpėjo. Tad pradėjau artimai 
draugauti su juo dėl to jo susidomėjimo, kuriuo 
jis degte degė, norėdamas pasižinti su tais moks- 

lais, kur aš, tuomet jau retorius, mokiau Karta- 
ginos jaunikaičius. Skaičiau su juo ir tai, ką 
jis, nugirdęs, troško pažinti, ir tai, ką aš pats 
laikiau tinkama tokiai galvai. Beje, aš, kuris 
buvau pasiryžęs pažengti toje sektoje pirmyn, 
pažinęs aną vyrą, mečiau visas savo pastangas. 
Bet neatsiskyriau nuo jų visiškai, tik, tartum 
nieko geresnio nerasdamas už tai, kame sykį kaž- 
kaip įklimpau, nutariau tuo tarpu pasitenkinti 
ir tuo, nebent atsitiktinai švysteltų kas nors, kas 
būtų vertesnis pasirinkti. Taip anas Faustas, 
kuris daugeliui buvo mirties kilpa, jau pradėjo, 
nei norėdamas, nei žinodamas, atpalaiduoti tą 
manąją, į kurią buvau įkliuvęs. Mat, Tavo Ap- 
vaizdos slaptoje Tavo rankos, mano Dieve, ne- 
palikdavo mano sielos, ir buvo Tau aukojamas 
per dienas ir naktis mano motinos širdies krau- 
jas — jos ašaros, ir rūpinais manim nuostabiais 
būdais. Tu padarei tatai, mano Dieve, Nes 
žmogaus žingsniai Viešpaties ve- 
dami, ir Jis mėgsta jo kelią!''), Ir kas 
kitas parūpina išganymą, jei ne Tavo ranka, kuri 
atitaiso Tavo kūrinius? 


4) Psal. 36,23. 

AŠTUNTAS SKYRIUS 


Tad taip veikei mane, kad įsitikinčiau rei- 
kiant vykti į Romą ir verčiau ten mokyti tų da- 
lykų, kurių mokiau Kartaginoj. Ir dėl ko aš 
taip įsitikinau, neaplenksiu neprisipažinęs, ka- 
dangi ir tuose dalykuose reikia mąstyti ir šlovinti 
be galo išmintingus Tavo atsitraukimus ir nuolat 
veikiantį mūsų naudai Tavo gailestingumą. Ne 
dėl to norėjau keliauti į Romą, kad draugai, kurie 
tai padarė, žadėjo man didesnių pelnų ir dides- 
nės garbės — nors tuomet ir tai traukė mano 
sielą — tik tai buvo svarbiausioji ir beveik vie- 
nintelė priežastis, kad girdėjau, jog ten ramiau 
mokąsi jaunikaičiai ir esą suvaržyti bei valdomi 
tvarkingesnės drausmės: negalį akiplėšiškai tai 
šen, tai ten veržtis į ne savo mokytojo paskaitas 
iv esą visiškai neįleidžiami tenai, nebent šis būtų 
leidęs. O Kartaginoj yra įsivyravusi biauri ir 
nesivaržanti moksleivių laisvė: begėdiškai įsi- 
veržia ir lyg padūkę sudrumsčia tvarką, kurią 
mokytojas yra nustatęs mokinių naudai. Padaro 
daug neteisėtų dalykų nuostabiu bukumu, kurį 
turėtų baust įstatymai, jeigu jo neglobotų pa- 
protis, tuo ipatim parodydamas juos esant dar 
menkesnius, kad jie jau daro tartum leistinai tai, 
kas pagal amžinąjį Tavo įstatymą niekados ne- 
bus leistina, ir tariasi nebūsią už tai pabausti, 
tuo tarpu kai juos baudžia jau tas pats jų elgesio 
aklumas, ir jie gauna iškęsti nepalygint blogesnių 

dalykų, kaip kad patys daro. Vadinas, tuos pa- 
pročius, kurių, kai ėjau mokslus, nenorėjau pasi- 
savinti, tuos pačius, kai jau buvau mokytoju, 
buvau verčiamas kęsti kituose, ir todėl bevelijau 
vykti ten, kur, kaip visi žinantieji sakė, tokių 
dalykų nėsą. O Tu, mano viltie, mano 
dalie gyvųjų žemėje!?), kad persikel- 
čiau į kitą vietą savo sielai išganyti, ir Kartaginoj 
vartojai akstinų, kurie mane iš jos ištrauktų, ir 
Romoj rodei masinamų malonumų, kurie pri- 
trauktų; darei tai per žmones, kurie mėgsta mi- 
rusį gyvenimą; kurių vieni darė neišmintingų 
dalykų, o kiti žadėjo tuštybių; taip tatai, norė- 
damas pataisyti mano žingsnius, slapta naudo- 
jais ir jų, ir mano iškrypimu; nes ir tie, kurie 
drumstė man ramybę, buvo apjakę biauriu pa- 
dūkimu, ir tie, kurie kvietė į kitokį gyvenimą, 
buvo tik žemiškai išmintingi, o aš, kuris biaurė- 
jaus čia tikru skurdu, geidžiau rasti ten netikrąją 
laimę. 

Bet Tu, Dieve, žinojai, dėl ko aš iškeliauju 
iš čia ir vykstu ten, o nepranešei to nei man, nei 
motinai, kuri, man iškeliaujant, skaudžiai verkė 
ir lydėjo ligi pat jūros. Bet apgavau ją, kai ji 
mane laikė, norėdama arba atšaukti mane atgal, 
arba vykti su manim drauge: apsimečiau nenorįs 
palikti draugo, kol jis vėjui kilus iškeliausiąs. Ir 
pamelavau motinai, ir tokiai motinai, ir ištrū- 


15) Psal. 141,6. 

kau. Tu man ir tai gailestingai atleidai, saugo- 
damas nuo jūros vandenų mane pilną pasibiau- 
rėtinų nešvarumų ligi Tavo malonės vandens, 
kad, man juo nusimazgojus, išdžiūtų motinos 
akių upeliai, kuriais už mane kas dieną vilgė Tau 
žemę po savo veidu. Tačiau, jai atsisakant be 
manęs grįžti, vos-ne-vos įkalbėjau tą naktį per- 
nakvoti toj vietoj, kur buvo arčiausia nuo mūsų 
laivo, pavestojoj palaimintojo Kiprijono atmini- 
mui. Bet tą naktį slapta iškeliavau, o ji ne: pa- 
siliko besimelsdama ir verkdama. Ir ko gi iš 
Tavęs prašė, mano Dieve, tokiomis gausingomis 
ašaromis? vien kad neleistumei man plaukti. Bet 
Tu savo aukštąja Apvaizda, išklausydamas pačią 
jos geismo esmę, nežiūrėjai to, ko ji tuokart prašė, 
bet tik padarytumei mane toki, kokio ji visados 
prašydavo. 

Papūtė vėjas ir pripildė mums bures, ir ali- 
traukė nuo mūsų žvilgių kraštą, kuriame jinai 
ryto metą iš skaušmo ėjo iš proto ir skundų ir 
dėjų pripildė Tavo ausis; o Tu to nežiūrėjai, ka- 
dangi ir mane išplėšei iš geidulių, kad pasibaigtų 
patys geiduliai, ir jos kūniškasis prisirišimas su- 
silauktų teisingos sopulių bausmės. Mat, ji mėgo, 
kad aš būčiau su ja drauge, kaip kad paprastai 
mėgsta motinos, tik daug labiau už daugelį; O 
nežinojo, kiek Tu jai džiaugsmo pagaminsi iš 
mano atsitraukimo. Nežinojo, todėl verkė ir de- 
javo, ir per tas kankynes reiškės joj Ievos pali- 
kimas: dejuodama ieškojo, ką buvo dejuodama 

pagimdžiusi. Tačiau, pasiskundusi mano ap- 
gaule ir žiaurumu, vėl ėmė melstis į Tave už 
mane ir grįžo prie įprastojo gyvenimo, o aš iš- 


vykau į Romą. 


DEVINTAS SKYRIUS 


Ir štai ten sutinka mane kūno ligos bausmė, 
ir jau ėjau į pragarą, nešinas visu tuo blogu, 
kur buvau padaręs ir Tau, ir sau, ir kitiems, 
daugeliu didžių nusidėjimų, neskaitant pradinės 
nuodėmės ryšio, per kurį visi Adome mirš- 
tame!?“); nes dar nebuvai nieko iš jų man at- 
leidęs Kristuje, nei Jis nebuvo dar ant savo kry- 
žiaus panaikinęs neprietelybes, kurias buvau už- 
sitraukęs su Tavim per savo nuodėmes. Iš tik- 
rųjų, kaip Jis būtų galėjęs jas panaikinti ant to 
kryžiaus, to vaizduotės padaro, kaip kad tuomet 
aš apie Jį tikėjau? Tad, kaip netikra man rodės 
Jo kūno mirtis, taip tikra buvo mano sielos, ix 
kaip tikra buvo Jo kūno mirtis, taip netikra gy- 
vybė mano sielos, kuri to netikėjo. Karščiui ky- 
lant, jau buvau beeinąs į aną pasaulį ir bepra- 
žūnąs. Ir kur, iš tikrųjų, būčiau nuėjęs, jeigu 
tuomet būčiau miręs, jei ne į ugnį ir kančias. 
vertas mano darbų, pagal teisingą Tavo tvarką? 
Motina to nežinojo, tačiau, ir nebūdama pas mane, 
meldės už mane. O Tu, visur esantysis, išklau- 


16) 1 Kor. 15,22. 

sydavai jos ten, kur ji būdavo, ir pasigailėdavai 
manęs ten, kur aš būdavau, kad atgaučiau kūno 
sveikatą, vis dar sirgdamas šventvagiška širdim. 
Juk aš tokiame pavojuj netroškau Tavo krikšto 
ir buvau geresnis, būdamas dar vaikas, kai mal- 
davau krikšto iš maldingosios motinos, kaip kad 
jau prisiminiau ir išpažinau. Bet išaugau savo 
paties negarbei ir beprotiškai išjuokdavau gydo- 
muosius Tavo patarimus; o Tu man tokiam ne- 
leidai dukart numirti. Jeigu motinos širdis būtų 
gavusi šitą žaizdą, niekados nebebūtų išgijusi. 
Nes juk aš nepakankamai išreiškiu, kokia buvo 
man josios siela ir su kiek didesniu rūpestin- 
gumu jinai gimdė mane dvasia, kaip buvo pa- 
gimdžiusi kūnu. 

Tad nematau, kaip ji būtų galėjusi pagyti, 
jei tokia mano mirtis būtų perdūrusi jos my- 
linčią širdį. Ir kur būtų pasidėjusios tos maldos, 
tos dažnos, tos nuolatinės? Ne kur kitur, vien 
pas Tave. Argi Tu, pasigailėjimų Dieve, būtumei 
paniekęs sutrintą ir pažemintą širdį našlės skais- 
čios ir blaivios, dažnai dalijančios išmaldų, pa- 
klusnios ir tarnaujančios Tavo šventiesiems, nė 
vieną dieną nepraleidžiančios aukos prie Tavo 
altoriaus, dukart per dieną, rytą ir vakarą, ci- 
nančios pas Tavo bažnyčią, nė vienos dienos ne- 
praleidžiant, ne tuščių pasakų pasiklausyti bei 
bobiškai pasiplepėti, tik išgirsti Tavęs Tavo pa- 
moksluose ir kad Tu ją išgirstumei jos maldose, 
Argi Tu būtumei paniekęs jos ašaras, kuriomis 

ji prašė iš Tavęs ne aukso ar sidabro, ar kokio 
kilo nepastovaus ar greit praeinančio gėrio, tik 
savo sūnus sielos išganymo? argi Tu, kurio do- 
vana buvo tai, kad ji tokia buvo, būtumei at- 
stūmęs ją, nepadėjęs? Jokiu būdu ne, Viešpatie! 
priešingai — buvai su ja ir išklausydavai, ir ką 
reikiant padarydavai ta eile, kurią buvai nusta- 
tęs iš anksto. Visai negalimas daiktas, kad Tu 
būtum ją apgaudinėjęs tuose regėjimuose ir 
savo atsakymuose, kuriuos jau esu paminėjęs ir 
kurių dar nesu paminėjęs, kuriuos jinai ištikimai 
laikė savo širdyj ir visados melsdamasi, lyg kad 
Tavo paties raštus, patiekdavo Tau. Nes Tu tei- 
kies, kadangi per amžius Tavo pasigailėjimas, 
dargi per pasižadėjimus tapti skolininku tų, ku- 
riems visas skolas atleidi: 


DEšŠIMTAS SKYRIUS 


Tad išgydei mane nuo tos ligos ir išgelbėjai 
savo tarnaitės sūnų tuomet tuo tarpu iš atžvilgio 
į kūną, kad turėtumei, kam suteikti geresnės bei 
tikresnės sveikatos. Jungiaus ir tuomet Romoj 
su anais netikrais ir klaidinančiais šventaisiais: 
ne tik su jų klausytojais, iš kurių skaičiaus buvo 
it tas žmogus, kurio namuose buvau persirgęs 
ir išgijęs, bet ir su tais, kuriuos vadina išrink- 
taisiais. Mat, vis dar man rodės, kad tai ne mes 
patys nusidedame, tik nusidedanti mumyse ne- 
žinau koki kita natūra, ir patiko mano puikybei 

nebūt kaltam ir, padarius ką bloga, neprisipa- 
žint, kad tai pals esu padaręs, idant išgydy - 
tumei mano sielą, nes ji Tau nu- 
sidėdavo!'); mėgau išsiteisinėti ir kaltinti 
kažin ką kita, kas esą su manim, o nesą tai aš. 
Tuo tarpu visa buvau aš, ir tik mano priešas, mano 
bedieviškumas buvo mane suskaldęs. Ir tai buvo 
nuodėmė juo labiau neišgydoma, kad aš dėjaus 
nesąs nusidėjėlis, ir pasibiaurėjimo vertas nedo- 
rumas bevelyti, kad Tu, Dieve visagalįs, Tu bū- 
tum nugalėtas many mano pražūčiai, negu aš 
būčiau Tavo nugalėtas mano išganymui! Tad 
nebuvai dar pastatęs sargybos prie 
mano burnos ir vartų aplink ma- 
no lūpas'?), kad mano širdis nepa- 
kryptų į piktus dalykus, ieškoda 
ma išteisinimo nuodėmėms draug 
su žmonėmis darančiais neteisy- 
bę, ir todėl vis dar susieidavau su jų išrinktai- 
siais, tačiau nebesitikėdamas galėsiąs pažengti 
pirmyn tame klaidingajame moksle, ir jo paties 
besilaikiau jau ne taip griežtai ir rūpestingai, 
anksčiau jau pasiryžęs, jei nerasiu nieko geres- 
nio, pasitenkint juo pačiu. 

Mat, blikstelėjo ir man mintis, kad už kitus 
išmintingesni buvę tie filosofai, vadinamieji aka- 
demikai, kadangi jie buvo nutarę reikią abejoti 


17) Palyg. ps. 40,5. 
15) Ps. 140,3 ir Lt. 


visais dalykais ir buvo nusprendę, kad žmogus 
negalįs pažinti jokios tiesos. Man atrodė aišku, 
kad toki buvusi jų nuomonė (kaip kad ir kiti 
paprastai juos supranta); o tuo tarpu aš juk tik- 
rai nesupratau jų minties. Ir atvirai grioviau 
per didelį ano savo šeimininko pasitikėjimą pa- 
sakiškaisiais dalykais, kurių pilnos yra manichiejų 
knygos. Vis dėlto labiau draugavau su anais 
žmonėmis, negu su kitais, kurie nebuvo tos ere- 
zijos nariai. Ir šios jau nebegyniau su pirmykš- 
čiu užsidegimu; tačiau jų draugystė — nes dau- 
gelis jų slapstėsi Romoj — darė tai, kad aš tin- 
giau beieškojau kitko, ypač kadangi nesitikėjau, 
kad Tavo bažnyčioj, dangaus ir žemės Viešpatie, 
visko matomo ir nematomo Sutvėrėjau, galima 
esą rasti tiesą. Nuo to kelio jie buvo mane ati- 
traukę, ir man atrodė labai gėdinga tikėti, kad 
Tu turįs žmogaus kūno figūrą ir esąs apribotas 
kūniškomis mūsiškių narių linijomis. Ir, kadangi, 
norėdamas mąstyti apie savo Dievą, temokėjau 
mąstyti vien kūniškas mases (mat, man atrodė, 
kad, kas nėra kūniška masė, yra iš viso niekas). 
lai buvo didžiausioji ir beveik vienintelė neišven- 
giamosios mano klaidos priežastis. 

Tad ir kažkokią blogo substanciją maniau 
esant tokią pat ir turint savą mase, biaurią ir 
beformę, čia tirštą, kurią vadindavo žeme, čia 
skystą ir švelnią, kaip kad oro kūnas, kurį jie 
įsivaizduoja esant piktą dvasią,  bešliaužio- 
jančią po aną žemę. Ir, kadangi šioks-toks die- 

votumas vertė mane tikėti, jog gerasis Dievas 
nėra sutvėręs jokios blogos prigimties, pastačiau 
aš prieš viena antrą dvi mases, abidvi beribes, 
tik blogąją mažesnę, gerąją didesnę, ir iš to nuo- 
dingojo prado sekė man kitos šventvagystės. Nes, 
kai mano dvasia bandydavo skrist atgal į katali- 
kiškąjį tikėjimą, būdavo meste atmetama algal, 
kadangi nebuvo katalikiškas tas tikėjimas, kurį 
maniau esant katalikišką. Ir tariaus esąs dievo- 
tesnis, jeigu Tave, savo Dievą, kuriam savaime 
iš mano vidaus garbę skelbia patys Tavo pasi- 
gailėjimai, tikėdavau esant beribį bent iš kitų 
pusių, nors iš vienos pusės, iš kurios prieš Tave 
buvo statoma blogo masė, tariaus esąs verčiamas 
pripažinti Tave esant apribotą; taip apie Tave 
manydamas, tariaus esąs dievotesnis, negu jei 
būčiau manęs, kad Tu esąs iš visų pusių apri- 
botas žmogiško kūno formoj. Ir geriau man at- 
„rodė esant tikėti, kad Tu nesi sutvėręs jokio 
blogo — kuris man nežinančiam atrodė esąs ne 
tik kažkoki substancija, bet dargi kūniška, ka- 
dangi ir dvasios aš nemokėjau kitaip mąstyti, 
kaip tik kad ji esanti švelnus kūnas — negu 
tikėti, kad iš Tavęs esanti kilusi blogybės natūra, 
kaip kad aš ją supratau. Net ir patį mūsų Išga- 
nytoją, Tavo viengimį, kuris mums išganyti, esą, 
lyg kad iškilęs iš šviesiausiosios Tavo masės di- 
dybės, supratau tokį esant, jog nieko kito apie 
Jį netikėjau, kaip tik tai, ką galėjau savo tuščia 
vaizduote įsivaizduoti. Tad maniau, kad toki Jo 

natūra negalėjo kitaip gimti iš mergelės Marijos, 
kaip tik susijungusi su kūnu. O taip, kaip aš 
įsivaizduodavau tą dalyką, aš neįspitrėdavau, 
kaip galėjo susijungti ir nesusitepti. Tad bijo- 
davau tikėti Įsikūninusį, kad nebūčiau verčiamas 
tikėti esant kūniškai suteptą. Dabar  dva- 
siškieji Tavo išpažintojai palankiai ir maloniai 
juoksis iš manęs, jeigu skaitys šiuos mano sumi- 
šimus; bet toks aš buvau. 


VIENUOLIKTAS SKYRIUS 


Toliau, nemaniau, kad yra galima apginti tai, 
ką anie eretikai yra radę Tavo Raštuos peiktina; 
tačiau vis dėlto norėdavau pasikalbėti su kokiu 
nors labai geru tų knygų žinovu apie atskirus 
dalykus ir patirti, ką jis apie tai mano. Mat, jau 
Kartaginoj buvo pradėję daryt man įspūdžio 
kažin kokio Elpidijaus pamokslai, kuris viešai 
kalbėdavo prieš tuos pat manichiejus, dėstyda- 
mas savo įrodymus: jis patiekdavo tokių dalykų 
apie Raštus, jog nelengva būdavo atsispirti. Ir 
menkas atrodydavo man manichiejų atsakymas; 
o ir tą nenoromis jie duodavo viešai, tik mums, 
atskirai; sakydavo, kad Naujojo Įstatymo Raštai 
buvę sufalsifikuoti kažin kieno, kurie norėję Ju- 
diejų įstatymą įterpt į krikščionių tikėjimą; o 
patys nepatiekdavo jokių nesugadintų egzemp- 
liorių. Bet mane, kūniškai mąstantį, pavergtą ir 
pritroškintą, labiausiai lyg slėgte slėgė anos ma- 

sės, po kuriomis vos bealsuodamas, negalėjau 
kvėpuoti aiškių ir tyru Tavo tiesos oru. 


DVYLIKTAS SKYRIUS 


Ėmiau uoliai vykdyti tai, dėl ko buvau at- 
vykęs į Romą — mokyti retorikos meno; pir- 
miausia ėmiau savo bute priiminėti būrelį as- 
menų, kuriems ir per kuriuos buvau pradėjęs da- 
rytis žinomas. Ir štai sužinau, kad Romoj daros 
kitkas, ko nepakęsdavau Afrikoj. Nes, iš tikrųjų. 
man paaiškėjo, kad Romoj išdykę vaikėzai nc- 
kelia tokių ermiderių, bet, sako man, „kad ne- 
reiktų užmokėti mokytojui, daugelis jaunikaičių, 
ūmai susitarę, pereina prie kito, neištikimieji 
persimetėliai, kuriems pinigai brangūs, užtai 
teisingumas pigus“. Ir tų nekentė mano širdis, 
nors ir ne tobula neapykanta. Gal būt, aš labiau 
nekenčiau to, ką iš jų gausiu iškęsti, negu to, 
kad jie kam nors darė neleistina. Tačiau tikrai 
biaurūs yra tokie žmonės ir paleistuvauja, 
atstodami nuo Tavęs!?), mėgdami grei- 
tai praskrendančius žaismus ir purvina pelną, 
kuris paliestas sutepa ranką, apsikabindami bė- 
gantį pasaulį, paniekdami Tave nepraeinantį ir 
šaukiantį grįžti ir atleidžiantį grįžtančiai pas 
Tave paleistuvei žmogaus sielai. Nūnai nekenčiu 
tokių nedorų ir iškrypusių, nors ir myliu, norė- 


2) Ps. 12,21, 

damas pataisyti, kad jie aukščiau už pinigus sta- 
tytų patį mokslą, kurio mokos, o už šį — Tave, 
Dievą, Tiesą ir tikro Gėrio gausingumą ir tyriausią 
Ramybę. Bet anuomet aš labiau nenorėjau kęsti 
jų, kadangi buvo negeri man, negu norėjau, kad 
pasidarytų geri Tau. 


TRYLIKTAS SKYRIUS 


Todėl, kai Mediolanas pranešė Romai, miesto 
prefektui, kad parūpintų Mediolano miestui re 
torikos mokytoją (persikraustyti buvo leidžiama 
su viešųjų įstaigų pagalba), aš ėmiau stengtis 
gauti tą vietą per tuos pačius savo prietelius, 
prisigėrusius manichiejų tuštybių (vykau ten, kad 
juos prarasčiau, bet nei vieni, nei antri to neži- 
nojome); norėjau, kad tuometinis prefektas 
Symmachus mane ten pasiųstų, pirma uždavęs 
man prirengti kalbą ir taip mane ištyręs. Tr nu- 


keliavau į Mediolaną pas vyskupą Ambrozijų, | 


viso pasaulio žinomą kaip vieną iš geriausių 
žmonių, maldingą Tavo garbintoją, kuris tuomet 
savo iškalbingais pamokslais uoliai tiekė Tavo 
žmonėms geriausių Tavo kviečių ir džiuginamo 
aliejaus, ir blaiviai nugirdomeo vyno. O vedei 
mane pas jį Tu nežiniomis, kad jis atvestų mane 
pas Tave jau žiniomis. Priėmė mane tas Dievo 
vyras tėviškai ir mano atvykimu pasidžiaugė 
gana vyskupiškai. Ir aš jį pradėjau mylėti iš 
pradžių, tiesa, ne kaipo mokytoją tiesos, kurios 

Tavo bažnyčioj visai nesitikėjau rasti, tik kaipo 
man palankų žmogų. Atsidėjęs klausiaus jo pa- 
mokslų liaudžiai, ne ta intencija, kuria būčiau 
turėjęs, tik tartum tirdamas jo iškalbą, ar ji ati- 
tinka savo garsą, o gal yra didesnė ar mažesnė, 
kaip kad garbinama; įsitempęs sekiojau jo žo- 
džius, bet stovėjau nesidomėdamas turiniu ir jį 
paniekdamas; gėrėjaus malonumu kalbos, nors 
mokytesnės, bet ne tokios giedrios bei paltaikau- 
jančios, iš atžvilgio į sakymo būdą, kaip Fausto. 
Tačiau negali būli jokio palyginimo pačių da- 
lykų: nes Faustas klaidžiojo po manichiejiškas 
suktybes, o Ambrozijus išganomiausiai mokė iš- 
ganymo. Bet toli nuo nusidėjėlių iš- 
ganymas?"), koks aš tuomet kad buvau. Ta- 
čiau palengvėle ir nežiniomis artinaus prie iš- 
ganymo, 


KETURIOLIKTAS SKYRIUS 


Tuo tarpu kai nesistengiau išmokti tai, ką jis 
sakydavo, o tik išgirsti, kaip jis sakė (mat, tas 
tik tuščias rūpestis bebuvo palikęs man, prara- 
dusiam viltį, kad žmogui yra atviras į Tave ke- 
lias), patekdavo man į sielą drauge su žodžiais, 
kuriuos mėgau, ir patys dalykai, kurių nebran- 
ginau: mat, negalėjau jų nuo kits kito atplėšti. 
Ir, kai atverdavau širdį priimti tai, kaip jis gra- 


2) Ps. 118,155. 

žiai kalbėdavo, drauge įeidavo ir tai, kaip tei- 
singai kalbėdavo (žinia, palaipsniui). Pirma pra- 
dėjo man rodytis, kad ir tai galima apginti; 
buvau manęs, kad nieko nesą galima pasakyti 
katalikiškojo tikėjimo naudai prieš bepuolančius 
manichiejus; dabar jau maniau, kad nėr ko gė- 
dėtis teigti tą tikėjimą esant tikrą, ypač kai iš- 
girdau keletą kartų, kaip išspręsti esą kai kurie 
painesnieji Senojo Įstatymo klausimai, kurie, 
kai juos aiškindavaus paraidžiui, užmušdavo 
mane*'). Tad, dvasiškai išdėsčius daugelį anų 
Knygų vietų, jau pats pradėjau peikti savo ne- 
viltį, tiesa, vien tik tiek, kiek buvau tikėjęs, kad, 
girdi, esą visai negalima atsispirti tiems, kurie 
nekenčia ir išjuokia Įstatymą ir Pranašus. Bel 
nemaniau, jog man reikią laikytis katalikiškojo 
kelio jau dėl to, kad ir jis galėjo turėti mokytų 
savo gynėjų, kurie plačiai ir išmintingai atremtų 
priekaištus; taip pat nemaniau, jog reikią pa- 
smerkti tai, ko laikiaus, jau dėl to, kad gynėjai 
iš abiejų pusių lygiai stiprūs. Mat, katalikiškasis 
kelias taip man atrodė esąs nenugalėtas, jog dar 
neatrodė esąs ir nugalėtojas. 

Tuomet stipriai įtempiau proto jėgas, be ne- 
galėčiau kokiais nors tikrais argumentais įrodyti 
manichiejus klystant. Jeigu galėčiau pamąstyti 
dvasinę substanciją, tuoj anie visi gūdravimai 
liktų sugriauti ir išmesti iš mano sielos: bet ne- 


21) Palyg. 2 Kor. 3,6. 

galėjau. Tačiau, stebėdamas ir lygindamas, vis 
labiau ir labiau ėmiau įsitikinti, kad daugelis 
filosofų turėjo daug panašesnės į tiesą pažiūras 
apie patį šį kūniškąjį pasaulį ir apie visą kūno 
pojūčiams prieinamąją natūrą. Tad, pagal Aka- 
demikų paprotį (kaip apie juos manoma) viskuo 
abejodamas ir tarp visko svyruodamas, pasiry- 
žau, tiesa, mesti manichiejus, nemanydamas tuo 
pačiu savo abejojimų metu turįs pasilikti anoj 
sektoj, už kurią aukščiau jau buvau pastatęs kai 
kuriuos filosofus: tačiau jokiu būdu nesutikdavau 
pavesti savo sielą gydyti tiems filosofams, ka- 
dangi jie neturėjo gelbimojo Kristaus vardo. To- 
dėl nutariau tol būti katechumenu tėvų man pa- 
tartoje katalikų bažnyčioje, kol kas nors tikrai 
švystels, kur link galėčiau skubėti. 

Š. AURELIJAUS AUGUSTINO 


IŠPAŽINIMAI 
 ŠEŠTOJI KNYGA 


PIRMAS SKYRIUS 


Mano viltie nuo pat mano jau- 
nystės'), kame Tu man buvai ir kur buvai pa- 
sitraukęs? Argi ne Tu buvai mane sukūręs ir 
atskyręs nuo keturkojų ir padaręs protingesnį už 
dangaus lakūnus? Ir vaikščiojau tamsybėse sli- 
džiais takais ir ieškojau Tavęs šalia savęs, ir ne- 
galėjau atrasti savo širdies Dievo; ir buvau nu- 
grimzdęs į jūros gelmes, ir nebepasitikėjau, ir 
nebesivyliau atrasiąs tiesą. Jau buvo atvykusi 
pas mane motina, tvirta maldingumu, sekdama 
paskui mane žeme ir jūra, visuose pavojuose 
tvirtai Tavim pasitikėdama. Pavojingomis plau- 
kimo valandomis jinai guodė pačius jūreivas, 
kurie paprastai ramina neįgudusius jūros kelei- 
vius, kai šie persigąsta; jinai jiems žadėjo, kad 
jie laimingai atliksią kelionę, kadangi Tu jai 
buvai tai pažadėjęs regėjime. Rado jinai mane 
sunkiame pavojuj: nebesivyliau rasiąs tiesą; bet, 
kai pasisakiau nebesąs, tiesa, jau manichiejus, 
bet nesąs dar ir krikščionis katalikas, nenudžiugo 
jinai, lyg kad netikėta ką išgirdusi: mat, jinai 
jau pradėjo nurimti dėl mano nelaimės, iš to al- 
žvilgio, dėliai kurio ji verkė manęs tartum miru- 
sio, kurį Tu turi prikelti; mintimis, tartum neš- 
tuvais, nešė Tau mane, kad tartumei našlės sū- 
nu: Jaunikaiti, sakau tau, kelkis!?), 


1) Ps. 70,5. 
2) Luk: 7,14. 

ir jis alsigautų, ir pradėtų kalbėti, ir aliduotumei 
ji jo motinai. Tad visai nedrebėjo jos širdis iš 
kokio audringo džiūgavimo, kai jinai išgirdo, jog 
jau įvyko tokia didelė dalis to, ko ji kasdien vai- 
lodama iš Tavęs prašydavo, kad įvykintumei: 
vadinas, kad aš dar nepasiekęs tiesos, bet jau 
esąs išplėštas iš klaidos. Negana to, kadangi ji 
buvo įsitikinusi, kad Tu, kurs buvai prižadėjęs 
visa, duosi tai, ko dar trūko, jinai ramiausiai ir 
iš pilnos pasitikėjimo krūtinės atsakė man pasi- 
tikinti Kristum, kad, prieš atsiskirdama su šiuo 
gyvenimu, dar pamatysianti mane ištikimą kata- 
liką. Taip ji sakė man. O Tau, pasigailėjimų 
Šaltini, siuntė dar karštesnes maldas ir ašaras, 
kad paskubintumei pagalbą ir apšviestumei mano 
lamsybės, — ir ėmė dar uoliau bėginėt į bažnyčią 
ir kibte prikibo prie Ambrozijaus lūpų, to ša1- 
tinio vandens, trykštančio į am- 
žinąji gyvenimą?) O pamilo tą vyrą, 
kaip Dievo angelą, kadangi sužinojo, jog tatai 
per jį aš besąs tuo tarpu jau atvestas į to svyruo- 
jančio abejojimo padėti, per Kurią, kaip ji tikrai 
likėjos, aš pereisiąs iš ligos į sveikatą, užeinant 
tuo tarpu didesniam pavojui, tartum pablogėji- 
mui, kurį gydytojai vadina kritiškų. 


3, Jon. 4,14. 

ANTRAS SKYRIUS 


Sykį jinai, kaip buvo pralusi Afrikoj, atnešė 
košės, duonos ir vyno į vietą, pavestą šventųjų 
atminimui. Vartininkas jos neįleido. Sužinojusi, 
kad tai uždraudęs vyskupas, pasidavė taip pasi- 
žeminusiai ir paklusniai, jog aš stebėjaus, kaip 
lengvai ji pasidarė verčiau savo papročio kaltin- 
toja, negu ano uždraudimo nagrinėtoja. Mat. jos 
dvasios nelaikė apsėdusi girtuoklystė ir vyno 
mėgimas jos nekurstė nekęsti tiesos, kaip daugelį 
vyrų ir moterų, kuriems širdis pyksta, išgirdus 
šneką apie blaivumą, kaip kad girtuokliams 
prie gėrimo, atskiesto vandenim. O jinai, atne- 
šusi krepšį su valgiais bei gėrimais, kurie per iš- 
kilmę turėjo būt ragaujami bei išdalijami, nesta- 
lydavo daugiau, kaip vieną taurelę, atskiestą alti- 
tinkamai savo blaivą gomurį, ir iš jos ragaudavo 
mirusiajam pagerbti. Jeigu būdavo daug miru- 
siųjų kapų, kuriuos atrodė reikiant pagerbti, 
jinai nešiojos vis tą pačią ir statė ant visų ir tuo 
ne tik labai praskiestu, bet ir visai drungnu gė- 
valu dalijosi su palydovais, siurbdama po kluk- 
šnelį, kadangi pamaldumo ten ieškodavo, ne pa- 
sigėrėjimo. "Tad, sužinojusi, kad tatai garsusis 
pamokslininkas ir dievobaimingasis vyskupas už- 
draudęs tai daryti (dargi tiems, kurie tai atliktų 
blaivai),. kad girtuokliams nebūtų duodama jo- 
kios progos pasigerti ir kadangi tos tartum vė- 
linės yra labai panašios į pagonių prietarą, — 

jinai su mielu noru to išsižadėjo ir išmoko vietoj 
krepšių, pilnų žemės vaisių, į kankinių atmini- 
mui pavestąsias vietas atsinešinėti pilną krūtinę 
maldų, kad ką tik galėdama išdalytų neturtė- 
liams ir kad tuo būdu ten būtų atliekamas 
bendras Viešpaties Kūno priėmimas: juk kanki- 
niai buvo paaukoti ir apvainikuoti, sekant Vieš- 
paties kančios pavyzdžiu. Tačiau, man rodos, 
mano Viešpatie Dieve, — ir tokia yra Tavo aki- 
vaizdoj mano giliausia nuomonė — he lengvai 
gal būtų mano motina atsitraukusi nuo to atkirs- 
linojo papročio, jeigu būtų draudęs kas kitas, 
kurį jinai ne kaip Ambrozijų temylėjo. Jį la- 
biausiai mylėjo jinai dėl mano išganymo; 0 jisai 
ją — už labai religingą jos elgesį, už gerus dar- 
bus ir uolų bažnyčios lankymą, taip jog dažnai, 
išvydęs mane, neištūrėdavo negyręs jos, sveikin- 
damas mane, kad turiu tokią motiną; o nežinojo 
jisai, kokį jinai turi sūnų, kuris tuo visu abejoja 
ir visai nemanė esant galima rasti gyvenimo kelią. 


TREČIAS SKYRIUS 


Dar nesimeldžiau dejuodamas, kad padėtu- 
mei man, tik uoliai ir neramiai ieškojau ir gin- 
čijaus. Ambrozijų laikiau laimingu, pasauliškai 
kalbant, žmogum, nes jį tokie galiūnai taip 
gerbė. Tik jo celibatas atrodė man sunkus da- 
lykas. O kokios viltys jį gaivino, kiek kovų jam 
teko kovoti su savo paties įžymumo pagundomis, 

kokių paguodų turėjo priešingumuose, kokių 
gardžių džiaugsmų ragavo jis savo širdies gel- 
mėj, priimdamas Tavo duoną, — to nei suvokti 
nemokėjau, nei patyręs nebuvau. Nė jis neži- 
nojo, kokios audros manyje dūksta nei koks be- 
dugnis pavojus man gresia. Mat, negalėjau klau- 
sinėti jį, ko norėjau, taip, kaip norėjau: nepri- 
leido manęs prie jo pakalbėti su juo ir ką nors 
iš jo išgirti apgulę jį su savo reikalais būriai 
žmonių, kurių silpnybėms jis tarnavo; kai nebū- 
davo su jais (kas būdavo tik labai trumpai), 
arba kūną gaivindavo tuo, kas būtina jam pa- 
laikyti, arba sielą — skaitymu. Bet, kai skaity- 
davo, akys bėgiodavo po puslapius, dvasia na- 
grinėdavo mintį, o žodis bei liežuvis ilsėdavo. 
Dažnai, kai būdavome pas jį (nes niekam nebuvo 
draudžiama įeiti, ir nebuvo papročio pranešinėti 
jam, kai kas ateina), vis taip jį matydavome ty- 
liai beskaitantį, kitaip jo niekados nematydavo- 
me, Ilgai tylėdami pasėdėję, išeidavome (kas būtų 
drįsęs trukdyti taip įsimirusį?); spėliodavome, 
kad jis per tą trumpą laiką, kurs jam tekdavo 
atgaivinti savo dvasiai, atsipalaidavęs nuo sve- 
timų reikalų triukšmo, nenori, kad jį atšauktų 
prie kitko; gal jis saugojos, kad nepasitaikytų 
reikalo aiškinti kokias sunkesnes skaitomojo au- 
toriaus vietas susidomėjusiam ir įsiklausiusiam 
klausytojui arba leistis nagrinėti kokius sunkes- 
nius klausimus ir tais tarpais, pavestais tokiam 
reikalui, mažiau bepersklaidytų veikalų, negu 

būtų norėjęs. Tiesą pasakius, Lyliai skailyli ga- 
lėjo būti jam ir ta visai pakankama priežastis, 
kad jis turėjo saugoti balsą, kuris jam labai 
lengvai užkimdavo. Vis tiek kuria mintim tas 
vyras tai darydavo, vis gera, žinoma, mintim 
darydavo. 

Bet vis lik netekdavo man pakankamai iš- 
klausinėti, apie ką norėjau, tą tokį šventą Tavo 
orakulą, aną vyrą; vien tik pasitaikydavo kar- 
lais proga ką nors trumpai nugirsti. O anas mano 
nerimas trokšte troško, kad Ambrozijus turėtų 
man daug laisvo laiko, kad aš galėčiau viską iš- 
lieti; tačiau niekad taip nepasitaikydavo. Tiesa, 
kiekvieną sekmadienį girdėdavau ji tinkamai 
skelbiant žmonėms tiesos žodį, ir vis labiau įsiti- 
kindavau galint išnarplioti visus suktųjų šmeižtų 
mazgus, kuriuos anie mūsų apgavikai raizgio- 
davo prieš dieviškąsias knygas. Ir dar sužinojau, 
jog dvasiškieji Tavo vaikai, kuriuos per savo 
malonę iš naujo pagimdei iš motinos katalikų 
bažnyčios, ne taip supranta žmogų esant Tavo 
sutvertą pagal Tavo paties panašumą, lyg kad 
jie manytų ir tikėtų Taye esant apibrėžtą žmo- 
saus kūno forma. Nors neturėjau nė silpno, nė 
lolimo supratimo, kas tai yra dvasinė substan- 
cija, tačiau gėdėdamasis džiaugiaus, kad tiek 
metų lote lojau ne prieš katalikų tikėjimą. tik 
prieš kūniškų minčių išmislus. Tuo buvau neiš- 
mintingai neatsargus ir bedieviškas, kad skųs- 
damas teigiau tai, ko turėjau klausinėdamas mo- 

kytis. O Tu, aukščiausiasis ir artimiausiasis, be 
galo pasislėpęs ir visiškai čia pat esantysis, kuris 
neturi narių vienų didesnių, kitų mažesnių, 0 esi 
visur visas ir nesi jokioj atskiroj vietoj: "Tu nesi, 
žinoma, ta kūniškoji forma, o vis dėlto padarei 
žmogų pagal savo paveikslą, ir štai žmogus nuo 
momens ligi pėdų yra tam tikroj vietoj. 


KETVIRTAS SKYRIUS 


Kadangi nežinojau, kaip tas "Tavo paveikslas 
egzistuoja, būčiau turėjęs belsdamasis klausinėti. 
kaip reikia tikėti, o ne pašiepdamas priešintis, 
lyg kad taip būtų besą tikima. Tad juo aštresnis 
rūpestis griaužė mano būtybės gelmės, ką Čia 
tikra įsidėti, juo labiau gėdėjaus, kad taip ilgai 
mane gėdingai apgauliojo, žadėdami tikrų Žinių, 
ir aš, vaikiškai apsigaudinęs ir vaikiškai drąsiai, 
plepėjau, skelbdamas daug netikrų dalykų, kaip 
tikrus. Nes, kad tai klaidinga, paskiau man pa- 
aiškėjo. Bet buvau tikras, kad tai netikra, ir 
kad aš tai anksčiau tik laikiau tikra, kai taip 
aklai užsikirtęs kaltinau katalikų tikybą, kuri, nors 
nebuvau dar sužinojęs ją skelbiant tiesą, tačiau 
neskelbė to, už ką aš ją sunkiai kaltinau. Tad 
sėdėjaus, pradėjau atvirsti ir džiaugiaus, mano 
Dieve, kad ta vienintelė bažnyčia, Tavo viengimio 
kūnas, kurioj man kūdikiui buvo duotas Kri- 
staus vardas, nesilaiko vaikiškų niekų, ir sveikas 
jos mokslas nekemša Tavęs, viso ko Kūrėjo, į 

erdvės tarpą, kad ir kažin kokį didelį, tačiau iš 
visų pusių apribotą žmogaus narių bruožais. 

Aš dar džiaugiaus, kad senieji Įstatymo ir 
Pranašų raštai man tiekiami skaityti jau ne to- 
kiom akim, kokiom anksčiau žiūrint jie atrody- 
davo absurdiški, kai prikaišiodavau Tavo šven- 
liesiems, esą jie taip maną, 0 jie ne taip manė. 
Džiaugdamasis dažnai girdėdavau  Ambrozijų 
savo pamoksluose liaudžiai sakant (lyg tartum 
uoliausiai siūlytų kaip dėsnį): raidė užmuša, o 
dvasia gaivina; ir jis, atidengęs mistiškąjį už- 
dangalą, dvasiškai aiškindavo tai, kas, imant pa- 
raidžiui, rodės, mokė suktų dalykų; ir taip jis 
nepasakydavo nieko, kas būtų galėję mane pa- 
piktinti, nors ir sakydavo tai, kas ar yra tiesa, 
aš dar nežinojau.  Sutūrėdavau savo širdį nuo 
mažiausio pritarimo, bijodamas įpult į bedugnę, 
bet tas pakibimas dar labiau mane žudė. No- 
rėjau taip tikrai pažinti tuos neregimuosius da- 
lykus, kad būtų man taip aišku, kaip kad sep- 
tyni ir trys yra dešimtis. Mat, nebuvau toks 
kvailas, kad būčiau manęs dargi nė to nesant 
galima suprasti, bet, kaip šitai, taip ir kitus da- 
lykus geidžiau pažinti — ir kūniškuosius, kurių 
mano pajautimai nesiekė, ir dvasiškuosius, apie 
kuriuos temokėjau mąstyti vien kūniškai. Galė- 
jau išgyti per tikėjimą, kad labiau nusivalę mano 
proto ašmenys pakryptų tam tikru būdu į Tavo 
tiesą, kuri visados yra ir neturi jokių trūkumų. 
Bet, kaip paprastai atsitinka, kad pabandęs blogą 

gydytoją, bijo ir geram pasiduoti, taip buvo ir 
su. mano sielos sveikata: jinai, aišku, galėjo išsi- 
gydyti tik per tikėjimą, o atsisakinėjo gydytis, 
kad netektų tikėti klaidingų dalykų, ir priešinos 
Tavo rankoms, kuris esi sudaręs tikėjimo vaistus 
ir juos išbarstęs ant pasaulio ligų ir tokio orumo 
jiems suteikęs. 


PENKTAS SKYRIUS 


Tačiau aš nuo to laiko jau aukščiau stačiau 
katalikiškąjį mokslą; maniau, kad jame kukliau 
it nė kiek neapgaulingai įsakoma tikėti tai, ko 
neįrodoma (ar dėl to, kad gal būtų įrodymų, tik 
jie būtų neįkandami klausytojui, ar gal dėl to, 
kad ir visai nėra įrodymų); tuo tarpu tenai, neiš- 
mintingai pažadėdami tikro žinojimo, išjuokia 
lengvatikystę, o patys paskiau, kadangi negalėjo 
įrodyti, įsako tikėti daugybę visai pasakiškų ir 
kvailų dalykų. Paskui palengva Tu, Viešpatie, 
savo švelniausia ir gailestingiausia ranka palies- 
damas ir tvarkydamas mano širdį, visai įtikinai 
mane. Aš mąsčiau: kiek be galo daug dalykų 
tikiu, kurių nesu matęs nei jiems įvykstant nesu 
buvęs, kaip va: tiek daug dalykų tautų istorijoj; 
tiek daug dalykų apie vietas ir miestus, kurių 
nesu matęs; tiek daug dalykų iš draugų, iš gydy- 
tojų, iš įvairių įvairiausių žmonių; jeigu tų da- 
lykų netikėtume, visiškai nieko šiame gyvenime 
nebegalėtume veikti; galų gale, kaip nepakruti- 

namai tvirtai tikiu, iš kurių gimdytojų esu kilęs, 
ko negalėčiau žinoti, jeigu nebūčiau patikėjęs 
tuo, ką iš kitų buvau išgirdęs. Taip tatai įtikinai 
mane, kad ne tuos reikia kaltinti, kurie tiki Tavo 
knygomis, kurioms Tu beveik visose tautose pa- 
tiekei tokio orumo, tik tuos, kurie netiki; ir kad 
nereikia klausyti, jeigu kas man sakytų: „Iš kur 
žinai, kad anas knygas paltiekė žmonių giminei 
vieno tikro ir visiškai lieskalbio Dievo Dvasia?“ 
Nes tai labiausiai reikėjo tikėti, kadangi joks 
šmeižtingų klausimų peštukiškumas, kurį „suli- 
kau, beskaitydamas tokią daugybę savo tarpe 
besipešančių filosofų raštų, neįstengė išgaut iš 
manęs, kad bent valandėlę būčiau netikėjęs Tave 
esant (vis tiek kas būlumei, nors aš to ir neži- 
nočiau) arba žmonių reikalus tvarkyti Tau pri- 
klausant. . 

Bet tai tikėdavau karlais stipriau, kartais 
silpniau; visados tačiau tikėjau ir kad Tu esi, 
ir kad rūpinies mumis, nors ir nežinojau, ką 
reikia manyt apie Tavo substanciją arba kuris 
kelias veda ar grąžina pas Tave. Tad, kadangi 
buvome bejėgiai savo protu aiškiai surasti tiesai 
ir dėl to buvome reikalingi Šventųjų Raštų auto- 
viteto, jau pradėjau tikėti, jog Tu jokiu būdu 
nebūtumei pasiryžęs suteikti Tam raštui tokio 
kilnaus orumo po visus kraštus, jeigu nebūtumei 
norėjęs, kad per jį Tavim tikėtų ir per jį Tavęs 
ieškotų. Mat, išgirdęs patikimai išaiškintų dau- 
gelį dalykų, jau pradėjau priskaityti paslapčių 

aukštumui tą tariamąjį absurdiškumą, kuris 
mane anuose Raštuose paprastai piktindavo, ir 
juo labiau gerbtinas bei švento tikėjimo vertas 
atrodė man anas crumas, kad tie Raštai ir vi- 
siems yra lengvai prieinami skaityti, ir savo pa- 
slapties rimtumą saugoja paslėpę gilesnėj pras- 
mėj; atviriausiais žodžiais ir paprasčiausiu kal- 
bėjimo būdu atsiduoda visiems ir sykiu įtempti 
mintį verčia tuos, kurie nėra lengvos širdies —- 
tuo būdu plačiu glėbiu apglebia visus ir sykiu 
pro ankštus tarpelius nedaugelį praleidžia pas 
Tave, tačiau daug daugiau, negu kad nei tokiu 
aukštu autoritetu nepasižymėtų, nei minių semte 
nesemtų švento žemumo glėbiu. Mąsčiau apie 
tai — ir buvai šalia manęs, dūsavau — ir klausei 
manęs, blaškiaus — ir valdei mane, ėjau plačiu 
pasaulio keliu — ir nepalikdavai manęs vieno, 

Geidžiau garbingų vietų, pelno, vedybų, o Tu 
juokeis iš manęs. Kenčiau per tuos pageidimus 
karčiausių sunkybių, Tau esant juo maloninges- 
niam, juo mažiau man leisdavai skomėtis tuo, kas 
nebuvai Tu. Matyk mano širdį, Viešpatie, kuris 
panorai, kad tai prisiminčiau ir Tau išpažinčiau. 
Dabar tegu įsikibusi laikosi Tavęs mano siela, 
kurią vilkte išvilkai iš tokių kimbamų mirtingų 
klijų. Kokia nelaiminga ji buvo! Ir Tu badyte 
badei žaizdos jutimą, kad siela, palikusi viską. 

atvirstų prie Tavęs, kuris esi viršuj viso ko, ir 
be kurio niekas būtų visa, — atvirstų ir išgytų. 
Tad koks menkas buvau, ir kaip Tu veikei, kad 
jusčiau savo menkumą aną dieną, kurioj ren- 
giaus sakyti imperatoriui pagyrimą, o jame bū- 
čiau nemaža primelavęs, o žinantieji būtų me- 
luojančiam pataikavę, ir anais rūpesčiais buvo 
prieslėgta mano širdis, ir karščiavau, ir blaškėsi 
liguistai mintys. Eidamas kažin kuria Mediolano 
gatve, pastebėjau vargšą elgetą, jau, regis, sotu, 
bejuokuojantį ir besidžiaugiantį. Sudejavau ir 
kalbėjau su prieteliais, kur su manim buvo, apie 
daugelį mūsų kvailiavimo sopulių. Juk visomis 
tokiomis mūsų pastangomis, kuriomis tuomet 
kamavaus, kai geiduliams stumiant traukiau savo 
nelaimės pundą ir traukdamas dar jį didinau, 
tenorėjome vien tik pasiekti saugų džiaugsmą, 
prie kurio anas elgeta jau už mus anksčiau atėjo, 
o mes gal niekados neprieisim. Ką jis įsigijo ma- 
žute saujele suelgetautų pinigėlių, prie to aš ėjau 
tokiais vargingais vingiais ir aplinkiniais keliais 
— prie laikinės laimės džiaugsmo. Juk jis ne 
tikrą džiaugsmą turėjo. Bet ir aš anais aplinki- 
niais keliais dar daug klaidingiau ieškojau. Ir 
tikrai, jis džiaugės, o aš buvau pilnas nugąsta- 
vimo; jis buvo ramus, o aš būgštavau. Ir jeigu 
kas mane būtų klausęs, ar aš bevelyčiau džiū- 
gauti, ar būgštauti, būčiau atsakęs: džiūgauti; ir 
vėl, jeigu būtų klausęs, ar bevelyčiau būti toks, 
koks anas elgeta, ar koks aš tuomet buvau, aš 

būčiau pasirinkęs save patį, kad ir nukamuotą 
rūpesčių bei baimių, bet būčiau tai padaręs iš 
nedorumo. Argi iš tikrųjų būtų reikėję taip pa- 
sielgti? Juk neturėjau aš savęs statyti už jį aukš- 
čiau dėl to, kad buvau mokytesnis, kadangi ne 
dėl to džiaugiaus, tik stengiaus tuo patikti žmo- | 
nėms ne tam, kad juos mokyčiau, tik vien tam, 
kad jiems patikčiau. Todėl tatai savo mokomąja 
lazda laužei man kaulus. 

Tad teatsitraukia šalin nuo mano sielos tie, 
kurie jai sako: „Svarbu, kas kuo džiaugias. Anas 
elgeta džiaugės, kad buvo pasigėręs, tu — gar- 
be“. Kokia garbe, Viešpatie? Kuri nėra Tavy. 
Kaip kad anas džiaugsmas nebuvo tikras, taip 
nebuvo tikra ir ana garbė; ji tik labiau kraipė 
mano dvasią. Elgeta tą pat naktį turėjo išsipa- 
girioti, o aš girtas buvau užmigęs ir atsikėlęs ir 
vėl turėjau užmigti ir atsikelti; žiūrėk, kiek die- 
nų! Svarbu, kuo kas džiaugias, žinau, ir ištikimos 
vilties džiaugsmas nepalyginamai skirias nuo 
anos tuštybės. Bet ir tuomet buvo tarp mudviejų 
tarpas: mat, elgeta buvo laimingesnis ne tik dėl 
to, kad skeęste skendo linksmume, kai man krū- 
tinę plėšyte plėšė rūpesčiai, bet ir dėl to, kad jis, 
gerai geisdamas, įsigijo vyno, o aš per melus 
steigiaus puikybę patenkinti. — Ta prasme daug 
pasakiau tuokart savo mieliesiems ir dažnai 
stebėdavau tokiais atvejais, kaip man yra, ir ras- 
davau, kad bloga man yra, ir liūdėdavau, ir 
padvigubindavau tą patį bloga, o jei kartais nu- 

sišypsodavo kas laiminga, nebesinorėdavo siekti 
pasiimti, nes beveik prieš pagaunant, paskris- 
davo šalin. 

Padejuodavome dėl tų dalykų su tais, su ku- 
riais draugiškai gyvendavome, o ypač kalbėdavau 
apie tai su Alypijum ir Nebridijum. Iš jų dviejų 
Alypijus buvo kilęs iš to paties miestelio, kur 
ir aš; jo tėvai buvo iš įžymesniųjų miestelėnų; jis 
buvo už mane jaunesnis. Jis mokėsi pas mane; 
kaip pradėjau mūsų miestely mokyti, ir paskiau 
Kartaginoj, ir mylėjo mane labai, kadangi aš at- 
rodžiau jam geras ir mokytas. Ir aš mylėjau jį 
už labai dorovingą būdą, kas buvo jau gan žymu 
lame dar jauname žmoguje. Bet palaidų Karta- 
ginos papročių verpetai, kurie ypač pasireiškia 
tuščiuose vaidinimuose, įtraukė jau jį, ir jis be- 
protiškai pamėgo cirką. Kai jis vargšas sken- 
dėjo toj sietuvoj, o aš, būdamas ten retorikos 
mokytoju, mokiau viešoj mokykloj, jis dar ne- 
klausydavo manęs, kaipo mokytojo, dėl tam 
tikro nesusipratimo, kuris buvo kilęs tarp manęs 
ir jo tėvo. Sužinojau, kad jis pražūtinai mėgsta 
cirką, ir labai būgštavau, nes man rodės, kad 
tas tiek vilčių sukeliąs jaunikaitis žus ar jau 
yr žuvęs. Bet jį perspėti, kaip nors sudrausti 
ir tuo būdu grąžinti į tikrą kelią nebuvo progos, 
nei pasinaudojant prietelystės palankumu, nei 

mokytojo teisėmis. Mat, maniau, kad jis yra vic- 
nodai su tėvu prieš mane nusistatęs. O jis buvo 
nusistatęs ne taip. Tad, nepaisydamas šiuo al- 
vejų tėvo valios, pradėjo mane sveikint, ateida- 
mas į mano auditoriją, paklausyti kiek ir išeiti. 

Bet man jau buvo iškritę iš atminties bandyti 
ji paveikti, kad nepražūtų toks gražus talentas 
per tą aklą ir pavojingą tuščių žaidimų pamė- 
gimą. Tačiau Tu, Viešpatie, kurs esi pirmasis 
vairininkas ir vedi visa, ką esi sutvėręs, nebuvai 
užmiršęs jį būsiant Tavo sūnų tarpe Tavo pa- 
slapčių saugotoją. Kad jo pasitaisymas būtų at- 
virai Tau priskaitytas, Tu atlikai tai, tiesa, per 
mane, bet man pačiam nežinant. 

Vieną dieną, kai sėdėjau paprastoj vietoj, ir 
priešais mane buvo mokiniai, jis atėjo, pasisvei- 
kino, atsisėdo ir ėmė atsidėjęs sekti, kas čia da- 
ros. Kaip tik turėjau rankose skaitytinąjį tekstą. 
Jį aiškindamas ir manydamas čia pritiksiant pa- 
vartoti cirko vaidinimų panašumą (kad tai, ką 
turėjau įkalbėti. pasidarytų labiau malonu ir 
aišku), kandžiai išjuokiau tuos žmones, kuriuos 
yra pagavusi ta beprotystė. Bet Tu žinai, mūsų 
Dieve, jog tuokart nemaniau gydyt Alypijų nuo 
tos užkrečiamos ligos. O jis pritaikino tai sau 
ir patikėjo, kad aš pasakęs tai vien tik dėl jo. 
Kas kitas būtų priėmęs tai kaip akstiną užpykti 
ant manęs; o šis doras jaunikaitis priėmė tai kaip 
akstiną užpykti ant savęs, o mane dar karščiau 
pamilti. Juk Tu esi jau kažin kada pasakęs ir 

į savo Raštus įpynęs: „„Pabark išmintingą, o jis 
mylės tave“*). Bet jo aš nebariau; tik Tu, nau- 
dodamasis visais, susiprantančiais ir nesusipran- 
tančiais, savo žinomąja tvarka (o toji tvarka 
yra teisinga), iš mano širdies ir liežuvio padarei 
žėruojančias anglis, kuriomis turėjai apdeginti 
ir išgydyti besergančią, o geros vilties tiekiančią 
dvasią. Tegul tyli, Tavęs nešlovindamas, tas, 
kuris nesvarsto Tavo pasigailėjimų, kuriuos iš 
širdies gelmių skelbiu. Po anų žodžių jauni- 
kaitis veržte išsiveržė iš tos tokios gilios duobės, 
kurioj noriai buvo glūdėjęs ir su stebėtinu pasi- ' 
gėrėjimu davęsis jakinamas, išsipurtino sielą per 
tvirtą susitūrėjimą — ir šokte atšoko šalin nuo 
jo visi cirko vaidinimų nešvarumai, ir jis dau- 
giau ten nebeėjo. -Paskiau įtikino besipriešinantį 
tėvą, kad leistų pas mane mokytis. Šis nusileido 
ir leido. Vėl pradėdamas klausytis mano pa- 
skaitų, liko apsiaustas draug su manim anų prie- 
tarų, pamilęs manichiejuose parodinį susitūrė- 
jimą, kurį manė esant nedirbtinai tikrą. O jis 
buvo neišmintingas ir viliūgiškas, suvadžiojąs 
brangias sielas, dar nemokančias siekti į dory- 
bės gelmę, o lengvai apgaunamas paviršiaus, ir 
tai dorybės vien dirbtinės ir veidmainiškos. 


' 


*, Patarlių 9,8. 

Žinoma, nemesdamas tėvų jam įgirtojo že- 
mės kelio, jis anksčiau nuvyko į Romą mokytis 
teisės, ir ten jį netikėtinai pagavo su netikėtina 
jėga gladiatorių kovos. Mat, nors jis vengė ir 
biaurėjos tokiais dalykais, kai kurie jo draugai 
ir bendramoksleiviai, kai, sykį jiems grįžtant po 
pusryčių, buvo tai pakeliui, nuvedė jį į amti- 
teatrą tų žiaurių ir nelaimingų žaidimų dieną, 
pavartoję draugiškos prievartos, nes jis smarkiai 
atsisakinėjo ir spyrės, sakydamas: „Jeigu mano 
kūną į aną vietą tempiate, argi galite mano sielą 
ir akis priversti susidomėti tais vaidinimais? 
Vadinas, būsiu ten kaip ir nesąs ir tuo būdu 
nugalėsiu jus ir juos!“ Tai išgirdę, jie vis tiek 
nusivedė jį drauge, gal norėdami ištirti, ar jis 
galės ištesėti. Atėjo ten ir kur bebuvo galimą 
atsisėdo. Visa virte virė žiauriausiu pasigėrėjimu. 
Jaunikaitis, uždaręs akių duris, uždraudė sielai 
eit į tokias blogybes. Kad jis būtų ir ausis užsi- 
kimšęs! Mat, įvyko kažkas kovos metu. Visi 
žiūrėtojai pakėlė dideliausią klyksmą.  Tartum 
būtų kas jį smarkiai stumtelėjęs — smalsumo 
paveiktas, jisai, lyg pasiryžęs, kad ir kažin kas 
ten būtų, ir tą reginį paniekti bei nugalėti, atsi- 
merkė — ir liko sunkiau sužeista jo siela, negu 
kūnas ano kovotojo, kurį jis panoro išvysti, ir 
jaunikaitis griuvo nelaimingiau, negu anas, ku- 
riam griūvant buvo pakilęs klyksmas: šis įsi- 

skverbė pro jo ausis ir atvėrė žiburius, kad būtų 
pro kur galima jį sužeisti ir tremti žemėn tą 
tikriau dar tik drąsią, nei tvirtą dvasią, ir juo 
silpnesnę, juo savim buvo pasikliovusi, kai tu- 
rėjo pasikliauti Tavim. Mat, kaip tik išvydo tą 
kraują, vienkart atsigėrė nuožmumo ir nenusi- 
gręžė, tik įsmeigė žvilgsnį ir semte sėmės pašė- 
limo, ir pats nenusimanė, ir gėrėjosi kovos nuo- 
dėmingumu, ir svaiginosi kruvinu gėresiu. Nebe- 
buvo jau to, kuris buvo atėjęs, tik vienas iš mi- 
nios, į kurią buvo atėjęs, ir tikras draugas lų, 
kurie ji buvo atvedę. Ką besakyt daugiau? Žiū- 
vėjo, rėkė, įkaito, išsinešė iš ten su savim bepro- 
lystę, kuri turės jį kurstyti dar čion lankytis ne 
tik su tais, kurie jį įtraukė, bet ir be jų, pals 
dar kitus traukdamas. Tačiau ir iš čia galin- 
giausia ir gailestingiausia ranka išveržei jį Tu 
ir pamokei ne savim, tik Tavim pasitikėti. Bet 
daug vėliau. 

Tačiau jau tai pasiliko jo atmintyj, kaip bū- 
simas vaistas. Dar ir kitas dalykas: kai jis dar 
mokės, jau klausydamas mano pamokų Karta- 
ginoj, ir vidudieny mąstė forume apie tai, ką 
turėjo pakalbėti, kaip kad paprastai esti mankš- 
tinami moksleiviai, Tu leidai, kad jį suimtų f0- 
rumo sargai kaip vagį. Priežastis, dėl kurios 
Tu, mūsų Dieve, tai leidai, buvo, manau, vien 

"ta, kad tas būsimasis toks didis vyras jau pra- 
dėtų mokytis, kaip, tirdamas priežastis, žmogus 
neturi lengvai pasmerkti žmogų, neapgalvotai 
patikėjęs jį kaltą esant. Mat, jaunikaitis vaikš- 
čiojo vienas paliai tribūną, lentelėmis ir stilium 
nešinas, kai kažin koks vaikinas iš moksleivių, 
tikras vagis, atsinešęs slapta kirvį, Alypijui ne- 
pastebėjus, įlindo lig švininių krotų, kurios riog- 
sojo viršum bankininkų gatvės"), ir ėmė kirsti 
šviną. Išgirdę kirvio smūgius, susišnabždėjo 
bankininkai, kur buvo apačioj, ir pasiuntė vyrų 
suimti, ką ten ras. Išgirdęs jų balsus, vagis pa- 
sišalino, palikęs įnagę, bijodamas, kad nesuimtų 
jo su ja. O Alypijus, kurs nebuvo pastebėjęs jo 
įeinant, pajuto jį išeinant ir pamatė jį skubiai 
pasišalinant; norėdamas sužinoti, kodėl, pats 
įėjo į tą vietą ir, radęs kirvį, sustojo ir stebė- 
damasis apžiūrinėjo. Bet štai pasiųstieji randa 
ji vieną, belaikantį kirvį, kurio kirčių išgirdę jie 
atėjo: suima, veda, subėgusiems forumo gyven- 
lojams girias lyg kad aiškų vagį sugavę ir iš ten 
veda įduoti teismui: 

Bet tik lig čia turėjo jis būti mokomas; nes 
tuoj, Viešpatie, stojai gelbėti nekaltybės, kurios 
liudininkas buvai Tu vienas. Mat, kai jį vedė 
ar į kalėjimą, ar nužudyti, susitinka juos vienas 
architektas, kurio svarbiausioji pareiga buvo 


5) Bankininkai — pinigų mainytojai, skolintojai, sau- 
gotojai — darbuodavosi prie skobnių išilgai galvę. 

rūpintis viešaisiais rūmais. Džiaugias jie sutikę | 
kaip tik tą žmogų, kurs paprastai juos įtardavo 
pagrobus dingusius iš forumo daiktus: pagaliau 
tatai jis sužinos, kas tai padarydavo. Bet tas 
vyras buvo dažnai matęs Alypijų vieno senato- 
riaus namuose, pas kurį pats lankydavosi pa- 
garbos pareikšti. Tuoj pažinęs, pagrobęs už 
rankos, ištraukė iš minios ir, paklausęs, kas per 
priežastis tokios didės bėdos, sužinojo, kas įvy- 
ko. Tad liepė eiti su savim drauge visai susirin- 
kusiai miniai, kuri siuto ir grasomai šūkavo. Ir 
nuėjo visi prie buto to jaunikaičio, kuris tikrai 
buvo nusikaltęs. Prieangyj stovėjo berniukas 
vergas, toks dar jaunas, jog, nieko blogo savo 
ponui iš to nenujausdamas, lengvai galėjo viską 
papasakoti: „mat, lydėjo savo poną į forumą. 
Alypijus, ji pažinęs, parodė architektui. O šis 
parodė berniukui kirvį, klausdamas, kieno jis. 
Tas tuoj: „mūsų“, sako. Toliau klausinėjamas, 
pasakė ir kitką. Tuo būdu byla liko perkelta 
ant to namo. Gavo gėdos minia, kuri jau buvo 
pradėjusi triumfuoti pabausianti kaltininką. O 
būsimasis Tavo žodžio skelbėjas ir daugelio bylų 
Tavo bažnyčioje tardytojas paėjo šalin labiau 
pamokytas ir su didesniu patyrimu. 

Šitą jaunikaitį buvau suradęs Romoj; jis 
prisirišo prie manęs stipriausiu ryšiu ir atkeliavo 
su manim į Mediolaną, kad ir manęs nepamestų, 
ir kaip nors pasinaudotų teisių mokslu, kurį 
buvo įsigijęs: Toks buvo noras greičiau tėvų, 
negu jo paties. Jau triskart jis buvo bendratei- 
sėju, nustebinęs kitus savo susitūrėjimu, o pals 
labiau stebėdamasis tais, kurie auksą statė aukš- 
čiau už nekaltumą. Jo charakteris buvo išban- 
dytas ne vien per godumo įpagundą, bet ir per 
baimės akstiną. Romoj dalyvavo jis Italijos 
finansų viršininko taryboj. Buvo tuo metu vie- 
nas labai įtakingas senatorius, kurio ir gerada- 
rybėmis daugelis buvo surišti, ir iš baimės klausė. 
Jis užsigeidė, kad jam nežinau kas ten būtų 
leista, kaip paprastai, dėl jo galingumo, kas buvo 
pagal įstatymus neleistina. Pasipriešino Alypi- 
jus. Pažadėta jam dovanos. Jis sau pasijuokė. 
Jam pagrasinta. Paniekė. Visi stebėjos nepa- 
prasta dvasia, kuri nėi geidė turėti draugu, nei 
pabijojo įsigyti priešą tokį žmogų, taip labai 
pagarsėjusį nesuskaitomomis priemonėmis kam 
padėti ar žalos patiekti. O pats teisėjas, kurio 
patarėju buvo Alypijus, nors ir pats nenorėjo, 
kad tas dalykas įvyktų, tačiau neatsisakė atvi- 
rai, tik, sumesdamas atsakomybę ant Alypijaus, 
sakėsi, kad šis neleidžiąs, nes ir iš tikrųjų, jeigu 
pats būtų padaręs, šis būtų pasitraukęs. Vienai 

pagundai buvo beveik pasidavęs — literatūros 
pamėgimui — taip jog už teisminės pajamas pa- 
vesdavo perrašinėti sau knygas. Bet atsižiūrėjęs 
į teisingumą, apsigalvojo palinkti į geresniąją 
pusę, manydamas naudingesnį esant teisingumą, 
kuris draudė, negu galią, kuri leido. Tai — maž- 
možis. Bet, kas mažame dalyke yra ištikimas, 
ir dideliame yra ištikimas. Jokiu būdu nebus 
tuščia, kas yra išėję iš Tavo Tiesos lūpų: jei jūs 
su neteisinga mamona nebuvote ištikimi, kas 
jums duos tikrąją? ir, jei su svetimu nebuvot 
ištikimi, kas jums duos tai, kas jūsų? — Toks 
buvo tuomet tas jaunikaitis, kuris laikėsi prie 
manęs prisirišęs ir draug su manim svyravo, be- 
sitariant, kokio gyvenimo būdo reiktų laikytis. 

Ir Nebridijus, metęs savo tėviškę paliai Kar- 
taginą ir pačią Kartaginą, kur labai dažnai 
lankydavosi, metęs puikiausią tėvų ūkį, metęs 
namus ir nesekant paskui jį motinai, atvyko į 
Mediolaną vien tik dėl to, kad galėtų gyvent su 
manim, karščiausiai ieškodamas tiesos ir išmin- 
ties, taip pat ilgėdamasis, taip pat blaškydama- 
sis,  liepsnojąs laimingo gyvenimo ieškotojas ir 
labai aštrus sunkiausių klausimų nagrinėtojas. 
Ir buvo į Tave atgręžti veidai trijų beturčių, savo 
vargą vienas kitam bedūsaujant pareiškiančių ir 
iš Taves belaukiančių, kad Tu duotumei 
jiems maisto tinkamu metu"). Ir vi- 


6, Psal. 144,15. 

same tame kartume, kuris, per Tavo gailestin- 
gumą, sekte sekė paskui pasaulinius mūsų veiks- 
mus, mums bežiūrint tikslo, dėl ko mes ken- 
čiame, pasitikdavo mus tamsybės — ir mes atsi- 
gręždavome dejuodami ir sakydavome: „Ar ilgai 
taip bus?“ Ir tai dažnai sakydavome, ir, saky- 
"dami, to viso nemesdavome, nes nepaaiškėdavo 
kas nors tikra, ko galėtume nusitverti, anuos da- 
lykus palikę. 


VIENUOLIKTAS SKYRIUS 


Aš labiausiai stebėjaus, vėl ir vėl prisiminda- 
mas, kiek daug jau laiko praėjo nuo devyniolik- 
tųjų mano amžiaus metų, kuriais pradėjau degti 
išminties troškimu, nusistatęs ją radęs mesti 
visas niekingas tuščių geismų viltis ir melų pil- 
nas beprotystes. Ir štai jau ėjau trisdešimtuo- 
sius metus, vis tebedvejodamas tame pat dumble, 
begeisdamas naudotis esamaisiais bėgančiais ir 
išblaškančiais mane dalykais ir vis sakydamas: 
„Ryt atrasiu; va, aiškiai pasirodys — ir būsiu 
pasiekęs; štai Faustas atvyks ir viską išdėstys. 
O, jūs, didieji vyrai akademikai! argi negalima 
nustatyti nieko tikra, pagal ką būtų galima gy- 
venti? Prinšingai: uoliau ieškokim ir nenusto- 
kim vilties! Štai jau bažnytinėse knygose nėra 
absurdiška tai, kas atrodė absurdiška, ir galima 
kitaip bei padoriai suprasti. Tvirtai stabtelsiu 
tame laipsny, kuriame buvo mane pastatę gim- 

dytojai, iki surasiu aiškią tiesą. Bet kame ieš- 
kosiu? kuomet ieškosiu?  Ambrozijus neturi lai- 
ko; nėra laiko skaityti. Kur ieškosim pačių 
raštų? iš kur arba kuomet įsigysim? iš ko pa- 
imsim? Tegu būna paskirti laikai, paskirstytos 
valandos sielai išganyti. Didė viltis patekėjo: 
katalikiškasis tikėjimas nemoko to, ką manėme 
ir tuščiai jį kaltinome mokant. Jo mokovai laiko 
nedora tikėti Dievą esant apribotą žmogiško 
kūno figūra. Ir abejojame ar dunksnot, ar ne- 
dunksnot, kad liktų atverti ir likusieji dalykai? 
Priešpietinėmis valandomis užima mus moki- 
niai; o likusiomis ką veikiame? kodėl ne tai da- 
rome? Bet kuomet eisim reikšti pagarbos vy- 
resniesiems savo prieteliams, kurių užtarimo 
esame reikalingi? kuomet prirengsime tai, ką 
turi pirkti mokiniai? kuomet atsigausime patys, 
atpalaiduodami sielą nuo rūpesčių įtempimo? 
Težūva viskas ir palikime tai visa tuščia ir nie- 
kinga! atsidėkime vien ieškoti tiesos. Gyvenimas 
vargingas, mirtis netikra; ūmai užklumpa: kuo 
būdu iš čia išeisim? ir kame turėsim išmokti tai, 
ką čia buvom apleidę? o gal greičiau teks už tą 
apsileidimą kentėti kančią? O ką, jeigu pati mirtis 
nukris ir pabaigs, draug su jautimu, ir. visus rū- 
pesčius? Vadinas, ir tai reikia patyrinėti... Bet 
ne! taip negali būti! Nėra tuščia, nėra niekai, ' 
kad po visą pasaulį išsilieja toks nepaprastas, 
toks aukštas krikščionių tikėjimo orumas. Nie- 
kados Dievas nedarytų dėl mūsų tokių ir tokių 

didžių dalykų, jeigu, kūnui mirus, ir sielos gy- 
vybė būtų sunaikinama. Kam tad besitęsiame, 
metę pasaulio viltį, atsidėti visiškai ieškoti Dievo 
ir laimingo gyvenimo? Bet palūkėk: malonūs 
yra ir šie dalykai, turi ne mažą savo saldumą; 
nereikia lengvai atplėšti nuo jų savo prisirišimą, 
kadangi paskiau bus gėda prie jų vėl grįžti. Štai 
kiek jau padaryta, kad būtų išprašyta koki gar- 
binga vieta. Ir ko daugiau šiuose dalykuose be- 
trokšti? Yra pakankamai aukštesnių prietelių: 
kad jau nieko kito taip labai neskubėtume pa- 
siekti — juk galime gauti bent vietininkystę. Ir 
reikia vesti moterį su tam tikra suma pinigų, 
kad nepasunkintų mūsų išlaidų. Ir tai bus pil- 
nas geidimų saikas. Daugelis didžių vyrų ir labai 
vertų sekti drauge su žmonomis atsidėję ieškojo 
išminties“. Aiyš 

Kai taip kalbėdavau, ir po kits kito pūsdavo 
tie vėjai, ir tai šen. tai ten varinėdavo mano širdį, 
— ėjo laikas, ir vis tęsiaus atvirsti prie Viešpa- 
ties ir atidėliojau diena po dienos pradėti gy- 
venti Tavyje ir neatidėliojau kasdien savy mirti: 
mylėdamas amžinąjį gyvenimą, bijojau jo jojo 
buveinėje ir, nuo jo bėgdamas, ieškojau jo. 
Mat, maniaus būsiąs per daug nelaimingas, jeigu 
neteksiu moteriškės glamonėjimų, ir nemąsčiau 
nė mąstyte apie Tavo gailestingumo vaistus tai 
silpnybei gydyti, kadangi nebuvau jų patyręs, ir 
tikėjau, kad susitūrėjimas pareinąs nuo savo pa- 
lies jėgų (kurių savy nejaučiau), nes buvau toks 

kvailas, jog nežinojau, kad, kaip yra parašyta, 
niekas negali būti susitūrįs, jeigu Tu nebūsi da- 
vęs?). Žinoma, būtumei davęs, jeigu viduju de- 
javimu būčiau klabinęs į Tavo ausis ir pastoviu 
likėjimu būčiau į Tave mėtęs savo rūpestį. 


DVYLIKTAS SKYRIUS 

Alypijus steigės mane sulaikyti nuo vedybų, 
įkalbinėdamas, kad, jeigu vesčiau, jokiu būdu 
nebegalėtuva mudu ramiai ir atsidėję draugė 
gyventi, mylėdamu išmintį, kaip kad jau seniai 
trokštava. Mat, lytiniuose dalykuose jis jau 
buvo tuomet labai skaistus, taip jog nuostabu 
buvo, nes juk santykį su moteriškė iš savo paly- 
rimo buvo jisai pažinęs pradžioj savo jaunystės, 
bet nepaliko pririštas, tik gailėjos, paniekė lą 
dalyką ir paskum jau gyveno labai susitūrėda- 
mas. O aš jam priešinaus, nurodydamas pavyz- 
džiui tuos, kurie ir moterystėje buvo atsidėję iš- 
minčiai, įsitiekė nuopelnų pas Dievą, turėjo prie- 
telių, buvo jiems ištikimi ir juos mylėjo. Bel 
man buvo toli gražu ligi tų vyrų sielos didumo, 
tik laikė mane surišusi kūno liga, ir aš, miršta- 
mai gėrėdamasis, vilkau savo grandines, bijoda- 
mas, kad kas manęs neatpalaiduotų, ir, lyg už- 
gavus žaizdą, atmesdamas gero patarėjo žodžius, 
tartum ranką, kuri bandytų mane atpalaiduoti. 
To negana: per mane į patį Alypijų kalbėdavo 


", Palyg. Išm. 8,21. 

angis ir per mano liežuvį megzdavo ir mėtydavo 
jo kelyje malonias kilpas, į kurias įsipainiotų to 
doro ir laisvo vyro kojos. 

Jis stebėdavosi, kad aš, kurį jis labai vertino. 
taip esu prisirišęs prie to gėresio, jog teigdavau 
įkai tik savo tarpe tą klausimą nagrinėdavova), 
aš, girdi, jokiu būdu negalįs gyventi be moteriškės; 
ir, kai matydavau jį nustebusį, gindavaus, saky- 
damas, kad didelis esąs skirtas tarp to, ką jis 
buvo patyręs tik prišoktinai ir vogtinai, ko beveik 
jau ir nebeatmena ir todėl, nė kiek neprisivers- 
damas, lengvai paniekia, — ir tarp mano papras- 
lųjų pasigėrėjimų, kuriems jei būtų duotas pa- 
dorus moterystės vardas, Alypijus neturėtų ste- 
bėtis, kodėl aš negaliu to gyvenimo mesti. Tad 
ir jis pradėjo geisti moterystės, pasidavęs ne tokio 
malonumo geismui, tik smalsumui. Jis sakyda- 
vos norįs sužinoti, kas per viena yra lai, be ko 
gyvenimas, kurs jam taip patikdavo, man atro- 
dydavo ne gyvenimas, tik bausmė. Mat, stebėjosi 
laisva nuo tų raiščių siela mano verguve ir, stebė- 
damasi, pradėjo geist ir pati patirti, pasiryžusi 
jau prieiti prie paties patyrimo ir gal iš ten įpult 
į lą savo besistebimąją verguvę, nes juk norėjo 
susižieduoti su mirtim, o juk, „kas mėgsta pa- 
vojų, tas jame pražus“*). Nes silpnai tik traukė 
mudu abudu tai, kas sudaro moterystės grožį 
— pareiga tvarkyti šeimos gyvenimą ir auklėti 


“, Ekkli 3,27. 

vaikus. O labiau mane laikė pavergtą ir kankino 
stiprus įprotis pasotinti nepasotinamą geidulin- 
gumą, o Alypijų pasistebėjimas traukė i būsimą 
verguvę. Tokie buvome, kol Tu, Aukščiausiasis, 
kuris neapleidi mūsų, žemės gabalo, atėjai gelbėti 
nuostabiais ir slaptais būdais, pasigailėjęs var- 
gingųjų. 


TRYLIKTAS SKYRIUS 


Ir buvau netingiai skatinamas vesti. Jau pa- 
sipiršau, jau buvo žadama, ypač motinai darant 
pastangų, kad pagaliau mane jau susituokusį ap- 
mazgolų išganomasis krikštas; jinai džiaugės, 
kad aš diena po dienos vis labiau prie jo prisi- 
vengiu, ir pastebėdavo, kad mano tikėjimas įvy- 
kina, ko ji geidė ir ką Tu buvai prižadėjęs. Ir 
man prašant, ir pati trokšdama, stipriu širdies 
šauksmu jinai Tave maldavo kas dieną, kad jai 
per kokį regėjimą parodytumei ką nors, koki 
bus mano moterystė; bet Tu to nepanorėjai. Ji 
matydavo šį tą tuščia ir fantastiška (ko linkui 
nešte nešė tais dalykais susirūpinusi žmogaus 
dvasia) ir pasakodavo man ne su tuo pasitikė- 
jimu, su kuriuo paprastai, kai Tu ką jai apreikš- 
davai, tik pati tai niekindama. Ji sakydavosi 
nuvokianti pagal nežinau kokį skonį, kurio ne- 
galėdavo žodžiais išaiškinti, koks yra skirtas, kai 
Tu ką apreiški, ir kai jos siela sapnuoja. Tačiau 
buvau skatinamas; buvo numatoma mergaitė. 

kuriai dar trūko dvejų metų, ligi kad galėtų te- 
kėti; kadangi ta mergaitė patiko, buvo laukiama. 


* 


KETURIOLIKTAS SKYRIUS 


Mes, daugelis draugų, buvome jau seniau 
svarstę ir kalbėję ir beveik jau nutarę: kadangi 
nekenčiame audringųjų žmogaus gyvenimo sun- 
kenybių, — atsitraukti nuo minios ir gyvent sil- 
sėdamies. O šitą atilsį manėme šitaip įsitiekti: 
ką tik kurs galime turėti, turime sunešti į krūvą 
ir iš visų atskirų turtų sudaryti vieną bendrą, kad 
nuoširdžiai prieteliškai nebūtų vienas daiktas to, 
kitas — kito, tik kad iš visų daiktų pasidarytų 
vienas turtas, ir viskas būtų kiekvieno atskiro 
asmens, ir visi daiktai — visų mūsų. Mat, mums 
rodės, kad galėtume būti mažne dešimt žmonių 
toj bendruomenėj, ir mūsų tarpe buvo labai tur- 
lingų Žmonių, ypač Romanianas, iš to pat miesto, 
kur ir aš; sunki jo reikalų padėtis buvo jį atve- 
dusi prie dvaro; nuo pat mažens jis buvo man 
labai artimas. Jis labiausiai buvo užsidegęs tuo 
sumanymu, ir jo patarimai turėjo didelio orumo, 
kadangi jo turtas buvo daug didesnis už kitų. 
Ir buvome nutarę, kad kasmet po du iš mūsų, 
lyg kokie vyresnieji, rūpinsis viskuo, kas reika- 
linga, o kiti bus sau ramūs. Bet, kai imta mąs- 
tyti, begu tai leis moterėlės, kurias arba kai kurie 
mūsų jau turėjo, arba likusieji norėjo turėti, — 
visas tas sumanymas, kurį taip gražiai mes kū- 

rėme, susproginėjo mūsų rankose, sulūžo ir liko 
mestas į šalį. Iš čia vėl prie dūsavimų bei deja- 
vimų. Ir vėl pradėjau eiti plačiais ir išmintais 
pasaulio keliais, kadangi daug minčių buvo 
mūsų širdy, o Tavo sumanymas pasilie- 
ka per amžius"). Iš to sumanymo aukš- 
tybių juokeis iš mūsųjų ir rengei mums savus, 
rengdamasis duoti mums maisto 
tinkamu metu, atverti savo ranką 
ir pasotinti mūsų sielas palaimi- 
nimu!"), 


PENKIOLIKTAS SKYRIUS 


Tuo tarpų mano nuodėmės ėjo daugyn. Liko 
plėšte atplėšta nuo mano šono toji, su kuria bu- 
vau pratęs miegoti, kaip mano vedybų kliūtis, — 
ir mano širdis iš tos pusės, kuria buvo prie jos 
priaugusi, liko tartum atkirsta, sužeista, ir tekėjo 
iš jos kraujas. O moteriškė grįžo į Afriką, pada- 
riusi Tau apžadą nepažinti kito vyro, palikusi 
pas mane įsigytą iš jos natūralų mano sūnų. O 
aš nelaimingasis, nesekdamas moteriškės pa- 
vyzdžiu, neiškęsdamas vedybų atidėjimo (mat, 
lik po dvejų metų teturėjau gauti tąją, kurios 
prašiau), kadangi ne moterystės mėgėjas buvau. 
tik geidulingumo vergas, įsitiekiau kitą molte- 


9) Psal. 32,11. 
“) Palyg 144,15 ir tol. 


196 


riškę, žinia, ne moterį, kad tuo būdu mano sielos 
liga ar toki, koki buvusi, ar dar padidėjusi, 
tartum būtų išlaik Ma ir nuvesta, palydint nenu- 
trūkusiam papročiui, į moterystės valstybę. Ir 
negijo anoji mano žaizda, kuri buvo pasidariusi, 
atsiskiriant nuo pirmosios moteriškės, tik, pra- 
ėjus uždegimui ir aštriausiam skausmui, ėmė 
gesti ir skaudėjo tartum šalčiau, bet beviltiškiau. 


ŠEŠIOLIKTAS SKYRIUS 


Tau šlovė, Tau garbė, pasigailėjimų Šaltini! 
Aš dariaus vis menkesnis, Tu — artimesnis. Jau 
jau taisės Tavo dešinė išplėšti mane iš balos ir 
numazgoti, o aš nežinojau. Tr šaukė mane trauk- 
tis nuo dar gilesnės kūniškų gėresių sietuvos vien 
lik mirties ir būsimojo Tavo teismo baimė, kuri, 
nors mano nuomonės mainės, niekados tačiau 
nebuvo išnykusi mano krūtinėj. Ir ginčijaus su 
savo prieteliais Alypijum ir Nebridijum apie 
tikslą blogo ir gero: Epikūras, girdi, būtų turėjęs 
gauti pirmenybės palmę mano sieloj, jei aš bū- 
čiau netikėjęs, kad, žmogui mirus, siela pasilieka 
gyventi ir nedingsta mūsų nuopelnai, ko Epi- 
kūras nenorėjo tikėti. Ir galvojau: jeigu būtume 
nemirtingi ir gyventume nuolatiniame kūno pasi- 
gėrėjime be jokios baimės tai prarasti, kodėl ne- 
būtume laimingi arba ko nors kito ieškotume? 
Nežinojau, kad jau tai pat yra didelė menkysta, 
kad esu taip giliai nugrimzdęs ir aklas, jog netgi 

negaliu pakelti minčių į padorumo šviesą ir 
grožį, mylėtiną dėl jo patiess grožį, kurio neregi 
kūno akis, kuris regimas iš šielos gelmės. Tr ne- 
galvojau niekingas aš žmogus, iš kurio šaltinio 
teka man tai, kad apie tuos pačius biaurius da- 
lykus aš su draugais vis tik maloniai kalbė- 
davaus ir be draugų negalėdavau būti laimingas 
dargi pagal tuolaikinį savo nusistatymą, nors kū- 
niškų pasigėrėjimų turėjau tiek ir tiek. O tuos 
draugus mylėjau dovanai ir vėlgi žinojaus esąs 
ir jų mylimas taip pat dovanai. Tai kraipyti takai! 
Bėda drąsuolei mano sielai, kuri vylės, atsitrau- 
kusi nuo Tavęs, turėsianti ką nors geresnį. Su- 
kaus ten, atgal, ant nugaros, ant šonų, ant pilvo, 
ir vis buvo kieta, o Tu vienas — atilsis. Ir štai 
ateini gelbėti ir išgelbi iš nelaimingų klaidų, ir 
įstatai mus į savo kelią, ir guodi, ir sakai: „Bė- 
kite, aš nešiu ir nuvesiu. ir nešte nunešiu tenai“. 

Š. AURELIJAUS AUGUSTINO 
IŠPAŽINIMAI 


SEPTINTOJI KNYGA 


PIRMAS SKYRIUS 


Jau buvo mirusi mano jaunystė, bloga ir pa- 
sibiaurėjimo verta, ir jau žengiau į jauno vyro 
amžių, kiek amžium vyresnis, tiek tuštybė gėdėtis 
vertas, nes substanciją pamąstyti tegalėjau vien 
lokią, kokią paprastai regime savo akimis. Jau 
nebemąsčiau Tavęs, Dieve, su žmogiško kūno iš- 
vaizda nuo to laiko, kai pradėjau šį tą išgirsti 
apie išmintį; visados vengiau šitokios pažiūros ir 
džiaugiaus radęs savo nuomonę mūsų dvasiškosios 
motinos, Tavo katalikiškosios bažnyčios tikėjime; 
bet vis neaptikdavau, kaip kitaip turėčiau Tave 
mąstyti. Ir bandžiau mąstyti Tave aš, žmogus, 
it toks žmogus, Tave, aukščiausiąjį ir vieninteli, 
ir tikrąjį Dievą, ir Tave negendamą, neįžeidžia- 
mą, nesimainomą tikėjau visa sielos gelme, ka- 
dangi, nors nežinojau, iš kur Tu ir kokiu būdu 
esi, tačiau aiškiai mačiau ir buvau tikras, kad 
lai, kas gali sugesti, yra žemesnės rūšies, negu 
lai, kas negali, ir tai, kas negali būti įžeista. 
nesitęsdamas stačiau aukščiau už įžeidžiama, ir 
lai, kas nepakenčia jokios permainos, maniau 
esant geresnį už lai, kas gali mainytis. Smar- 
kiau šaukė mano širdis prieš visus mano įsivaiz. 
davimus, ir tuo vienu užsimojimu bandžiau nuo 
savo proto ašmenų nubraukti apgulusias devy- 
nias galybes nešvarumų. Ir, vos tik pašalintos, 
vienam akiesmirksny štai susitelkusios yra vėl 
čia ir gula ant mano žvilgsnio ir temdo jį, taip 

jog buvau verčiamas mąstyti Tave, nors ir ne 
kaip kokią žmogiško kūno formą, tačiau kaip 
kažką kūniška, ištęsta erdvėje, ar tai sulieta su 
pasauliu, ar tai netgi užu pasaulio ribų paplitusį 
per beribius plotus, tiesa, negendama, neįžeidžia- 
ma ir nepermainoma (ką stačiau aukščiau už 
gendama, įžeidžiama ir permainoma), kadangi 
visa tai, iš ko bandydavau pašalinti ištiesiamumą 
erdvėj, atrodydavo man vien niekas, ir tai vi- 
siškai niekas, dargi ir ne tuštuma, kaip kad 
jeigu atimamas iš kokios vietos koks kūnas ir 
pasilieka vieta be jokio kūno — žeminio, ir van- 
deninio, ir orinio, ir dangiško — o bėra vien tuščia 
vieta, kaip ištęstas erdvėj niekas. 

Vadinas, aš, grubiaširdis ir sau pačiam dargi 
pats nematomas, visiškai nieku laikiau visa, kas 
tik nėra per tam tikrą tarpą ištysę arba išsilieję, 
arba susitelkę į krūvą, arba išputę, arba ką nors 
lokį neturi sutalpinę arba negali sutalpinti. Mat, 
kokias formas yra pratusios matyt mano akys, 
tokius vaizdus ir vaizdavosi ir mano širdis, ir 
neregėjau, jog tas pats dvasios veiksmas, kuris 
kūrė anuos vaizdus, nėra kas panašu: jisai vis 
tik jų nesukurtų, jeigu pats nebūtų kažkas didu. 
Taip mąsčiau aš ir Tave, mano gyvenimo Gyve- 
nime, kad Tu esąs didis, išsitiesęs per beribės 
erdves, iš visur persisunkiąs per visą pasaulio 
masę ir užu jos Tibų visur besitiesiąs per neiš- 
matuojamus plotus be galo ir krašto, taip jog 
turi Tave žemė, turi dangus, turi viskas, ir tie visi 

Jaiktai turi savo ribas Tavy, o Tu — niekur. Ir, 
kaip saulės spinduliui nedaro kliūties koks oro kū- 
nas (to oro, kuris yra viršum žemės), ir spindulys 
gali per jį pereiti, nei jį perplėšdamas, nei per- 
kirsdamas, tik pripildydamas jį visą, taip ir "Tu, 
maniau, gali pereiti ne tik dangaus ir oro, ir 
jūros, bet ir žemės kūną ir įsiskverbti į visas, 
didžiausiąsias ir mažiausiąsias dalis, ir jos gali 
Tave priimt į save, Tavo slaptam kvėpimui iš 
vidaus ir iš viršaus valdant visa, ką esi sutvėręs. 
Taip aš samprotavau, kadangi kitko pamąstyti 
negalėjau; bet mano samprotavimas buvo klai- 
dingas. Juk tuo būdu didesnioji dalis žemės tu- 
rėtų didesnę Tavo dalį, ir mažesnę mažesnioji, 
ir taip viskas būtų Tavęs pilna, jog daugiau Ta- 
vęs būtų besąs sutalpinęs dramblio kūnas, negu 
žvirblio, tiek daugiau, kiek yra už šį didesnis ir 
didesnę užima vietą, ir tokiu būdu Tu būtumei 
besąs didelėse pasaulio dalyse dideliais savo ga- 
balais, mažose — mažais. O juk taip nėra. Bet 
dar nebuvai apšvietęs mano tamsybių. 


ANTRAS SKYRIUS 


Gana buvo man, Viešpatie, prieš anuos ap- 
gautuosius apgavikus ir daugkalbius nebylius 
(kadangi neskelbė jie Tavo žodžio), gana buvo 
to, ką jau seniai, nuo Kartaginos laikų, gebėdavo 
sakyti Nebridijus, o mes visi, kurie girdėdavome, 
būdavome sujaudinti: „Ką būtų galėjusi padaryti 
Tau nežinau koki tamsybių giminė, kurią jie 

pratę yra statyti priešais Tave, kaip priešingų 
vėją, jeigu Tu būtumei nepanorėjęs su ja ko- 
voti?“ Mat, jeigu būtų buvę atsakoma, kad būtų 
padariusi kiek žalos, Tu būtumei besąs įžeidžia- 
mas ir sugadinamas. O jeigu būtų buvę sakoma, 
kad jinai negalėjusi padaryti jokios žalos, ne- 
būtų buvę jokios priežasties kovoti ir kovoti taip, 
kad tam tikra Tavo dalis ir Tavo narys arba 
padermė iš pačios Tavo substancijos būtų susi- 
maišiusi su priešingomis galybėmis ir ne Tavo 
sutvertomis natūromis ir tiek būtų jų sugadinta 
ir padaryta blogesnė, jog iš laimės būtų pakliu, 
vusi į vargą ir būlų reikalinga pagalbos, kad ga- 
lėtų būt išvaduota ir nuvalyta, ir tai esanti siela, 
kurios gelbėt ateitų Tavo žodis, laisvas gelbėt 
vergės, grynas — suteplos, nesugadintas — su- 
sadintos, bet ir pats juk gendamas, kadangi kilęs 
iš tos pat substancijos. Taigi, jeigu jie pasakytų 
apie tai, kas Tu esi, t. y. apie Tavo substanciją, 
per kurią Tu esi, kad ji esanti nesugadinamia, 
būtų klaidingi ir pasmerktini visi anie jų išva- 
džiojimai; 0 jeigu pasakytų, kad sugadinama, 
lai pat jau būtų klaidinga ir tuo pat atmestina 
su pasibiaurėjimų. — Tad gana būvo to prieš 
anuos žmones, kuriuos reikėjo visokiais būdais 
steigtis išmest iš krūtinės, kurią jie slėgė, ka- 
dangi jie neturėjo pro kur išeiti be baisios lie- 
žuvio ir širdies šventvagystės, nes taip apie Tave 
manė ir kalbėjo. 

TREČIAS SKYRIUS 


Bet ir aš dar neturėjau išskleidęs ic išnarp- 
liojęs blogo priežasties, nors sakydavau ir stipriai 
tikėdavau, jog Tu, mūsų Viešpats, tikrasis Dievas, 
kuris padarei ne tik mūsų sielas, bet ir kūnus, ir ne 
vien mūsų sielas bei kūnus, bet visus ir viską, esi 
nesutepamas ir nepakreipiamas ir iš jokios pusės 
nepermainomas. Vis vien, kas toji priežastis būtų, 
aš mačiau, jog ją taip reikia ieškoti, kad per ją 
nebūčiau priverstas nekintamą Dievą tikėti esant 
kintamą, ir pats nevirsčiau tuo, ko ieškojau. Tad 
ramiai jos ieškojau ir buvau tikras, jog nėra 
liesa, ką lie sako, kurių visa siela vengiau, ka- 
dangi mačiau, kad jie, ieškodami, iš kur bloga, 
yra pilni piktybės, taip jog mano, kad greičiau 
Tavo substancija kenčianti bloga, negu jų da- 
ranti bloga. 

Ir steigiaus (aiškiai) išvysti tai, ką girdėda: 
vau, kad laisvas valios apsisprendimas esanti 
priežastis, kodėl mes bloga darome, ir teisingas 
Tavo sprendimas, kad kentėtume, tačiau jos aiš- 
kiai išvysti nevaliodavau. Tad, pabandęs iškelti 
savo protą iš gelmių, vėl pagrimizdavau ir, dažnai 
pabandęs, vėl ir vėl pagrimzdavau. Mat, keldavo 
mane į Tavo šviesą tai, kad taip žinojaus turįs 
valią, kaip kad ir gyvas esąs. Vadinas, kai ko 
nors norėdavau ar nenorėdavau, būdavau vi- 
siškai tikras, kad tai aš, ne kitas, nori ar nenori, 
it jau-jau pastebėdavau, kad čia tatai ir yra 

mano nuodėmės priežastis. O kad ką nors ne- 
noromis darau, greičiau pakenčių, man rodyda- 
vos, negu darau, ir laikydavau tai ne kalte, tik 
bausme, ir greit prisipažindavau, mąstydamas 
Tave esant teisingą, kad mane plaki ne netei- 
singai. Bet ir vėl sakydavau: „Kas mane padarė? 
Argi mano Dievas, ne tik geras, dargi pati ge- 
rybė? Iš kur tad man tas bloga norėti, o gera 
nenorėti? Kad būtų, už ką teisingai kęsčiau 
bausmes? Kas gi many tai padėjo ir pasėjo 
many kartybės pasėlį, kai juk visas esu pada- 
rytas saldžiausiojo mano Dievo? Jeigu velnias 
kaltininkas, iš kur pats velnias? O jeigu ir 'jis 
savo iškraipyta valia iš gero angelo yra pasi- 
daręs šėtonu, iš kur gi ir jame bloga valia, per 
kurią jis pasidarė šėtonu, kai visi angelai yra 
sutverti geriausiojo Kūrėjo?“ Šitos mintys vėl 
mane prislėgdavo ir slopindavo, bet nesiduoda- 
vau nuvedamas ligi to klaidos pragaro, kur nie- 
kas Tavęs nešlovina'), kai manoma greičiau 
Tave kenčiant bloga, negu žmogų jį darant. 


1) Ps. 6,6. 

KETVIRTAS SKYRIUS 


Tad taip steigiaus atrast ir likusiuosius da- 
lykus, kaip kad jau buvau atradęs, jog geresnis 
dalykas yra tai, kas negenda, už tai, kas genda, 
ir todėl išpažinau, jog Tu, vis tiek kas esi, esi 
negendąs. Nes juk jokia dvasia niekados nėra 
galėjusi ir negalės pamąstyti ką nors, kas būlų 
geresnis už Tave, kuris esi aukščiausia ir ge- 
riausia gerybė. Bet, kadangi teisingiausiai ir tik- 
riausiai negendąs dalykas yra laikomas geresnis 
už gendantį, kaip kad aš jau dariau, būčiau jau 
galėjęs mintim pasiekti kažką, kas būtų geresnis 
už mano Dievą, jeigu "Tu nebūtumei negendąs. 
Tad, kur mačiau negendama esant statytina 
aukščiau už gendama, ten turėjau Tavęs ieškoti 
ir iš ten stebėti, kur yra bloga, t.y. iš kur yra 
pats gedimas, kuris jokiu būdu negali sužeisti 
Tavo substancijos. Nes jokiu būdu gedimas ne- 
paliečia mūsų Dievo, nei Jam sutinkant, nei peėi 
jokį būtinumą, nei per jokį nenumatytą altsili- 
kimą, kadangi Jis yra Dievas ir, ko Jis sau nori, 
yra gera, ir pals yra tai pat gera; 0 sugesti — 
nėra gera. Ir Tujei nesi verčiamas prie ko nors 
prieš savo valią, kadangi Tavo valia nėra didesnė 
už Tavo galybę, o būtų didesnė, jeigu už save 
patį Tu pats būtumei didesnis: nes juk Dievo 
valia ir galia yra pats Dievas. Kas nenumatyta 
Tau, kuris viską žinai? Ir kiekviena natūra egzi- 
stuoja kaip tik per tai, kad Tu ją pažinai. Ir 


207 


kam čia tiek daug kalbame apie lai, kodėl nėra 
gendama toji substancija, kuri yra Dievas, kai, 
jeigu ji tokia būtų, nebūtų Dievas! 


PENKTAS SKYRIUS 


Ir ieškojau, iš kur bloga, ir blogai ieškojau, 
ir pačiame savo ieškojime nemačiau blogo. Ir 
statydavau savo dvasios akivaizdoj visą sutvė- 
rimą, ką tik jame galime matyti, kaip kad žemę 
ir jūrą, ir orą, ir žvaigždes, ir medžius, ir mirtin- 
guosius gyvius, ir ko tik jame neregime, kaip kad 
dangaus atsparas, be to dar visus angelus, ir 
visas jo dvasines būtybes, bet ir tuos dalykus, 
lyg kad būtų kūniški, padėtus kiekvieną savo 
vietoje, kaip man vaizdavo vaizduotė; ir suda- 
riau vieną didelę masę, kurioj atskyriau atskiras 
Tavo sutvertų kūnų rūšis, taip tuos, kur iš tik- 
rųjų buvo kūnai, taip ir tuos, kuriuos aš įsivaiz- 
davau vietoj dvasių, ir sudariau ją didelę, ne 
tokią, kokia ji buvo didelė (ko žinoti negalėjau), 
lik tokią, kokią pats norėjau, tiesa, iš visų pusių 
apribotą, o Tave, Viešpatie, ją iš visų pusių ap- 
supantį ir persunkiantį (kiaurai pereinantį), bet 
iš visų pusių beribį, tartum lyg visur būtų jūra 
ir per visas begales vien tik jūra, iš visų pusių 
bekraštė, ir toj jūroj būtų koki nors didė pintis, 
tačiau turinti ribas, aišku, kad toji pintis būtų 
visose savo dalyse pilna vandens iš tos beribės 
jūros: taip aš maniau Tavo apribotąjį sutvėrimą 

esant pilną Tavęs begalinio ir sakydavau: štai 
Dievas ir štai tai, ką yr sukūręs Dievas, ir tai 
geras Dievas ir nė iš tolo nepalyginti pranašesnis 
už tuos kūrinius; bet juk geras sukūrė gerus da- 
lykus; ir va kaip apglėbia ir pripildo juos: kame 
gi blogybė ir iš kur ir kuriuo čion įslinko? koki 
yra jos šaknis ir koki jos sėkla? gal jos visai 
nėra? tad kodėl bijome ir saugojamės to, ko 
nėra? 0 jei be reikalo bijome, tad pati baimė yra 
blogybė, kuri be reikalo jaudina ir kankina, ir 
juo didesnė blogybė, juo labiau nėra pagrindo 
bijoti, o tačiau bijome. Taip, arba tikrai yra 
blogybė, kurios bijome, arba tai yra blogybė, 
kad bijome. Iš kur tad yra jinai, kadangi juk 
gerasis Dievas sukūrė tai visa gera? "Tiesa, di- 
desnioji ir aukščiausioji gerybė padarė mažes- 
niuosius gerus dalykus, tačiau juk ir Kūrėjas ir 
sukurtieji dalykai geri yra visi. Tad iš kur 
bloga? Gal buvo tam tikra bloga materija, iš 
kurios Jis padarė anuos dalykus, formuodamas 
ir tvarkydamas jąją. bet palikdamas joj šį-tą, ko 
nepavertė gerybe? O kodėl šitaip? Argi netu- 
rėjo jėgos visą paversti ir permainyti, kad nebe- 
liktų nieko blogo, kadangi juk Jis yra visagalįs? 
Galop, kodėl Jis panorėjo padaryti iš jos šį-tą, 
0 nepadarė verčiau ta pačia visagalybė, kad ma- 
lerijos visiškai nebūtų? Ar gal galėjo egzistuoti 
prieš Jo valią? Arba, jeigu ji buvo amžina, kodėl 
tad taip ilgai per begalinius praėjusiuosius laiko 
plotus leido jai tokiai būti ir tik po tiek laiko 

teikės šį-tą iš jos padaryti? Arba, jau jeigu ūmai 
panoro padaryti ką nors, tegu gal verčiau būtų 
padaręs Visagalis, kad materijos nebūtų, o Jis 
vienas būtų visa tiesa ir aukščiausia begalinė ge- 
rybė? Arba, jeigu nebuvo gera, kad tas, kuris 
buvo geras, nedarytų ir nesutvertų ką nors gera, 
tai gal Jis turėjo, pašalinęs ir sunaikinęs blogąją 
materiją, sukurti naują, iš kurios viską suda- 
rytų? Juk Jis nebūtų visagalįs, jeigu negalėtų 
sukurti ką nors gera, nepadedamas ne savo su- 
tvertosios materijos“. 

Tokios mintys siautė nelaimingoje mano krū- 
tinėje, prislėgtoje pikčiausių rūpesčių, kad baisu 
buvo mirti ir kad neradau tiesos; tvirtai tačiau 
laikės mano širdy Katalikų Bažnyčios tikėjimas 
į Tavo Kristų, mūsų Viešpatį ir Išganytoją, tikė- 
jimas, beje, daugelyj dalykų dar nesusiformavęs 
ir, kadangi nesilaikąs mokslo normos, iai šen, 
tai ten nukrypstąs; bet siela vis tik jo nemes- 
davo, dargi diena po dienos vis labiau ir labiau 
juo persiimdavo. 

ŠEŠTAS SKYRIUS 


Jau buvau atmetęs ir apgaulingus matema- 
tikų*) būrimus ir bedieviškus kliedėjimus. Ir dė- 
liai to noriu pagarbinti, mano Dieve, iš pačių 
savo sielos gelmių Tavo pasigailėjimus. Nes kas 
kitas atšaukia mus nuo visokių klaidų mirties, 
jei ne gyvybė, kuri nepažįsta mirties, jei ne iš- 
mintis, kuri apšviečia to reikalingus protus, o 
pati nereikalinga jokios šviesos, išmintis, kuri 
valdo pasaulį iki beskraidančių medžių lapų? 
Tu, tiktai Tu patiekei priemonę prieš mano at- 
kaklumą, su kuriuo priešinaus aštriapročiui se- 
neliui Vindicianui ir nuostabios sielos įaunikai- 
čiui Nebridijui: anas karštai teigdavo, šis, kad 
ir šiek-liek abejodamas, betgi dažnai sakydavo, 
jog nesą vadinamojo meno numatyti ateitį, tik 
žmonių sumetimai dažnai atsitiktinai įspėja kai 
ką ir, daug kalbant, pasakoma daug tikrų bū- 
simų dalykų, nežinant to patiems pranašaujan- 
liems, 0 tik savo žodžiais į tuos dalykus patai- 
kant. Tu tad suradai man žmogų prietelį, ne- 
tingų astrologų klausinėtoją, nesusipažinusį gerai 
su jų raštais, bet, kaip jau pasakiau, smalsų pa- 
tarimų klausėją, tačiau žinantį šį-tą, ką jis saky- 
davos girdėjęs iš savo tėvo; jis nežinojo, kiek tai 
buvo svarbu ano meno garbei sugriauti. Tas 
latai vyras, vardu Firminas, gerai išsilavinęs ir 


*) astrologų. Vert. 

iškalbingas, klausė mane, kaip mieliausią as- 
menį, patarimo apie kai kuriuos savo reikalus, 
su kuriais buvo susietos labai jam svarbios pa- 
saulinio jo gyvenimo viltys: ką aš manąs, ką 
reiškią jo taip vadinamosios konstelliacijos. Aš 
tuose dalykuose jau buvau pradėjęs linkti į Ne- 
bridijaus nuomones; tad neatsisakiau, tiesa, daryti 
sumetimų ir pasakyti, kas besvyruojant pasitaikė, 
lačiau pridūriau, kad aš jau esąs beveik įsiti- 
kinęs, anuos dalykus esant juokingus ir tuščius. 
Tuomet jis man papasakojo, kad jo tėvas labai 
smalsiai skaitęs tokias knygas ir turėjęs draugą, 
kuris taip pat uoliai kartu su juo laikęsis lų 
dalykų. Lygiu įsimirimu, su viens antru pasitav- 
dami, degte degdami, jie visa širdim buvo atsidėję 
liems niekniekiams; netgi nebylių gyvulių, jeigu 
jų atsirasdavo namie, stebėdavo draugai gimtą- 
sias valandas ir pasižymėdavo, koki būdavo tuo- 
kart dangaus padėtis, tuo būdu rinkdamies to 
tariamojo meno patyrimų. Tad sakydavo girdė- 
jęs iš savo tėvo, jog, kai motina nešiojusis įsčioj 
ji patį, Firminą, ir ano tėvo draugo tarnaitė bu- 
vusi toje pat padėtyj. To negalėjo nepastebėti 
ponas, kuris uoliausiai tyrinėdavo ir rūpindavosi 
sužinoti, kada jo kalės atves šuniukų. Taip tatai 
abudu griežčiausiai stebėjo ir skaičiavo — vienas 
savo žmonos, antras tarnaitės dienas ir valan- 
das ir smulkesniąsias valandų dalis: ir štai abi- 
dvi pagimdė vienkart, taip jog jiedu buvo pri- 
verstu sustatyti tas pačias konstelliacijas su to- 

mis pat smulkmenomis, šis — sūnui, anas — ver- 
giukui. Mat, kai moterys pradėjo gimdyti, jiedu 
pranešė vienas antram, kas darosi abejuose na- 
muose, ir prirengė 'pasiuntinius, kuriuos turės 
pas vienas antrą pasiųsti, kaip tik vienam ir ant- 
ram bus pranešta, kad jau gimė, ko buvo lau- 
kiama; 0 kad būtų tuoj pat pranešta, jiedu leng- 
vai tai paruošė, kaip savo valstybėje. Tuo būdu 
abeji pasiuntiniai (sakydavo jisai) susitiko taip 
lygiai atstu nuo abejų namų, jog nei vienas, nei 
antras negalėjo pasižymėti kitoniškos žvaigždžių 
padėties nei kitoniškų momentų. O vis tik Fir- 
minas, gimęs pas savuosius aukštesnėje padėtyje, 
bėgo gražesniais amžiaus keliais, darėsi turtin- 
gesnis, gavo aukštesnių vietų, 0 anam vergui nė 
kiek nepalengvėjo padėties jungas, ir jis vergavo 
savo ponams, kaip pasakojo tas, kuris jį pažino. 

Tad, išgirdus tai ir patikėjus (juk toks tikė- 
tinas asmuo papasakojo!), anas visas mano spy- 
riojimasis suguręs griuvo, ir aš pirmiausiai stei- 
giaus patį Firminą atitraukti nuo ano smalsumo; 
aš jam sakiau: pažiūrėjęs Tavo konstelliacijas, 
aš, norėdamas pasakyti tiesą, turėjau, žinia, pa- 
stebėti ten, kad Tavo tėvai savųjų tarpe yra vieni 
žymesniųjų, kad giminė yra garbinga savo mies- 
te, kad kilmė gera, kad Tu padoriai išauklėtas 
ir išėjęs mokslus; bet, jeigu ir anas vergas pa- 
prašytų mane pasakyti jam tiesą pagal tas kon- 
stelliacijas (kadangi jos yra ir jo), aš turėčiau, 
atvirkščiai, jose matyti labai žemą giminę, vergo 

padėtį ir kitką, visai nepanašų ir labai tolimą 
nuo pirmiau pasakytųjų aplinkybių; kas gi būtų 
per priežastis, kad aš, žiūrėdamas į tuos pačius 
daiktus, sakyčiau skirtingus dalykus, jeigu sakvy- 
čiau tiesą (o jeigu sakyčiau tai pat, sakyčiau 
netiesą)? iš to tikrų tikriausiai galima suprasti, 
kad tai, kas, įsižiūrėjus į konstelliacijas, pasa- 
koma teisingai, pasakoma ne remiantis menu, 
tik atsitiktinai išbūrus, o kas neteisingai, — kal- 
tas čia ne menas, tik būrimo melagingumas. 
Tuo būdu gavęs kur prikibti, ėmiau toliau 
svarstyti tuos dalykus. Kad kuris tų pablūdėlių, 
kurie verčias tuo verslu ir kuriuos aš jau gei- 
džiau tuoj pradėti pulti ir išjuokęs nugalėti, ne- 
pasipriešintų man, prikišdamas Firminą man 
arba jo tėvą jam papasakojus nebūtus dalykus, 
aš ėmiau atsidėjęs stebėti gemančius dvynus: jų 
daugumas taip greit po vienas antro pasirodo iš 
įsčios, jog to mažo tarpelio laiko (kad ir „kažin 
kokią jėgą stigavoja jį turint prigimtyje), nėra 
galima žmogui pastebėti, išmatuoti ir užrašyti, 
kad paskiau astrologas, pažiūrėjęs, sudarytų tei- 
singų pranašavimų. Tr nebus teisingi: juk pažiū- 
rėjęs tuos pat užrašus būtų turėjęs išpranašauti 
tai pat Ezavui, ką ir Jokūbui; bet ne vienoks 
buvo abiejų likimas; tad astrologas sakytų ne- 
tiesą arba, jeigu sakytų tiesą, sakytų ne tai pat 
apie abudu; o juk tuos pačius užrašus būtų ma- 
tęs; vadinas, ne jo menas padėtų jam pasakyti 
tiesą, tik jis ją atsitiktinai įspėtų. Nes Tu, Vieš- 

patie, teisingiausiasis visatos Tvarkytojau (neži- 
nant to  klausiantiesiems bei klausiamiesiems), 
per slaptingą savo įtaką padarai taip, jog klau- 
siąs išgirsta, ką jam reikia išgirsti, pagal pa- 
slėptus sielų nuopelnus, kaip Tavo teisingumo 
gelmėse yra spręsta. Tegu jam! nesako žmogus: 
„Ką tai reiškią?“ „kodėl taip?“ Tegu nesako, 
tegu nesako, nes juk tik žmėgus yra! 


SEPTINTAS SKYRIUS 


Vadinas, jau buvai išpalaidavęs mane, mano 
Padėjėjau, iš anų raiščių, ir aš tyrinėjau, iš kur 
blogybė, ir nebuvo išėjimo. Bet neleidai jokioms 
minčių bangoms nunešti mane šalin nuo to tikė- 
jimo, kuriuo tikėjau, kad Tu esi, kad Tavo sub- 
stancija nesimaino, kad Tu rūpinies žmonėmis 
ir juos teisi, ir kad esi nustatęs žmonėms išga- 
nymo kelią į tą gyvenimą, kuris bus po šios mir- 
ties. Laikydamasis tų tiesų čielų ir jas nepakrųu- 
tinamai sustiprinęs savo sieloj, karštai tyrinėjau, 
iš kur bloga. Kokios buvo kančios mano besi- 
rengiančios gimdyti širdies! kaip ji dejavo, mano 
Dieve! O Tavo ausys buvo tenai, be mano ži- 
nios. Ir, kai aš tylomis tvirtai ieškojau, tylus 
mano sielos gailesis didžiu balsu šaukės į Tavo 
gailestingumą. Tu žinojai, ką kenčiau, o žmogus 
— nė vienas. Argi daug iš mano sielos per mano 
liežuvį patekdavo į mano artimiausiųjų ausis? 
Argi ūžė jiems mano sielos maišatis, kuriai iš- 

reikšti neužteko nei laiko nei kalbos? "Tačiau 
viskas kilo į Tavo ausis, ką „rėkiau dėl mano 
Širdies vaitojimo ir visas mano troškimas buvo 
Tavo akivaizdoj, ir mano akių šviesos nebebuvo 
pas mane“'*): nes ji buvo viduj, o aš lauke, ir, 
liesą "pasakius, ji nesti tam tikroj vietoj. O aš 
žiūrėdavau į tai, kas yra tam tikrose erdvės da- 
lyse, ir tenai nerasdavau vietos pasilsėti, ir ne- 
priimdavo manęs tie dalykai taip, kad galėčiau 
pasakyti: gana ir gera, nei leisdavo sugrįžti ten, 
kur man būtų pakankamai gera. Mat, aukštesnis 
buvau už tuos dalykus, o už Tave žemesnis, ir 
Tu buvai tikrasis džiaugsmas man, savo valdi- 
niui, ir Tu man valdyti pavedei tai, ką sutvėrei 
žemesnį už mane. Jr tai buvo tikrasis santykis 
ir vidurinė padėtis (kurioj buvo man išganymas), 
kad pasilikčiau panašus į Tave ir, Tau tarnau- 
damas, valdyčiau kūną. Bet, kadangi aš išdidžiai 
sukilau prieš Tave ir bėgau prieš Vieš- 
pati. apsiginklavęs riebiu spran- 
du**), tai netgi tie žemiausieji daiktai pasidarė 
aukštesni už mane ir spaudė, ir niekur nebuvo 
atlydos ir atsikvėpimo. Kai atsimerkdavau, juos 
sutikdavau iš visų pusių būriais ir krūvomis; kai 
mąstydavau, kūnų vaizdai patys užstodavo kelią 
begrįžtančiam, tartum sakydami: „Kur eini, ne- 
vertas ir nešvarus?“ Ir tai buvo išaugę iš mano 


*) Ps. 37,9—11. 
**) Job. 15,26. 

žaizdos, kadangi Tu „„pažeminai puikųjį, lyg su- 
žeistą*), ir mano išputimas skyrė mane nuo 
"Tavęs, ir perdaug ištinęs veidas merkte užmerk- 
davo man akis. 


AŠTUNTAS SKYRIUS 

Bet Tu, Viešpatie, pasilieki per amžius ir ne 
„per amžius pyksi ant mūsų**), kadangi pasi- 
gailėjai žemės ir pelenų ir teikeis atitaisyti, kas 
manyj buvo iškraipyta. Ir vidujais akstinais 
jaudinai mane, kad būčiau nekantrus, kol aš, vi- 
dujai veizdėdamas, įsitikinsiu Tave tikrai esant. 
Ir slūgo mano išputimas, slaptai veikiant Tavo 
gydomai rankai, o sumišusį ir aptemdytą mano 
proto žvilgi diena po dienos gydė aštrus sveikų 
sopulių tepalas, 


DEVINTAS SKYRIUS 


Ir pirmiausiai, norėdamas man parodyti, 
kaip priešinies puikiems, o nuolan- 
kiems duodi malonės?), ir koks buvo 
Tavo gailestingumas, kad parodei žmonėms nu- 
sižeminimo kelią: kad „Žodis įsikūnijo ir gyveno 
tarp mūsų'*), — parūpinai man per vieną žmo- 
gų, pripūstą nežmoniško išdidumo, kai kurias 


*| Ps. 88,11. 
**) Ps. 84,6. 
2), 1 Petro 5,5. 
3, Jon. 1,14. 

platonikų knygas, iš graikų kalbos verstas į l0- 
lynų; ten perskaičiau, tiesa, ne tais žodžiais, tik 
Visiškai tą patį dalyką, daugeliu įvairių įrodymų 
paremtą, būtent, kad „pradžioje buvo Žodis, tas 
Žodis buvo pas Dievą, ir Žodis buvo Dievas; jis 
pradžioje buvo pas Dievą; visa per jį padaryta, 
ir be jo nepadaryta nieko iš to, kas padaryta; 
jame buvo gyvybė, ir ta gyvybė buvo žmonių 
šviesa; šviesa šviečia tamsybėje, bet tamsybė jos 
neapėmė“; ir kad žmogaus siela, kad ir liudija 
apie šviesą, tačiau pati nėra šviesa, tik Žodis, 
pats Dievas, yra „tikroji šviesa, kuri apšviečia 
kiekvieną žmogų, ateinantį į šį pasaulį“; ir kad 
„jis buvo pasaulyje; pasaulis per jį padarytas, 
bet pasaulis jo nepažino“. O kad „jis atėjo pas 
save, bet savieji jo nepriėmė; kas gi jį priėmė, 
tiems jis davė galios būti Dievo vaikais, būtent 
liems, kurie tiki į jo vardą“*) — to tenai nera- 
dau. | 


Dar perskaičiau tenai, kad Žodis-Dievas gimė 
ne iš kūno, ne iš kraujo, „nei iš vyro valios, bet 
iš Dievo“?); o kad „Žodis įsikūnijo ir gyveno 
tarp mūsų“,*) to tenai neskaičiau. Mat, tyrinė- 
damas radau tose knygose daug kartų įvairiai pa- 
sakyta, kad Sūnus, „esme būdamas Dievas, nelai- 


4) Jon. 1,1—13. 
5) Jon. 1,13. 
9, Jon. 1,14. 

kė išplėšimu būti lygus Dievui“,") kadangi Jis 
pagal pačią savo prigimtį toks ir yra; bet, kad 
„Jis pats save ištuštino, prisimdamas tarno pa- 
vidalą, pasidaręs panašus į žmones ir viršujine 
išvaizda rastas kaip žmogus; pats pasižemino, pa- 
sidaręs paklusnus iki mirčiai, mirčiai gi kryžiaus; 
todėl ir Dievas išaukštino Jį ir dovanojo Jam 
vardą, viršesnį už visus vardus, kad Jėzaus var- 
du priklauptų visoks kelias danguje, žemėje ir 
po žeme, ir kad kiekvienas liežuvis išpažintų, jog 
Viešpats Jėzus Kristus yra Dievo Tėvo garbėj“, — 
to anose knygose nėra. Kad prieš visus laikus 
ir viršųj visų laikų nesimainomas pasilieka vien- 
gimis Tėvo Sūnus, lygiai su Tavim amžinas, ir 
kad iš Jo pilnybės ima sielos, idant bū- 
tų laimingos, ir kad jos, gaudamos dalelę esan- 
čios savyje Išminties, atsinaujina tam, kad būtų 
išmintingos, — tai yra tose knygose; o kad Jis 
„tinkamu metu mirė už nusidėjėlius“*), ir kad 
Tu „savo paties Sūnaus nepasigailėjai, bet išda- 
vei Jį už mus visus“,?) to nėra tenai. Mat, „tai 
paslėpei nuo išmintingųjų... ir tai apreiškei mažu- 
tėliams“,'?) kad ateitų pas Jį varg- 
stantieji ir apkrautieji, o Jis juos 
atgaivintų, kadangi Jis romus ir nuo- 
lankios širdies ir „veda romiuosius tei- 


", Pilyp. 2,6 ir toliau. 
5) Rom. 5,6. 
*, Rom. 8,32. 
10) Mat. 11, 25—28—29, 

sybėje, moko lėtuosius savo kelių“,'') malty- 
damas mūsų nusižeminimą ir mū- 
sų vargą ir atleisdamas visus mū- 
sų nusikaltimus. O tie, kurie, pasistiepę 
tariamo aukštesnio mokslo koturnais, negirdi sa- 
kančio; „„Mokinkitės iš manęs, nes aš romus ir 
nuolankios širdies; taip jūs rasite savo sieloms 
atilsio“,'?) nors ir pažįsta Dievą, negar- 
bana Jo, kaip. Dievo, (11 nediėikojia: 
savo mintyse pasidaro tušti, ir ne- 
išmintinga jų širdis aptemsta; tar- 
damies esą išmintingi pasidaro 
paiki.!?) 

Ir todėl skaičiau dar ten, kad „jie pamainė 
nemirtingojo Dievo garbę mirtingo Žmogaus, net 
paukščių, keturkojų ir slankiojančių gyvių pa- 
veikslo panašumu“'/*) taip kaip Ezavas prarado 
savo pirmgimystę už aigiptiečių valgį, kaip pirm- 
gimė tauta pagarbino, "Tavo vietoj, keturkojo 
galvą, nes „savo širdimis jie nukrypo Aigiptan“!?) 
ir nulenkė Tavo paveikslą, savo sielą, prieš ,„pa- 
veikslą veršio, ėdančio žolę“.!“) Radau tai tenai 
ir nevalgiau. Nes Tu, Viešpatie, teikeis nuimti nuo 
Jokūbo pažeminimo gėdą, kad vyresnysis tarnau- 


1) Ps. 249 ir 18 

12) Mat. 11,29. 

13) Rom. 1,21—22. 

4) Rom. 1,23. 4 
15) Apd. 7,39. 

1) Psal. 105,20. 

tų jaunesniajam“!"), ir pašaukei pagonių gimi- 
nes į savo tėvainystę. Ir aš pas Tave atėjau iš 
pagonių ir atkreipiau savo dėmesį į auksą, kurį 
Tu norėjai, kad nuo Aigipto atimtų Tavo tauta, 
kadangi jis buvo Tavo, vis vien kur jis buvo. Ir 
esi pasakęs ateniečiams per savo apaštalą, kad 
Tavyje mes gyvename, judame ir 
esame, kaip ir kai kuriė jųjų yra 
pasakę.!“) O kaip tik iš ten buvo anos kny- 
gos. Ir nekreipiau dėmesio į aigiptiečių stabus, 
kuriems Tavo auksą atnašavo tie, „kurie pamai- 
nė Dievo tiesą melu ir garbino ir tarnavo velyk 


sutvėrimui, kaip Sutvertojui“.'*) 


DEŠIMTAS SKYRIUS 


Iš ten perspėtas sugrįžti prie savęs paties, 
įžengiau į savo paties gelmes, Tau vadovaujant, 
ir įstengiau tai padaryti, kadangi Tu „,pasidarei 
mano padėjėjas“*?). Įžengiau ir išvydau (kad ir 
silpna buvo mano sielos akis) viršuj tos pat mano 
sielos akies, viršuj mano proto nesimainomą 
šviesą, ne tą paprastąją ir visų kūnų matomą ir 
ne tokią, kur būtų tos pats rūšies, tik didesnę, 
kaip kad jeigu ta pati šviesa šviestų daug-daug 
skaidriau ir viską pripildytų savo švytėjimo. Ne 


17) Rom. 9, 13. 

18) Apd. 17,28. 2 

9) Rom. 1,25. . 
20) Psal. 29,11. 

tokia buvo ana šviesa, tik kitskas, visai kitskas, 
negu anos visos šviesos. Ir ne taip buvo jinai viršuj 
mano proto, kaip aliejus viršuj vandens ar kaip 
dangus viršuj žemės, bet aukščiau, kadangi jinai 
yra padariusi mane, o aš žemiau, kadangi esu 
jos padarytas. Kas yra pažinęs tiesą, pažįsta ją, 
o kas yra ją pažinęs, pažįsta amžinybę. Meilė 
pažįsta ją. O, amžinoji tiesa ir tikroji meile ir 
mieloji amžinybe! Tu esi mano Dievas, į Tave 
dūsauju dieną ir naktį. Tr kai aš pirmąkart pa- 
žinau Tave, Tu pakėlei mane į save, idant pa- 
matyčiau, jog tikrai yra tai, ką turiu pamatyti, 
ir jog dar nėra manęs, kuris galėčiau tai pa- 
matyti. Verste privertei silpnąjį mano žvilgsnį 
atsigręžti, galingai švystelėjęs manip, ir sudre- 
bėjau iš meilės Ar išgąsčio, ir radau toli esąs nuo 
Tavęs nepanašumo krašte, lyg kad būčiau išgirdęs 
Tavo balsą iš aukštybių: „Aš esu didžiųjų »enas: 
auk — ir valgysi mane! Ir tu nepermainysi ma- 
nęs į save, kaip kad savo kūno maistą, tik tu 
persimainysi į mane“. Ir sužinojau, kad Tu už 
nedorybę bausdamas mokai žmo- 
gų ir džiovini mano gyvybę, kaip 
vorą“!), ir tariau: „Argi niekas yra tiesa, kad 
jinai nėra pasklidusi nei po apribotas, nei po 
neapribotas vietų erdvybes?“ Ir sušukai iš toly- 
bių: „Aš esu, kursai esu“??). Ir išgirdau, kaip 


*1» Palyg. ps. 38,12. 
22) 2 Moz. 3,14. 

a ažaios ei apa aiakaliis“ Jai lan Ei 


kad išgirstama širdimi, ir jau visai nebebuvo 
nieko, dėl ko turėčiau abejoti, ir aš lengviau bū- 
čiau abejojęs, begu aš gyvenu, nei begu yra tiesa, 
kurią „galima matyti proto šviesa iš padarytųjų 
dalykų“??). 


VIENUOLIKTAS SKYRIUS 
Ir įsižiūrėjau į kitus dalykus žemiau už Tave, 
ir pamačiau, jog jie nei visiškai yra, nei visiškai 
nėra: jie yra, kadangi yra nuo Tavęs, jų nėra, 
kadangi jie nėra tai, kas Tu esi. Nes tai tikrai 
yra, kas nesimainomai tveria. „Man gi gera lai- 
kytis Dievo“?*), kadangi, jei neliksiu Jame, nei 
savyj pačiame negalėsiu. O Jisai, „pasilikdamas 
savyje, visa atnaujina“??); ir „Tu mano Dievas, 
nes Tau nereikia mano gerybių“?"). 


DVYLIKTAS SKYRIUS 

Ir paaiškėjo man, kad gera yra, kas genda; 
tai nei galėtų sugesti, jeigu būtų aukščiausia gera, 
nei galėtų sugesti, jeigu nebūtų gera: nes, jeigu 
būtų aukščiausia gera, būtų negendama, o jeigu 
visai nebūtų gera, nebūtų nieko, kas juose galėtų 
sugesti. Juk gedimas daro žalos, o jeigu gero 
nemažintų, nedarytų žalos. Vadinas, arba ne- 


23) Rom. 1,20. 
A) Ps, 72,28. 
25) Išm. 7,27. 
26) Ps. 15,2. 


daro žalos gedimas, kas yra negalima, arba, kas 
yra visiškai tikra, visa, kas genda, praranda gera. 
O jeigu praras visa gera, visai nebeegzistuos. Nes, 
jeigu egzistuos ir sugesti jau nebegalės, bus ge- 
resnis, kadangi tvers nebegendamai. "O ar bėra 
kas neišmintingesnio, kaip kad sakyti, būk, pra- 
radę visa gera, dalykai esą pasidarę geresni? 
Tad, jeigu iš jų bus atimta visa gera, iš viso nu- 
stos egzistavę. Vadinas, kol egzistuoja, yra geri. 
Vadinas, visa, kas yra, yra gera, o ana blogybė, 
kurią ieškojau, iš kur jinai, nėra tai substancija, 
kadangi, jeigu būtų substancija, būtų gerybė. Nes 
arba būtų negendama substancija — vadinas, 
didė gerybė — arba būtų gendama substancija, 
kuri, jeigu nebūtų gera, nebūtų gendama. 

Taip tatai išvydau, ir paaiškėjo man, kad visa 
gera Tu esi padaręs, ir kad tiesiog jokių nėra 
substancijų, kurių Tu nesi padaręs. O kadangi 
padarei visus daiktus ne lygius, dėl to latai visi 
jie egzistuoja taip, kad kiekvienas dalykas sky- 
rium yra geras, o visi drauge labai geri, nes pa- 
darė mūsų Dievas visus daiktus labai gerus*“!. 


27 Prad. 1,81. 


TRYLIKTAS SKYRIUS 


O Tau visiškai nėra blogo, ne tik Tau, bet ir 
visam Tavo sutvėrimui, kadangi nėra ko nors iš 
šalies, kas įsigriautų ir sugriautų tvarką, kurią 
Tu esi anam suteikęs. Kadangi jo dalyse kai kas 
kai ko neatitinka, yra laikoma bloga; o tuo tarpu 
lie patys daiktai atitinka kitus — ir yra geri, ir 
savaime yra geri. O visa tai, kas neatitinka kits 
kito, atitinka žemesniąją dalį daiktų, kurią va- 
diname žeme, kur turi savą dangų, ūkanotą ir 
vėjuotą, atitinkantį jąją. Ir saugok Dieve, kad 
pasakyčiau: „Geriau tegu nebūtų tų dalykų“! 
nes, nors vien tik tai regėčiau, geisčiau, tiesa, 
geresnių, bet jau vien už tai turėčiau Tave gar- 
binti, kadangi reikiant Tave garbinti mums rodo 
„nuo žemės slibinai ir visos gelmės, ugnis, kruša, 
sniegas, ledas, audrų vėjai, kurie vykdo Tavo 
žodį; kalnai ir visi kauburiai, vaisiniai medžiai 
ir visi kėdrai; žvėrys ir visi gyvuliai, žalčiai ir 
sparnuoti paukščiai; žemės karaliai ir visos tau- 
tos, kunigaikščiai ir visi žemės teisėjai; jauni- 
kaičiai ir mergaitės, seniai ir jauni tegu giria 
Tavo vardą“"*). O kadangi Tave garbina ir „iš 
dangaus“, tegu garbina Tave, mūsų Dieve, „„aukš- 
tybėse visi Tavo angelai, visos Tavo kariuome- 
nės, saulė ir mėnuo, visos žvaigždės ir šviesa, 
dangų dangūs ir visi vandenys, kurie viršuje 


28) Ps. 148, 7—12. 

dangaus, tegu giria Tavo vardą“??): jau nebe- 
geidžiau geresnių daiktų, kadangi mintimi ap- 
glėbęs laikiau visatą; ir, sveikiau spręsdamas, 
nusvėriau geresnius esant aukštesniuosius kūrinius 
už žemesniuosius, bet visą visatą esant geresnę 
už vienus aukštesniuosius kūrinius. 


KETURIOLIKTAS SKYRIUS 


j Neturi išminties tie, kuriems nepatinka kai 
kurie Tavo kūriniai, kaip kad aš neturėjau, kada 
man nepatikdavo daugelis daiktų, kuriuos Tu 
padarei. O kadangi nedrįsdavo mano siela, kad 
jai nepatiktų mano Dievas, jinai nenorėdavo, 
kad būtų Tavo tai, kas jai nepatikdavo. Ir todėl 
buvo nuklydusi į nuomonę, kad esančios dvi sub- 
stancijos, ir Aenurimdavo, ir kalbėdavo nepro- 
tingus dalykus. O iš ten grįždama, buvo pada- 
riusi sau Dievą, ištysusį per begales erdves, ir 
buvo maniusi jį esant Tave, ir buvo jį apgyven- 
dinusi savo širdy, ir vėl buvo pasidariusi savo 
stabo šventykla, pasibiaurėtina Tau. Bet, kai 
Tu, be mano žinios, priglaudei mano galvą ir 
užmerkei mano akis, „kad nežiūrėtų į tuštybę“?"), 
aš truputį atsilsėjau nuo savęs paties, ir užmigo 
mano neišmintis; ir atsibudau Tavip, ir išvydau 
Tave begalinį kitoniškai, ir tas regėjimas ne iš 
kūno kilo. 


»*) Ps. 148, 1—5. 
30) Ps. 118,37. 

PENKIOLIKTAS SKYRIUS 


Ir žvilgterėjau į kitus daiktus, ir pamačiau, 
jog jie iš Tavęs yr gavę tai, kad yra, ir jog Tavy 
yra viskas, kas ne begalinis, tik kitoniškai, ne 
taip, tartum jie būtų tam tikroj vietoj, tik ka- 
dangi Tu laikai viską, tartum ranka, savo tiesa, 
ir viskas yra tikra, tiek, kiek egzistuoja, ir netik- 
Tybė yra vien tada, kada koks dalykas yra lai- 
komas tuo, kas jis nėra. Ir dar išvydau, jog 
kiekvienas daiktas ne tik savo vietas atitinka, 
bet ir savo laikus, ir jog Tu, kuris vienas teesi 
amžinas, pradėjai veikti ne po neapskaičiuojamų 
laikotarpių, kadangi visi laikų tarpai, ir kurie 
yra praėję, ir kurie praeis, nei praeitų šalin, nei 
ateitų, jeigu Tu neveiktum be pertrūkio. 


ŠEŠIOLIKTAS SKYRIUS . 


„Ir supratau, pats patyręs, jog nenuostabu, kad 
nesveikam gomuriui yra tiesiog bausmė valgyti 
dargi duoną, kuri sveikam yra maloni, ir sergan- 
čioms akims nepakenčiama yra šviesa, kuri ty- 
roms miela. Ir Tavo teisingumas nepalinka ne- 
teisiesiems. O ką jau besakyt apie gyvatę ar 
kirmėlę, kurias esi sutvėręs geras, ir kurios pri- 
linka žemesniosioms Tavo sutvėrimo dalims; 
šioms pritinka ir patys neteisieji, juo labiau yra 
nepanašūs į Tave; o pritinka aukštesniosioms, 
juo daros panašesni į Tave. Ir klausiau, kas tai 

„ 


yra neteisumas, ir neradau jame substancijos?!), 
o tik iškrypimą atsigręžusios nuo Tavęs. Dieve, 
į žemiausiuosius dalykus valios, „išmetančios 
savo vidurius“??) ir išpuntančios iš viršaus, 


SEPTYNIOLIKTAS SKYRIUS 


Ir stebėjaus, kad jau Tave bemylįs, o ne kokią 
pamėklę Tavo vietoj; tačiau nesustodavau pasi- 
gėrėti savo Dievu, tik Tavo gražumas veržte 
mane verždavo pas Tave; ir greit vėl atplėšdavo 
mane nuo Tavęs mano sunkumas, ir aš, dejuo- 
damas, griūdavau atgal į tuos žemesniuosius da- 
lykus; 0 tas sunkumas — kūniškas įprotis. Bet 
tebeatminiau Tave ir nė kiek neabejojau esant 
Tą, kurio turiu glaudžiai laikytis, tik dar mane 
neesant tokį, kuris galėčiau glaudžiai Tavęs lai- 
kytis, kadangi „gendąs kūnas apsunkina sielą, 
ir žemiška buveinė slėgia daug manančią dva- 
sią“??). Aš buvau visiškai įsitikinęs, kad, „kas 
Tavyj neregima, tai nuo pat pasaulio įkūrimo 
galima matyti proto šviesa iš padarytųjų daly- 
kų“, taip pat ir Tavo „amžinoji galybė ir die- 
vystė“?*). Nes, tyrinėdamas, pagal ką turiu ma- 
tuoti taip dangaus, taip žemės kūnų gražumą ir 
kuo turiu remtis, sveikai spręsdamas apie kinta- 
muosius dalykus ir sakydamas: „Tai turi būti 


31) Vadinas, neteisumas nėra kokia būtybė. Vert. 
2) Eceli. 10,10. 

33) Išm, 9,15, 

a) Rom. 1,20, 

taip, o tai — ne taip“, vadinas, tyrinėdamas, 
kodėl taip sprendžiu, taip spręsdamas, atradau, 
kad viršuj kintamojo mano proto yra nekintama 
ir tikra tiesos amžinybė. Ir taip palaipsniui ėjau 
nuo kūnų prie jaučiančios per kūną sielos, o iš 
ten — prie vidujės jos jėgos, kuriai kūno ju- 
timai pranešė apie laukujus įvykius (lig šiol vis 
tai pritinka ir gyvuliams), o iš ten vėl — prie 
galvojančios galios, kurios sprendimui pavesta, 
kas perimama iš kūno jutimų; šitoji galia, irgi 
pažinusi manyj save esant kintamą, pakilo iki 
pažinimo savęs pačios, atitraukė mąstymą nuo 
papročio, atsipalaiduodama nuo kits kitam prie- 
šingų būrių vaizduotės įvaizdų, kad rastų, kuri 
šviesa ją apšviečia, kai ji, nė kiek neabejodama, 
šaukia nekintama reikią vertinti labiau už kin- 
tama. Iš čia ji pažino patį nekintama (kurio 
jeigu bent kokiu nors būdu nepažintų, jokiu 
būdu jo, nedvejodama, nevertintų labiau už kin- 
tama) ir taip prieina prie to, kas yra, viename 
drebančio žvilgio momente. "Tuomet išvydau, 
kas Tavyje neregima, supratęs per tai, kas Tavo 
padaryta??), bet neįstengiau ilgiau veizėti, mano 
silpnumas buvo verste priverstas atsigręžti, tu- 
rėjau sugrįžti prie paprastųjų savo darbų ir besi- 
nešiojau vien mylintį atsiminimą ir ilgėjaus 
tartum kvapo to valgio, kurio dar negalėčiau 
ragauti, 


*) Palyg. Rom. 1,20. 

AŠTUONIOLIKTAS SKYRIUS 


Ir ieškojau būdo įsigyti jėgos, kurios reikia, 
norint Tavęs ragauti, ir neradau, kol apkabinau 
„tarpininką tarp Dievo ir žmonių, Žmogų Kristų 
Jėzų“*“), „kurs yra viso Dievas, palaimintas per 
amžius“*7). Jis šaukia mus, sakydamas: „Aš — 
kelias, tiesa ir gyvenimas“?*). Tą maistą, kurį 
priimti aš visai negalėjau, Jis sumaišė su kūnu, 
nes juk „žodis įsikūnijo“??), idant mūsų kūdi- 
kiškumui virstų pienu Tavo išmintis, per kurią 
sutvėrei viską. Nes aš nebuvau nusižeminęs ir 
nesupratau savo Dievo, Jėzaus, Nusižeminusio, 
ir nežinojau, ko mus moko Jo silpnumas. Nes 
Tavo žodis, amžinoji Tiesa, būdamas aukštesnis 
už aukštesniąsias Tavo sutvėrimo dalis, pasida- 
“ vusius pakelia iki savęs paties, o žemesnėse pa- 
sistatė kuklų namelį iš mūsų molio, idant per 
tą namelį atstumtų nuo jų pačių ir pas savc'per- 
keltų tuos, kurie turi jam pasiduoti, gydydamas 
išdidumą ir maitindamas meilę, kad, savim pasi- 
tikėdami, neitų toliau, tik verčiau pasijustų esą 
silpni, matydami prie savo kojų Dievybę, kuri 
pasidarė silpna, pasiėmiusi bendrą su mumis 
mūsų žemiškąjį apvalkalą, ir pervargę kniupšti 
pultų prie Josios, o Jinai, keldamasi, pakeltų juos. 


30) 1 Tim. 2,5. 
37 Rom. 9,5, 
38) Jon. 14,6. 
3) Jon. 1,14. 

DEVYNIOLIKTAS SKYRIUS 


O aš kitką maniau ir tiek tik vertinau savo 
Viešpatį Kristų, kiek įžymios išminties vyrą, su 
kuriuo nė vienas negali lygintis, ypač kad Jis, 
kaip man rodės, Dievui mumis rūpinantis, užsi- 
pelnė tokį mokomąjį autoritetą, stebuklingai gi- 
męs iš Mergaitės, duodamas tuo mums pavyzdį 
paniekti laikinius dalykus, o steigtis įsigyti ne- 
mirtingumą. O kokia paslaptis yra tame „Žodis 
įsikūnijo“, aš negalėjau netgi mėklintis. Iš to, 
kas apie Jį pranešta Š. Rašte, kad Jis valgė ir 
gėrė, miegojo, vaikščiojo, džiaugės, liūdėjo, kal- 
bėjo, tik sužinojau, kad anas kūnas buvo su Tavo 
Žodžiu sujungtas draug su žmogiška siela ir 
protu. Žino tai kiekvienas, kuris žino Tavo Žodį 
esant nesimainomą, ką aš jau žinojau, kiek 
įstengdamas, ir nė kiek dėl to dalyko neabejo- 
jau. Juk čia sava valia judinti kūno narius, čia 
vėl nebejudinti, čia pasiduoti kokiam jausmui, 
čia nepasiduoti, čia ženklais pareikšti protingų 
nuomonių, čia tylėti — yra tai sielos ir proto 
kintamumo savumai. Jeigu tai, kas apie Jį pa- 
rašyta, būtų netiesa, būtų pavojus, kad ir visi 
kiti dalykai yra melas, ir anuose Raštuose nebe- 
liktų žmonių giminei jokio išganomo tikėjimo. 
Tad, kadangi yra parašyta tiesa, aš pripažinau 
Kristuje esant visą žmogų, ne vien žmogaus kūną 
arba sielą su kūnu, tik be proto; bet maniau, 
kad tas žmogus yra laikomas aukštesnis už kitus 


231 


ne dėl to, kad Jis yra įsiasmeninusi Tiesa, o dėl 
to, kad žmogiškoji Jo prigimtis yra labai tobula, 
ir Jis tobuliau dalyvauja išmintyj. 

O Alypijus manė katalikus taip tikint Dievą 
apsivilkusį kūnu, lyg kad, be Dievo ir kūno, Kri- 
stuje nebūtų sielos, ir jam rodės, kad Kristuje 
nepripažįstama esant ir žmogaus protą. O ka- 
dangi Alypijus buvo stipriai įsitikinęs, kad tai, kas 
yra palikta mūsų atminčiai apie Kristų, galėjo būt 
padaryta vien sutvertos būtybės, turinčios gyvybę 
ir protą, — to dėliai jautės ne taip stipriai trau- 
kiamas prie paties krikščioniškojo tikėjimo. Bet 
paskiau, sužinojęs, kad tai yra Apollonistų klai- 
da, jis džiaugsmingai pasidavė katalikiškajam 
likėjimui. O aš, prisipažįstu, kiek vėliau išmo- 
kau, kuo būdu tame „Žodis įsikūnijo“ katalikiš- 
koji tiesa yra atskiriama nuo Fotino klaidos. 
Eretikų papeikimas ryškiau parodo, ką mano 
Tavo Bažnyčia, ir koks yra sveikasis n:okslas. 
Turėjo „būti ir klaidžiatikysčių, kad ištirtieji... 
išeitų aikštėn“*?) silpnųjų tarpe. 


*) 1 Kor, 11,19. 

DVIDEŠIMTAS SKYRIUS 


Bet tuomet, perskaitęs anas platonikų kny- 
gas, kai, jų patartas ieškoti nekūniškos tiesos, 
proto šviesa išvydau tai, kas Tavyje neregima, 
per padarytuosius dalykus*!) ir, atstumtas, paju- 
lau, kas nebuvo man leidžiama regėti per mano 
sielos tamsybes, visai įsitikinau, jog Tu esi ir esi 
begalinis, o vis dėlto nesi išsiliejęs po apribotus ar 
neapribotus plotus, ir jog tikras esi, kuris visad iai 
pat esi, jokiu atžvilgiu ir jokiu judesiu kitoks arba 
kitaip, o visa kita, buvau įsitikinęs, yra iš Ta- 
ves, vien dėl tos stipriausios priežasties, kad 
egzistuoja. Tikras buvau, kad visa tai taip 
yra, bet perdaug silpnas, kad galėčiau Tavim 
naudotis. Plepėte plepėjau, tarsi žinąs, o iš tik- 
rųjų, jeigu nebūčiau ieškojęs Tavo kelio Kristuje, 
mūsų Gelbėtojuje, būčiau ne žinąs, tik žūnąs. Nes 
"jau pradėjau geisti atrodyt išmintingas, aš, pilnas 
savo bausmės, ir neverkiau, bet dargi buvau pa- 
sipūtęs — daug žinąs. Nes kur gi buvo anoji 
meilė, kuri stato, pradėdama nuo pasižeminimo 
pamato, — Jėzaus Kristaus? Arba kuomet anos 
knygos būtų mane jos pamokiusios? Aš tikiu 
Tave dėl to norėjus, kad aš užtikčiau anas kny- 
gas, prieš įsigilindamas į Tavo Raštus, idant 
stipriai įsidėčiau, kaip jos mane nuteikė ir, kai 
paskiau per Tavo Knygas būsiu atvestas į protą, 


*) Rom. 1,20. 

ir Tavo pirštai bus išgydę mano žaizdas. aiškiau 
pamatyčiau, kuo skirias įsivaizdavęs teigimas nuo 
išpažinimo, regintieji, kur reik eiti, o neregintieji 
kuriuo, nuo kelio, vedančio į laimingąją tėvynę, 
kurią turim ne tik iš atsto matyt, bet kurioj tu- 
rim ir gyventi. Mat, jeigu aš pirmia būčiau pasi- 
sėmęs mokslo iš šventųjų Tavo Raštų ir, jiems 
pasidarius man artimiems, būčiau per tat pa- 
jutęs Tavo saldumą, o tik paskiau būčiau susi- 
dūręs su anais veikalais, — gal būt, jie būtų arba 
atplėšę mane nuo tvirto maldingumo, arba, jeigu 
būčiau išlaikęs prisisunktąją savo išganomąją 
nuotaiką, būčiau manęs ją galima esant įsigyti 
ir iš anų knygų, jeigu iš jų vienų kas būtų pasi- 
sėmęs mokslą. 


DVIDEŠIMT PIRMAS SKYRIUS 


Tad karščiausiai griebiaus gerbtinųjų 'Tavo 
Dvasios Raštų, ypač apaštalo Povilo, ir dingo tie 
klausimai, kuriuose, kaip man kadais atrodė, jis 
sau pačiam  prieštaraująs, ir jo kalbos tekstas 
nesutinkąs su Įstato ir Pranašų liudijimais. Ir 
pasireiškė man vienas skaisčių kalbų veidas, ir 
išmokau „džiaugtis Jam su drebėjimu“??). Ir 
pradėjau, ir radau, jog, ką buvau anose knygose 
radęs tiesos, tai čia bėsą pasakyta, nurodant į 
Tavo malonę, idant tas, kuris mato, nesigir- 


*IPs,-A,L 

liktų Ziadi Adas dalis Šida tais ži a 


tų taip, lyg kad nebūtų gavęs“) ne 
tik tai, ką mato, bet ir tai, kad mato (nes ką gi 
turi, ko nėra gavęs?)'*), ir idant ne tik gautų 
paraginimo žiūrėti į Tave, kuris esi visados tas 
pats, bet ir būtų išgydytas, kad galėtų Tave pa- 
silaikyti, ir idant tas, kuris negali matyti iš tolo, 
eitų tačiau tuo keliu, kuriuo nuvyktų ir išvystų, 
ir pasilaikytų. Nes, nors gėris žmogus 
Dievo įstatymu, žiūrint vidujinio 
žmogaus“), ką jis tačiau veiks su kitu 
įstatymu savo nariuose, pasiprie- 
šinančiu jo proto įstatymui ir 
darančiu jį belaisviu nuodėmės 
įstatymo, kurs yra jo nariuose?“') 
Nes, Viešpatie, Tu teisingas*'); o mes „nusidė- 
jome, padarėme neteisybę, pasielgėme bedieviš- 
kai“**), ir „Tavo ranka buvo sunki ant ma- 
nęs“*?), ir teisingai esame įduoti senobiniam nu- 
sidėjėliui, "mirties viršininkui, kadangi įtikino 
“ mūsų valią pasidaryti panašią į jo valią, kuria 
nepasiliko Tavo tiesoje“). Ką veiks 
nelaimingas žmogus? kas ji išva- 


5) 1 Kor. 4,7. 

4) 1 Kor. 4,7. 

45) Rom. 7,22. 
Rom. 7,23. 

47) Ps. 118,137. 
48) Dan. 3, 27—29, 
49) Ps. 31,4. 

0) Jon. 8,44. 

duos nuo to mirtingo kūno, ne- 
bent Tavo malonė per mūsų Vieš- 
patį Jėzų Kristų“), kurį Tu pagim- 
dei, kaip save, amžiną ir sutvėrei „savo kelių 
pradžioje“?*), kuriame „šio pasaulio kunigaikš- 
tis“??) nerado nieko verto mirties, bet nužudė jį— 
is liko išdildytas mums priešin- 
gas įstatų raštas?')? To anuose raštuo- 
se nėra.  Nepavaizduota anuose lakštuose ano 
maldingumo veidas, išpažinimo ašaros, Tavo 
auka, suvarginta dvasia, sutrinta 
ir nužeminta širdis??), tautos išgelbėji- 
mas, miestas sužieduotinė“), Šven- 
tosios Dvasios užstatas?'), mūsų at- 
pirkimo taurė. Niekas ten negieda: „Argi ma- 
no siela nebus pasidavus Dievui? nes nuo Jo 
ateina man išgelbėjimas. Juk tik jis mano Die- 
vas ir mano gelbėtojas, mano globėjas: aš dau- 
giau nebesvyruosiu“?5). Niekas ten negirdi va- 
dinančio: „Ateikite pas mane visi, kurie varg- 
state“??). Laiko pažeminimu mokytis iš 


51) Rom. 7, 24—25. 
52) Patarl. 8,22. 

53) Jon. 14,30. 

*) Kolos. 2,14. 

5) Ps. 50,19. 

50) Apr. 21,2. 

57) 2 Kor. 5,5. 

5) Ps, 61,2 ir t. 
59) Mat. 11,28. 

to, kurs yra romus ir nuolankios 
širdies“). Mat, „paslėpei tai nuo išmintin- 
gųjų ir gudriųjų ir apreiškei tai mažutėliams“"!). 
Kitskas yra nuo miškais apaugusios viršūnės 
matyti ramybės tėvynę ir nerast į ją kelio ir 
bergždžiai bandyti patekti ten, einant per nepra- 
einamas vietas, apgulus iš visų pusių ir tykojant 
pabėgusiems persimetėliams -su savo vadu liūtu 
ir slibinu; ir kitskas yra laikytis kelio, kuris ten 
veda, kurį dangaus Valdovas sutvirtino, kur ne- 
plėšikauja persimetėliai iš dangaus kariuomenės, 
nes vengia jo, kaip kankynių. — Tai smigo man 
į pat dvasios gelmes nuostabiais būdais, kai skai- 
čiau mažiausiąjį Tavo apaštalą“'j 
ir svarsčiau Tavo darbus, ir persigandau. 


60) Mat. 11,29. 
“i Mat. 11,25. 
6) 1 Kor. 15,9. 

Š. AURELIJAUS AUGUSTINO 


IŠPAŽINIMAI 
AŠTUNTOJI KNYGA 


TAM 


PIRMAS SKYRIUS 


Mano Dieve, tegu, Tau dėkodamas, prisimenu 
ir išpažįstu Tavo pasigailėjimus, kuriuos esi pa- 
rodęs man. "Tegu per mano kaulus persilieja 
Tavo meilė, ir tegu jie taria: „Viešpatie, kas Tau 
lygus?“!) „Tu sutraukei mano pančius“, teat- 
našauju aš Tau šlovinimo auką?). 
Papasakosiu, kaip sutraukei, ir visi, kurie Tau 
lenkias, tai išgirdę, sakys: „Palaimintas Viešpats 
danguj ir ant žemės; didis ir stebuklingas Jo var- 
das“. Buvo įsmigę mano dvasios gelmėn Tavo 
žodžiai, ir Tu laikei mane apgulęs iš visų pusių. 
Tikrai tikėjau amžinąjį Tavo gyvenimą, nors 
buvau jį išvydęs tik atspindyje ir lyg 
mįslę?); likau išvaduotas nuo visų abejojimų, 
begu yra negendama substancija, ir begu nuo jos 
pareina kiekviena substancija; ir aš geidžiau ne 
įgyti didesnio tikrumo Tavo atžvilgiu, tik ipasto- 
viau gyventi Tavyje. O mano laikiniame gyve- 
nime viskas svyravo, ir reikėjo valyti širdį nuo 
senojo raugo; patiko kelias (pats Gelbėtojas), bet 
eiti tuo siauruoju keliu dar tingėjau. Tr įdėjai 
man mintin, ir man pasirodė esant gera vykti 
pas Simplicianą, kurs man atrodė esąs geras 
Tavo tarnas, ir švietė jame Tavo malonė. Buvau 

!) Ps. 34,10. 

2 Ps. 115, 16—17. 

3) 1 Kor. 13,12. 

taipogi girdėjęs, kad nuo pat savo jaunystės jis 
gyvenąs labai Tau atsidavęs. Tuomet jis buvo 
jau pasenęs, ir man rodės, kad per ilgą savo 
amžių, taip gerai stengdamasis eiti Tavo keliu, 
jis yra daug ko patyręs, daug ko išmokęs: ir iš 
tikrųjų taip ir buvo. Todėl norėjau jam papa- 
sakoti apie savo audras, kad jis man pasakytų, 
kokiu būdu žmogus tokioj padėtyj, kaip kad aš, 
tinkamai gali vaikščioti Tavo keliu. 


Mat, regėjau pilną Bažnyčią, ir vieni gyveno 
taip, kiti — kitaip. O man nebepatiko tai, ką 
veikiau pasaulyj, ir buvo tai man sunki našta, 
kadangi nebeteikė man ugnies, kaip kad papras- 
tai, geiduliai, žadindami tikėtis garbės ir pinigų, 
taip kad aš kęsčiau aną sunkiąją verguvę. Mat, 
tie dalykai jau nebedžiugino manęs, lyginant su 
Tavo saldybe ir Tavo namų gražumu, 
kurį pamėgau, tik dar mane stipriai laikė prisi- 
rišusi moteriškė. Apaštalas nedraudė man vesti, 
nors ir ragino pasirinkti geresniąją dalią, labiau- 
siai norėdamas, kad visi žmonės gyventų taip, 
kaip jis. Bet aš, perdaug silpnas, bevelijau pasi- 
likti minkštesnėj padėtyj ir vien dėl to ir kituose 
dalykuose nerangiai leidaus ritinėjamas ir nykte 
nykau nuo džiovinamų rūpesnių, nes ir kituose 
dalykuose, kurių nemėgau, buvau verčiamas pri- 
sitaikinti prie moterystės gyvenimo, prie kurio aš 
pats save pririšau. Buvau girdėjęs iš Tiesos lūpų, 
kad „yra nevedančių, kurie patys save tokius pa- 

darė dėliai dangaus karalystės“*); bet, „kas gali 
išmanyti“, sako, „teišmano“. Tiesa, „tušti yra 
visi žmonės, kuriuose nėra Dievo žinojimo, ir 
kurie iš matomų gerybių negalėjo suprasti to, 
kurs yra“?). Bet aš jau nebebuvau paskendęs 
toje tuštybėje. Aš jau buvau peržengęs per ją ir, 
padedant savo liudijimu visam sutvėrimui, buvau 
jau atradęs Tave, mūsų Kūrėją, ir Tavo Žodį 
pas Tave Dievą ir su Tavim vieną Dievą, Žodį, 
per kurį viską sutvėrei. Yra ir kita rūšis bedie- 
vių, kurie, „pažinę Dievą, negarbino Jo, kaip 
Dievo, ir nedėkojo“"). Ir į tą buvau įpuolęs, „ir 
Tavo dešinė palaikė mane“"), ir išnešusi iš ten, 
padėjo ten, kur galėčiau išgyti, nes esi pasakęs 
* žmogui: „Štai, Viešpaties baimė, tai yra išmin- 
tis“5) ir: nesitark esąs išmintingas"), 
kadangi tie, kurie tarės „esą išmintingi, pasidarė 
paiki“!"). Jau buvau „radęs... brangią perlą“!!) 
ir, pardavus visa, ką turėjau, reikėjo man ją nu- 
„sipirkti; bet aš svyravau. 


4) Mat. 19,12. 
5) Išm. 13,1. 

6, Rom. 1,21. 
") Ps, 17,36. 

5) Job. 28,28. 
*, Patar. 26,5. 
10) Rom. 1,22 
1) Mat. 13,46. 

ANTRAS SKYRIUS 


Nuvykau tad pas Simplicianą, kuris buvo tėvu 
tuometiniam vyskupui Ambrozijui, priimant šiam 
Dievo malonę, ir kurį šis mylėjo tikrai kaip tėvą. 
Papasakojau jam, kokiais aplinkiniais klaidos 
keliais vaikščiojau. Kai paminėjau esąs per- 
skaitęs kai kurias platonikų knygas, kurias buvo 
išvertęs į lotynų kalbą Viktorinas, kadaise Romos 
miesto iškalbos mokytojas, kursai, kaip buvau 
girdėjęs, numiręs krikščionis: Simplicianas svei- 
kino mane, kad užtikau ne kitų filosofų raštus, 
kur pilni gudrybių ir apgaulių, pagal šio pa- 
saulio pradžiamokslį'“), o platonikų 
raštuose, girdi, visokiais būdais teikiamas Dievas 
ir Jo žodis. Paskum, norėdamas mane paraginti 
būti pasižeminusį pagal Kristaus pavyzdį, — kas 
paslėpta nuo išmintingųjų, o apreikšta „mažutė- 
liams!?), — jisai prisiminė patį Viktoriną, kurį, 
kai šis buvo Romoj, labai iš arti pažino; apie ji 
papasakojo man šį tą, ko neužtylėsiu, kadangi 
čia taip pasireiškia Tavo malonė, jog reikia už 
ją Tave labai garbinti. Tas Viktorinas buvo labai 
mokytas senelis, labai gerai susipažinęs su lais- 
vaisiais mokslais, daug perskaitęs filosofų raštų 
it juos kritikavęs, mokęs daugelį garbingų sena- 
torių. Jisai už savo puikų mokytojo darbą nu- 


12) Kol. 28. 
13) Mat. 11,25. 


244 


L Au t Ki ias KA | S iagt USE Jiaias sa A ng 


"pelnytai susilaukė pagerbimo — statulos Romos 


forume — ką šio pasaulio piliečiai labai bran- 
gina. Ligi pat senatvės jis gerbė dievaičius ir 
dalyvavo šventvagiškose apeigose, kurias uoliai 
praktikavo anuomet beveik visa Romos didžiuo- 
menė, gyvai tikėjusioji visokias prašmatnybės ir 
įvairių dievukų baidykles, ir lojantį Anubį, kurie 
kadais buvo pakėlę ginklus prieš Neptuną, Ve- 
nerą, Minervą'*). Tuomet Roma buvo juos nu- 
galėjusi, o dabar į juos meldės. Juos per tiek 
metų anas senelis Viktorinas garsingu savo balsu 
gynė — dabar nepasigėdijo būti Tavo Kristaus 
vaikas ir Tavo Šaltinio kūdikis, palenkęs savo 
sprandą po nusižeminimo jungu ir savo kakta 
pagerbęs Kryžiaus gėdą. 

O, Viešpatie, Viešpatie, kuris palenkei 
savo dangų ir nužengei, palietei 
kalnus, ir jie ėmė s milkti!?), kokiais 
būdais įsigavai į tą krūtinę?  Skaitydavo jisai, 
kaip sako Simplicianas, Šv. Raštą, uoliausiai ty- 
rinėdavo ir nagrinėdavo visus krikščioniškuosius 
raštus ir sakydavo Simplicianui, ne viešai, labiau 
slaptai ir pasitikimai: „Žinai, aš jau esu krikš- 
čionis!“ O anas atsakydavo: „Nepatikėsiu nei 
priskaitysiu Tave prie krikščionių, kol pamatysiu 
Tave Kristaus bažnyčioj“. O tas pašiepdamas 
sakydavo: „Vadinas, sienos daro krikščionis?“ 

4) Verg. Aeneis VIII 698. 

15) Ps. 148,5. 


245 


Ir taip dažnai sakydavos jau esąs krikščionis, ir 
Simplicianas dažnai jam tai pat atsakydavo, ir 
Viktorinas dažnai atkartodavo tą sienų sąmojų. 
Mat, bijojo, kad užsigaus jo prieteliai, išdidūs 
demonų garbintojai; jis manė, kad gali pavo- 
jingai užgriūti ant jo neprietelystės iš jų babilo- 
niškosios didenybės viršūnių, tartum iš Libano 
kedrų, kurių dar nesutriuškino Viešpats. Bet, visa 
siela beskaitydamas anuos raštus, pasisėmė juose 
tvirtumo, ir jį perėmė baimė, kad Kristus gali 
išsiginti jo akivaizdoj š. angelų, jeigu jis bijo iš- 
pažinti Kristų žmonių akivaizdoj, ir jam pasirodė, 
kad jis yra labai nusidėjęs, gėdydamasis Tavo 
žodžio žemumo paslapties ir nesigėdydamas išdi- 
džiųjų demonų šventvagiškų apeigų, kurias buvo 
priėmęs ir jis pats, išdidus pamėgdžiotojas; tad 
gėda jam pasidarė tos tuštybės, ir išraudonavo 
jis priešais tiesą — ir štai ūmai ir visai netikėtai 
sako Simplicianui, kaip šis pats pasakodavo: 
„Eikim į bažnyčią: noriu pasidaryti krikščioniu“. 
Šis, nebsitverdamas džiaugsmu, nuėjo ten su 
juo. Kaip tik pasižino su pirmosiomis šventojo 
mokslo tiesomis, neilgai trukus paprašė įrašyti 
savo vardą, norėdamas atgimti per krikštą. Ste- 
bėjos Roma, džiaugės Bažnyčia. Puikuoliai matė 
ir pyko, griežė savo dantimis ir nyko!?"), o Tavo 
tarnui Viešpats Dievas buvo viltis, ir jisai nežiū- 


10) Ps. 111,10. 

rėjo į tuščius dalykus ir į melagingas bepro- 
tybes*?). 

Galop atėjo valanda išpažinti tikėjimą. Tai 
paprastai atlieka Romoj visi tie, kurie rengias 
priimti Tavo malonę, pasakydami atmintinai 
tam tikrus nustatytus žodžius iš pakilesnės vie- 
tos prieš tikinčiąją liaudį. Kunigai pasiūlę Vik- 
torinui (kaip pasakojo Simplicianas) išpažinti 
tikėjimą kiek slapčiau, kaip kad būdavo pa- 
prastai siūloma padaryti kai kuriems, kurie, rodės, 
varžysis ir bijos; bet šis geriau pasirinkęs išpa- 
žinti savo išganymą šventosios minios akivaizdoj. 
Juk retorikoj, kurios jis mokė, nebuvo išganymo, 
o vis dėlto jis ją dėstė viešai. Kiek tad mažiau 
turėjo jis bijoti romiosios Tavo kaimenės, tar- 
damas Tavo žodį, kadangi jis, tardamas savo 
žodžius, nebijodavo minių kvailių? Tad, kai jis 
užlipo išpažinti tikėjimo, visi, kurie ji pažino, 
kits kitam ėmė garsiai šnibždėti, sveikindami jo 
vardą; kas ten jo nepažino? Ir aidėjo pusbalsiu 
iš lūpų į lūpas per visą minią džiaugsmingai: 
„Viktorinas, Viktorinas!“ Greit sugarsėjo džiaugs- 
mas, kad regėjo jį, ir greit nutilo, kad išgirstų ji. 
Jis paskelbė tikrąjį tikėjimą su puikiu įsitiki- 
nimu, ir visi norėjo pagauti jį į vidų, į savo 
širdį. Ir grobė jį per meilę ir džiaugsmą: tai 
buvo grobikų rankos. 


17) Ps, 39,5. 

TREČIAS SKYRIUS 


Dieve gerasis, kas tatai darosi žmoguje, kad 
jis labiau džiaugias, jei lieka išganyta tokia siela, 
dėl kurios jau buvo nustota vilties it kuri esti 
išgelbėta iš didesnio pavojaus, negu kad jai būtų 
visada buvusi išganymo viltis arba pavojus būtų 
buvęs mažesnis? Juk ir Tu, gailestingasis Tėve, 
labiau džiaugies vienu besigailinčiu, negu 99 tei- 
singais, kurie nėra reikalingi atgailos. Ir mes 
su dideliu malonumu klausome, kai girdime, 
kaip džiaugdamasis ganytojas neša ant savo pečių 
avį, kur buvo paklydusi, ir kai esti grąžinama 
į Tavo iždą drachma, kaimynams besidžiaugiant 
drauge su 'moteriške, kuri ją rado, ir pro ašaras 
džiaugiamės Tavo namų iškilme, kada skaitoma 
Tavo namuose apie jaunesnįjį Tavo sūnų, kad 
jis buvo numiręs ir atgijo, pražūvęs ir liko at- 
rastas. Nes Tu džiaugies mumyse ir savo ange- 
l1ose, kurie šventi šventa meile. Nes Tu visada tas 
pats, kadangi visa tai, kas ne visuomet ir ne tuo 
pat būdu yra, Tujei tuo pat būdu visuomet 
pažįsti. 

Kas gi tad darosi sieloj, kai ji labiau gėris 
rastais ar grąžintais daiktais, kuriuos myli, negu 
kad būtų juos visuomet turėjusi? Nes juk liu- 
dija tai pat ir kiti dalykai, ir visa yra pilna liudi- 
jimų, šaukte šaukiančių: „Taip yra“. Trium- 
fuoja nugalėtojas imperatorius; 0 juk nebūtų 
nugalėjęs, kad nebūtų kovojęs, ir, juo didesnio 

būta pavojaus kovoj, juo didesnis esti džiaugs- 
mas triumfe. Mėto audra jūreivius ir graso nu- 
skandinti; visi išbąla, grūmojant mirčiai; bet štai 
nurimsta dangus ir jūra — ir jie neapsakomai 
džiūgauja, kadangi neapsakomai bijojo.  Serga 
brangus žmogus, jo pulsas pranašauja bloga; visi, 
kurie trokšta, kad jis išgytų, vienkart su juo 
serga siela; bet štai jis pagerėja, tik dar nevaikš- 
čioja toks stiprus, kaip pirmiau, o jau aplinkui 
taip džiaugiamasi, kaip nesidžiaugta pirmiau, kai 
jis vaikščiojo sveikas ir tvirtas. O žmogaus gy- 
venimo malonumų žmonės įsigyja ne vien per 
nesitikėtus ir be jų valios užgriūvančius sunku- 
mus, bet ir per savo valia pasirinktus. Valgyti 
ir gerti nėra jokio malonumo, jeigu pirmiau ne- 
būta nemalonaus alkio ir troškulio. Ir mėgstan- 
lieji išgerti užsikanda tam tikrų sūrimėlių, kad 
sužadintų stiprų troškimą, kurį kai gesina gėri- 
mas, darosi gera. Ir yra nusistatyta, netgi jau 
sudarius sutartį, neatiduoti sužieduotinės jos 
vyrui tuoj pat, kad neniekintų vyras atiduotosios, 
kurios nebūtų dūsavęs sužieduotinis laukiamosios. 

Taip esti su negražiu ir peiktinu džiaugsmu, 
taip su leidžiamu ir padoriu, taip su pačia šir- 
dingiausia ir padoriausia prietelyste, taip ir su 
tuo, kuris buvo numiręs ir atgijo, buvo pražuvęs 
ir atsirado: visur prieš didesnį džiaugsmą esti 
didesnis sunkumas. Ką tai reiškia, mano Vieš- 
patie Dieve, kadangi juk Tu pats esi sau am- 
žinas džiaugsmas ir kai kurios būtybės, Tavo 

kūriniai, aplink Tave visada džiaugias? Kodėl 
gi šitoji dalis kūrinių turi nuolat pakaitomis tai 
nuostolio, tai pelno, tai užsigauna, tai susitai- 
kina? Gal toks jau yra jų egzistavimo būdas, ir 
gal tokį savumą jiems suteikei, kai nuo dangaus 
viršūnių ligi pat žemės gelmių, nuo pradžios 
amžių iki pat galo, nuo angelo ligi pat kirmė- 
laitės, nuo pirmojo judesio ligi paskutiniojo iš- 
dėstei visas gero rūšis ir visus teisingus savo veiks- 
mus kiekvieną savo vietoje ir atlikai kiekvieną 
savo laiku? Ai man! koks Tu didis didžiuose 
dalykuose ir koks gilus giliuose! Nė iš kur nepa- 
sitrauki, o vargais negalais tesugrįžtame pas Tave, 


KETVIRTAS SKYRIUS 

Taigi, Viešpatie, padaryk tai: pažadink ir pa- 
sišauk mus atgal, uždek ir pagauk, pakvipk, 
įsaldėk mums! tegu Tave pamilstime, tebėgame 
paskui! Argi daugelis nesugrįžta pas Tave iš gi- 
lesnių pragarmių, negu kad Viktorinas, argi ne- 
prisiartina ir neapsišviečia, gaudami iš Tavęs 
šviesos, kurios jei kas gauna, gauna iš Tavęs 
galios būti Tavo vaikais'*)? Bet, jeigu jie yra 
mažiau žinomi žmonių, mažiau jais džiaugias 
dargi tie, kurie juos pažįsta. Nes, kai džiaugia- 
masi draug su daugeliu, tada ir atskiruose gau- 
singesnis esti džiaugsmas, kadangi kits kitą įkai- 
tina ir iš kits kito užsidega. Toliau, kadangi dau- 


, 18) Jon. 1,12. 

gelio pažįstami, daugelį savo orumu ragina į iš- 
ganymą ir daugelis paskui juos seka, kaip paskui 
vadus, todėl ir jų pranokėjai labai jais džiaugias, 
kadangi ne vienais jais džiaugias. Nes jokiu būdu 
Tavo palapinėje nevalia labiau už beturčius 
branginti turtuolių asmenis arba už prasčiokus 
— ponus, kada Tu verčiau išsirinkai, kas pa- 
sauliui silpna, kad sugėdintumei, kas stipra, ir 
kas pasauliui negarbinga, niekintina ir tai, kas 
yra niekai, tartum yra šis-tas, kad nieku pa- 
verstų tai, kas yra šis-tas'?). Ir vis tik tas pats 
mažiausiasis Tavo apaštalas“?), kurio lūpomis 
paskelbei tuos savo žodžius, kai jo ginklais liko 
nugalėta Sergijaus Povilo puikybė, ir šis buvo 
pajungtas po švelniu Kristaus jungu, iš prokon- 
sulo pasidaręs didžio Karaliaus valdiniu, — 
tas pats apaštalas panoro, vietoj pirmesniojo 
Sauliaus pasivadinti Povilu, atminti tokiam di- 
džiam nugalėjimui. Mat, priešas labiau esti nu- 
galimas, nugalint tą, kurį stipriau valdo ir iš 
kurio daugelį valdo. O stipriau valdo išdidžiuo- 
sius per tą didumo vardą. o per juos — daugelį 
per jų orumo garbę. Tad, juo maloniau Tavo 
vaikai prisimindavo, jog Viktorino krūtinė buvo 
seniau toki nepaimama velnio tvirtovė, ir Vikto- 
rino liežuvis — didė ir aštri ietis, kuria velnias 
buvo daugelį nužudęs, juo labiau turėjo Tavo 


19) 1 Kor. 1,27. 
*) 1 Kor. 15,9. 


vaikai džiūgauti, kad mūsų Karalius surišo galin- 
gąji?!), ir jie matė, kaip Jis, išplėšęs šiojo ra- 
kandus, juos valo ir pritaikina Tau pagerbti, ir 
jie daros naudingi Viešpačiui, kiekvienam geram 
darbui??). 


PENKTAS SKYRIUS 


Bet, kai man Tavo vyras Simplicianas tai 
papasakojo apie Viktoriną, aš karštai užsigei- 
džiau juo pasekti: nes juk tuo tikslu anas ir buvo 
papasakojęs. O kai Simplicianas dar pridūrė, 
kad imperatoriaus Julijono laikais įstatymu buvę 
uždrausta krikščionims mokyti literatūros ir iš- 
kalbos, ir Viktorinas, pasidavęs tam įstatymui, 
bevelijęs palikti šnekiąją mokyklą, negu tavąjį 
žodį, kuriuo padarai „kūdikių liežuvius iškal- 
bingus“*?), —- aš labiau stebėjaus jo laime, negu 
tvirtumu, kadangi jis atrado prog4 visiškai atsi- 
dėti Tau. O aš to dalyko dūsauteė dūsavau, su- 
rištas ne svetima geležim, tik savo geležine valia. 
Manąją valią turėjo pasiglemžęs neprietelis ir iš 
jos pasidaręs grandines ir mane surišęs. Mat, 
iškrypus valiai, pasidarė aistra, o bevergaujant 
aistrai, pasidarė įprotis, o nesipriešinant įpročiui, 
pasidarė būtinumas. Jais, lyg kad grandimis, į 
kita kitą įpintomis (todėl pavadinau grandinėmis) 


21) Mat. 12,29. 
22). 2. Tim. 2,21. 
5) Išm. 10,21. 

taikė mane surištą kieta verguvė. O naujoji va- 
lia, kuri jau buvo man beatsirandanti, kad pa- 
norėčiau Tave dovanai garbinti ir Tavim gėrėtis, 
Dieve, vienintelis tikras malonume, dar nebuvo 
pakankamai stipri nugalėti pirmesniajai, kurią 
pats senumas buvo sustiprinęs. Taip tatai dvi 
mano valios — viena senoji, antra naujoji, viena 
kūniškoji, antra dvasiškoji — kovės savo tarpe 
ir, nesutikdamos, blaškė man sielą. 

Taip ėmiau suprasti iš savo paties patyrimo 
lai, ką buvau skaitęs, kaip „kūnas geidžia prieš 
dvasią, o dvasia prieš kūną“?*); aš, tiesa, buvau 
abejuose, bet labiau buvau aš tame, ką savy pripa- 
žinau esant pagirtiną, negu tame, ką savy pei- 
kiau. Mat, šičia aš jau labiau buvau nebe aš, 
kadangi aš daugiau nenoromis tai kenčiau, negu 
noromis dariau. Bet vis tik juk paprotis, kurs 
taip smarkiai kovės su manim pačiu, buvo kilęs 
iš manęs paties, kadangi aš savo valia buvau 
atėjęs ten, kur nenorėjau. Ir kas teisėtai priešta- 
rautų, kai paskui nusidėjėlį seka teisinga bausmė? 
Ir jau nebebuvo to pasiteisinimo, kaip kad pa- 
prastai man rodydavos, kad aš dėl to dar netar- 
naująs "Tau, paniekęs pasaulį, kadangi aš dar 
nesąs tikrai pažinęs tiesą: nes juk jau buvau tikrai 
pažinęs. O aš vis dar, pririštas prie žemės, atsi- 
sakinėjau būti Tavo kareiviu ir taip bijojau, kad 


24) Gal. 5,17. 

nebūčiau išpalaiduotas iš visų kliūčių, kaip kad 
reikia bijoti, kad nebūtum į jas įpainiotas. 

Taip tatai pasaulio našta, kaip kad paprastai 
esti tai sapnyje, saldžiai slėgė mane, ir mintys, 
kuriomis, mąstydamas, Tavip grimzdau, panašios 
buvo į pastangas norinčių atsibusti, kurie tačiau, 
miego gilumo nugalėti, vėl užminga. Ir, kaip nėra 
nė vieno, kuris norėtų visad miegoti, is, pagal 
sveiką visų nuomonę, yra geriau budėti, žmogus 
tačiau dažniausiai tęsias nusikratyti miegais, kai 
narius pasėdęs laiko sunkus svaigulys, ir, nors 
žmogui jau tai nebepatinka, vis dėlto juo mie- 
liau pasiduoda tam snūduliui, nors jau yra atėjęs 
metas keltis: taip ir aš buvau tikras esant geriau 
alsiduoti Tavo meilei, negu pasiduoti savo geidu- 
liui; bet anas dalykas man tiko ir ėmė nugalėti, 
o šis buvo man malonus ir laikė mane surišęs. 
Nebuvo ką atsakyčiau Tau, kuris man sakei: 
„Pabusk, kursai miegi, ir kelkis iš numirusių, 
tai Kristus apšvies tave“??). Iš visur tiekei man 
įrodymų, kad tiesą sakai, ir, tiesos nugalėtas, 
visai nebeturėjau ką atsakyti, vien tik tingius ir 
mieguistus žodžius: tuojau, va, tuoj pat, leisk dar 
truputį. Bet tas „tuoj-tuoj“ neturėjo saiko, ir tas 
„dar truputį“ truko ilgai. Bergždžiai gėrėjaus 
Tavo įstatymu, žiūrint vidujinio 
žmogaus, kai mano nariuose kitas 
įstatymas priešinosi mano proto 


*) Efez. 5,14. 

įstatymui ir darė mane belaisvį 
nuodėmės įstatymo, kurs buvo ma- 
no nariuose““),. Mat, nuodėmės įstatymas 
yra tai smarkumas įpročio, kuris traukia ir laiko 
sielą dargi nenorinčią, tiek pelnytai, kiek noromis 
į ją įklimpsta. Tad „kas mane nelaimingą išliuo- 
suos nuo to mirtingo kūno, nebent Tavo malonė 
per mūsų Viešpatį Jėzų Kristų“*?), 


ŠEŠTAS SKYRIUS 


Papasakosiu ir apie tai, kaip Tu atpalaidavai 
mane iš kūniškosios aistros pančių, kurie mane 
tampriausiai surišę laikė, ir iš pasaulinių reikalų 
verguvės, „ir šlovinsiu Tavo vardą, Viešpatie“**), 
„mano padėjėjau ir atpirkėjau“??). Dirbau pa- 
prastuosius savo darbus, augant nerimui, ir kasdien 
dūsavau Tavęspi; lankiau Tavo bažnyčią, kiek 
atlikdavo laisvo laiko nuo tų reikalų, po kurių 
svoriu dejavau. Su manim buvo Alypijus, laisvas 
nuo teisininko darbo, atlikęs trečią kartą aseso- 
viaus pareigą, laukdamas klientų, kuriems vėl 
galėtų pardavinėti patarimų, kaip kad aš parda- 
vinėjau sugebėjimą kalbėti, jei jo iš viso galima 
bemokinant suteikti. O Nebridijus, draugiškai 
mūsų prašomas, sutiko būti mokytoju - padėjėju 


*6) Palyg. Rom. 7,22 ir tol. 
*) Palyg. Rom. 7,24—25. 
28) Ps. 53,8. 

*) Ps, 18,15. 

Verekundo, mums visiems labai artimo, Medio- 
lano piliečio ir gramatikos mokytojo, kuris to 
karštai troško ir, remdamasis prietelystės teise, 
maldavo, kad duotume jam iš savo būrelio išti- 
kimą padėjėją, kurio buvo labai reikalingas. Taigi 
ne palogumų geidimas patraukė ten Nebridijų — 
nes, jei būtų norėjęs, būtų galėjęs iš savo mokslo 
didesnės naudos pasitiekti — bet dėl palankumo 
pareigos nenorėjo paniekti mūsų prašymo tas 
mieliausiasis ir švelniausiasis prietelis. O dirbo 
tą darbą labai išmintingai, saugodamasis pažinčių 
su asmenimis, kuriuos šis pasaulis laiko dides- 
niais, vengdamas visokių sielos nerimų, kurių 
būtų galėjęs susilaukti jų tarpe, nes norėjo turėti 
dvasią laisvą ir kiek galima daugiau atliekamų 
valandų tyrinėti ką nors ar skaityti, ar klausyti 
apie išmintį. 

Vieną dieną (nebeatsimenu, dėl ko nebuvo 
Nebridijaus) ateina į mūsų namus pas mane ir 
Alypijų kažkoks Ponticianas, iš vieno krašto — 
kadangi afrikietis — turįs puikią vietą rūmuose; 
nežinau, ko iš mūsų norėjo. Atsisėdome pasikal- 
bėti. Ir štai ant lošiamojo staliuko pastebėjo jis 
knygą; paėmė, atskleidė, rado apaštalą Povilą, 
žinia, netikėtai: jis juk buvo manęs tai esant 
kokią nors knygą iš mano profesijos. Šypsoda- 
mas žvilgterėjo į mane ir sveikindamas išreiškė 
savo stebesį, kad netikėtai radęs būtent tą knygą 
ir tik tą vieną prieš mano akis. Mat, buvo jis 
krikščionis ir tai ištikimas ir dažnai Tavo aki- 

vaizdoj, mūsų Dieve, puldavo bažnyčioj kniūpš- 
čias, atvejų atvejais ilgai melsdamasis. Kai jam 
pareiškiau, kad aš labai ir labai atsidėjęs skaitau 
tuos raštus, kilo kalba, jam ėmus pasakoti, apie 
Egipto vienuolį Antaną, kurio vardas garsingas 
buvo Tavo tarnų tarpe, tik mes ligi tos valandos 
jo nežinojome. Kai jis tai sužinojo, jis ėmė pla- 
čiau apie tai kalbėti, supažindindamas mus ne- 
žinėlius su tuo didžiu vyru ir stebėdamasis tuoju 
mūsų nežinojimu. Mes labai nustebome, išgirdę 
apie tuos taip dar gyvai atmenamus ir beveik 
mūsų laikais įvykusius labai gerai paliudytus 
Tavo stebuklus tikrajame tikėjime ir Katalikų 
bažnyčioje. Visi stebėjomės: ir mes, kad tie sle- 
buklai buvo tokie dideli, ir jis, kad mes nebu- 
vome apie juos girdėję. 

Iš ten jo kalba perėjo prie vienuolynų dau- 
gumo, prie vienuolių papročių, maloniai kve- 
piančių Tavo kvapsnimis, prie derlingais virtusių 
apleistųjų tyrų — apie ką mes nieko nežinojome. 
Ir Mediolane buvęs vienuolynas, užu miesto sie- 
nų, pilnas gerų brolių, kuriais rūpinosi Ambrozi- 
jus, o mles nežinojome. Jis dar ir dar pasakojo, 
ir mes tylomis atsidėję klausėmės. Bepasakoda- 
mas prisiminė, kad kažin kuomet pats ir dar 
trys jo draugai (būtent, Treveruose“?), kai impe- 
ratorius žiūrėjo cirke  popietinius vaidinimus, 
išėję pasivaikščioti į sodą paliai mūrus ir ten iš- 


30) Tryre. 

siskyrę, atsitiktinai susiporavę, vienas su juo, 0 
kitu du irgi atskirai, nuėję savo keliais. Anuo- 
du, besibastydamu, užtikę kažkokią lūšną, kur 
gyveno kai kurie Tavo tarnai, beturčiai dvasioje, 
kurių yra dangaus karalystė, ir ten radę rankra- 
štį, kuriame buvo surašytas Antano gyvenimas. 
Vienas iš jų ėmė jį skaityti ir stebėtis, ir užsi- 
„degti, ir beskaitydamas mąstyti: imti taip gyventi 
ir, metus pasaulio tarnybą, tarnauti Tau... O bu- 
vo jie iš skaičiaus tų, kuriuos vadina „reikalų 
agentais?!) Ir štai anas, ūmai pripildytas 
šventos meilės ir blaivos gėdos, užpykęs ant sa- 
vęs, žvilgterėjo į prietelį ir tarė jam: „Pasakyk, 
prašau tave, per visus šituos savo darbus kur 
steigiamės nuvykti? ko ieškome? dėl ko triū- 
siame? ar galime tikėtis ką daugiau pasiekti 
prie dvaro, kaip kad pasidaryti imperatoriaus 
prieteliais? O tenai kas ne trapu ir ne pilna pa- 
vojų? Ir per kiek tatai pavojų prieinama prie 
didesnio pavojaus? Ir kuomet tai dar įvyks? O 
Dievo prieteliu, jeigu tik panorstu, štai tuoj pat 
pasidarau“. Pasakė tai ir, susijaudinęs, bege- 
mant naujam gyvenimui, vėl įsmeigė akis į lak- 
Štus. Ir skaitė jisai, ir mainės viduj, kur Tu 
matei, ir jo dvasia pradėjo nusivilkti pasauli, 
kaip veikiai paaiškėjo. Nes, kai jis skaitė ir jo 
širdy lyg bangos bangavo, ir kartkartėmis jis gi- 


*1) Svarbiausiasis jų uždavinys buvo šnipinėti (Gibbon 
III 66 ir past. 161). 


258 


liai dūsavo, — jis pažino, kas yra geriau, ir pa- 
siryžo tai pasirinkti ir, jau tavasis, tarė savo prie- 
teliui: „Aš jau atplėšiau save šalin nuo to, kas 
buvo mūsų viltis, ir pasiryžau tarnauti Dievui, 
ir tai pradedu nuo šios pat valandos, šioj pat 
vietoj. O tu, jei nenori manim pasekti, bent ne- 
kliudyk“. Anas atsakė ir pats prisidedąs prie 
los kilnios tarnybos ir norįs būti dalyvis to di- 
džio užmokesnio. Taip tatai abudu, jau pasi- 
darę tavieji, ėmė statyti bokštą atitinkamomis 
lėšomis — palikti savo viską ir sekti paskui Ta- 
ve. Tuomet Poncianas ir kiti, kur su juo po 
kitas sodo dalis vaikštinėjo, suėjo, jų beieškoda- 
mi, į lą pačią vietą ir radę patarė grįžti, nes, gir- 
di, jau vakaras ateinąs. O šie, papasakoję, kas 
jiem patikę ir ką juodu pasiryžę ir kuo būdu 
juose tas noras atsiradęs ir sustiprėjęs, prašė 
draugus, kad šie jiems nekliudytų, jei jau patys 
atsisakytų prie jųdviejų prisijungti. O anie, nė 
kick nepersimainę, kaip kad buvę, apsiverkė ta- 
čiau dėl savęs pačių, kaip kad sakė Poncianas, ir 
pagarbingai sveikino tuodu draugus, ir pavedė 
save jųdviejų maldoms, ir, vilkdami širdis žeme, 
nuvyko rūmuosna; 0 anuodu, prikalę savo širdis 
prie dangaus, pasiliko lūšnoje. Abudu turėjo su- 
žieduotines; šios, išgirdusios apie tai, ir pačios 
pavedė savo mergystę Tau. 

SEPTINTAS SKYRIUS 

Taip pasakojo Poncianas. O Tu, Viešpatie, 
jam bekalbant, sukte sukai mane į save patį, at- 
gręždamas mane atgal iš užpakalio, kur buvau 
nusigręžęs, kol nenorėjau pats kreipti į save dė- 
mesio, ir statei mane akis į akį prieš mane patį, 
kad pamatyčiau, koks biaurus esu, koks iškrai- 
"pytas ir nešvarus, dėmėtas ir berte išbertas skau- 
dulių. Mačiau ir baisėjaus, ir nebuvo kur bėgti 
nuo savęs paties. Jei bandžiau nukreipti žvilgsnį 
nuo savęs paties, pasakojo Poncianas savo ap- 
sakymą, ir Tu mane vėl statei prieš mane patį 
ir tapyte tapei.man į akis mane patį, kad atras- 
čiau neteisybę ir nekęsčiau.  Pažinau ją, tik bu- 
vau apsimetęs nemaląs, slėpiaus ir steigiaus už- 
miršti. | 

O tuomet, juo karščiau mylėjau anuos vyrus, 
apie kurių išganomus jausmus girdėjau, kad jie 
save pačius visus pavedę Tau gydyti, — juo la- 
biau pasišlykštėdamas nekenčiau savęs, belygin- 
damasis su jais. Daug jau mano metų draug su 
manim buvo nutekėję į praeiti — gal būt, dvyli- 
ka — kaip aš nuo devynioliktųjų savo amžiauš 
metų, perskaitęs Cicerono Hortensijų, buvau už- 
sidegęs ieškot išminties — ir vis tik atidėliojau, 
paniekęs žemiškąją laimę, atsidėjęs anosios ieš- 
koti, nes juk, jau nesakau ją rasti, bet dargi vien 
ieškoti buvo jau labiau vertintina, kaip netgi 
įsigyti tautų turtus bei valstybes arba kiek vien 

norint maudytis kūniškuose malonumuose. O 
aš, jaunikaitis, labai vargingas, dar vargingesnis 
pačioj jaunystės pradžioj netgi buvau prašęs iš 
Tavęs skaistybės ir pasakęs; „Duok man skai- 
stybę ir susitūrėjimą, tik ne tuoj pat“. Mat, bijo- 
jau, kad greit manęs nepaklausytumei ir greit 
neišgydytumei nuo geidulingumo ligos, kurią be- 
velijau persirgti, kaip kad ji būtų pašalinta. Ir 
ėjau nedorais keliais, pasidavęs  šventvagiškam 
prietarui, tiesa, nebūdamas tikras, tik brangin- 
damas jį labiau už kitką, ką ne pagarbingai ieš- 
kojau, tik neprieteliškai puoliau. 

Ir tariaus dėliai to atidėliojąs diena po die- 
nos, paniekęs pasaulio viltį, sekti paskui Tave 
vieną, kad nemačiau nieko aiškaus, ko būčiau 
galėjęs laikytis bebėgdamhs. Ir atėjo diena, ku- 
rią pamačiau save nuogą, ir ėmė mane barti vi- 
dujis sąžinės balsas: „Ką tu dabar pasakysi? 
Juk teisindavais nenorįs dėl netikros tiesos mesti 
tuštybės naštą. Štai jinai jau tikra, 0 anoji 
našta vis dar tave tebeslegia, tuo tarpu įsigyja 
sparnus laisvesni pečiai tų, kurie nei tiek privar- 
go beieškodami, nei dešimt metų ir daugiau apie 
tai galvojo“. Taip tatai aš griaužiaus viduje ir 
baisiai gėdėjaus, kai Poncianas tai pasakojo. 
Baigęs pasakoti ir atlikęs reikalą, dėl kurio buvo 
atėjęs, jis išėjo, ir tuomet ko aš vidujai nepasa- 
kiau sau? Kokiais minčių smūgiais neplakiau 
savo sielos, kad sektų paskui mane, bemėginantį 
citi paskui Tave? Ir stengės prieš, ir atsisaki- 

nėjo, ir nesiteisino.  Sunaikinti buvo ir paveikti 
visi argumentai; bebuvo palikęs nebylus šiurpas, 
ir tartum| mirties bijojo siela atskyrimo nuo sa- 
vo įpročio, kuriuo mirtinai sirgo. 


AŠTUNTAS SKYRIUS 


Tada tame didžiame savo vidujo namo susi- 
rėmime, kurį vyriškai sukėliau su savo siela 
mudviejų slaptingiausiajam kambarėlyje, mano 
širdyje, su sujaudintu veidu ir dvasia puolu pas 
Alypijų, šaukiu: „Kas su mumis daros? Ką ta- 
tai girdėjai?. Kelias bemoksliai ir paveržia dan- 
gų, 0 mes su savo mokslais štai kame vartalioja- 
mės kūne ir kraujuje! Argi, kad jie mus pra- 
lenkė, mums gėda sekti paskui, o ne gėda, kad 
netgi nesekame?“ Pasakiau pats nežinau kažką 
panašu ir iš to susijaudinimo nuo jo išbėgau, kai 
jis nustebęs tylomis į mane žiūrėjo. Nes gi juk 
nepaprasta ir buvo mano kalba! Labiau reiškė, 
kas dedaš mano sieloj, kakta, skruostai, akys, 
spalva, balso skambėjimas, negu žodžiai, kuriuos 
tariau. Kur gyvenome, buvo šioks toks sodelis, ku- 
riuo naudodavomės, kaip ir visu namu: nes šeimi- 
ninkas, namo savininkas, ten negyveno. Ten mane 
nunešė vidujis sąmyšis, kur niekas nesutrukdytų 
to karšto susirėmimo, kurį buvau pradėjęs pats 
su savim, kol pasibaigs, kaip kad Tu žinojai, o 
aš ne: vien tik sveikai šėlau ir gaiviai miriau, 
žinodamas, kas many bloga, o nežinodamas, kas 

netrukus iš manęs pasidarys gera. Tad išėjau į 
sodą, ir Alypijus žingsnis po žingsnio paskui. 
Juk vis tiek mano vienatvė nenyko ten, kur bu- 
vo jisai. Kada gi jis būtų mane taip nusiteikusį 
apleidęs? Atsisėdome kiek galėdamu toliau nuo 
namų. Audra ūžė mano dvasioj; neapsakomai 
piktinaus pats savim, kad nebandžiau pasiduoti 
Tavo valiai ir padaryti sutartį su Tavim, mano 
Dieve, ko reikiant siekti šaukte šaukė visi kaulai 
mano ir ką girdami iki pat dangaus kėlė. O juk 
nereikėjo, einant prie to, plaukti laivais ar va- 
žiuoti ratais, ar eiti pėsčiam, netgi tiek, kiek ga- 
vau praeiti nuo namo iki tos vietos, kur sėdėjo- 
me. Nes ne tik eiti, bet ir nueiti tenai buvo tai 
ne kas kita, kaip tik norėti eiti, bet norėti stip- 
riai ir visiškai, 0 ne tai šen, tai ten kraipyti ir 
mėtyti savo pusiausergančią valią, taip kad jos 
besikeliančioji dalis kovotų su antrąja bepuo- 
lančiąja. 

Pagaliau vis tik netgi per tas tąsymosi kan- 
kynes tiek daug atlikinėjau veiksmų su savo kū- 
nu, kurių žmonės kartais nori atlikti, o negali, 
jeigu arba neturi tų narių, arba - jeigu jie esti 
suraišioti pančiais, arba nusilpę nuo ligos, ar- 
ba kokiu nors būdu yra trukdomi. Ar tai pa- 
pešiau plauką, ar tai uždaužiau sau per kaktą. 
ar tai, sunėręs pirštus, apsikabinau kelią, — 
padariau tai, kadangi panorau. O galėjau no- 
rėti, betgi nepadaryti, jeigu narių judrumas ne- 
būtų man paklusęs. Vadinas, aš atlikau ten 

daug veiksmų, kur ne tai pat buvo norėti, kas | 


ir galėti; ir nedariau to, kas man labiau patiko, 
ką mėgau nepalyginti gražesniu jausmu ir ką 
būčiau galėjęs padaryti, kaip tik būčiau  pano- 
rėjęs, kadangi, kaip tik būčiau panorėjęs, būčiau 
iš tikrųjų panorėjęs, nes ten galėjimas buvo tai 
pal, kas ir norėjimas, ir pats jau norėjimas buvo 
jau darymas; o vis dėlto nebuvo daroma, ir len- 
gviau klausė kūnas silpno sielos noro, taip jog. 
jai mirktelėjus, jau judėdavo nariai, negu pati 
siela savęs pačios, nors jos noras buvo didis, 
ir jį buvo galima įvykdyti vienu jau pačiu noru. 


DEVINTAS SKYRIUS 


Iš kur toji keistenybė? ir kodėl taip? Tegu 
šviečia Tavo gailestingumas, ir teklausiu aš, ar 
negalėtų kartais man atsakyti žmonių kančių 
urvai ir Adomo sūnų suspaudimų  tamsybės. 
Iš kur toji keistenybė? ir kodėl taip? Įsako 


ką nors siela kūnui — ir šis tuoj paklusta; įsa- 
ko siela sau pačiai — ir pasipriešina. Įsako 
siela, kad pajudėtų ranka — ir taip lengvai tai 


įvyksta, jog vargiai atskirsi įsakymą nuo įvyk- 
dymo. O juk siela yra siela, o ranka yra kū- 
nas. Įsako siela, kad panorėtų siela, — juk čia 
nėra kitas kas, tačiau nedaro. Iš kur ta keiste- 
nybė? ir kodėl taip? Liepia, sakau, norėti tas, 
kuris nelieptų. jei nenorėtų; o nedaro, ką liepia. 
Mat, ne visiškai tenori; tad ir ne visiškai įsako; 

nes tiek tik įsako, kiek nori ir tiek tik nepadaro, 


kas liepiama, kiek nenorima, kadangi valia liepia, 


"kad įvyktų valia, ir tai ne kita koki, tik jinai pati. 


Vadinas, jinai ne visi įsako; dėl to tatai neįvyk- 
sta tai, ką įsako. Nes, jeigu jinai būtu visiška, 
jinai netgi neįsakinėtų sau pačiai įvykti, kadan- 
gi jau būtų besanti įvykusi. Tad ne keistenybė 
yra iš dalies norėti, iš dalies nenorėti, tik sielos 
liga, nes ne visa kyla, tiesos keliama, įpročio ap- 
sunkinta. Ir todėl yra dvi valios, kadangi jų 
dviejų viena nėra visa, ir tai turi viena, ko ne- 
turi antra. 


DEšŠIMTAS SKYRIUS 


Tepražūna nuo Tavo veido, Dieve, kaip kad 
pražūna, tuščiakalbiai ir sielų suvadžiotojai, ku- 
rie, pastebėję svarstymo metu dvi valias, teigia 
esant dvi dviejų sielų prigimtis: vieną gerą, an- 
trą blogą. Jie patys tikrai yra blogi, kada jie 
taip neteisingai mano, ir jie patys bus geri, jeigu 
ims teisingai manyti ir pritars tiesai, kad pasa- 
kytų jiems Tavo apaštalas: „Kitados jūs buvote 
tamsybė, dabar esate šviesa Viešpatyje““"). Nes 
jie, norėdami būti šviesa ne Viešpatyje, tik savy 
pačiuos, manydami sielos prigimtį esant tai, kas 
yra Dievas, tuo būdu pasidarė tirštesnėmis tam- 
sybėmis, kadangi toliau nuo Tavęs atsitraukė per 


3) Efez. 5,8. 

pasibaisėtiną puikybę, nuo Tavęs, tikrosios švie- 
sos, „kuri apšviečia kiekvieną žmogų, ateinantį 
į šį pasaulį“??), Kreipkite dėmesį į tai, ką sakote, 
ir gėdėkitės, „„prisiartinkite prie Jo, ir būsite nu- 
šviesti, ir jūsų veidai nebus sugėdinti“?*). Kai 
galvojau, norėdamas tarnauti Viešpačiui savo 
Dievui, kaip kad jau seniai buvau nusistatęs, aš 
buvau tas, kuris norėjau, ir aš, kuris nenorėjau; 
aš tatai buvau. Nei visiškai norėjau, nei visiškai 
nenorėjau. Todėl ginčijaus su savim pačiu ir 
pats save skaldžiau; o tas susiskaldymas, tiesa, 
vyko man pačiam nenorint, tačiau jis nerodė čia 
esant svetimos sielos prigimtį, tik manosios baus- 
„mę. Ir dėl to tatai jau ne aš jį vykdžiau, tik 
gyvenančioji manyje nuodėmė??), bausmė už 
nuodėmę, padarytąją laisviau, nes juk buvau 
Adomo sūnus. 

Jeigu tiek yra priešingų prigimčių, kiek 
valių kita kitai priešinas, būtų jau ne dvi, tik 
daugiau. Jeigu kas nors svarsto, ar čia eit į anų 
eretikų susirinkimėlį, ar į teatrą, jie šaukia: „Štai 
dvi prigimtys: viena gera čion veda, antra bloga 
veda, priešingai, ten. Iš tikro, iš kur tas tęsi- 
masis sau pačioms besipriešinančių valių?“ O aš 
sakau: abi blogos — ir ta, kuri pas juos veda, 
ir ta, kuri atitraukia į teatrą. Bet jie vien tiki 

33) Jon. 1,9. 

*) Ps. 33,6. 

35) Rom. 7,17. 

lą esant gerą, kurios klausant einama pas juos. 
Ką? Tad, jeigu kas nors iš mūsiškių svarstytų 
ir, besispyriojant su viena antra dviem valiom, 
dvejolų, ar čia į teatrą eiti, ar į mūsų bažnyčią, 
nejaugi ir jie dvejos, ką čia į tai pasakyti? Nes 
arba pripažins (ko nenori pripažinti), kad gera 
valia einama į mūsų bažnyčią (kaip kad į ją eina 
tie, kurie yra persiėmę jos paslaptimis ir yra su 
ja surišti), arba tars, kad viename žmoguje 
kaujas dvi blogos prigimtys ir dvi blogos sielos, 
ir nebus tiesa tai, ką jie geba sakyti, kad viena 
esanti gera, antra bloga; arba atvirs į tiesą ir 
neneigs, kad viena siela, tik įvairiais valios no- 
rais, banguoja, kai koks nors žmogus ką svarsto. 

Tegu tad nesako, kai jaučia viename žmoguje 
dvi valias vieną antrai besipriešinant, kad tai, 
girdi, besiginčijančios dvi priešingos sielos, ky- 
lančios iš dviejų priešingų substancijų ir iš dviejų 
priešingų pradų, viena gera, antra pikta. Nes 
Tu, tiesamylis Dieve, peiki juos, griauni jų įro- 
dymius ir aiškiai įrodai juos klystant. Imkim šit 
atvejį, kai abidvi valios yra piktos: pav., kas 
nors svarsto, ar čia žmogų nudėti nuodais ar 
geležim; ar čia svetimą žemę tą ar aną paglemžti, 
kai negali abiejų; ar čia nusipirkt gėresio per 
nepadorybę, ar susitaupyt pinigo per šykštumą; 
ar čia eit į cirką, ar į teatrą, jei vieną dieną 
abejuose vaidinama; priduriu dar trečia: ar eit 
vogti į svetimus namus, jeigu esama progos; dar 
ir ketvirta: ar eit svetimoteriauti, jeigu ir tam 

vienkart esama progos, jeigu tai visa subėga į 
vieną laiką ir visa lygiai geidžiama, o visko vien- 
kart padaryti negalima: tokiais atvejais plėšoma 
esti siela, kita kitai besipriešinant keturioms 
arba daugiau valioms, esant tokiam geidžiamų 
daiktų daugumui; tačiau nesakoma paprastai, 
kad čia esą tiek daug įvairių substancijų. Tai 
pat ir su geromis valiomis. Štai klausiu aš juos: 
ar gera yra gėrėtis apaštalo rašto skaitymu ir 
ar gera yra gėrėtis blaiviu giedojimu, ir ar gera 
yra aiškinti evangeliją. Jie į kiekvieną klausimą 
atsakys: „Gera“. Ką gi? vadinas, jei visi tie da- 
lykai vienokiai džiugina ir tai visi vienkart, argi 
įvairios valios tampo žmogui širdį, kai svarstoma, 
ko čia geriau ėmusis? Čia visos geros, o vis lik 
kovoja savo tarpe, kol bus pasirinkta kas nors 
viena ir per tai toji valia, kuri buvo pasidalijusi 
į kelias, liks visa sujungta į vieną. Taip pat esti, 
kai amžinybė vilioja iš aukšto ir laikinio gėrio 
malonumas laiko iš apačios: yra čia ta pati siela, 
kuri ne visa savo valia geidžia to ar kitko, ir 
todėl ji labai kankinas, plėšyte plėšoma, nes ir 
labiau brangina vardan tiesos aną gėrį, ir šio 
antrojo nemeta iš įpročio. 

Aba a 


VIENUOLIKTAS SKYRIUS 


Taip tatai sirgau ir kankinaus, kaltindamas 
save patį karčiau, negu paprastai, ritinėdamasis 
ir vartydamasis savo raiščiuose, iki visi sutrūko: 
jau silpnai jie mane belaikė surištą. Tačiau dar 
laikė. O Tu vis dėlto darei vis pastangų slap- 
tingose mano dvasios gelmėse, Viešpatie, iš ag- 
naus savo gailestingumo pakartotinai plakdamas 
mane gėdos ir baimės botagais, kad vėl neapsi- 
leisčiau, ir kad nepaliktų nenutrūkęs tas menkas 
ir plonas raištis, kur buvo dar likęs, ir neįsi- 
galėtų vėl ir nepririštų manęs stipriau. Kalbė- 
jaus, mat, su savim pačiu dvasioje: „Štai tuoj 
pat teivyksta, tuoj pat teįvyksta“, ir vienkart su 
žodžiu ėjau į pasiryžimą; jau beveik vykdžiau, 
ir nevykdžiau, bet vis dėlto nebeatkritinėjau į 
pirmykštės nuodėmes, tik greta jų stovėjau ir 
giliai kvėpavau. Ir vėl steigiaus ir jau beveik- 
beveik buvau prie tikslo, ir jau-jau jį siekiau ir 
turėjau pasiekęs... O vis tik dar nebuvau ten 
nei buvau pasiekęs, nei laikiau paėmks, svyruo- 
damas, begu mirti mirčiai, 0 gyventi gyvenimui, 
ir ėmė dar manyje viršų įleidę šaknis tai, kas 
blogesnis, nustelbdami tai, kas geresnis, bet dar 
neįprastas. Pats tas akimirksnis, kuriame turėjau 
virsti kitkuo, juo ėjo artyn, juo didesnės baimės 
man įvarė; bet nevarė atgal nei negręžė šalin, 
tik laikė mane pakibusį. 

Laikė mane niekų niekai ir tuštybių tuštybės, 
senieji milano draugai, kurie grobstė mane užu 
mano kūno rūbo ir šnibždėjo: „Argi mus meti?“ 
„Nuo šios valandos jau per amžius nebebūsim 
su tavim“. ,„Nuo šios valandos tai ir tai jau ne- 
bebus tau leidžiama niekados“. Ir ką jie man pa- 
kišdavo tuo, ką aš čia pavadinau „tai ir tai“, 
ką pakišdavo, Dieve mano! "Tegu apsaugoja 
Tavo tarno sielą Tavo gailestingumas! Kokių 
nešvarumų pakišdavo, kokių nepadorumų! Klau- 
siaus jų jau daug mažiau, kaip perpus, ne kaip 
einančių pasitikti ir laisvai prieštaraujančių, tik 
tartum) iš užpakalio šnibždančių ir beeinantį šalin 
tartum vogčia pešiojančių, kad atsigręžčiau. Vis 
dėlto trukdė mane besitęsiantį atsiplėšti ir nusi- 
kratyti jais ir šokte peršokti ten, kur buvau vadi- 
namas: malt, vis sakė man smarkus įprotis: „Ar 
manais galėsiąs be jų gyventi?“ Bet jau labai 
drungnai tai besakė. Mat, jau ėmė pasireikšti 
iš tos pusės, kur link buvau pradėjęs žiūrėti ir 
kur pereiti būgštavau, skaistus susitūrėjimo ag- 
numas, giedras ir ne palaidai linksmas, padoriai 
masinąs eit ir nedvejot, ir betiesiąs manęs pri- 
imt ir apkabint maloningas rankas, pilnas gerų 
pavyzdžių. Tiek ten berniukų ir mergaičių, tiek 
daug ten jaunimo, žmonių visokio amžiaus, ir 
rimtų našlių, ir mergelių senelių — o visuose tas 
susitūrėjimas jokiu būdu ne bergždžias, tik gau- 
singa motina daugelio vaikų, besidžiaugianti "Ta- 
vim savo vyru, Viešpatie. Ir juokės jisai iš manęs 

raginamai, lyg kad būtų sakęs: „Argi tu ne- 
įstengsi padaryti, ką jie, ką jos? Argi jie ir jos 
gali tai padaryti savaime, 0 ne per savo Viešpatį 
Dievą? Viešpats jų Dievas davė mane jiems. Ko 
gi tu stovi savo kojomis ir nestovi savo kojomis? 
Pulk į Jį, nebijok! Jis nepasitrauks, kad griū- 
lum. Pulk ramiai: Jis priims ir išgydys tave!“ 
O aš neapsakomai gėdėjaus, kadangi vis dar gir- 
dėjau anų niekniekių šnibždesį ir besitęsdamas 
svyravau. Ir vėl jisai tartum sakyte sakė: „Ap- 
kursk tiems nešvariesiems tavo nariams! apma- 
rink juos! Pasakoja jie tau apie gėresius, bet ne 
laip, kaip Viešpaties Tavo Dievo įstatas“. Toks 
latai ginčas ėjo mano širdyj vien tik mano paties 
su savim pačiu. O Alypijus, glaudžiai laikyda- 
masis šalip manęs, tylomis laukė, kuo baigsis tas 
nepaprastas mano susijaudinimas. 


DVYLIKTAS SKYRIUS 


O kai gilus svarstymas ištraukė iš slaptingo 
dugno visą mano skurdą ir sukaupė jį mano šir- 
dies akivaizdoj, sukilo smarki audra smarkių 
ašarų lietum nešina. Kad galėčiau jas visiškai ir 
garsiai išverkti, kėlęs išėjau iš Alypijaus (vienu- 
moj man atrodė verkti patogiau) ir pasišalinau 
atokiau, taip jog netgi jo draugystė nebegalėjo 
man kliudyti. Tokioj padėtyj buvau tuomet, ir 
jis pajuto: rodos, kažin ką aš pasakiau, 0 mano 
žodžių garse jau buvo girdėti ašaros, ir laip sto- 

jaus ir išėjau. Pasiliko jis ten, kur sėdėjova, ne- 
apsakomai nustebęs. O aš ir pats nežinau, kaip 
išsitiesiau po vienu fygmedžiu ir laisvai palei- 
džiau ašaras — ir išsiveržė tiesiog upeliai iš mano 
akių, maloni Tau auka, ir ne šiltais, tiesa, žo- 
džiais, tik šita prasme daug pasakiau Tau: „Bet 
Tu, Viešpatie, iki kolei dar?“ „Iki kolei, Vieš- 
patie, Tu rūstinsies be galo?“ „„Neatsimink mūsų 
senųjų kaltybių!“?") Nes jaučiaus esąs jų sura- 
kintas.  Kartojau gailius žodžius: „Ar ilgai pa- 
galiau vis tas „rytoj ir rytoj“? Kodėl ne tuojau? 
Kodėl ne šią pat valandą galas mano gėdai?“ 
Kalbėjau taip ir verkiau, karčiausiai sutrinta 
širdim. Ir štai girdžiu balsą iš gretimų namų 
man giedamai sakant ir dažnai pakartojant, lyg 
berniuką ar mergaitę, pats nežinau: „Imk ir skai- 
lyk, imk ir skaityk!“ "Tuoj mano veidas persi- 
mainė, ir aš su visu įsitempimu ėmiau galvoti, 
ar geba vaikai kuriame nors žaidime dainuoti ką 
panašu... Ir visai neprisiminiau, kad kame nors 
būčiau girdėjęs...  Sulaikęs besiveržiančias aša- 
ras, kėliaus, aiškindamas sau, kad tas dieviškas 
balsas liepia man atsiskleisti knygą ir skaityti 
skyrių, kurį pirmą užtiksiu. Juk buvau girdėjęs 
apie Antaną, kad jis gavęs įspėjimą iš evange- 
lijos, kurią beskaitant atsitiktinai atėjęs: lyg kad 
būtų jam taikoma, kas besą skaitoma: „Eik, par- 
duok, ką turi, ir duok beturčiams, ir turėsi turtą 


*) Ps. 6,4; 78,5,8. 


danguje; paskui ateik ir sek mane“"'). Tie pra- 
našiški žodžiai tuojau jį atvertę Tavęspi. "Tad 
skubiai grįžau į tą vietą, kur sėdėjo Alypijus: 
mal, ten buvau padėjęs Apaštalo knyga, kai iš 
ten pakilau. Griebiau, atskleidžiau ir tylomis per- 
skaičiau skyrių, kurį pirmą užtiko mano akys: 
„nepasiduodami apsirijimams ir  girtuokliavi- 
mams, paleistuvavimui ir begėdystei, barniui ir 
pavydui, bet apsivilkite Viešpačiu Jėzumi Kri- 
stumi ir nesirūpinkite kūnu geiduliams paten- 
kinti“?“).: Nebenorėjau toliau skaityti, 0 ir rei- 
kalo nebebuvo, nes, kaip tik pabaigiau skaityti 
lą mintį, tartum saugios šviesos kas įliejo man 
į širdį — visos abejojimo tamsybės išsisklaidė. 

Tuokart, užkišęs ar pirštą, ar nebžinau kokį 
kitą ženklą, užskleidžiau knygą ir, ramiu jau 
veidu, papasakojau Alypijui. O jis šitaip pareiškė 
man, kas jame dėjos (ko aš nežinojau): prašo, 
nori pamatyti, ką perskaičiau; parodžiau, 0 jis 
atkreipė dėmesį ir į tai, kas toliau, negu kad aš 
buvau perskaitęs. Aš nežinojau, kas toliau eina. 
O toliau buvo štai kas: „„Silpnąjį tikėjimu priim- 
kite“??). Šitą posakį jis prisitaikino sau ir pa- 
reiškė tai man. Bet tas įspėjimas jį sustiprino, 
ir jis be jokio audringo gaišavimo nutarė vykdyti 
gerą savo pasiryžimą, taip atitinkanti jo papro- 

37) Mat, 19,21. 

5) Rom. 13, 13—14, 

*) Rom. 14,1. 

čius, kuriais jis jau seniai labai ir labai skyrės 
nuo manęs į gerąją pusę. Iš ten einame pas mo- 
tiną, pasisakome, džiaugias.  Pasakojame, kaip 
tai įvyko: džiūgauja ir triumfuoja, ir šlovina 
Tave, kuris gali padaryti daugiau, kaip prašome 
ar išmanome“*"), kadangi jinai matė, jog nepa- 
lyginti daugiau Tu jai mano atžvilgiu suteikei, 
negu ji paprastai prašydavo savo gailiomis aša- 
v0mis ir dejavimais. Juk Tu mane atvertei savo 
linkui, taip jog aš nei žmonos nebeieškojau, nei 
jokios šio pasaulio vilties besivaikiau, atsistojęs 
ant tos tikėjimo linijos, ant kurios Tu mane 
jai prieš tiek metų regėjime parodei. Tu pavertei 
jos raudojimą į džiaugsmą?!) daug gausingesnį, 
nei ji buvo norėjusi, ir daug malonesnį bei skais- 
tesnį, nei ji laukė iš vaikaičių, kuriuos aš būčiau 
jai padovanojęs. 


10) Efez. 3,20. 
1) Ps, 29,12, 

Š. AURELIJAUS AUGUSTINO 
IŠPAŽINIMAI 


DEVINTOJI KNYGA 


ai ki 


PIRMAS SKYRIUS 


„O, Viešpatie, juk aš — Tavo tarnas; aš — 
Tavo tarnas ir Tavo tarnaitės sūnus. Tu su- 
traukei mano pančius, Tau aš alnašausių šlovi- 
nimo auką“'). Tegarbina Tave mano širdis ir 
mano liežuvis, „ir visi mano kaulai sakys: Vieš- 
patie, kas Tau lygus?“?) Tegu sako, ir atsakyk 
man, ir „tark mano sielai: aš esu tavo išsigel- 
bėjimas“?). Kas aš ir koks aš? Kas nebuvo bloga 
ar mano darbuose, ar, jei ne darbuose, tai mano 
žodžiuose, ar, jei ne žodžiuose, tai mano noruose? 
O Tu, Viešpatie, geras ir gailestingas; Tu atsi- 
žvelgei į mano mirties gilumą ir iš mano širdies 
dugno išsėmei bedugnį sugedimą. Ir visa tai 
reiškė nenorėti to, ko aš norėjau, ir norėti to, 
ko Tu norėjai. Bet kur buvo per tiek daug metų 
ir iš kokios gilios slaptingos bedugnės buvo iš- 
šauktas viename akiesmirksnyje laisvas mano 
apsisprendimas, kuriuo palenkčiau sprandą po 
švelniu Tavo jungu ir pečius po lengva Tavo 
našta, Kristau Jėzau, ,„mano padėjėjau ir atpir- 
kėjau?“*) Kaip saldu man ūmai pasidarė ne- 
turėti niekniekių malonumų, ir jau buvo man 
džiaugsmas mesti tuos, kurių nustoti aš pirmiau 


1) Ps. 115,16. 
2) Ps. 34,10. 
3) Ps. 34,3. 

1) Ps. 18,15. 

ESI DBS 


bijojau. Mat, metei Tu juos lauk iš manes, tik- 
rasis Tu ir aukščiausiasis malonume, metei lauk 
ir žengei, vieton jų, vidun, saldesnis už bet kurį 
malonumą, tik ne kūnui ir kraujui, aiškesnis už 
bet kurią šviesą, bet vidujesnis už bet kurį slė- 
pinį, aukštesnis už bet kurią garbę, tik ne tiems, 
kurie aukšti patys sau. Jau laisva buvo mano 
dvasia nuo plėšriųjų rūpesčių ieškot ir įsigyt, 
vartytis ir kaišt savo geidulių šašus. Vaikiškai 
kalbėjau su Tavim, savo Šviesa, Turtu ir Išga- 
nymu, savo Viešpačiu Dievu. 


ANTRAS SKYRIUS 


Ir pasiryžau Tavo akivaizdoj ne triukšmingai 
nutraukti, tik iš palengvo liautis pardavinėjęs 
savo liežuvio patarnavimus plepalų rinkoj, kad 
jaunikaičiai, kuriems galvoj ne Tavo įstatymas, 
ne Tavo taika, tik melo pilnos kvailybės ir bylų 
ginčai, nebesipirktų daugiau iš mano lūpų savo 
užsidegimui ginklų. Ir kaip tik labai maža jau 
dienų bebuvo likę lig vynpiūtės šventės, ir aš 
pasiryžau dar pakentėti, kad atsitraukčiau iškil- 
mingai ir, Tavo atpirktas, jau nebegrįžčiau par- 
sidavinėti. Mūsų nusistatymą žinojai Tu, o žmo- 
nės težinojo tik mūsiškiai. Mes buvome susitarę 
nesipasakoti plačiau bet kam, nors Tu mums, 
bekopiantiems iš verksmo slėnio?) ir begiedan- 


5) Ps. 83,7. 

tiems laipsnių giesmę“), buvai davęs aštrių strėlių 
ir naikinamų anglių“) prieš apgaulingą liežuvį, 
kur priešinas, lyg kad patardamas, ir bemylėda- 
mas suvalgo, kaip kad valgį. 

Tu buvai sušaudęs strėlėmis mums širdį savo 
meile, ir nešiojomės Tavo žodžius, kiaurai per- 
smigusius per mus. Pavyzdžiai Tavo tarnų, ku- 
riuos buvai padaręs iš juodų šviesius ir iš mi- 
rusių gyvus, tie pavyzdžiai, surinkti mūsų atmin- 
tyje, degino ir naikino kietąjį sustingimą, kad 
nenugrimstume į dugną, ir galingai mus žiebė, 
kad visas apgaulingojo priešingojo liežuvio pū- 
timas tegalėtų mus vien smarkiau uždegti, o ne 
užgesyti. Tačiau, kadangi, dėliai Tavo vardo, 
kurį padarei šventą žemėje, mūsų pasiryžimas 
galėjo, be abejo, ir gyrėjų susilaukti, tai atrodė 
panašu į pasivaidinimą nelaukti tokio artimo 
švenčių laiko, o jau anksčiau pasitraukti nuo 
viešo užsiėmimo, kreipiančio į save visų akis. 
Jeigu aš būčiau panorėjęs pralenkti tokią artimą 
vynuogių rinkimo dieną, visi, mačiusieji mano 
pasielgimą, būtų daug plepėję, esą, aš geidęs al- 
rodyti didis. O kam man reikėjo, kad būtų įvai- 
riai manoma ir ginčijamasi apie mano sielą ir 
piktžodžiuojama tam, kas mums 
geras). 

6) Ps. 119,1; 120,1. 

7) Ps. 119,3 ir tt. 

S. Rom. 14,16. 

O ir dar: vasaros metu, turint labai daug 
mokslinio darbo, nebišturėjo mano plaučiai: pasi- 
darė sunku kvėpuoti; liga reiškėsi krūtinės skaus- 
mais; nebegalėjau kiek aiškiau ir ilgiau kalbėti. 
Tai pirmiausiai sujaudino mane, kadangi verste 
vertė mane beveik jau dėl būtino reikalo mesti 
mokytojo darbo naštą, ar bent mažiausia per- 
traukti, jeigu galėčiau išgyti ir sustiprėti. Bet, 
kai many gimė ir sustiprėjo visiškas noras liau - 
tis ir matyti, jog Tu— Viešpats"), — 
žinai tai, mano Dieve, — aš dargi džiaugtis pra- 
dėjau, kad atsirado dar ir tas ne melagiškas pa- 
siteisinimas, kuris sušvelnins žmonių užsigavimą, 
kurie dėl savo vaikų nenorėjo, kad aš kuomet 
nors būčiau laisvas. Tad, pilnas to džiaugsmo, 
kenčiau tą laiko tarpą, kol jis praeis; nežinau, 
ar buvo bent 20 dienų; vis tik tvirtai laikiaus, 
kadangi buvo atsitraukęs godumas, kuris pa- 
prastai padėdavo man nešti sunkią darbo naštą. 
ir aš buvau pasilikęs vienas, ir ji būtų mane 
visai prislėgusi, kad nebūtų į godumo vietą sto- 
jusi kantrybė. Kad aš šitame dalyke nusidėjęs, 
gal pasakys kurs nors Tavo tarnas, mano brolis, 
— kad, jau būdamas visa širdim Tavo kareivis, 
leidau sau sėdėti, kad ir vieną valandą, melo 
katedroj. Aš čia nesispyrioju. Bet Tu, gailestin- 
giausiasis Viešpatie, argi nedovanojai man ir ne- 
atleidai ir tos nuodėmės per šventąjį krikštą 


*) Ps. 45,11. 

io sk ap 0 


draug su kitomis baisiomis mirtingomis nuodė- 
mėmis? 


TREČIAS SKYRIUS 


Nerimo ir kankinosi Verekundas dėl tos mūsų 
laimės, kadangi matė prarandąs mūsų draugystę, 
nes jį labai stipriai laikė suvaržę jo retėžiai. Jis 
dar nebuvo krikščionis, o žmona buvo jau krikš- 
čionė, ir tai kaip tik buvo tampriausieji pančiai, 
kurie jo neleido eiti tuo keliu, kuriuo mes bu- 
vome pradėję eiti; ir jis sakėsi nenorįs būti krikš- 
čionim kitokiu būdu, kaip tuo, kuriuo negalėjo. 
Tačiau jisai maloningai pasiūlė mums, kol bū- 
sime tenai, gyventi jo dvare. Tu jam atlyginsi, 
Viešpatie, kai atlyginsi teisingiesiems, kadangi 
jau jam, kaip atpildą, suteikei palį paskyrimą 
amžinajai laimei. Mat, nors mūsų jau ir nebe- 
buvo (kada mes jau buvome Romoj), jisai, kūno 
ligos suimtas ir jos metu pasidaręs ištikimu 
krikščionim, paliko šitą gyvenimą. Taip tatai 
pasigailėjai ne tik jo, bet ir mūsų: idant mūsų 
nekankintų neiškenčiamas skausmas, mąstant 
apie gražų to bičiulio žmoniškumą mums, 0 ne- 
priskaitant jo prie Tavo kaimenės. Dėkui Tau, 
mano Dieve! mes esame Tavo; tai rodo Tavo pa- 
raginimai ir paguodos: ištikimas žadėtojau, Tu 
atlyginai Verekundui už jo Kassiciako dvarą, kur 
mes, pabėgę nuo pasaulio kaitros, radome atilsio 
Tavyje; suteikei jam savo rojuje amžinosios do- 

rybės gėresį, nes atleidai jam nuodėmes čia, že- 
mėj, savo kalne, trąšiajam kalne, der- 
lingajam kalne""). 


Vadinas, jisai tuomet nerimastavo, o Nebri- 
dijus džiaugės su mumis. Nors ir jis, dar ne- 
būdamas krikščionis, buvo įpuolęs į tą be galo 
pavojingos klaidos griovį, kad laikė pamėkle 
Tavo Sūnaus (kuris yra Tiesa) kūną: tačiau, iš 
ten išlipęs, taip gyveno sau, dar neįšvęstas į jo- 
kias Tavo Bažnyčios paslaptis, bet labai karštai 
ieškodamas tiesos. Neilgai trukus po mūsų atvir- 
timo ir atgimimo per Tavo krikštą išvadavai jį 
iš kūno; jis tuomet jau buvo ištikimas katalikas; 
tobulai skaistus ir susitūrįs, jisai tarnavo Tau 
Afrikoj pas savuosius, savo pastangomis atvertęs 
visą savo šeimyną į krikščionybę. Dabar jis gy- 
vena Abraomo prieglobstyj. Vis tiek kas yra tai, 
kas pažymima tuo prieglobsties vardu, ten gyvena 
mano Nebridijus, mielas mano draugas, o Tavo 
priimtas iš paleisto vergo į sūnus. Ten jis gy- 
vena. Nes kokia kita būtų atitinkama tokiai 
sielai vieta? Jis gyvena toj vietoj, apie kurią 
jis daug klausinėdavo mane, neprityrusį žmogelį. 
Jau jisai nebeprisikiša ausimi prie mano burnos, 
tik dvasine burna prie Tavo šaltinio ir geria, 
kiek įstengdamas, išminties sulig savo troškuliu, 
be galo laimingas. Ir nemanau, kad jisai tiek 


10) 67,16. 

apsvaigtų nuo josios, kad užmirštų mane, kai 
Tu, Viešpatie, kurį jis geria, atmeni mus. 

Taip tatai gyvenome, guosdami Verekundą, 
kuris, pasilikdamas mūsų prieteliu, betgi liūdėjo, 
kad mes taip atsivertėme, ir ragindami laikytis 
tikėjimo pagal savo padėtį, t. y. kaip leidžia mo- 
terystės gyvenimas; o  Nebridijaus laukdami, 
kada pagaliau paseks mūsų pavyzdžiu. Jis ga- 
lėjo tai taip greitai padaryti ir buvo jau-jau be- 
darąs; bet štai pagaliau praėjo ir jo tęsimosi 
dienos. Atrodė ilgas jas ir daug jų buvus, ka- 
dangi mylėjome tą laisvę, kur gali atsidėjusi iš 
pačios savo būtybės gelmės giedoti: „Mano širdis 
Tau kalba; Tavęs ieško mano veidas; Viešpatie, 
aš ieškau Tavo veido“!!), 


KETVIRTAS SKYRIUS 


Ir štai atėjo diena, kurią aš jau veiksmu atsi- 
palaidavau nuo retorikos darbo, nuo kurio jau 
buvau mintim atsipalaidavęs. Ir įvyko.  Išva- 
davai mano liežuvį iš ten, iš kur jau buvai išva- 
davęs mano širdį, ir laiminau Tave, džiaugda- 
masis, iškeliavęs į sodžių su visais saviškiais. 
Mokslo darbai, kuriuos ten atlikau, tiesa, jau yra 
pavesti Tavo tarnybai, bet, kaip kad kas bėgęs 
sustoja ir sunkiai kvėpuoja, taip ir jie dar kvė- 
puote kvėpavo mokyklos išdidumu, ką paliudija 


11) Ps. 26,8. 

knygos, kuriose surašiau ginčus su artimaisiais'?) 
ir pašnekesius su savim pačiu'?) Tavo akivaiz- 
doj; o ką svarstėva su ten nesančiuoju Nebridi- 
jum, liudija laiškai. Tr kada man užtektų laiko 
suminėti visas Tavo didžias geradarybes, kurias 
mums anuomet suteikei? ypač, kad aš skubu 
pradėti pasakoti apie kitas, dar didesnes. Nes 
šaukte šaukia mane mano atsiminimai, ir saldu 
man darosi, Viešpatie, prisipažįstant Tavo aki- 
vaizdoj, kuriais vidujais akstinais mane su- 
lramdei ir kuriuo būdu išlyginai mane, nuže- 
minęs Mano minčių kalnus ir kalvas, ir mano 
kreivumus ištiesei, ir šiurkštumus sušvelninai; ir 
kuriuo būdu patį Alypijų, mano širdies broli, 
pajungei savo viengimio Sūnaus, mūsų Viešpa- 
ties ir Išgelbėtojo Jėzaus Kristaus vardui, kurio 
Alypijus pirma nenorėjo kad dėtume į savo laiš- 
kus. Mat, jis bevelijo, kad jie kvepėtų gimnazijų 
kedrais, kuriuos jau sutriuškino Viešpats, negu 
kad išganomomis bažnytinėmis žolėmis, priešin- 
gomis kirminams. 

Kaip aš šaukiaus į Tave, mano Dieve, kai 
skaičiau Dovido psalmės, tikėjimo pilnas gies- 
mes, maldingumo garsus, neprisileidžiančius iš- 
didžios dvasios! Naujokas tikrojoj Tavo meilėj, 


2) Apie tvarką, Apie laimingą gyvenimą, Prieš Aka- 
demikus. 

5) Soliloguia, arba Pašnekesiai su vienu savim, ir 
Apie sielos nemirtingumą. 

aš gyvenau tuomet, kaip katekumenas, sodžiuje 
su katekumenu Alypijum. Su mumis buvo mano 
motina, kad ir moteriškais drabužiais apsivilkusi, 
bet vyriška tikėjimu, pilna senatvės ramybės, 
motiniškos meilės, krikščioniško maldingumo. 
Kaip aš šaukiaus į Tave per tas psalmės ir kaip 
užsidegdavau Tau per jąsias, ir koks suliepsno- 
davo many geismas kalbėti jas, jeigu galėčiau, 
visam pasauliui, prieš žmonijos puikumą! Tačiau 
visame pasauly jas gieda — ir nėra, kas galėtų 
pasislėpti nuo Tavo karščio'*). Kaip smarkiai, 
kaip aštriai ir sopulingai piktinaus manichiejais 
ir vėl gailėjaus jų, kad jie nepažįsta tų paslapčių, 
tų vaistų ir neprotingai yra nusistatę prieš prie- 
mone, per kurią galėtų pasveikti. Būčiau no- 
rėjęs, kad jie tuomet būtų kame nors šalia ir, 
man nežinant, kad jie yra ten, žiūrėtų į mano 
veidą ir girdėtų mano balsą, kai tuo atilsio metu 
skaičiau ketvirtąją psalmę, ir išvystų, ką iš manęs 
padarė ta psalmė! „Kuomet aš šaukiuos, mano 
leisybės Dievas išklauso mane; iš suspaudimo 
Tu suteiki man išliuosavimą; pasigailėk manęs 
ir išklausyk mano maldą!“ Girdėtų, man neži- 
nant, ar girdi; būčiau to norėjęs dėl to, kad jie 
nemanytų, esą, kaip tik turėdamas juos omeny 
sakąs tai, ką nuo savęs įterpdavau į psalmę. Ir 
iš likrųjų, jeigu būčiau jautęs, kad jie mane girdi 
ir mato, nei būčiau tų dalykų sakęs, nei taip juos 


14) BaiLBI, 


Kal 


sakęs, nei jie, jeigu būčiau sakęs, būtų taip pri- 
ėmę, kaip kad aš kalbėjau su savim pačiu ir sau 
pačiam Tavo akivaizdoje iš nuoširdaus savo 
sielos jausmo. 

Šiurpas mane paėmė iš baimės ir ten pat 
įkaitau, vildamasis ir džiūgaudamas, kad esi 
gailestingas, Tėve! Ir visa tai reiškėsi pro akis 
it per mano balsą, kai atsigręžusi į mus geroji 
Tavo dvasia sakė mums; „Žmonių vaikai, iki 
kolei jūsų širdis pasilieka sukietėjusi? kam jūs 
mylite tuštybę ir ieškote melo?“??) Nes juk aš 
buvau pamilęs tuštybę ir buvau ieškojęs melo. 
Ir Tu, Viešpatie, jau buvai „padaręs stebuklų su 
savo Šventuoju“!?), „prikeldamas Jį iš numi- 
rusių ir pasodindamas Jį savo dešinėje“!?), kad 
iš ten atsiųstų iš aukštybių savo prižadėtąjį „Ra- 
mintoją, tiesos Dvasią“'7). Ir jau buvo atsiuntęs, 
o aš nežinojau. Buvo atsiuntęs, kadangi jau 
buvo išaukštintas, atsikėlęs iš numirusių ir įžen- 
gęs į dangų. O anksčiau „Dvasia dar nebuvo 
duota, kadangi Jėzus dar nebuvo pagarbintas“!š), 
Ir šaukia pranašas: „Iki kolei jūsų širdis pasi- 
lieka sukietėjusi? kam jūs mylite tuštybę ir ieš- 
kote melo? Žinokite, kad Viešpats padarė ste- 
buklų su savo Šventuoju“!?). Šaukia: Iki kolei? 


15) Ps. 4, 3—4. 

16) Efez. 1,20. 

17) Jon. 14, 16—17, 
18) Jon. 7,39. 

19) „Ps. 4, 3—5. 

šaukia: Žinokite! o aš taip ilgai, nesižinodamas, 
mylėjau tuštybę ir ieškojau melo! ir todėl išgir- 
dau ir sudrebėjau, nes juk tokiems tai sakoma, 
kokį aš save buvus atsiminiau. Nes juk tuose 
vaizduotės padaruose, kuriuos kitą kartą laikiau 
tiesa, buvo tuštybė ir melas. Ir daug gilių ir smar- 
kių skundų gimė iš mano atsiminimų skausmo. 
O, kad būtų juos išgirdę tie, kurie vis dar tebe- 
myli tuštybę ir tebeieško melo! Gal būt, būtų 
susijaudinę, ir metę tatai, ir Tu būtumei juos 
išklausęs, kai būtų šaukęsi į Tave, kadangi tikra 
kūno mirtim numirė už mus, kurs užta- 
ria mus pas Tave“"). 

Skaičiau: Pykite, 0 nenusidėkite!*') ir kaip 
mane tai jaudino, Dieve mano! juk aš jau buvau 
išmokęs pykti ant savęs už praeitį, kad jau dau- 
giau nebenusidėčiau, ir ne be reikalo pykti, ka- 
dangi juk ne kokia kita tamsybių giminės pri- 
gimtis per mano asmenį nusidėdavo, kaip kad 
sako, kurie ant savęs nepyksta ir „daugina sau 
rūstybę rūstybės ir teisingo Dievo teismo apsi- 
reiškimo dienai“??). Jau mano gerybės nebe- 
buvo išorėj, ir kūno akimis aš jų nebeieškojau 
šios saulės šviesoj. Nes norintieji džiaugtis išorėj. 
lengvai pasidaro tušti ir prisiriša prie to, ką mato 
ir kas yra laikiniai dalykai, ir alkana mintimi 


*) Rom. 8,34, 
21) „Ps. 46, 
2) Rom. 2,5. 


» 
J 
i 


laižo jų atvaizdus. O, kad jie nuvargtų nuo alkio 
ir tartų: kas mums parodys gera? ir kad galė- 
tume pasakyti, o jie išgirstų: „Ant mūsų spindi 
Tavo veido šviesa, Viešpatie“??). Nes juk mes 
neesame šviesa, kuri apšviečia kiekvieną žmogų, 
bet tik Tu mus apšvieti, taip kad tie, kurie bu - 
vome kitados tamsybė, dabar bū- 
tume šviesa Tavyje?. O, kad jie ma- 
tytų tai viduoja amžina, kurio aš paragavęs, rūs- 
lavau, kadangi negalėjau jiems parodyti, jeigu 
jie būtų atnešę pas mane širdį savo akyse, alsi- 
gręžusiose nuo Tavęs, ir būtų tarę: „Kas parodė 
mums gera?“ Nes ten, kur aš buvau ant savęs 
supykęs, pačiame savo viduje, kur buvau susi- 
graudinęs nuo gailesio, kur buvau paaukojęs 
nuką, naikindamas tai, kas many buvo sena, ir, 
pradėjęs mąstyti apie savo atsinaujinimą, pra- 
dėjau Tavimi viltis: ten pradėjai man saldėti ir 
„davei linksmybės į mano širdį“??). Ir sušuk- 
davau skaitydamas tai išorėj, 0 pripažindamas 
viduj, ir nebenorėjau, kad mane suskaldytų že- 
miški turtai, ir ryte rijau laiką, pats jo rijamas, 
turėdamas amžiname paprastume kitų javų, vyno 
ir aliejaus?“), 

“Ir šaukdavau prie sekančios eilutės giliu savo 
širdies balsu: „„Ramybėje!.. Dievuje!.. Ką jis pa- 
2) Ps, 4,7, 
M) Efez. 5,8, 
26) Ps. 4,7. 
26) Ps, 4 IOl, 

sakė: gulsiu ir ilsėsiuos?*7) Nes kas gi pasiprie- 
šins mums, kai įvyks tai, kas parašyta: „Mirtis 
praryta apgalėjimo?“?5) Ir Tu esi tikrai tas pats, 
kuris nesimainai, ir Tavyj atilsis, leidžiąs už- 
miršti visus vargus, kadangi ne kas kita šalia Ta- 
vęs, tik „Tu, Viešpatie, tobulai sutvirtinai ma- 
nyje viltį“??), ir ne ką kita pasiekti, kas nėra 
Tujei, tik Tave patį. Skaičiau ir degiau ir nera- 
dau, ką galėčiau padaryti tiems kurtiems numi- 
rėliams, iš kurių tarpo ir pats buvau -— nuo jų 
užsikrėtęs piktas ir aklas šmeižikas tų Raštų, kur 
saldūs nuo dangaus saldybės ir šviesūs nuo Tavo 
šviesos. Ir džiūvau dėliai to Rašto neprietelių?"). 

Kuomet atsiminsiu visa, kas atsitiko tomis 
atilsio dienomis? Bet nei esu užmiršęs, nei ne- 
tylėsiu apie tai, kokios skaudžios buvo Tavo 
rykštės ir koks nuostabiai skubus Tavo gailestin- 
gumas. Dantų skaudėjimu tuomet kankinai ma- 
ne, ir, kai jis laip įsigalėjo, jog nebeįsten- 
giau kalbėti, širdis man patarė paraginti visus 


*) Ps. 4,9: in pace in id ipsum dormiam et reguies- 
cam. Tą in id ipsum savo Š. Rašto vertime Arkiv. 
Skvireckas verčia vienukart. Ką tuo in id ipsum 
norėjo čia pasakyti š. Augustinas? Prof. Hertling ir Ar- 
nauld d'Andilly verčia tą posakį: Jame (— Dievuje). 
Bellarminus (t. Wagnereck S. J. komentaruose prie Con - 
fessiones) laip pat supranta Augustino mintį. 

2) 1 Kor. 15,54. 

20) Ps. 4,10. 

30) Ps. 138,21. 

ten esančiuosius manuosius pasimelsti už mane 
į Tave, visokios išgalbos Dieve. Parašiau tai ant 
vaškuotos lentelės ir daviau, kad jiems kas per- 
skaitytų. Kaip tik su nuoširdžia nuotaika atsi- 
klaupėme, skausmas išnyko. Bet kas per skaus- 
mas? ir kuo būdu išnyko?  Prisipažįstu, išsi- 
gandau, Viešpatie mano ir Dieve mano: nes 
nieko panašaus savo amžiuje nebuvau patyręs. 
Ir pajutau savo dvasios gelmėj Tavo nurodymus 
ir, džiaugdamasis tikėjimu, pagarbinau "Tavo 
vardą, ir tas tikėjimas neleido man būti ramiam 
dėl pracitųjų mano nuodėmių, kurios dar ne- 
buvo man atleistos per Tavo krikštą. 


PENKTAS SKYRIUS 


Praėjus vynuogių rinkimo šventėms, atsisa- 
kiau nuo tarnybos; kad savo mokiniams medio- 
laniečiai parūpintų kitą žodžių pardavinėtoją, 
kadangi aš ir pasirinkau Tau tarnauti, 17 anam 
darbui nebetikau dėl sunkaus kvėpavimo ir krū- 
tinės skaudėjimo. Ir pranešiau laišku Tavo vys- 
kupui, šventam vyrui Ambrozijui, pirmesniąsias 
savo klaidas ir dabartinį savo geismą, kad jis 
patartų, ką man ypačiai iš Tavo knygų reikėtų 
skaityti, kad geriau prisirengčiau ir pasidary- 
čiau tinkamesnis gauti tokiai malonei. Jisai liepė 
skaityti pranašą Izajiją. Manau jį aiškiau už 
kitus pranešus apie Evangeliją ir pagonių pašau- 
kimą. Bet, nesupratęs pirmojo jo skyriaus ir ma- 

nydamas jį visą esant tokį, atidėjau, pasiryžęs 
vėl imt jį skaityti, kai būsiu jau labiau apsipratęs 
su Dievo Žodžiu. 


ŠEŠTAS SKYRIUS 


Tad, kai atėjo laikas, kada man reikėjo įsira- 
šydinti savo vardą, palikę sodžių, grįžome į Mc- 
diolaną. Nutarė ir Alypijus draug su manim at- 
simti Tavyje; jis jau buvo apsivilkęs nusižemi- 
nimu, pritinkančiu Tavo paslaptims, ir tvirčiau- 
siai viešpatavo savo kūnui, taip jog, nepaprastas 
dalykas, išdrįso basomis kojomis vaikščioti po 
ledinę Italijos žemę.  Priėmėm į savo būrelį ir 
berniuką Adeodatą, pagal kūną gimusį iš manęs, 
iš mano nuodėmės. Tu buvai jį gerai sukūręs. 
Jam buvo mažne 15 metų, o protu jis jau buvo 
pralenkęs daugelį rimtų ir mokytų vyrų. Tavo 
dovanas pripažįstu esant Tavo, Viešpatie mano 
Dieve, viso ko Kūrėjau, galįs atitaisyti, kas mu- 
myse iškrypę: nes aš nieko savo neturėjau tame 
vaikelyje, vien tik nusikaltimą. Nes ir tai, kad 
mes jį auginome pagal Tavo mokslą, Tu pats 
buvai mums įkvėpęs, ne kas kitas: Tavo dova- 
nas išpažįstu esant Tavo. Yra mūsų parašyta 
knyga, kurios vardas — „Apie mokytoją“: ten 
jis su manim šneka. Tu žinai jo esant visas min- 
tis, kurios ten yra pareikštos per mano bendra- 
kalbio asmenį; 0 Adeodatui ėjo tuomet šešiolikti 
metai. Esu patyręs iš jo daug kitų, dar nuosta- 

besnių dalykų. Baimę many kėlė tas gabumas. | 
Kas kitas dar, be Tavęs, tokių stebuklų kūrėjas? 
Greitai nuo žemės paėmei jo gyvybę, ir dabar 
ramesnis esu, jį minėdamas: nebebijau nieko nei 
dėl jo vaikystės, nei jaunystės, nei iš viso dėl to 
žmogaus. Priėmėm jį į savo tarpą, kaip vieno 
amžiaus su mumis Tavo malone, norėdami jį 
auklėti pagal Tavo mokslą. Pasikrikštydinome 
— ir išsivadavome nuo rūpesčio dėl praeitojo 
gyvenimo. Negalėjau tomis dienomis prisisotinti 
nuostabios saldybės — prisimąstyti apie kilnų 
Tavo sumanymą, kaip išgelbėti žmonių giminę. 
Kiek aš verkiau, girdėdamas Tavo himnus ir 
giesmes, giliai sujaudintas maloniai giedančios 
Tavo Bažnyčios balsų! Tie balsai liejos man į 
ausis, ir lašėjo tiesa man į širdį, ir audringai kilo 
iš ten maldingas jausmas, ir tekėjo ašaros, ir 
gera man buvo su jomis. 


SEPTINTAS SKYRIUS 


Neseniai buvo pradėjusi Mediolano bažnyčia 
los rūšies pamaldomis guosti ir žadinti žmones, 
labai uoliai prisidedant broliams balsais ir širdi- 
mis. Buvo praėję metai ar nedaug daugiau, kaip 
Justina, jaunučio karaliaus Valentinijono mo- 
lina, persekiojo Tavo vyrą Ambrozijų dėl savo 
erezijos, į kurią buvo arijonų įtraukta. Maldinga 
liaudis nei dieną, nei naktį nepasitraukdavo iš 
bažnyčios, pasiruošusi mirti draug su savo vys- 

kupu, Tavo tarnu. Ten mano motina, Tavo tar- 
naitė, rūpestingumu ir budrumu viena iš pir- 
mųjų, gyveno maldomis. Mes, dar neįsižiebę Tavo 
dvasios kaitrumu, jaudinomės tačiau draug su 
nustebusiu ir sujudusiu miestu, Tuomet ir liko 
įvesta giedoti himnus ir psalmės, pagal Rytų pa- 
protį, kad liūdesys ir vienodumas nenusilpnintų 
liaudies dvasios. Ta priemonė nuo tuokart pasi- 
liko lig šiol; ją perėmė jau daugelis, beveik visi 
Tavo būriai, ir kitose pasaulio šalyse. 

Tuomet per regėjimą apreiškei savo Vyskupui, 
kur glūdi kankinių Gervazo ir Protazo kūnai, 
kuriuos tiek metų nesugedusius laikei savo pa- 
slapties ižde, kad juos tinkamu laiku iš ten išim- 
tumei“moteriškam, bet karališkam, įsiutimui su- 
tramdyti. Kai juos atkasė ir su atitinkama pa- 
garba nešė į Ambrozijaus baziliką, atgavo svei- 
katą ne tik nešvariųjų dvasių kankinami (prisi- 
pažinus toms pat dvasioms), bet ir vienas pilietis, 
miesto gerai pažįstamas, daugėl metų aklas. Kai 
džiūgavo sujudusi minia, jis paklausė, kas per 
priežastis. Sužinojęs, ir pats nudžiugo ir paprašė 
savo vadą ten nuvesti. Nuvestas prašė leisti pri- 
eiti, kad galėtų skara paliesti neštuvus, nes 
„brangi Viešpaties akivaizdoj jo šventųjų mir- 
tis“?!), Palietęs ir prikišęs prie akių, tuoj atgavo 
regėjimą. Paplito žinia; Tavo garbė kaitriai su- 
Švitėjo; ir, nors priešingosios karalienės dvasia 


21) Ps. 115,15. 

neįsigijo tikėjimo sveikatos, betgi liko apmalšin--. 
tas jos persekiojamasis įtūžimas. Dėkui Tau, 
mano Dieve! Iš kur ir kur vedei mano atsimini- 
mus, kad aš išpažinčiau Tau ir tai, ką buvau 
užmiršęs praleidęs, nors tai ir didis dalykas. O 
vis dėlto tada, kada taip kvepėjo Tavo tepalų 
kvapas, mes nebėgome paskui Ta. 
ve??); todėl juo labiau verkiau, begiedant Tavo 
himnus, aš, kuris anuomet vien tik dūsavau į 
Tave, o dabar pagaliau laisvai atsikvėpiau, kiek 
gali patekti tyro oro į šiaudinę lūšną. 


AŠTUNTAS SKYRIUS 


Tu, „kuris apgyvendini vienminčius+ tuose 
pačiuose namuose“??), prijungei prie mūsų dar 
jaunikaitį Euodijų iš mūsų miestelio. Jis, būda 
mas imperatoriaus agentu, pirmiau už mus at- 
virto į Tave, liko pakrikštytas ir, metęs pasaulio 
tarnybą, stojo Tau tarnauti. Gyvenome drauge, 
laikydamies šventojo pasiryžimo. Svarstėme, ku- 
rioje vietoje galėtume naudingiau tarnauti Tau. 
Vienkart grįžome į Afriką. Kai buvome  paliai 
Ostia Tiberina, mirė motina. Daug dalykų pra- 
leidžiu, nes labai skubu. Netgi kai tyliu, priimk 
mano išpažinimus ir padėkos pareiškimus, mano 
Dieve, už nesuskaitomus dalykus! Bei nepaliksiu 


32) Palyg. Gies. G. 1,3, 
23) Ps, 67,7. 

nepaminėjęs to, ką man siela gimdo apie aną Tavo 
tarnaitę, kur mane pagimdė kūnu, kad gimčiau 
šiam laikiniam gyvenimui, ir širdim, kad gim- 
čiau amžinajai šviesai. Papasakosiu ne apie jos, 
tik apie Tavo jai suteiktąsias dovanas. Juk jinai 
savęs pačios nepadarė nei išauklėjo: Tu ją su- 
kūrei; nei tėvas, nei motina nežinojo, koki jinai 
iš jų bus pasidariusi. Išmokė ją bijoti Tavęs 
Tavo Kristaus rykštė, Tavo Vienatinio nuostatai 
ištikimuose namuose, gerame Tavo Bažnyčios 
naryj. Jinai ne tiek girdavo savo motinos uolumą 
ją mokyti, kiek vienos senutės tarnaitės, kuri 
buvo nešiojusi jos tėvą dar kūdikį, kaip kad pa- 
prastai kiek paūgėjusios mergytės nešioja mažy- 
čius ant nugaros. Dėliai to, o ir dėl senatvės ir 
už labai gerą elgesį jinai tuose krikščioniškuose 
namuose buvo šeimininkų gana gerbiama. Dėl 
to jai buvo pavesta ir ponų dukterimis rūpintis, 
ir jinai uoliai tą pareigą ėjo; kai būdavo reikalp, 
joms suvaldyti uoliai pavartodavo švento agnųu- 
mo, o jas bemokydama, būdavo blaiviai pro- 
tinga. Prie tėvų stalo jos gaudavo maisto tik tiek, 
kiek būtinai reikia; o kitu laiku, nors ir būtų iš- 
troškusios gerti, auklė neleisdavo netgi vandens 
atsigerti, saugodama jas nuo blogo įpročio ir pri- 
durdama sveiką posakį: „„Dabar geriate vandenį, 
nes neturite savo valioj vyno; o kai ištekėsite ir pa- 
liksite pačios šeimininkės sandėlių ir rūsių, van- 
duo jums įgris, o bus pasilikęs paprotis girkš- 
noti“. Tokiais pamokymais ir rimtais įsakinėji- 

“mais jinai varžydavo jauno amžiaus godumą ir 
patį mergyčių troškimą kreipdavo į tinkamą va- 
gą, — kad nebūtų geidžiama to, kas nepritinka. 

O vis dėlto, kaip kad man, savo sūnui, pasa- 
kodavo Tavo tarnaitė, ji nejučiomis pripratusi 
gerti. Mat, kaip paprastai, tėvai liepdavo jai, 
kaip kukliai mergaitei, atnešti iš statinės vyno; ji 
pakišdavo taurę ir, kai ši pritekėdavo sklidina, 
ji, prieš išpildama vyną į ąsotį, krašteliais lūpų 
"pasisiurbdavo lašelį, nes negalėdavo daugiau: 
širdis nepriimdavo. Nes juk ne iš girtavimo gei- 
dulio darydavo tatai, tik iš kažkokio besiliejančio 
per viršų tame amžiuje pertekliaus gyvybės, 
kuris pasireiškia išdykavimais ir kurį vaikystėje 
paprastai tramdo vyresniųjų agnumas. Taip ta- 
tai, prie ano kasdienio lašelio pridėliodama kas- 
dien po lašelį (kadangi, „kurs nieku laiko mažus 
dalykus, pamažu nupuls“)?*), buvo įpuolusi į 
tokį įprotį, jog godžiai išgerdavo beveik jau pilnas 
taurelės vyno. Kur gi tada liko protingoji se- 
nutė ir anas smarkusis draudimas? Argi būtų tu- 
rėjes kas nors galios prieš slaptą ligą, jeigu Tavo 
gydomoji jėga, Viešpatie, nebūtų budėjusi viršum 
mūsų? Nesant tėvo nei motinos, nei auklėtojų, 
Tu esi šalia, kuris sutvėrei, kuris šauki, kuris 
netgi per peiktinus žmones ką nors zera darai 
sieloms gelbėti. Ką tuokart padarei, mano Dieve? 
iš kur atsiuntei vaistų jai išgydyti? Juk Tu iš- 


a) Ekkli. 19,1. 

" gavai iš kitos sielos kietą ir aštrią užgaulę, tartum 
„Kokį gydytojo peilį iš slaptos savo Apvaizdos, ir 
vienu dūriu prarakei aną puvėsį. Mat, tarnaitė, 
su kuria paprastai eidavo prie statinės, susigin- 
čijusi su jaunesniąja ponia, kaip tatai atsitinka, 
viena su viena, prikišo jai šitą nedorybę, kar- 
čiausiai pašiepdama, pavadindama girtuokle. Ši- 
tais aštriais žodžiais užgauta, mergaitė išvydo 
savo biaurumą, tuoj jį pasmerkė ir juo nusikratė. 
Kaip kad pataikaują draugai sugadina, laip besi- 
barą priešai dažniausiai pataiso. O Tu atlygini 
jiems ne už tai, ką per juos padarai, tik už tai, 
ko jie norėjo. Juk ana tarnaitė, įpykusi, geidė 
įerzinti jaunąją ponią, ne išgydyti, todėl darė tai 
slapta, gal dėl to, kad barnis jom pratrūko tokioj 
vietoj ir tokiu laiku, o gal dėl to, kad jai pačiai 
netektų bausmės, kad taip pavėlavo tėvams pra- 
nešti. O Tu, Viešpatie, kuris tvarkai dangaus ir 
žemės reikalus, kuris pagal savo tikslus kreipi 
upės sriautą, tvarkingai audringą ąmžių tėkmę, 
netgi per vienos sielos nesveikatą, patiekei svei- 
katos antrai, idant kas nors, tai pastebėjęs, ne- 
priskaitytų savo galiai, jeigu per jo žodį pasitai- 
sytų kitas, kurį jis nori pataisyti. 


DEVINTAS SKYRIUS 

Taip tatai padoriai ir blaiviai išauklėta, grei- 
čiau Tavo palenkta klausyti gimdytojų, nekaip 
gimdytojų — klausyti Tavęs, kai atėjo į atitin- 
kamus metus, ištekėjo, tarnavo vyrui, nelyginant 
savo ponui, ir steigėsi laimėti jį Tau, skelbdama 
jam Tave savo papročiais, per kuriuos Tu darei 
ją gražią, gerbtiną, mylėtiną ir nuostabią vyrui. 
O taip jinai kentė moterystės sugyvenimo netei- 
sybes, jog niekuomet dėl to neturėjo jokio susi- 
rėmimo su vyru. Mat, jinai laukė, kada Tu jo 
pasigailėsi, idant, Tave įtikėjęs, pasidarytų skais- 
tus. O buvo jis, be to dar, kaip kad ypačiai ma- 
lonus, taip greitas supykti. Bet jinai žinojo ne- 
reikiant priešintis supykusiam vyrui, ne tik 
veiksmu, bet netgi žodžiu. O tik jam išdūkus ir 
nurimus, radusi esant gerą progą, pateisindavo 
savo elgesį, jeigu jis kiek labiau neapgalvojęs 
buvo susijaudinęs. Pagaliau, kai daugelis mo- 
terų, kurių vyrai buvo švelnesni, nešiodavos mu- 
šimo žymių, dargi subiauriotą veidą ir, draugiškai 
bešnekučiuodamos, nusiskųsdavo vyrų gyveni- 
mu, jinai kaltindavo jų pačių liežuvį, tartum juo- 
kais rimtai primindama: girdi, nuo to laiko, kai 
jos girdėjo skaitant vadinamąsias moterystės už- 
rašų lentas, jos turėjusios laikyti jas tartum in- 
strumentais, kuriais jos liko paverstos tarnaitėmis; 
dėl to, atmindamos savo padėtį, jos, girdi, netu- 
rėtų pūstis prieš savo ponus. O kai šios, žino- 

damos, kokį smarkų vyrą tenka jai kęsti, stebė- 
davos, kad niekad nebuvo girdėti nei iš jokio 
ženklo nepasirodė Patricijų mušus savo žmoną 
ar juodu savo tarpe bent vieną dieną buvus susi- 
ginčijus dėl naminių reikalų, ir jos draugiškai 
klausinėdavo, kaip tatai išaiškinti: jinai papasa- 
kodavo savo nusistatymą, kurį aukščiau esu pa- 
minėjęs. Kurios pasekdavo jos pavyzdžiu, tos, 
patyrusios, dėkodavo; o kurios nesekdavo, turė- 
davo ir toliau pasiduoti kankinamos. 

Netgi savo uošvienę, kurią pirmiau buvo su- 
crzinusios prieš ją nedoros tarnaitės savo įskun- 
dinėjimais, jinai paveikė savo patarnavimais, iš- 
tvermingu kantrumu ir romumu, taip jog ši pati 
išduodavo savo sūnui tas liežuvių nešiotojas, kur 
drumzdavo šeimos taiką jos ir marčios tarpe, ir 
>rašydavo, kad pabaustų. Šis, ir motinos klau- 
sydamas, ir rūpindamasis šeimynos drausme, ir 
turėdamas omeny savųjų sugyvenimą, pabaudė 
įskųstąsias pagal įskundėjos nuovoką, apkulda- 
mas jąsias; o jinai pažadėjo, kad- tokios dovanos 
turi iš jos tikėtis kiekviena, kuri, norėdama jai 
įtikti, ką nors bloga kalbės apie jos marčią. Ka- 
dangi nė viena jau nebedrįso, šios gyveno toliau 
nepaprastai palankiai viena antrai ir maloniai. 

Tai gerai savo tarnaitei, kurios įsčioj mane 
sutvėrei, mano Dieve, mano gailestingume, buvai 
suteikęs dar ir tą didę dovaną, kad jinai, kur 
vien galėdama, steigdavosi taikinti bet kurias 
nebesutinkančias ir išsiskyrusias sielas. Girdė- 

dama iš abiejų apie viena antrą daug labai karčių 
dalykų, kokius geba prikaišioti pritvinkusi nesu- 
virškinta nesantaika, kai čia esančiajai draugei 
apie neesančiąją nedraugę per rūgščius pašneke- 
sius iškvėpuojama šviežia neapykanta, mano mo- 
tina nieko neišduodavo vienai apie antrą, nebent 
lik tat, kas galėdavo prisidėti prie jų sutaikinimo. 
Man atrodytų tai maža gčra, jeigu nebūčiau pats 
liūdnai patyręs, kaip nesuskaitomos minios, kaž- 
kokiam  pasibaisėtinam nuodėmių marui pla- 
čiausiai plintant, ne tik perdavinėja itūžusiems 
priešams tikrus įtūžusių priešų posakius, bet dar 
ir pridėlioja, kas nesakyta. O juk, priešingai. 
žmoniškam žmogui turėtų būti maža nei kelti 
žmonių tarpe nesantaikų, blogai kalbant, nei di- 
dinti, jeigu nesistengia jų dar gesyti, gerai kal- 
bėdamas. Toki buvo jinai, mokinant Tau, slap- 
tam Mokytojui, širdies mokykloj. 

Galų gale laimėjo Tau ir savo vyrą prieš pal 
galą jo laikinio gyvenimo ir, pasidarius jam 
krikščionim, jinai nebeverkė dėl tų jo savumų, 
kuriuos mokėjo pakęsti, jam dar nėsant krikš- 
čionim. Buvo jinai dargi Tavo tarnų tarnaitė, 
Kuris tik jųjų ją pažino, labai garbindavo joje 
ir gerbdavo, ir mylėdavo Tave, nes įausdavo 
Tave esant jos širdy, liudijant švento jos elgesio 
vaisiams. Jinai ,„buvo vieno vyro žmona“"), „at- 
silygino gimdytojams“*), „laikė pagarboje savo 


*) 1 Tim. 5, 4—9—10. 

namus“*), „turėjo savo gerų darbų liudijimą 
Išauklėjo vaikus, tiek kartų juos gimdydama. 
kiek kartų matydavo juos nuo Tavęs beatsitrau- 
kiant. Pagaliau ji taip rūpinosi mumis, Viešpatie, 
visais (kadangi iš savo malonės leidi taip sakyti), 
Tavo tarnais, kurie, prieš jai užmigsiant, jau su- 
sijungę Tavyje, gyvenome, priėmę Tavo krikšto 
malonę, — taip rūpinosi mumis, lyg kad būtų 
visus pagimdžiusi, taip mums tarnavo, lyg kad 
būtų buvusi visų pagimdyta. 


DEŠIMTAS SKYRIUS 


Prisiartinus dienai, kurioj jinai turėjo išeit iš 
šio gyvenimo (kurią Tu žinojai, o mes — ne), 
atsitiko, kaip tikiu, Tau taip sudarius slaptais 
Tavo būdais, kad aš ir jinai vienu du stovėjome 
pasirėmę prie vieno lango, pro kur buvo malyti 
sodas kieme to namo, kuriame buvome apsistoję. 
Buvo tai pas Tiberio Ostiją, kur, pasišalinę nuo 
minios, po ilgos kelionės vargų norėjome atgauti 
jėgų jūros kelionei. Šnekėjome vienu du labai 
maloniai, užmiršę tai, kas praėję, besiverždami 
prie to, kas prieš mus“); Tavo akivaizdoj, kuris 
esi tiesa, klausėme vienas antrą, koks bus amži- 
nasis šventųjų gyvenimas, kurio „akis neregėjo, 
nei ausis negirdėjo, nei į žmogaus širdį neįėjo“?*), 

5) Palyg. Pilyp. 3,13. 
30) 1 Kor. 2,9. 

Bet širdies lūpomis stengėmės pasiekti aukštąsias 
Tavo šaltinio sroves, gyvenimo šaltinio, kuris 
yra pas Tave*'), kad iš ten pagal savo išgales 
susivilgę, šiaip taip galėtume mąstyti apie šitą 
didį dalyką. 

O kai bešnekėdami priėjome išvadą, jog ir 
kažin koks didis kūno jausmų pasigėrėjimas, ir 
kažin kokia skaisčia kūniška šviesa nušviestas, 
neatrodo esąs vertas ne vien palyginimo, bet 
netgi paminėjimo, lyginant su ano gyvenimo 
malonumu, — pakilome dar karštesniu jausmu 
į Tą Patį?*) ir palaipsniui perėjome per visus kū- 
niškuosius daiktus ir per patį dangų. iš kur 
šviečia žemei saulė, mėnulis ir žvaigždės. Ir vis 
dar kilome, savo viduje bemąstydami ir savo 
tarpe besikalbėdami, ir Tavo darbais besistebė- 
dami, ir priėjome savo dvasią, ir perėjome to- 
liau, kad pasiektume nėpritrūkstančio derlin- 
gumo kraštą, iš kur tieki per amžius tiesos maisto 
Izraėliui; tenai gyvenimas yra išmintis, per kurią 
pasidaro tai visa: ir kas yra buvę, ir kas bus, o 
jinai pati nepasidaro, tik tokia yra, kokia buvo, 
ir tokia bus visuomet. Tikriau pasakius — „bu- 
vo“ ir „bus“ nėra joje, vien tik „yra“, kadangi 
jinai yra amžina: nes, kas buvo ir kas bus, nėra 
amžina. Bekalbėdami ir betrokšdami josios, tru- 
putį paliečiame jąją visu širdies plastesiu. Altsi- 


37) Žiūr. ps. 35,10. 
35) Žiūr. ps. 4,9 —į Dievą. 

dūsėjome ir palikome ten prikibusias „dvasios 
pirmones“**), ir grįžome prie savo burnos garsų, 
kur žodis ir prasideda ir pasibaigia. Ir kas pa- 
našu į Tavo Žodį, mūsų Viešpatį, kuris savaime 
pasilieka nesendamas ir viską atnaujina? 

Tad kalbėjome: „O kad tylėtų kam kūno 
maišatis, kad tylėtų atsiminimai žemės, vandenų 
ir oro, kad tylėtų dangūs ir pati sau siela tylėtų 
ir, nemąstydama apie save, pracitų pro save pa- 
čią, kad tylėtų sapnai ir vaizduotės paveikslai, 
visos kalbos ir visi ženklai, ir visa, kas praei- 
damas pasidaro, — kad visa tai visiškai kam 
nors nutiltų! Nes, jeigu kas klauso, visa tai sa- 
kyte jam sako: „Ne mes patys save padarėme, 
tik mus padarė tas, kuris pasilieka per am- 
žius“*?). Tai pasakę, kad jau nutiltų, nes pa- 
kreipė ausį į tąjį, kuris juos padarė, ir kad kal- 
bėtų Jisai vienas ne per juos, tik pats tiesiog, 
idant išgirstume Jo žodį, ne per kūnišką liežuvį 
nei per angelo balsą, nei per debesio garsą, nei 
per panašumo mįslę, tik Jį patį, kurį mylime 
tuose daiktuose, kad išgirstume Jį patį, be šitų 
daiktų, kaip šit dabar kad įsitempiame ir ūmia 
mintimi pasiekiame amžinąją Išmintį, viršum 
visko pasiliekančią! Kad tai nebenutrūktų, o liktų 
pašalinti kiti regėjimai toli nelygios rūšies, o šitas 
vienas pagautų ir apglėbtų, ir paskandintų vi- 


3) Rom. 8,22. 
*) Palyg. ps. 99,3, 

dujuose džiaugsmuose savo žiūrėtoją; kad toks 
būtų amžinasis gyvenimas, koks buvo tas paži- 
nimo akimirksnis, kurio atsidusome, — argi ne- 
būtų tatai „įeik į savo Viešpaties džiaugsmą“ 27!) 
O tai kuomet? Ar kai „visi kelsimės, bet ne visi 
būsime permainyti“ ?*?) 

Taip kalbėjau, nors ir ne visai tuo būdu ir 
tais žodžiais; bet, Viešpatie, Tu žinai, kad tą 
dieną, kada taip šnekėjova, ir šis pasaulis mum, 
bekalbant, ėmė atrodyti menkesnis su visais savo 
gėresiais, jinai tarė: „Sūnau, aš pati tai jau jokiu 
daiktu nebesigėriu šiame gyvenime. Ką aš čia 
dar turiu daryti ir kam aš čia dar esu, nebeži- 
nau, šio pasaulio viltims išnykus. Vienas buvo 
dalykas, dėliai kurio geidžiau dar truputį pabūti 


šiame gyvenime, — tai, kad pamatyčiau tave 
krikščionį kataliką, prieš numirdama. Dievas 
man suteikė lai su kaupais — kad dargi regiu 


Tave paniekus žemišką laimę ir virtus Jo tarnu... 
Ką aš čia beveikiu?“ 


41) Mat. 25,21. 
3) 1 Kor. 15,51. 

VIENUOLIKTAS SKYRIUS 


Ką aš į tai atsakiau, nepakankamai beatsi- 
menu, kadangi jinai tuo tarpu (kažin ar praėjo 
penkios dienos, o gal truputį daugiau) atsigulė, 
susirgusi karštlige. Ligos metu vieną dieną jinai 
apalpo ir valandėlę nustojo sąmonės. Subėgome, 
Bet greit jai grįžo sąmonė; ji pažiūrėjo į čia pal 
stovinčius mane ir mano brolį ir sako mums, 
tartum klausdama: „„Kame buvau?“  Paskum, 
žiūrėdama į mus, prislėgtus liūdesio: „„Palaido- 
kite čia, sako, savo motiną“. Aš tylėjau ir sten- 
giaus susilaikyti nepravirkęs. O mano brolis 
kažką sakė, kad jis būtų bevelijęs ir tai būtų 
geriau, kad jinai mirtų ne svetur, tik tėviškėj. 
Tai išgirdusi, jinai, su baimingu veidu, papeik- 
dama jį žvilgsniu, kad jam tokios mintys, 0 pas- 
kum į mane žiūrėdama, „veizėk“, tarė, „ką jis 
sako“, ir netrukus abiem: „palaidokite tą kūną 
bet kur: nesirūpinkita visai dėl jojo; tik vieno 
prašau judu: prie Viešpaties altoriaus atminkita 
mane, vis vien kur būsita“. Šiaip taip, kaip be- 
įstengdama, pareiškusi tą mintį, nutilo ir kama- 
vos, įsigalint ligai. 

Neregimasis Dieve, mąstydamas apie Tavo 
dovanas, kurias įdedi į savo tikinčiųjų širdis, iš 
kur išauga stebėtini vaisiai, aš džiaugiaus ir dė- 
kojau Tau, prisimindamas (ką žinojau), kaip 
motina visad rūpinosi savo kapu, kurį buvo nu- 
mačiusi ir parengusi šalia savo velioniės vyro. 

Kadangi juodu gyveno labai sutardamu, tai jinai 
(žmogaus dvasiai esant ne taip pajembliai die- 
viškiems dalykams) geidė dar ir tos laimės, kad 
žmonės minėtų, jog jai po jūros kelionės buvo 
lemta atsigult po žeme šalia žemiškųjų savo vyro 
liekanų. Kuomet toji tuštybė, beveikiant Tavo 
gerumo pilniui, ėmė nykti jos širdy, aš to neži- 
nojau ir džiaugiaus, stebėdamasis, kad ji tokia 
man pasirodė, nors jau ir per aną mudviejų pa- 
šnekesį prie lango (kai ji pasakė: „ką aš jau čia 
beveikiu?“) nebuvo matyti ją norint mirti tėviš- 
kėj. Vėliau dar girdėjau, jog jinai, mums esant 
Ostijoj, su kai kuriais mano draugais motinišku 
pasitikėjimu šnekėjusi vieną dieną apie šio gy- 
venimo paniekimą ir mirties gerumą. Tuokart aš 
nebuvau su jais. Jiems besistebint tos moteriškės 
tvirtumu (Tu jai buvai jį suteikęs) ir beklau- 
siant, argi jinai nebijanti palikti kūną taip toli 
nuo savo miesto, jinai atsakė: „Nieko nėra to- 
limo Dievui, ir nereikia bijoti, kad Jis amžių 
gale nežinosiąs, iš kur turi mane prikelti“. De- 
vintą savo ligos dieną, penkiasdešimt šeštais savo 
amžiaus metais, trisdešimt trečiais manojo, toji 
religingoji ir dievobaimingoji siela liko atpalai- 
duota nuo kūno. 

DVYLIKTAS SKYRIUS 


Užspaudžiau jai akis. "Tvino man krūtinėje 
neapsakomas liūdesys ir virto ašaromis. Čia pat 
mano akys, sielai galingai verčiant, steigės atgal 
sugerti savo šaltinį, kad jis visai išdžiūtų. Taip 
besirungiant, labai bloga man buvo. Tame aki- 
mirksny, kada ji sukvėpavo paskutinį kartą, 
berniukas Adeodatas sukliko pro verksmą. Mes 
visi jį sudraudėme. Jis nutilo. Tuo būdu buvo 
sutūrima ir tylėjo ir many kažkas vaikiška, kas 
veržės pravirkti jaunu balsu, širdies balsu. Mat, 
mes manėme, kad nepritinka tas laidotuves ly- 
dėti verksmingais skundais ir dejavimais, ka- 
dangi tuo būdu dažniausiai gebama apverkti tam 
tikrą mirštančiųjų nelaimę arba tartum visišką 
jų sunaikinimą. Bet juk jinai nei nelaimingai 
mirė, nei visiškai mirė. Tai žinojome, turėdami 
liudijimų, koks buvo jos elgesys, neveidmainingai 
tikėdami ir remdamies tikrais įrodymais. 

Tad iš kur gi kitur toji šviežia žaizda, kur 
mano viduje taip labai sopėjo, jei ne iš to sal- 
džiausiojo ir maloniausiojo pripratimo drauge 
gyventi, kuris liko ūmai nutrauktas? Džiaugiaus 
jos paliudijimu, kad jinai toj paskutinėj ligoj, 
atsilygindama man malonumu už mano paslau- 
gas, vadino mane geru sūnum ir su didžiu meilės 
jausmu minėjo niekad negirdėjusi iš mano lūpų 
kieto ar užgaulaus sau žodžio. Bet ką tai reiškė, 
mano Dieve, kuris mus sutvėrei? argi galima pa- 

lyginti tą pagarbą, kurią aš jai reiškiau, su jos 
paslaugomis man? Kadangi tad iš manes atimta 
toki didė josios paguoda, siela liko sužeista ir 
tartum perplėštas gyvenimas, kuris buvo susidaręs 
vienas iš mano ir josios. 

Tad sudraudęs, kad neverktų, vaikiną, ėmė 
Euodijus psalmių knygą ir pradėjo giedoti psal- 
me. Jam atsakinėjome visas namas: „Apie pasi- 
gailėjimą ir teisingumą giedosiu Tau, Viešpa- 
tie“**). Išgirdę, kas daros, susirinko daug brolių 
ir dievobaimingų moterų. Kaip kad paprastai, 
tie, kurių tai buvo pareiga, rūpinosi laidotuvė- 
mis, 0 aš nuošaliai, kur buvo tai padoru, kalbė- 
jaus apie pritinkamus tai valandai dalykus su 
tais, kurie manė, kad nereikią palikti manęs 
vieno. Tuo švelninamu tiesos vaistu raminau 
savo kančią, kurią Tu žinojai, 0 jie ne, ir atsi- 
dėję klausėsi, ir manė, kad aš nejaučiąs skaus- 
mo. O aš, Tau girdint, ko niekas jųjų negirdėjo, 
pats save draudžiau už savo jausmo minkštumą 
ir steigiaus suvaržyti savo liūdesio sriautą, ir jis 
ėmė man truputį pasiduoti; bet ir vėl prasiverž- 
davo visu smarkumu; tiesa, suvaldydavau ašaras 
ir neleisdavau veidui persimainyti; bet žinojaus, 
ką spaudžiąs širdy. O kadangi man baisiai ne- 
patiko, kad mane gali taip paveikti tie žmogiški 
dalykai, kurie būtinai turi įvykti pagal reikiamą 
tvarką ir mūsų padėties dalią, tad dar skaudu 


1) Ps, 100,1. 

man buvo dėl to paties mano skausmo —- ir kan- 


kino mane dukart didesnis nuliūdimas. 


Kai štai jau išnešė kūną, aš ėjau, grįžau, ne- 
verkiau. Ir per tas maldas, kurias Tau išliejome, 
kai buvo atnašaujama už ją mūsų atpirkimo 
auka, jau padėjus lavoną paliai kapą, prieš jį 
len nuleisiant (kaip kad ten paprastai daroma), 
netgi ir per tas maldas neverkiau, tik visą dieną 
viduje sunkiai liūdėjau; susijaudinusia dvasia 
prašiau Tave, kiek galėdamas, kad išgydytumei 
mano skausmą. Bet Tu to nedarei, manau, pa- 
vesdamas mano atminčiai (kad ir vienu šiuo pa- 
vyzdžiu), kokie galingi yra pripratimo raiščiai 
dargi tokiai dvasiai, kuri jau nebeminta apgau- 
lingu žodžiu. Atėjo dar man į galvą eiti išsimau- 
dyti, kadangi buvau girdėjęs maudyklės dėl to 
esant pavadintas „balnea“, kad graikai jas va- 
dina „balaneion“, nes jos išvarančios nerimą iš 
sielos**). Ir tai išpažįstu Tavo gailestingumui, 
našlaičių Tėve; išsimaudžiau — ir pasilikau toks 
pat, koks buvau prieš išsimaudydamas: neišga- 
ravo iš mano širdies liūdesio kartybės. Paskum 
užmigau; atsibudau — ir radau stipriai sušvel- 
nėjus mano skausmą. Gulėdamas vienas savo 
lovoj, prisiminiau tieskalbes Tavo Ambrozijaus 
eiles. Tikrai Tu esi 


*) Tokios klaidingos etimologijos yra pas senuosius 
rašytojus paprastas reiškinys. 

Kūrėjas didis visumos, 
pasaulio Viešpats apvaizdus; 
Tu dienai suteikei šviesos, 
o nakčiai — mielo poilsio, 
kad atsigautų mūs nariai 

ir vėliai tiktų darbui dirbt, 
dvasia pamirštų nuovargį, 
sutirptų liūdesys širdy... 


Bet palengva vėl ėmiau minėti, su tais pa- 
čiais jausmais, Tavo tarnaitę: koks buvo jos el- 
gesys, kokia ji buvo pagarbinga Tau, kaip šventai 
maloni ir nuolaidi mums... Ir štai ūmai likau 
be jos... Ir pagavo mane geismas verkti Tavo 
akivaizdoj dėl jos ir už ją, dėl savęs ir už save. 
Ir daviau laisvę ašaroms, kurias lig šiol sten- 
giaus sutūrėti, kad tekėtų sau, kiek tinkamos; 
įmerkiau į jas savo širdį; ir jinai atsilsėjo tenai, 
nes girdėjai vien tik Tu, o ne koks žmogus, kurs 
būtų išdidžiai aiškinęs mano verksmą. Dabar 
Šlai, Viešpatie, išpažįstu tai Tau raštu. Teskaito, 
kas tinkamas, ir teaiškina, kaip tinkamas. Jeigu 
ras buvus tai nuodėmę, kad verkiau savo mo- 
tinos trumpą valandėlę, motinos, mano akims 
tuo tarpų mirusios, kuri daug metų buvo dėl 
manęs verkusi, kad Tavo akims būčiau gyvas, — 
tenepašiepia, bet verčiau, jeigu jo meilė didė, 
tegu už mano nuodėmes verkia jisai prieš Tave, 
visų Tavo Kristaus brolių Tėvą. 

TRYLIKTAS SKYRIUS 


Dabar, kai jau išgijo ta mano širdies žaizda, 
kurioj paskiau atradęs papeikiau kūniškų jaus- 
mų, lieju Tau, mūsų, Dieve, už aną Tavo tarnaitę 
visai kitos rūšies ašarų: jos teka iš dvasios, su- 
 jaudintos bemąstant apie pavojus kiekvienos sie- 
los, bemirštančios Adome. Tiesa, jinai, gavusi 
gyvybės Kristuje, dar neatpalaiduota nuo kūno, 
taip gyveno, jog jos tikėjimas ir elgimasis gar- 
bina Tavo vardą; tačiau nedrąsu teigti, kad jinai, 
Tau per krikštą atgimdžius, nė vieno žodžio ne- 
pasakiusi priešingo Tavo įsakymams. Pačios 
Tiesos, Tavo Sūnaus, yra pasakyta: „Kas sakytų 
savo broliui: beproti, bus smerktinas į pragaro 
ugnį“*?). Deja netgi pagirtinam žmonių gyveni- 
mui, jeigu imsi jį perkratinėti, atidėjęs į šalį pa- 
sigailėjimą. Tik, kadangi smarkiai neieškai nusi- 
kaltimų, pasitikėdami viliamės gausią pas Tave 
šiokią-tokią vietelę. Kiekvienas, kuris skaičiuoja 
Tau tikrus savo nuopelnus, ką kita Tau paskai- 
čiuoja, jei ne Tavo dovanas? O, kad žmonės 
pažintų save esant žmones! ir, „kas giriasi, kad 
girtųsi Viešpatyje“1*9). 

Tad aš, mano garbe ir mano gyvybe, mano 
širdies Dieve, atidėjęs truputį į šalį geruosius 
savo motinos darbus, už kuriuos, džiaugdamasis, 


45) Mat. 5,22. 
4) 2 Kor. 10,17. 

Tau dėkoju, dabar už savo motinos nuodėmes 
meldžiu Tave: išklausyk mane per mūsų žaizdų 
Gydytoją, kuris kabėjo ant medžio, „kuris yra 
Tavo dešinėje, kuris ir užtaria mus“**) pas Tave, 
Žinau ją gailestingai veikus ir širdim atleidus 
kaltes savo kaltininkams: atleisk ir Tu jai jos 
kaltes, jeigu kokių buvo užsitraukusi per tiek 
metų po išganomojo vandens. Atleisk, Viešpatie, 
atleisk, meldžiu! Nestok su jąja į teismą! „„Gai- 
lestingumas tepersveria teismą“**), kadangi Tavo 
pasakymai teisingi yra, o Tu esi pažadėjęs pasi- 
gailėti gailestingųjų. Kad jie tokie būtų, suteikei 
jiems Tu pats, „kuris pasigailėsi to, kurio nori 
pasigailėti, ir suteiksi pasigailėjimo tam, kurio 
nori pasigailėti“*?), 

Ir aš tikiu Tave jau padarius, ko prašau; bet 
„padaryk, Viešpatie, kad noringa mano burnos 
auka Tau patiktų“??). Juk motina, ateinant 
savo išsiskyrimo dienai, nemąstė, kad jos kūnas 
Liūtų brangiai aprėdytas arba pateptas kvepalais, 
nei geidė rinktinio paminklo, nei rūpinosi, kad 
ją palaidotume tėvų kape: ne tai pavedė mums 
vykdyti, o tik troško, kad būtų jinai minima 
prie Tavo altoriaus, kuriam buvo tarnavusi, ne- 
praleisdama nė vienos dienos: mat, žinojo jinai, 


*7) Rom. 8,34. 
48) Jok. 2,13. 

19) Rom. 9,15. 
Po) Ps. 118,108. 


Los nuo ten dalijama šventoji auka, kuri „išdildė 
"prieš mus buvusį mums priešingą įstatų raštą“?!), 
per kurią liko galutinai nugalėtas priešas, kur 
skaičiavo mūsų nusidėjimus ir ieškojo, ką tokį 
prikišti, bet nieko nerado tame, per kurį nuga- 
lime. Kas Jam atlies atgal nekaltą kraują? Kas 
Jam grąžins tą kainą, kuria mus atpirko, kad 
mus iš priešo išplėštų? Prie tos mūsų atpirkimo 
paslapties buvo pririšusi Tavo tarnaitė savo 
sielą tikėjimo ryšiu. Niekas teneatplėšia jos nuo 
Tavo globos. Teneįsiterpia tarp jos ir Tavęs 
liūtas ir slibinas, nei jėga nei klasta: nes neat- 
sakys jinai, esą, nieko neturinti skolos, kad gud- 
rusis skundėjas neįrodytų priešingo ir negautų 
josios į savo nagą; tik atsakys jinai, jog jos kaltes 
atleido tasai, kuriam niekas neatiduos to, ką Jis 
atidavė už mus, nors ir nebuvo skolingas. 

Tegu ilsis tad ramybėj su savo vyru, prieš 
kurį jinai nebuvo buvusi niekieno žmona ir po 
kurio gyvos galvos nebebuvo nė už ko beištekė- 
jusi, kuriam tarnavo, „nešdama "Tau vaisiaus 
kantrume““??), kad ir jį laimėtų Tau. Įkvėpk, 
mano Viešpatie, mano Dieve, įkvėpk savo tar- 
nams, mano broliams, savo sūnums, mano vieš- 
pačiams, kuriems tarnauju ir širdim, ir balsu, 
ir raštu, kad visi, kurie tai skaitys, atmintų prie 
Tavo altoriaus Tavo tarnaitę Moniką su Patri- 


5) Kol. 2,14. | 
5) Luk. 8,15. 

cijum, anuomet jos vyru, per kurių kūną įvedei 
mane į šį gyvenimą — kaip? nežinau. Teatmena 
su maldingų jausmu mano gimdytojus šioj per- 
einamoj šviesoj, o brolius-seseris, atsižvelgiant į 
bendrą mūsų tėvą — Tave ir motiną — Katalikų 
Bažnyčią, o bendrapiliečius amžinojoj Jeruzoli- 
moj, kurios dūsauja bekeliaudama Tavo tauta 
nuo išėjimo iki grįžimo. Tada paskutinis jos į 
mane prašymas liks gausingiau išpildytas per 
šiuos mano išpažinimus, kai daugelis už ją mel- 
sis, negu per mano maldas. 

Š. AURELIJAUS AUGUSTINO 
IŠPAŽINIMAI 


DEŠIMTOJI KNYGA 


PIRMAS SKYRIUS 


Tegu pažįstu Tave, kuris mane pažįsti, „tegu 
pažįstu, kaip ir esu pažintas“!'). Mano sielos 
tvirtybe, įeik į ją ir pritaikink prie savęs, kad 
lurėtumei ją nuosavybe, „be sutepimo ir raukš- 
lės“?), Tai yra mano viltis, todėl kalbu ir tąja 
viltim džiaugiuos, kada sveikai džiaugiuos. O dėl 
kitų šio gyvenimo dalykų juo mažiau teverta 
verkti, juo labiau dėl jų verkiama, ir juo labiau 
verktina, juo mažiau verkiama. „Nes štai Tu 
mėgsti tiesą“?), kadangi, „kas daro tiesą, tas eina 
į šviesą“*). Noriu ją daryti savo širdy, Tavo aki- 
vaizdoj, savo išpažinime, o savo raštuose — prieš 
daugelį liudytojų. 


ANTRAS SKYRIUS 

Tiesą pasakius, jeigu ir nenorėčiau prisipa- 
žinti Tau, kas gi būtų many Tau paslėpta, Vieš- 
patie, kurio akims atviros yra žmogaus sąžinės 
bedugnės? Juk tik Tave slėpčiau nuo savęs, o 
ne save nuo Tavęs. O dabar, kadangi mano de- 
jzvimas yra liudytojas, kad aš sau pačiam nepa- 
tinku, Tu man įspįsti ir patinki, ir aš Tave my- 
liu, ir Tavęs geidžiu. Ir gėdžiuos savęs paties, ir 
1) 1 Kor. 13,12. 
?) Efez. 5,27. 
3) Ps. 50,8. 
3) Jon. 3,21. 

metu save patį šalin, ir pasirenku Tave, ir Tau 
ir sau pačiam patikti trokštu vien per Tave. Tau 
tad, Viešpatie, esu atviras toks, koks esu. O kokiu 
tikslu Tau tai išpažįstu, esu jau pasakęs, Ir darau 
tai ne kūno žodžiais bei garsais, tik sielos žo. 
džiais ir mąstymo šauksmu, kurį supranta Tavo 
ausis. Juk, kai esu blogas, ne kas kita yra prisi- 
pažinti Tau, kaip ir nepatikti sau pačiam; o kai 
esu dievobaimingas, ne kas kita yra tai išpažinti 
Tau, kaip ir nepriskaityti to sau, kadangi Tu, 
Viešpatie, „laimini teisųjį“?), bet pirma jį „,nu- 
teisini bedievį“"). Tad savo išpažinimą, mano 
Dieve, Tavo akivaizdoj atlieku aš Tau tylomis ir 
netylomis: tyli balsas, šaukia jausmas. Juk nieko“ 
tinkamo nepasakau žmonėms, ko jau pirmiau Tu 
nebūtumei iš manęs girdėjęs, arba ir Tu juk nieko 
tokio neišgirsti iš manęs, ko nebūtumei Tu pats 
man pirmiau pasakęs. 


TREČIAS SKYRIUS 

Tad kam gi čia man žmonės, kad jie išgirstų 
mano išpažinimus, tartum jie išgydysią visas 
mano silpnybes? Juk tai — padarai smalsūs pa- 
žinti svetimą gyvenimą, tingūs pataisyti savąjį. 
Ką jie ieško iš manęs išgirsti, kas aš esu, jie, kurie 
nenori iš Tavęs išgirsti, kas jie yra? Ir iš kur 
jie žino, kai iš manęs paties girdi apie mane 


5) Ps. 5,13. 
“ Rom. 4,5. 

patį, begu aš tiesą sakau, kadangi nė vienas 
žmogus nežino, „kas yra žmoguje, jei ne jame 
pačiame esanti žmogaus dvasia“')? O jeigu iš 
Tavęs išgirstų apie save pačius, negalėtų pasa- 
kyti: meluoja Viešpats. Nes ką gi reiškia „iš 
Tavęs išgirsti apie save“, jeigu ne „pažinti sa- 
ve“? Na, o kas gi pažįsta ir sako: „netiesa“, jeigu 
pats nemeluoja? Bet, kadangi meilė viską tiki 
(žinoma, taip yra tik tųjų tarpe, kuriuos, surišusi 
su kits kitu, meilė padaro vična), ir aš, Viešpa- 
tie, dar ir taip Tau išpažįstu, kad girdėtų žmo- 
nės, kuriems negaliu įrodyti, begu tiesą išpažįstu; 
bet tiki manim tie, kurių ausis man atveria meilė. 

Tačiau Tu, artimiausiasis mano gydytojau, 
paaiškink man, kokių vaisių galiu tikėtis iš to, 
ką darau. Kai kas skaito ar klauso mane išpa- 
žįstant praeitąsias savo blogybes, kurias esi at- 
leidęs ir pridengęs, kad padarytumei mane lai- 
mingą Tavyje, permainydamas mano sielą per 
tikėjimą ir Tavo sakramentą, — tam tie mano 
išpažinimai žadina širdį, kad nemiegotų, pasken- 
dusi neviltyj, ir nesakytų: „negaliu“, o atsibustų 
Tavo gailestingumo meilėje ir Tavo malonės sal- 
dybėje; per tąją malonę galingas pasidaro kiek- 
vienas silpnuolis, kuris per jąją susipranta esąs 
silpnas. Ir miela yra geriems klausytis apie pra- 
ėjusias blogybes tų, kurie jau jų nebeturi, ir ne 
dėl to miela, kad bloga, tik dėl to, kad buvo ir 


", 1 Kor. 2,11. 

nebėra. Tad kokios naudos tikėdamasis, mano 
Viešpatie, kuriam kasdien išpažįsta mano są- 
žinė, labiau pasitikėdama Tavo gailestingumu, 
kaip savo nekaltumu, kokios tad, klausiu, nau- 
dos tikėdamasis dar ir žmonėms Tavo akivaizdoj 
išpažįstu per šį raštą dargi, kas esu, ne kas bu- 
vau? Nes aną naudą mačiau ir paminėjau. Bet 
kas aš dar esu štai šiuo pačiu mano išpažinimų 
laiku; ir daugelis geidžia tai žinoti, kurie mane 
pažįsta, 0 nepažįsta, kurie iš manęs arba apie 
mane šį-tą yra girdėję, bet jų ausis nėra prie 
mano širdies, kur aš esu toks, koks esu. Jie nori 
todėl išgirsti mane patį išpažįstant, kas aš esu 
pačiame viduje, kur jie negali siekti nei akim, 
nei ausim, nei mintim; bet jie nori išgirsti, kad 
patikėtų; tik ar ir kad sužinotų tiesą? Sako jiems 
meilė, kuria jie yra geri, jog aš nemeluoju, ką 
išpažįstu apie save, ir toji meilė juose tiki manim. 


KETVIRTAS SKYRIUS 


Bet kokios naudos jie iš to laukia? Gal jie 
nori džiaugtis su manim, išgirdę, kiek aš prie 
Tavęs artinuos per Tavo malonę, ir melstis už 
mane, išgirde, kiek mane trukdo mano sunku- 
mas? Tokiems save patį pareikšiu. Nes nemažas 
yra tai vaisius, Viešpatie mano Dieve, kad „dau- 
gelio Tau už mus dėkojama“*) ir kad daugelis 


82 Kor: 11 L. 

rašo Tave už mus. Tegu myli manyje broliška 
"dvasia tai, ką mokai esant mylėtina, ir tegu gailis 
many už tai, už ką mokai esant pasigailėtina. 
Tegu daro tai ana broliškoji dvasia, ne svetima, 
ne „svetimųjų sūnų, kurių burna kalba tuštybę 
ir kurių dešinė — neteisybės dešinė“"), tik ana 
broliškoji, kuri, kai pagiria mane, džiaugias ma- 
nim, o kai peikia mane, nuliūsta už mane, ka- 
dangi, ar giria mane, ar peikia, — myli mane. 
Pasireikšiu aš tokiems: tegu atsikvepia, maty- 
dami kas gera many; tegu sudejuoja, matydami 
kas bloga many. Kas gera many, yra Tavo nu- 
statyta ir dovanota, o kas bloga many, — tai 
mano nusidėta ir Tavo taip nuteista'?). Tegu 
atsikvepia, išvydę anuosius, ir tegu sudejuoja, iš- 
vydę šiuos, ir himnas, ir verksmas tekyla Tavo 
akivaizdon iš broliškųjų širdžių, Tavo smilky- 
tuvų. O Tu, Viešpatie, pasigėrėjęs šventosios 
Tavo bažnyčios kvapu, pasigailėk manęs pagal 
didį savo gailestingumą dėliai savo vardo ir, nė 
kiek nemesdamas, kas Tavo pradėta, pabaik, kas 
many neišbaigta. 

Šis tatai yra vaisius mano išpažinimų. paro- 
dančiųjų ne koks esu buvęs, tik koks nūn esu. 
Is todėl išpažįstu tatai ne vien Tavo akivaizdoj. 


5 Ps.-148,.7. 

“) Dievas teisingai lėmė, kad netgi teisus septynis 
kartus puola (Patarl. 24,16); tas silpnumas yra tai dalis 
bausmės Adomo vaikams. 

slapta džiūgaudamas, bet ir drebėdamas, slapta 
liūdėdamas, bet ir vildamasis; išpažistu dar ir 
sirdint žmonių sūnums, mano džiaugsmo daly- 
viams ir mano mirtingumo bendradaliams, mano 
bendrapiliečiams ir bendrakeleiviams, pranoku- 
siesiems ir paskui sekantiesiems ir mano paly- 
dovams gyvenimo kely. Jie yra Tavo tarnai, 
mano broliai, kuriuos Tu panorai, kad būtų Tavo 
vaikai, 0 mano viešpačiai, kuriems tarnauti "Tu 
man įsakei, jeigu noriu su Tavim gyventi Tavim. 
Bet maža būtų buvę, jeigu tasai Tavo Žodis būtų 
man vien kalbėdamas įsakęs, jeigu nebūtų dar 
ir pats darydamas pranokęs. Ir aš tai darau 
veiksmais ir žodžiais, tai darau po Tavo spar- 
nais; 0 pavojus man būtų perdaug didis, jeigu 
mano siela nebūtų Tau pasidavusi po Tavo spar- 
nais, ir mano silpnumas nebūtų Tau žinomas. 
Esu kūdikis, bet visada gyvas yra mano tėvas ir 
turiu aš tinkamą sau globėją; nes tas pats yra 
tasai, kurs mane pagimdė ir kurs mane globoja, 
it Tu pats esi visos mano gerybės, Tu visagalis, 
kuris jau esi su manim dargi anksčiau, negu aš 
esu su Tavim. Tad pasirodysiu tokiems, kokiems 
liepi man tarnauti, pasirodysiu, ne kas esu buū- 
vęs, bet kas jau esu ir kas lig šiol dar esu; „bet 
nė aš pats savęs neteisiu“!!). Taigi tegu taip 
manęs klausos. 


Uj) 1 Kor. 4,3. 


PENKTAS SKYRIUS 


Juk Tu, Viešpatie, teisi mane, kadangi, nors 
niekas „iš žmonių nežino, kas yra žmoguje“, 
vien tik „jame pačiame esanti žmogaus dvasia“!?), 
tačiau yra kai kas žmoguje, ko nežino netgi pati 
esančioji jame žmogaus dvasia; bet Tu, Viešpa- 
tie, kuris jį esi padaręs, žinai viską, kas yra jame, 
O aš, kad ir kažin kaip save niekinu Tavo aki- 
vaizdoj ir laikau save žemėmis ir pelenais, ta- 
čiau šį-tą žinau apie Tave, ko apie save nežinau. 
Tiesa, „dabar mes matome atspindyje lyg mįslę, 
dar ne veidu į veidą“!?); todėl, kol „„pasilieku 
toli nuo Viešpaties“'*), esu sau artimesnis, kaip 
Tau, o vis dėlto žinau, jog Tavęs negalima jokiu 
būdu sužaloti; o aš nežinau, kurioms pagundoms 
galiu atsispirti, o kurioms ne. Ir turime vilties, 
kadangi „esi ištikimas ir neleidi mūsų gundyti 
virš mūsų jėgų, bet dar padarai tokį išejimą iš 
pagundos, kad galėtumėme ją pakelti“!?). Tad 
noriu išpažinti, ką apie save žinau, noriu išpažinti 
ir ko apie save nežinau, nes ir ką apie save ži- 
nau, žinau per tai, kad Tu man švieti, ir ko apie 
save nežinau, tol nežinau, kol mano tamsybės 
pasidarys kaip vidudienis!“) prieš Tavo veidą. 

d AKon 21 T, 

15) 1 Kor. 13,12. 

28) -2'Kor. 5,6, 


5) 1 Kor. 10,13. 
6) Iza. 58,10, 

ŠEŠTAS SKYRIUS 

Ne su dvejojančia, bet su tikra sąmone, Vieš- 
patie, myliu Tave. Užgavai man širdį savo žo- 
džiu — ir pamilau Tave. Bet ir dangus, ir žemė, 
ir viskas, kas juose yra, štai iš visų pusių man 
sako, kad Tave mylėčiau, ir nesiliauja sakę vi- 
siems, „taip jog jie neišteisinami“?7). Bet Tu ryš- 
kiau pasigailėsi to, kurio būsi pasigailėjęs, ir pa- 
rodysi gailestingumo tam, kuriam būsi besąs gai- 
lestingas; jei ne, tai dangus ir žemė kurtiems 
Tave garbina... O ką myliu, kai Tave myliu? Ne 
kūno išvaizdą nei laikinį grožį, ne štai šios ma- 
lonios akims šviesos tyrumą, ne saldžias visokių 
dainų melodijas, ne mielą gėlių ar tepalų ar kve- 
palų kvapsnį, ne manną ar medų, ne narius, 
malonius kūnui apkabinti: ne tai myliu, kai myliu 
savo Dievą. O vis dėlto myliu kažkokią šviesą 
ir kažkokį balsą, ir kažkokią kvapsnį, ir kažkokį 
valgį, ir kažkokį prieglobstį, kai myliu savo Die- 
vą, šviesą, balsą, kvapsnį, valgi, prieglobstį vi- 
dujojo mano žmogaus; ten tviska mano sielai 
tokia šviesa, kurios neapima erdvė; ten skamba 
toks garsas, kurio nenutraukia laikas; ten kvepia 
tokia kvapsnis, kurios neišsklaido vėjo srovė; ten 
skomi toks skonis, kurio nesumažina valgymas; 
ten pasiliekti susijungę su žmogum tai, ko neat- 
skiria nuo jo įgrisimas. Štai ką myliu, kai myliu 
savo Dievą. 


17, Rom. 1,20. 

O kas tai būtent yra? Paklausiau žemę — ir 
atsakė: ne aš. Ir viskas, kas yra joje, išpažino 
tai pat. Paklausiau jūrą ir gelmes ir gyvius, ten 
šliaužiojančius, — ir jie atsakė: ne mes tavo 
Dievas; ieškok aukščiau už mus! Paklausiau vėjų 
bangas — ir atsakė visas oras su savo gyvento- 
jais: Klysta Anaksimenas: mes ne Dievas! Pa- 
klausiau dangų, saulę, mėnulį, žvaigždes: Ir mes 
nesame Dievas, kurio ieškai — atsakė jie. Ir pa- 
sakiau viskam, kas stovi aplink mano kūno du- 
ris; Sakykite man apie mano Dievą, kadangi jūs 
nesate Dievas, sakykite man apie Jį ką nors! Ir 
sušuko jie didžiu balsu: Jis padarė mus! Mano 
klausimas — įsižiūrėjimas į juos; jų atsakymas — 
jų gražumas. Ir kreipiaus į save ir tariau sau: 
O tu kas esi? Ir atsakiau: žmogus. Ir štai yra 
many kūnas ir siela, mano sudedamosios dalys, 
viena viršuje, antra viduje. Katrą jųjų turėjau 
klausti, kur yra mano Dievas, kurio jau ieškojau 
per savo kūną nuo žemės iki dangaus, iki kol 
galėjau pasiųsti pasiuntinius — savo akių spin- 
dulius? Bet geresnė yra toji dalis, kuri viduje. 
Tad jai nešė atsakymus visi kūniškieji pasiunti- 
niai, 0 ji buvo pirmininkė ir sprendė, ko verti 
atsakymai dangaus ir žemės, ir visko, kas juose 
gera, kur visi sakė: „mes nesame Dievas“ ir ,„Ji- 
sai mus padarė“. Vidujis žmogus sužinojo tai. 
patarnaujant išviršiniam; aš. vidujis sužinojau 
tai, aš, aš siela, per savo kūno jautulius. Pa- 
klausiau pasaulio didybę apie savo Dievą, ir jis 

atsakė man: „„Ne aš esu Dievas, tik Jisai sukūrė 
mane“. 

Nejaugi ne visiems, kurie sveikus turi pajau- 
timus, pasireiškia tas grožis? Kodėl ne visiems 
jisai tai pat pasako? Gyviai mažučiai ir didieji 
mato jį, bet negali klausinėti, nes juose prane- 
šėjams jautuliams nėra pastatytas teisėju protas. 
O žmonės gali klausinėti, kad padarytuose daly- 
kuose pamatytų per proto šviesą tai, kas Dievuje 
. neregima'Š), bet per meilę pasiduoda jiems, o 
pasidavę jau nebgali tinkamai spręsti. Ir atsako 
tie daiktai vien tiems klausiantiesiems, kur gali 
spręsti; ir nepermaino savo balso, t. y. savo iš- 
vaizdos, jeigu vienas vien tik mato, o kitas, maty- 
damas, dar ir klausia, taip kad tas balsas kitoks 
atrodytų anam, kitoks šiam, bet, tuo pat būdu 
pasireikšdamas abiem. anam pasilieka nebylys, 
o šiam kalba. Tikriau sakant, kalba visiems, bet 
tik tie supranta, kurie, tą kalbą priėmę iš viršaus, 
viduje sulygina su tiesa. Nes juk tiesa sako man: 
„Nei žemė, nei dangus, nei kitas koks kūnas nėra 
tavo Dievas“. Tai sako jų prigimtis. Jie regi: 
jinai yra masė, kurios dalis yra mažesnė, negu vi- 
suma. O tu esi geresnė, sakau tau, siela, kadangi 
tu gaivini savo kūno masę, tiekdama jai gyvybę, 
kurios joks kūnas netiekia kūnui. O tavo Dievas 
yra tau dargi gyvybės gyvybė. 


1) Rom. 1,20. 

SEPTINTAS SKYRIUS 

Ką gi tad myliu, kai myliu Dievą? Kas yra 
Jisai, kuris yra aukščiau už mano sielą? Pakilsiuų 
prie Jo per pačią savo sielą. Prašoksiu savo jėgą, 
per kurią esu sukibęs su kūnu ir gyvybiškai pri- 
pildau jo sudėtį. Tąja jėga neatrandu savo Dievo: 
nes taip atrastų Jį „arklys ir mulas, kuric neturi 
proto“!*), ir ta pati yra jėga, kuria gyvena ir jųjų 
kūnai. Yra kita jėga, kuria ne tik gaivinu, bet 
kuria dar ir padarau jautrų savo kūną, kurį yra 
man padaręs Viešpats, liepęs akiai negirdėti ir 
ausiai neregėti, tik anai liepęs būti regimuoju na- 
riu, o šiai — girdimuoju, ir kitiems paskiriems 
pajautimams paskyręs savas buveines ir parei- 
gas: ir visus tuos veiksmus atlieku per juos aš 
viena dvasia. Bet prašoksiu ir tąjį savo gyvenimą, 
kadangi ir jį turi arklys bei mulas: ir jie jaučia 
per kūną. 


AŠTUNTAS SKYRIUS 

Tad prašoksiu ir tą savo prigimties gyvenimą, 
palaipsniui kopdamas pas tąjį. kuris mane pa- 
darė, ir įžengiu į plačias atminties sritis bei jos 
buveinę, kur yra iždai nesuskaitomų vaizdų, ku- 
riuos sunešė pajautimai iš įvairiausių daiktų. 
Ten yra sukrauta ir tai. ką mąstome, ar didin- 
dami, ar mažindami, ar šiaip kaip nors įvairin- 


9) Ps. 31,9. 


dami tai, ką buvo pasiekęs pajautimas, ir visa 
kita, kas buvo pavesta atminčiai ir atidėta jon, 
o ko dar nėra susiurbęs ir palaidojęs užmiršimas. 
Kai būnu tenai, prašau, kad man būtų patie- 
kiama, ko noriu, — ir kai kurie dalykai tuoj pat 
pasirodo, kai kurių ilgiau ieškoma ir juos tenka 
traukte ištraukti tartum iš kažkokių gerokai slap- 
tingų sandėlių; kai kurie dalykai būriais išsi- 
veržia ir, kai žmogus nori ir ieškai kitko. jie šoka 
į vidurį, tarsi sakydami: „O gal tatai mūsų ieš- 
kai?“ Ir nubraukiu juos dvasios ranka nuo savo 
atsiminimo veido, iki pagaliau iškyla iš miglos 
tai, ko noriu, ir priešakin išeina iš sivo slaptės. 
Kiti pasišauna lengvai ir nesumišusia eile, kaip 
kad norimi, ir pirmesnieji užleidžia vietą sekan- 
tiesiems, o pasitraukdami pasislepia, o kai pano- 
rėsiu — vėl stos priešais mane. Visa tai įvyksta, 
kai pasakoju ką nors atmintinai. 

Ten viskas saugojama, suskirstyta ir pagal 
gimines sutelkta, destis kaip kas pro atitinkamas 
savo duris buvo sunešiota: pav. šviesa, visos kūnų 
spalvos bei formos — pro akis, visos garsų rūšys 
— pro ausis, visi kvapai — pro nosis, visi skoniai 
— pro burnos pradorį, o per viso kūno pajautimą 
— kas kieta, kas minkšta, kas šilta ar šalta, dailu 
ar šiurkštu, sunku ar lengva, — dalykai ir lau- 
kujai kūnui, ir vidujai. Visa tai priima atmintis 
į didę savo patalpą ir nežinau kokius slaptus ir 
neapsakomus savo vingius, kad, reikalui esant, 
būtų galima tai prisiminti ir iš ten išsitraukti: 

visa tai kiekviena pro savas duris įeina į ją ir 
esti ten atidedama. Tačiau ne patys dalykai įeina, 
tik pajustųjų daiktų vaizdai stojas ten prieš mintį, 
juos prisimenant. Kas gali pasakyti, kaip jie pa- 
sidarė, nors aišku, kurių pajautimų jie liko pa- 
gauti ir vidun atidėti? Nes ir gyvendamas tamsoj 
bei tyloj, atminty prisimenu, jei noriu, spalvas ir 
atskiriu baltą nuo juodos ir taip pat kitas, kaip 
vien tinkamas; ir neįsiveržia garsai nei sudrums- 
čia to, ką esu pro akis pasisėmęs ir dabar stebiu, 
nors ir jie ten pat yra ir glūdi slapta, tartum 
atskirai atidėti. Ir juos pasikviečiu, jeigu noriu, 
ir jie tuoj pat pasireiškia man, ir, silsint liežuviui 
ir tylint gerklei, giedu, kiek vien tinkamas, o anie 
spalvų vaizdai, kurie vis dėlto ten yra, neįsiterpia 
nei pertraukia, kai domimasi kitu turtu, kuris 
įplaukė pro ausis. Taip pat ir kitką, kas buvo per 
kitus pajautimus įnešta bei sunešta, miniu, kaip 
tinkamas; lelijų kvapą atskiriu nuo žibuoklių, 
nieko tačiau neuostydamas, ir beveliju medų, 
negu sunką, švelnu, negu šiurkštu, nieko nei ra- 
gaudamas, nei liesdamas, vien prisimindamas, 
Visa tai atlieku viduj, dideliausiuose savo at- 
minties rūmuose. Nes ten yra man dangus ir 
žemė su viskuo, ką juose galėjau pajusti, išskyrus 
tai, ką esu užmiršęs. Ten susitinku ir su savim 
pačiu ir prisimenu save patį, ką, kuomet. kur pa- 
daręs ir kaip, veikdamas, buvęs nusiteikęs. Ten 
yra viskas, ką tik atmenu pats patyręs ar kitais 
patikėjęs. Iš tos pačios gausybės dargi pasirenku 

vis naujų ir naujų panašumų tų daiktų, kuriuos 
buvau ištyręs arba iš kitų ištirtųjų daiktų įspėjęs 
kaipo išvadas, ir pats juos sumezgu su praėjusiais 
dalykais, o iš to viso netgi spėju būsimus veiks- 
mus, įvykius ir viltis ir apie visa tai vėl mąstau. 
kaip apie esamus. ,„Padarysiu tai ir tai“, sakau 
pats sau plačiajame savo sielos prieglobsty, kur 
pilnas tiek ir tokių daiktų vaizdų, ir tai arba tai 
seka. „O, kad būtų tai arba tai!“ ,,Teapsaugoja 
Dievas nuo to arba to!“ sakau taip pats sau, ir, 
kai sakau, yra mano sielos akivaizdoj vaizdai viso 
to, ką sakau, iškilę iš to paties atminties lobyno, 
ir nė vieno iš jų visai nepasakyčiau, jeigu jų ten 
nebūtų buvę. 

Didė yra toji atminties jėga, labai didė, Dieve, 
platus ir beribis ruimas. Kas yra pasiekęs jo 
dugną? O juk tai yra mano sielos jėga ir pri- 
klauso prie mano prigimties; tik nė aš pats neap- 
repiu viso to, kas aš esu. Tad, vadinas. siela yra 
per ankšta, kad galėtų save pačią apimti? Kame 
gi yra tai, ko jinai neapima, o kas vis dėlto yra 
josios? Argi užu jos ir ne joj? Kaip gi tatai ne- 
apima? — Visa tai atrodo man labai nuostabu. 
ir pagauna. mane stebesys. Eina žmonės stebėtis 
aukštais kalnais ir neaprepiamomis jūrų platy- 
bėmis, ir galingais upių kriokliais, ir okeano to- 
liais, ir žvaigždžių takais, o palieka save pačius 
ir nesistebi tuo, kad, tai visa sakydamas, nere- 
gėjau tų daiktų akimis; 0 juk nesakyčiau, jeigu 
viduje. savo atminty, nematyčiau tų daiktų tokių 

didelių, tartum juos regėčiau išorėj — ir kalnus, 
ir jūras, ir upes, ir žvaigždes, kurias esu matęs, 
ir okeaną, kurį tikiu esant. Tačiau juk aš jų ne- 
susiurbiau į save, kai išvydau akimis, ir jų nėra 
manyje, o vien tik jų vaizdai, ir aš žinau, kuris 
daiktas per kurį pajautimą liko manyje įspaustas. 


DEVINTAS SKYRIUS 


Bet ne vien tai nešiojas tasai neišmatuoja- 
masai mano atminties pajemblumas. Čia yra ir 
visa tai, kas buvo įsigyta iš laisvųjų mokslų, 0 
dar neiškrito, tartum pašalinta į gilesnę vietą, kuri 
tačiau nėra vieta; ir nešiojuos pačius dalykus, o 
ne jų vaizdus. Nes, kas tai yra literatūra, kas tai 
yra įgudimas ginčytis, kiek yra klausimų rūšių — 
ką tik apie tuos dalykus žinau, yra man6 atminty 
ne taip, kaip kad būčiau pasilaikęs vien vaizdą. 
o daiktą lauke palikęs; ne taip, kaip kad kas būtų 
suskambėję ir praėję, kaip balsas, įspaudęs pro 
ausis žymę. pagal kurią jį būtų galima prisiminti. 
tartum jis dar skambėtų, kada jau nebeskamba; 
is ne taip, kaip kad kvapas, praeidamas ir nyk- 
damas ore, paliečia uoslę, iš kur permeta į al- 
mintį savo vaizdą, kurį prisimindami atkartoja- 
me; ir ne taip, kaip kad valgis, kuris skilvyj 
tikrai jau nebeskomi, tačiau atmintyj tartum dar 
skomi; ir ne taip, kaip kad koks daiktas. kurį jau- 
čiame, paliesdami kūnu, kurį, netgi atskirtą nuo 
mūsų, įsivaizduoja atmintis. Nes tie daiktai pa- 

tys nepatenka į atmintį, tik vien jų vaizdai lieka 
stebuklingai greitai pagaunami ir tartum ko- 
kiuose nuostabiuose kambarėliuose sudėstomi, ir, 
prisimenant, nuostabiai išimami, 


DEŠIMTAS SKYRIUS 


Kai girdžiu, kad esančios trys klausimų rūšys: 
ar kas yra? kas tai yra? koks tas dalykas yra? 
tiesa, pasilaikau vaizdus tų garsų, iš kurių yra 
sudaryti tie žodžiai, ir žinau, kad tie garsai per- 
ėjo skambėdami per orą ir jų jau nebėra. O pačių 
tų dalykų, kuriuos anie garsai reiškia, nei jokiu 
kūno pajautimu nepasiekiau, nei niekur kitur ne- 
mačiau, vien tik savo dvasioj, ir atminty susi- 
dėjau ne tų dalykų vaizdus, tik pačius dalykus: 
tegu jie, jei gali, pasako, iš kur pateko į mane, 
Perbėgu visas savo kūno duris ir nerandu, pro 
kurias jie įėjo. Mat, akys sako: „Jeigu jie spal- 
voti, mes apie juos pranešėme“. Ausys sako: „Jei 
gu jie suskambėjo, mes juos nurodėme“. Nosis sa- 
ko: „Jeigu pakvipo, pro mane praėjo“. Ragauja- 
masis pajautimas sako: „Jei neturi jie skonio, nė 
neklausk mane“. Palietimas sako: „Jei nėra kūniš- 
ki, nepaliečiau; jei nepaliečiau — nepaskelbiau“. 
Tad iš kur ir pro kur tie dalykai įžengė į mano 
atmintį? Nežinau, kokiu būdu; nes, kai juos iš- 
mokau, tai ne svetima dvasia patikėjau, tik sa- 
vojoj pažinau, pripažinau esant tiesą ir jai pave- 
džiau, tartum ten sukraudamas, kad paskiau im- 

čiau, kada tinkamas. Vadinas, jie ten jau buvo 
prieš man juos išmoksiant, tik atminty nebuvo? 
Iš kur tad arba dėl ko aš pripažinau juos, kai juos 
sakė, ir tariau: „Taip, tai — tiesa“? jeibent jau 
buvo atminty, tik taip toli nustumti, lyg kokiuose 
slaptuose urvuose, taip jog, gal būt, negalėjau jų 
nė pamąstyti. nebent juos ištraukus, kam nors 
primenant. 


VIENUOLIKTAS SKYRIUS 


Todėl supratau: išmokti tų dalykų, kurių 
vaizdų mums nepatiekia jausmai, o tik be vaizdų 
regime viduje juos pačius taip, kaip jie yra, — 
reiškia vien mąstant tartum rinkti tuos dalykus, 
kurie buvo atminty visur išsklaidyti ir tvarkingai 
nesudėstyti, ir dabar rūpestingai bei atsidėjus 
sutvarkyti, taip kad jie būtų tartum po ranka 
padėti pačiai atminčiai, kur jie pirma išmėtyti ir 
apleisti slapstės, o dabar lengvai pasišautų apsi- 
pratusiai atidai. Kiek daug nešiojas mano at- 
mintis tokių dalykų, kurie jau yra atrasti ir, kaip 
esu pasakęs, tartum po ranka padėti, kuriuos, 
kaip sakoma, mes išmokome ir žinome! Jeigu aš 
nustosiu juos prisiminti kukliais laiko tarpais, jie 
vėl taip pagrims ir lyg nukris į tolimus slaptus 
užkaborius, taip jog teks iš naujo tartum naujus 
galvojant ištraukti iš ten (nes kitos buveinės jie 
neturi) ir vėl krauti į krūvą, kad būtų galima juos 
žinoti, tai yra, tartum rinkti kažkaip išbarstytus, 

todėl tai pavadinta „mąstyti“, cogitare: mat, juk 
tarp cogo (renku) ir cogito (mąstau, renku min- 
tis) yra toks pat santykis, kaip tarp ago (veikiu) 
ir agito (dažnai veikiu). facio (darau) ir factito 
(dažnai darau). Tačiau dvasia pasisavino tą žodį 
išimtinai sau, taip jog dabar, tikrai sakant, cogi- 
tare (rinkti mintis, mąstyti) sakoma ne apie tai, 
kas renkama kitur, tik apie tai, kas renkama 
dvasioje. 


DVYLIKTAS SKYRIUS 


Be to dar, atmintyj esama daugybės skaičių 
bei išmatavimų santykių bei dėsnių; 0 juk nė 
vieno jų nėra įspaudęs kūno jausmas, Kadangi jie 
nėra nei spalvoti, nei skamba, nei kvepia, nei nėra 
ragauti ar lytėti. Esu girdėjęs garsus tų žodžių, 
kuriais tie dalykai ženklinami, kaip apie juos 
kalbama, bet tie garsai yra kitskas, o anie da- 
lykai — kitskas. Juk tie garsai kitaip skamba 
graikiškai, kitaip lotyniškai, o anie dalykai nėra 
nei graikiški, nei lotyniški, nei kitos kokios kalbos. 
Esu matęs išbrėžtų statytojų linijų, dargi labai 
plonų, kaip voratinklio siūlelių; bet matematikos 
linijos yra kitskas: jos nėra vaizdai tu, kurias 
man yra pareiškusi kūno akis; kas yra matema- 
tiškos linijos, žino tai kiekvienas, kas, nemąsty- 
damas apie joki kūnišką daiktą, savo viduje pa- 
žino jąsias. Visais kūno pajautimais esu skai-. 
čiavęs daiktus, kurie skaičiuojami; bet skaičiai, 

kuriais suskaitome daiktus, yra kitskas, negu tie 
daiktai, ir nėra šių vaizdai; todėl jie turi ypatingą 
savą buitį. Tesijuokia iš manęs taip kalbančio 
tas, kuris jų nemato, o aš pasigailėsiu besijuo- 
kiančio iš manęs. 


TRYLIKTAS SKYRIUS 


Visa tai laikau atmintyj; ir kaip tai išmokau, 
laikau atmintyj. Daug dar esu girdėjęs ir laikau 
atmintyj, kas visiškai klaidingai yra priešingai 
įrodinėjama; nors tie dalykai yra klaidingi, ta- 
čiau, kad aš juos atmenu, tai nėra klaida; atsi- 
menu dar ir tai, jog aš esu atskyręs tiesą nuo 
prieš ją statomos klaidos; ir tai yra kas kita, kai 
dabar štai matau jiedvi atskiriąs nuo vieną antros, 
ir kas kita, kai atmenu dažnai jas atskyręs, ka- 
dangi esu dažnai apie jas mąstęs. Vadinas, aš ir 
atmenu esąs dažnai šiuos dalykus supratęs, ir ką 
dabar atskiriu ir suprantu, atidedu atmintin, kad 
paskiau atminčiau, jog dabar buvau supratęs. Ir 
atsimenu atminęs, kaip kad vėliau, jeigu prisi- 
minsiu galėjęs tai dabar atsiminti, prisiminsiu. 
žinoma, per atminties galią. 


KETURIOLIKTAS SKYRIUS 


Dar ir mano sielos affektus laiko toji pat 
atmintis, bet ne tuo pat būdu, kuriuo juos turi 
pati siela, kai juos kenčia. tik kitu, labai skir- 
tingu, atitinkamai atminties galią. Juk buvęs 
linksmas atsimenu nelinksmas, ir praėjusįjį savo 
liūdnumą miniu, būdamas neliūdnas, ir nebebi- 
jodamas prisimenu kadaise išsigandęs, ir buvusį 
geidulingumą atmenu be geidulio. Kartais dargi 
priešingai — praėjusį savo liūdesį miniu linksmai, 
o liūdnai — džiaugsmą.  Netenka tuo stebėtis, 
jeigu į tai itrauktas ir kūnas, nes kitskas yra 
dvasia, kitskas — kūnas. Vadinas, jei džiaugda- 
masis miniu praėjusį kūno džiaugsmą, nėra taip 
nuostabu. Bet čia juk dvasia yra ta pav atmintis: 
juk, pavesdami ką nors įsidėt atmintin, sakome: 
„Veizėk, turėk tai dvašioj“*? ; kai ką užmirštame, 
sakome: „To nebuvo dvasioje“, „iškrito iš dva- 
sios“ — pačią atmintį vadiname dvasia. Tad 
kaip išaiškinti tai, kad, man linksmam minint 
praėjusį savo nuliūdimą, dvasia turi džiaugsmą, 
o atmintis — liūdesį, ir dvasia yra linksma dėl 
to, kad joj yra džiaugsmas, o atmintis nėra liūdna 
dėl to, kad joj yra liūdesys? Gal atmintis nepri- 
klauso prie sielos? Kas galėtų taip pasakyti? 
Tad, vadinas, atmintis yra tartum dvasios pilvas, 
o džiaugsmas ir liūdesys — tartum valgis saldus 


20) kalbant lotyniškai. 

ir kartus: kai juos pavedame atminčiai, tartum 
perleidę į pilvą, galime ten juos sukrauti, bet jie 
nebegali skomėti. Juokinga manyti esant čia 
tikro panašumo, bet ir nėra tai visiškai nepanašu. 

Bet štai iš atminties imu, kai teigiu keturis 
esant dvasios sumišimus: geidulį, džiaugsmą, 
baimę, liūdesį; ir ką tik galiu apie juos pasakyti, 
išskirstydamas kiekvieną į jo giminės rūšis ir 
kiekvieną aptardamas, — atmintyj randu, ką 
turiu pasakyti, ir iš josios pasiimu; tačiau tas jųjų 
sumišimas manęs visai nesujaudina, kai juos atsi- 
mindamas paminiu; ir jie buvo atmintyj, prieš 
man juos prisiminsiant ir iš ten išsiimsiant; to- 
dėliai ir buvo galima juos iš ten, prisimenant, 
išsiimti. Tad, gal būt, prisimindami, mes tuos 
dalykus taip išgauname iš atminties, kaip kad 
begromulodami gyvuliai išgauna iš skilvio gro- 
mulį. Tad kodėl mąstymo gomuryje nejaučia tas. 
kuris kalba, tai yra kuris prisimena, džiaugsmo 
saldumo ar liūdesio kartumo? Gal kaip tik čia 
esama nepanašumo, kadangi juk nesama tame 
dalyke visiško panašumo? Nes kas gi noromis 
kalbėtų apie tokius dalykus, jeigu vis būtume 
verčiami liūdėti arba bijoti. kada tik minime 
liūdesį ar baimę? Ir vis dėlto nekalbėtume apie 
juos, jeigu nerastume savo atminty ne tik vardų 
garsus, atitinkančius tuos vaizdus, kuriuos yra 
įspaudę kūno pajautimai, bet ir pačių daiktų są- 
vokas, kurių neesame gavę pro jokias kūno du- 
Tris, o tik jas pati dvasia, įsigijusi prityrimo per 

savo aistras, jausdama įteikė atminčiai, o gal ši 
pati, ir neįteikiama, sau jas pasilaikė. 


PENKIOLIKTAS SKYRIUS 


Bet ar per vaizdus, ar ne, kas tai lengvai pa- 
sakytų? Vadinu akmenį, vadinu saulę, kada pa- 
tys daiktai nėra mano pajautimų srityj; mat, 
mano atmintyj yra jų vaizdai. Paminiu kūno 
skausmą, o jo neturiu, kai nieko man neskauda; 
tačiau, jeigu nebūtų jo vaizdo mano atminty, 
nežinočiau, ką sakąs, ir savo kalboje neatskir- 
čiau jo nuo gėresio. Miniu kūno sveikatą, kada 
mano kūnas sveikas; turiu patį daiktą; tačiau, 
jeigu mano atminty nebūtų ir jo vaizdo, jokiu 
būdu neprisiminčiau, ką reiškia to vardo garsas, 
nei ligonys žinotų, paminėjus sveikatą, kas čia 
pasakyta, jeigu atminties jėga neturėtų to paties 
vaizdo, nors paties daikto ir nėra kūne. Pamenu 
skaičius, kuriais skaičiuojame: va, yra mano 
atmintyj ne jų vaizdai, tik jie patys. Paminiu 
saulės vaizdą — ir jinai yra mano atmintyj: nes 
juk ne jos vaizdo vaizdą prisimenu, tik patį jos 
vaizdą: šis pats yra priešais mane, prisimenant. 
Pavadinu atmintį — ir pažįstu, ką pavadinęs. O 
kur pažįstu, jei ne pačioj atmintyj? Argi vien 
jos vaizdas yra jos akivaizdoj, 0 ne jinai pati? 

ŠEŠIOLIKTAS SKYRIUS 

O ką, kai paminiu užmiršimą ir taip pat su- 
prantu, ką pasakęs? Kaip gi pažinčiau daiktą, 
jeigu jo nebūčiau prisiminęs? Ne tą patį vardo 
garsą tariu, tik daiktą, kurį jis reiškia; jeigu aš 
būčiau šį užmiršęs, aš juk negalėčiau suprasti, 
ką reiškia tas garsas. Kai atsimenu atmintį, 
pati atmintis per save pačią yra savo akivaiz: 
doj. O kai prisimenu užmiršimą, ir atmintis yra 
čia, ir užmiršimas: atmintis, kuria prisimenu, ir 
užmiršimas, kurį prisimenu. Bet kas tai yra už- 
miršimas? juk atminties trūkumas? Kaip gi tad 
jisai yra many, ir aš jį atsimenu, kai negaliu at- 
siminti, kada jis yra? Bet juk, jei ką atmename, 
tai laikome atmintyj; jeigu  neatsimintume už- 
miršimo, jokiu būdu negalėtume, išgirdę tą var- 
dą, pažinti daiktą, kuris anuo vardu reiškiamas; 
vadinas, užmiršimas laikosi atmintyj. Taigi jis 
yra atmintyj, kad neužmirštume, o vis dėlto, kai 
yra, užmirštame. Rasit, iš to galima suprasti, 
jog užmiršimas ne pats savaime esąs atmintyje, 
kai jį atsimename, 0 tik per savo vaizdą, kadangi, 
jeigu pats savaime užmiršimas būtų tuokart at- 
mintyj, jis padarytų ne kad atsimintume, tik kad 
užmirštume? Ir tai kas pagaliau ištirs? kas su- 
pras, kaip čia esama? 

Aš, Viešpatie, vargstu čia, 0 vargstu savy 
pačiam: esu. pasidaręs sau pačiam sunkumo ir 
gausingo prakaito dirva. Iš tikrųjų, nūnai  tyri- 

nėjame ne dangaus sritis nei matuojame žvaigž- 
džių atstumus, nei ieškome žemės svorio: aš pats 
esu tasai, kuris atsimena, aš, dvasia. Ne taip 
nuostabu, jeigu toli nuo manęs yra tai, kas neesu 
aš; bet kas artesnis man už mane patį? Ir štai aš 
nesuprantu savo atminties galios, nors juk savęs 
paties nepaminėčiau, aplenkdamas jąją. Iš tik- 
rųjų, ką gi aš turiu pasakyti, kai esu tikras atsi- 
menąs užmiršimą?. Ar turiu pasakyti, kad nesą 
mano atmintyj to, ką atsimenu? Ar turiu pasa- 
kyti, kad dėl to esąs užmiršimas mano atmintyj. 
idant neužmirščiau? Ir viena, ir antra yra visiš- 
kai absurdiška. Tad kas gi tai trečia? Kokia 
teise pasakyčiau, kad mano atminty esąs užmir- 
šimo vaizdas, ne pats užmiršimas, kai jį altsi- 
menu, Kokia teise tai galėčiau pasakyti, kadangi, 
kai įsispaudžia atmintyj bet kurio daikto vaiz- 
das, pirma būtinai reikia, kad būtų čia pats 
daiktas, nuo kurio g»'ėtų įsispausti anas vaiz- 
das? Juk taip atsimenu Kartaginą. taip ir kitas 
vietas, kuriose esu buvęs, taip ir žmonių veidus, 
kuriuos esu matęs. ir kitų pojūčių davinius, ir 
paties kūno sveikatą arba skausmą: kai tie da- 
lykai buvo mano akivaizdoj, atmintis paėmė iš 
jų vaizdus, į kuriuos galėčiau žiūrėti, kaip į 
esamus, ir dvasia juos svarstyti, kai juos jau 
nebesančius minėsiu. Jeigu tad per savo vaizdą, 
o ne pats savaime atmintyje yra užmiršimas. 
aišku, jis yra buvęs tikrumoj, kad būtų galėjęs 
būti nutrauktas jo vaizdas. O kai buvo, kokiu 

būdu rašė atminty savo vaizdą, kada dargi ir tai, 
ką atranda jau pažymėta, užmiršimas išnaikina 
vienu savo buvimu? Tačiau, vis tiek kokiu būdu, 
nors tas būdas yra ir nesuprantamas, ir neišaiš- 
kintinas, tikrai atmenu patį užmiršimą, kuris už- 
kasa tai, ką atmename. 


SEPTYNIOLIKTAS SKYRIUS 


Didė yra atminties galia, kažin kas bugštųu, 
mano Dieve, gili ir begalinė įvairenybė. Ir tai 
yra dvasia, ir tai esu aš pats! Kas tad aš esu, 
mano Dieve? Kokia prigimtis esu? įvairi, dau- 
giabūdė ir labai didė gyvybė. Štai mano atmin- 
tyj nesuskaitomi laukai, olos ir rūsiai neapskai- 
čiuojamai pilni nesuskaitomų giminių dalykų, 
ar vien jų vaizdų, kaip kad visų kūnų, ar pačių 
savaime, kaip kad mokslų, ar kažin kokių sąvo- 
kų arba pažymėjimų, kaip kad dvasios nuotaikų, 
kurias dvasia, kada ir nekenčia, turi atmintyj, 
nes juk dvasioj yra visa, kas tik yra atmintyj; 
bėginėju per visus tuos dalykus ir skrajoju tai 
šen, tai ten, įsigilinu netgi, kiek vien galėdamas, 
o galo niekur! Tokia tatai yra atminties galia! 
Tokia tatai yra gyvybės galia tame žmoguje, 
kuris gyvena mirštamai! Ką tad veiksiu, Tu tik- 
roji mano gyvybe, mano Dieve?  Žengsiu aukš- 
čiau pro šalį ir tos savo galios, kur vadinas al- 
mintis, žengsiu pro jos šalį, kad pasiekčiau Tave, 
saldžioji Šviesa! Ką sakai man? Žengdamas per 

savo dvasią pas Tave, kuris gyveni viršum ma- 
nęs, pralenksiu ir šitą savo galią, kur vadinas 
atmintis, norėdamas Tave pasiekti iš tos pusės, 
iš kurios galima tave pasiekti, ir priglusti prie 
Tavęs iš tos pusės, iš kurios galime prie Tavęs 
priglusti. Turi atmintį ir gyvuliai, ir paukščiai; 
šiaip negrįžtų vis į savo gultą, į lizdą, prie kitų 
daugelio daiktų, prie kurių yra pripratę; o juk ir 
priprasti neįstengtų prie jokių daiktų, jei neturė- 
tų atminties. Pralenksiu tad ir atmintį, kad pa- 
siekčiau tąjį, kuris yra atskyręs mane nuo ketur- 
kojų ir padaręs mane protingesnį už dangaus 
lakūnus. Pralenksiu ir atmintį, kad rasčiau Ta- 
ve, bet kame, tikrasis Gerasis ir saugusis Malo- 
nume, kame Tave rasiu? Jeigu randu Tave šalia 
savo atminties, neatmenu Tavęs. O kuo būdu ra- 
siu Tave, jeigu neatmenu Tavęs? 


AŠTUONIOLIKTAS SKYRIUS 


Mat, buvo pametusi moteriškė drachmą ir 
ieškojo jos su lempa, ir, jeigu nebūtų drachmos 
atminusi, nebūtų jos radusi. Nes, kai būtų radu- 
si, iš kur būtų žinojusi, begu ta pati yra, jeigu 
nebūtų jos atminusi? Atsimenu ieškojęs daugelio 
pamestų daiktų ir atradęs. Žinau tai iš to, kad, 
kai ieškodavau ko nors iš tų daiktų ir man bū- 
davo sakoma: „Gal tai yra šitas daiktas?“ „gal 
anas“ — tol sakydavau: „ne tas“, kol man bū- 
davo paduodama tai, ko ieškodavau. Jeigu aš jo 

nebūčiau atminęs, vis tiek kas tai būtų buvę, 
nors man ir būtų buvę paduodama, nebūčiau 
radęs, nes nebūčiau pažinęs. Ir visada taip esti, 
kai ieškome ko nors pamesto ir atrandame. Mat, 
jeigu kas prapuola iš akių, ne iš atminties, kaip 
pav., bet kuris regimas kūnas, viduje pasilieka 
jo vaizdas, ir ieškoma to daikto, kol jis grąžina- 
mas mūsų akivaizdai. Kai jį randame, pripažįs- 
tame esant tą patį iš to vaizdo, kuris yra mūsų 
viduje. Ir nesisakome radę dingusį daiktą, jeigu 
jo nepažįstame, nei galima pažinti, jeigu neat- 
mename; bet jis buvo tik akims dingęs, o atmin- 
tis jį tebelaikė. 


DEVYNIOLIKTAS SKYRIUS 


Ką? Kada pati atmintis pameta ką nors, kaip 
kad atsitinka, kai užmirštame ir ieškome, kad 
prisimintume, kur gi pagaliau ieškome, jei ne 
pačioj atmintyj? Ir tenai, jeigu atsitinka užtikti 
vieną vietoj kito dalyko, atmetame, iki sutiksim 
tai, ko ieškome. O kai sutinkame, sakome: ,,„Ot, 
šitas“. Taip nesakytume, jeigu nepažintume, 0 
nepažintume, jeigu neatmintume. Juk tikrai bu- 
vom užmiršę. Gal ne visa buvo iškritę, ir pagal 
tą dalį, kuri buvo užsilikusi, ieškojome antro- 
sios, kadangi atmintis juto neturinti vienkart to, 
ką paprastai turėdavo, ir, tartum  sužalojus 
įprasta, raišdama meldė grąžinti, ko trūksta? 
Panašu į tai, kaip kad pažįstame žmogų ir, ar 

tai jį matydami, ar vien apie ji mąstydami, už- 
miršę jo vardą, steigiamės prisiminti; bet, ką tik 
prisimename,  nesimezga, kadangi nebuvome 
pripratę mintyj juos jungti, todėl atmetame, iki 
surasim tą žinomą vardą, kurį buvome pripratę 
jungti su anuo asmeniu, ir, nebejausdami neati- 
tinkamumo, nurimstame. O kame surandame? 
juk pačioj atmintyj! Juk ir tada, kada atsime- 
name kitiems priminus, ten pat surandame. Juk 
ne lyg ką nauja patikime, tik, prisimindami, pri- 
pažįstame esant tai pat, kas mums pasakyta. O 
jeigu buvo visai išnaikinta dvasioje, nebeprisi- 
mename netgi kitiems primenant. O to, ką atsi- 
mename dargi esą užmiršę, dar nesame visiškai 
užmiršę. Ką būsim visiškai užmiršę, to negalė- 
sim, pametę, nė ieškoti. 


DVIDEŠIMTAS SKYRIUS 


Tad kokiu būdu Tavęs ieškau, Viešpatie? 
Kai Tavęs, savo Dievo, ieškau, laimingo gyveni- 
mo ieškau. Ieškosiu Tavęs, kad būtų gyva mano 
siela. Nes gyvas yra mano kūnas per mano sielą, 
ir gyva yra mano siela per Tave. Kaip gi tad ieš- 
kau laimingo gyvenimo? Nes nėra jo man, kol 
pasakysiu: „Gana“, ten, kur reikia tai pasa- 
kyti ?7), Kaip gi jo ieškau? ar prisimindamas — 
1) Čia laikaus M. Charpentier'o teksto, kur šis šilaip 
skamba: Ouia non est mihi, donec dicam „sat est“, illic 
ubi oportet ut dicam. — Paris, librairie Garnier frėres. 

„lyg kad būčiau jį užmiršęs ir dar atsiminčiau 
esąs užmiršęs? ar geisdamas pažinti nežinomą, 
kurio arba niekuomet nepažinau, arba taip bu- 
vau užmiršęs, jog netgi nebeatsimenu jį užmir- 
šęs? Juk tas yra laimingas gyvenimas, kūrio visi 
nori ir nėra nė vieno, kuris visai nenorėtų? Kur 
Zi jį pažino, kad taip jo nori? Kur pamatė, kad 
pamilo jį? Be abejo, turiu jį nežinau kckiu bū- 
du??). Įvairus yra būdas, kuriuo kiekvienas 
žmogus, kai turi tąjį gyvenimą, yra laimingas. 
Esama ir tokių žmonių, kurie yra laimingi vilti- 
mi. Šie turi tą gyvenimą žemesniu būdu, negu 
anie, kur jau iš tikrųjų yra laimingi, "tačiau vis 
dėlto geresni, negu tie, kur nei iš tikrųjų, nei 
vien viltim yra laimingi. Bet ir jie, jeigu tam tikru 
būdu neturėtų to laimingojo gyvenimo, ne taip 
tenorėtų būti laimingi; o yra visiškai tikra juos 
to norint. Nežinau kokiu būdu pažįstu jį, todėl 
turiu apie jį nežinau kokią sąvoką. Steigiuos su- 
prasti, ar jinai glūdi atmintyj; jeigu yra tenai, 
tad jau esame kadaise buvę laimingi — ar kiek- 
vienas atskirai, ar aname žmoguje, kuris pirmas 
nusidėjo, kuriame ir mes visi esame numirę ir iš 
kurio visi su nelaime esame gimę, to neieškau 
dabar, tik ieškau, ar atmintyj yra laimingas gy- 
venimas. Juk jo nemėgtume, jeigu nepažintume. 


22) Laikaus čia irgi M. Charpentier'o (taip pat skamba 
ir kembridžiškis) teksto: Nimirum habemus eam neseio 
guomodo. 

Išgirdome tą vardą — ir visi prisipažįstame ver- 
žiąsi prie paties dalyko, visi veržiąsi, nes juk ne 
vienu vardo garsu gėrimės. Juk kai lotynišką tą 
vardą girdi graikas, nesigėri, kadangi nežino, 
kas juo pasakyta; o mes gėrimės, kaip ir jis, jei- 
gu tai išgirstų graikiškai, kadangi pats dalykas 
nėra nei graikiškas, nei lotyniškas, ir ji pasiekti 
trokšte trokšta graikai ir lotynai, ir visų kitų 
kalbų žmonės. Vadinas, visi jį pažįsta; jeigu 
būtų galima vienu balsu juos paklausti, ar jie 
nori būti laimingi, be jokio abejojimo atsakytų 
norį. O to nebūtų, kad jų atmintyj nebūtų paties 
to dalyko, kurio tas yra vardas. 


DVIDEŠIMT PIRMAS SKYRIUS 


Gal čia esama taip, kaip kad atmenu Karta- 
giną aš, kurs esu ją matęs? Ne; nes juk laimin- 
gas gyvenimas akimis nematomas, kadangi nėra 
kūnas. Gal taip, kaip kad atmename skaičius? 
Ne; nes, kas juos žino, nebesisteigia dar pasiekti; 
o laimingą gyvenimą pažįstame, todėl jį mylime, 
tačiau trokštame dar jį pasiekti, kad būtume lai- 
mingi. Gal taip, kaip kad atmename iškalbos 
meną? Ne; nors, išgirdę tą vardą, ir prisimintų 
patį dalyką tie, kurie dar nėra iškalbingi, ir dau- 
gelis norėtų tokie būti, iš kur paaiškėja juos pa- 
žįstant tą dalyką, tačiau juk jie per kūno pajau- 
limus yra pastebėję kitus iškalbingus, pasigėrė- 
ję jais ir nori tokie būti; o vis tik be vidujo pa- 

žinimo nesigėrėtų nei norėtų ir patys tokie būti, 
jeigu nesigėrėtų. O laimingo gyvenimo kituose 
nepatiriame jokiu kūno pajautimu. Gal taip, 
kaip kad atmename džiaugsmą? Gal būt taip. 
Nes juk savo džiaugsmą dargi liūdnas būdamas 
atmenu, kaip varguolis laimingą gyvenimą, ir 
niekados kūno pajautimu savo džiaugsmo nei esu 
matęs, nei girdėjęs, nei užuodęs, nei ragavęs, nei 
lietęs, tik esu patyręs savo dvasioj, kada nu- 
džiugau, ir pasiliko džiaugsmo žinia mano atmin- 
tyj. kad galėčiau jį prisiminti kartais su panie- 
ka, kartais su geismu, destis kokie buvo dalykai, 
kuriais atsimenu džiaugęsis. Juk ir nepadoriais 
dalykais aš esu kažkaip džiaugęsis; dabar prisi- 
mindamas tą džiaugsmą, aš jį pasmerkiu ir 
biauriuosi; o kartais esu džiaugęsis padoriais ir 
gerais dalykais, ką miniuų ilgėdamasis, nors jų, 
gal būt, nūnai nėra, ir todėl liūdnai miniu buvu- 
sįijį džiaugsmą. 

Tad kame ir kuomet esu patyręs laimingąjį 
savo gyvenimą, kad jį prisimenu, myliu ir trokš- 
tu? Ir ne aš tik vienas arba su nedaugeliu, bet 
vitvisi norime būti laimingi. Jeigu mes 10 gyveė- 
nimo tikrai nepažintume, mes jo ne tokiu tikru 
geismu tegeistume. Bet kas tai yra? kas? Jeigu 
paklaustume du, ar nori juodu būti kareiviais, 
gali būti, kad vienas atsakytų norįs, antras—ne. 
O jeigu juodu paklaustume, ar norėtų būti lai- 
mingi, abudu tuoj nedvejodami pasakytų norį. 
Ir ne dėl ko kito anas vyras norėtų būti karei- 

viu, 0 antrasis ne dėl ko kito nenorėtų, vicn tik 
dėl to, kad būtų laimingi. Gal taip yra dėl to, 
kad vienas sau džiaugsmo semias iš vienur, kitas 
— iš kitur? Taip tatai visi sutartinai prisipažįsta 
norį būti laimingi, kaip kad prisipažintų (jeigu 
kas apie tai juos paklaustų) norį džiaugtis, ir 
patį džiaugsmą vadina laimingu gyvenimu. Nors 
vienas iš vienos, kitas iš kitos pusės tai pasiekia, 
tačiau viena tėra, kur nueiti visi steigias, kad 
galėtų džiaugtis. Kadangi tai yra toks dalykas, 
apie kurį niekas negali sakyti nėsąs jo patyręs, 
todėl, radę jį atmintyj, pažistame, kai išgirstame 
„laimingo gyvenimo“ pavadinimą. 


DVIDEŠIMT ANTRAS SKYRIUS 


Tegu nebūna, Viešpatie, tegu nebūna Tavo 
tarno širdyj, kuris Tau prisipažįsta, tegu nebūna 
tos minties, kad dėčiaus laimingas, kai bet 
kokiu dalykų džiaugiuos. Nes yra džiaugs- 
mas, kur neduodamas bedieviškiesiems, tik 
liems, kur Tau dovanai tarnauja, kurių 
džiaugsmas Tu pats esi. Ir tai yra laimingas gy- 
venimas — džiaugtis Tavim, prie Tavęs, dėl Ta- 
vęs; tai vyra laimingas gyvenimas, ir nėra kito. O 
tie, kurie mano esant kitą, kitą vaikosi džiaugs- 
mą ir tą netikrą. Tačiau nuo tam tikro džiaugs- 
mo vaizdo jų valia nenusigręžia.., 

DVIDEŠIMT TREČIAS SKYRIUS 


Tad nėra tikra, kad visi nori būti laimingi, 
kadangi, kurie ne Tavim nori džiaugtis (kas vie- 
na tik yra laimingas gyvenimas), juk ne laimin- 
gojo gyvenimo nori? O gal visi jo nori, tik, ka- 
dangi „kūnas geidžia prieš dvasią, dvasia gi 
prieš kūną“, kad nedarytų visa, ko nori“), jie 
nulinksta į tai, ką įstengia, ir tuo pasitenkina, 
nes to, ko neįstengia, ne tiek tenori, kiek užtektų 
tam, kad įstengtų padaryti? Juk štai klausiu vi- 
sus, kuo bevelytų džiaugtis: tiesa, ar klaida? — 
ir jie tiek pat neabejodami pasisako  bevelijų 
džiaugtis tiesa, kick neabejodami sakosi norį 
būti laimingi. Juk laimingas gyvenimas yra 
džiaugimasis tiesa; nes tai yra džiaugimasis Ta- 
vim, kuris esi Tiesa, „Viešpatie, mano šviesa ir 
mano išgelbėjime“ **), mano Dieve! Šito laimin- 
g0 gyvenimo visi nori, šito gyvenimo, kuris vie- 
nas tėra laimingas, visi nori, džiaugtis tiesa visi 
nori. Esu patyręs esant daugelį, kur norėtų ap- 
gauti, o kur norėtų būti apgauti, nė vieno. Kur 
gi tad pažino jie šitą laimingąjį gyvenimą, jei ne 
ten, kur pažino ir tiesą? Juk myli jie ir šiąją, ka- 
dangi nenori suklysti, ir, kai myli laimingą gy- 
venimą, kurs yra vien tik džiaugimasis tiesa, aiš- 
ku, myli ir tiesą, o nemylėtų jos, jeigu jų atminty 


23). - Gal. 5,17. 
24) Pa: 28:1: 

nebūtų šiokio-tokio josios supratimo. Kodėl gi 
lad ne jąja džiaugias? Kodėl nėra laimingi? Ka- 
dangi stipriau užsiima kitais dalykais, kurie 
veikiau padaro juos nelaimingus, negu tai, ką 
silpnai: beatmena, padarytų laimingus. Nes 
dar. maža šviesos yra žmonėse; 
tevaikščioją, tevaikščioja, kad 
tamsybės neapsiaustų!??). 

O kodėl tiesa gimdo neapykantą, ir priešu 
žmonėms yra virtęs Tavo vyras, beskelbiąs tiesą, 
tuo tarpu kai žmonės myli laimingą gyvenimą, 
kuris juk yra džiaugimasis tiesa? Nebent dėl to, 
kad žmonės taip myli tiesą, jog, kurie kitką myli, 
norėtų, kad tai, ką jie myli, būtų tiesa, ir, ka- 
dangi nenorėtų paklysti, nenori kad būtų įrodyta 
juos suklydus? Taigi nekenčia tiesos dėliai to 
dalyko, kurį myli vietoj. tiesos. Myli ją bešvie- 
čiančią, nekenčia jos įrodomai kaltinančios. Ka- 
dangi nenori būti suklydę, o nori kitus į klaidą 
įtraukti, myli tiesą, kai ji pati pasirodo, ir ne- 
kenčia jos, kai jinai juos pačius parodo, kokie 
jie yra. Tad jinai atlygins jiems šiuo būdu: tuos, 
kurie nenori, kad jinai juos parodytų, parodys 
kad ir nenorinčius, o pati jiems nepasirodys. 
Taip, taip, netgi taip elgias žmogaus dvasia; 
netgi toki akla ir sugurusi, pasibiaurėtina ir ne- 
padori; pati nori išlikti pasislėpusi, o kad kas 
nuo jos liktų paslėpta, nenori. Jai atsiteisiama 


5) Jon. 12,35. 

priešingai: ji pati nepasislepia nuo tiesos, 0 tiesa 
nuo jos pasislepia. O vis dėlto, kad ir toki men- 
ka, bevelija džiaugtis teisingais dalykais, negu 
klaidingais. Tad bus laiminga, jeigu, niekam ne- 
trukdant, džiaugsis vien tąja tiesa, per kurią vis- 
kas kita yra tiesa. 


DVIDEšŠIMT KETVIRTAS SKYRIUS 


Štai kokius plotus perėjau savo atminty, ieš- 
kodamas Taves, Viešpatie, ir neradau Tavęs užu 
jos ribų. Nes juk nieko iš Tavęs neradau, ko ne- 
atminčiau nuo to laiko, kai Tave pažinau. Mal. 
nuo to laiko, kai Tave pažinau, jau nebeužmir- 
šau Taves. Kur tik atradau tiesos, ten atradau 
savo Dievą, pačią tiesą, kurios, sykį pažinęs, ne- 
beužmiršau. Taigi, kaip tik Tave pažinau, Tu 
pasilikai ir esi mano atmintyj, ir Ten tave al- 
randu, kai atsimenu Tave ir gėriuos Tavim. Yra 
tai šventasis mano gėresys, kurį esi man padova- 
nojęs, savo gailestingumu atsižiūrėjęs į mano ne- 
turtingumą. 


DVIDEŠIMT PENKTAS SKYRIUS 


Bet kur Tu esi mano atmintyj, Viešpatie, kur 
Tu ten esi? Kokią buveinę ten sau pasidarei? 
Kokią šventovę ten sau pasistatei? Suteikei tą 
garbę mano atminčiai, kad esi joje; bet kurioj 
jos dalyj esi, tai svarstau. Minėdamas Tave, žen- 
giau aukščiau už tas jos dalis, kurias turi ir gy- 

vuliai, nes ten Tavęs neradau tarp laikinių daik- 
tų vaizdų; priėjau prie tų jos dalių, kurioms bu- 
vau pavedęs savo dvasios affektus; ir ten Tavęs 
neradau. Įėjau į pačią savo dvasios buveinę, ku- 
rią ji turi mano sieloj (kadangi ir save pačią 
atmena dvasia), ir tenai Tavęs nebuvo, kadangi 
Tu nesi kūniškas vaizdas nei gyvos būtybės 
affektas, kaip va: džiaugsmas, nuliūdimas, geis- 
mas, baimė, atminimas, užmiršimas ir  kitskas 
panašu; taip pat neesi ir pati dvasia, kadangi 
esi dvasios Viešpats Dievas, ir visa tai mainos, o 
Tu pasilieki nekintamas viršum visko ir teikeis 
apsigyventi mano atmintyj. kai Tave pažinau. 
Ir ko aš ieškau, kurioj jos vietoj gyveni, lyg tar- 
tum ten būtų vietų? Gyveni joj tikrai. kadangi 
atmenu Tave nuo to laiko, kai Tave pažinau, ir 
randu Tave joj, kai Tave prisimenu. 


DVIDEŠIMT ŠEŠTAS SKYRIUS 


Kame gi tad suradau Tave, kad pažinau/ 
Juk Tavęs nebuvo dar mano atminty, prieš Tave 
pažistant. Kame gi tad suradau Tave, kad pa- 
žinčiau? vien lik Tavy pačiame viršuj manęs. Ir 
niekur nėra tos vietos. Ir atsitraukiame, ir pri- 
einame ir niekur nėra tos vietos! Tu. 
Tiesa, visur sėdi kaip patarėjas visiems pa- 
tarimo  klausiantiems ir vienkart atsakai vi- 
siems, įvairių patarimų  klausiantiems.  Aiš- 
kiai atsakai Tu. bet ne visi aiškiai girdi. Visi, 
apie ką tinkami, klausia patarimo, tik ne visada, 

ką tinkami, išgirsta.  Geriausiasis "Tavo tarnas 
yra tas, kuris ne labiau trokšta išgirsti iš tavęs 
tai, ko pals panorės, tik labiau norėti to, ką iš 
Tavęs išgirs. 


DVIDEšŠIMT SEPTINTAS SKYRIUS 


Vėlai Tave pamilau, Grožybe toki sena ir toki 
nauja, vėlai pamilau Tave! O Tu buvai viduje, o 
aš išorėj ir ten Taves ieškojau ir prie tų darnų 
daiktų, kuriuos esi padaręs, puoliau, pats nedar- 
nas. Buvai su manim, o aš nebuvau su Tavim. 
Toli nuo Tavęs laikė mane tie dalykai, kurių, 
jeigu jie nebūtų Tavy, visai nebūtų. Pavadinai ir 
sušukai — ir praplėšei mano kurtumą, sužaiba- 
vai, sublizgėjai — ir išsklaidei mano aklumą, 
pakvipai — ir įtraukiau dvasios, ir kvėpuote 
kvėpuoju Tave, paragavau — ir alkstu, ir trokš- 
tu, palietei mane — ir užsidegęs ieškau Tavo 
ramybės. 


DVIDEŠIMT AŠTUNTAS SKYRIUS 


Kai priglusiu prie Tavęs visa savo būtybe, 
niekur nebebus man skausmo ir vargo, ir gyvas 
bus mano gyvenimas, visas Tavęs pilnas. O da- 
bar, kadangi, ką Tu pripildai, pakeli ji, tad, ka- 
dangi aš dar nesu Tavęs pilnas, pats sau esu 
sunkybė. Rungiasi verktinieji mano džiaugsmai 
su pasidžiaugtinaisiais nuliūdimais, ir nežinau, 
katroj pusėj stovi nugalėjimas. Vargas man. 

Viešpatie! pasigailėk manęs! Rungiasi blogi ma- 
no nuliūdimai su gerais džiaugsmais, ir nežinau, 
katroj pusėj stovi nugalėjimas. Vargas man, 
Viešpatie! pasigailėk manęs! Vargas man! Štai, 
neslepiu savo žaizdų: esi gydytojas, aš esu ligo- 
nis; esi gailestingas, aš — pasigailėjinio vertas. 
Argi ne „gundymas yra Žmogaus gyvenimas ant 
žemės“?“)? Kas norėtų nepatogybių bei sunkeny- 
bių? Įsakai jas kęsti, ne mylėti. Niekas nemyli 
to, ką vien pakenčia, kad ir mėgsta pakęsti. 
Kad ir džiaugiasi bepakenčiąs, tačiau  bevelija. 
kad nebūtų, ką tektų pakęsti. Priešingybėse trokš- 
tu pasisekimų, pasisekimuose bijau priešingybių. 
Kame yra tarp jų vidurys, kur Žmogaus gyveni- 
mas nebūtų gundymas? Vargas šio pasaulio klo- 
čiai ir tai dėl dviejų dalykų: kad tenka bijoti prie- 
šingybės ir kad džiaugsmas turi nykti! Vargas šio 
pasaulio priešingybėms, sykį ir du kart, ir tris- 
kart: kadangi trokštama pasisekimo, kadangi 
priešingybė yra sunki, kadangi gali sulaužyti 
kantrumą! Argi ne gundymas yra žmogaus gy- 
venimas ant žemės, ir tai be jokios pertraukos? 


DVIDEšŠIMT DEVINTAS SKYRIUS 


Ir visa mano viltis — vien didis Tavo gailes- 
tingumas. Duok, ką įsakai, ir įsakyk, ką vien 
tinkamas! Įsakai mums susitūrėjimą. Ir, ka- 
dangi žinojau (sako vienas rašytojas *7), jog 
niekas negali būti susitūrįs, jeigu jam Dievas 
nebus to davęs, jau tai buvo išminties žymė, kad 
žinojau, kieno yra ta dovana. Per susitūrėjimą 
susirenkame ir susijungiame į vienetą, iš kurio 
buvome  išsiskirstę į daugel dalių. Juk mažiau 
Tave temyli, kuris šalia Tavęs myli dar ką nors, 
ką myli ne dėl Tavęs. Meile, kuri visad degi ir 
niekad neužgęsti, meile, mano Dieve, uždek ma- 
ne! Įsakai būti susitūrinčiam: duok, ką įsakai, ir 
įsakyk, ką tinkamas! 


TRISDEŠIMTAS SKYRIUS 


Be abejo, įsakai, kad suvaldyčiau „kūno pa- 
geidimą, akių pageidimą ir gyvenimo  puiky- 
bę“?š). Liepei susitūrėti nuo neteisėto santykia- 
vimo su moteriškė, o ir pačioj moterystėj patarei 
laikytis kai ko geresnio už tai, ką leidai daryti. 
Kadangi pats davei man tai, tad ir įvyko tai, 
dargi anksčiau, negu pasidariau "Tavo sakra- 
mento dalytoju. Bet dar gyvena mano atminty, 
apie kurią daug esu kalbėjęs, tų dalykų vaizdai. 
27) Išmin. 8,21. 

25) 1 Jon. 2,16. 

kuriuos ten įspaudė mano paprotis, ir pasišauna 
man — bebudint, tiesa, bejėgiai, užtat per sapną 
prieina ne tik ligi pasigėrėjimo, bet ir ligi sutiki- 
mo ir beveik visiškai ligi veiksmo. Ir tokios turi 
jėgos tas netikrasis vaizdas mano sieloj bei kūne, 
jog bemiegantį netikrieji reginiai įtikina tuo, kuo 
bebudinčio neįstengia tikri. Argi tuokart manęs 
nebėra, Viešpatie mano Dieve? Koks didis skir- 
tumas tarp manęs paties ir manęs paties tą akies 
mirksnį, kuriuo iš čia pereinu į miegą arba iš 
ten pereinu čion! Kame gi tuokart esti protas, 
kuriuo tokioms sugestijoms priešinas bebudįs ir 
pasilieka nepajudintas netgi tuokart, kai patys 
tie daiktai esti jam pakišami? Argi protas užda- 
romas, užsimerkiant akims? Argi užmigdomas 
draug su kūno pajautimais? Ir kodėl dažnai netgi 
sapnyj pasipriešiname tokioms žabangoms ir, at- 
mindami savo pasiryžimą ir jo skaisčiausiai lai- 
kydamies, nė mažiausiai joms nepritariame? Ir 
vis dėlto čia esama tokio skirtumo, jog, jeigu ir 
kitaip esti atsitikę, mums atsibudus grįžta sąži- 
nės ramybė, ir pats jau tas tarpas padeda mums 
suprasti, jog mes nesame to padarę, ką tačiau 
apgailestaujame esant mumyse kažin kaip 
įvykus. i 

Argi tad nėra pakankamai galinga Tavo ran- 
ka, Dieve visagalįs, išgydyti visiems mano sielos 
silpnumams ir gausingesne malone išnaikinti ne- 
padoriems dargi mano sapno judesiams? Kaskart 
dauginsi many, Viešpatie, savo dovanas, kad 

mano siela sektų paskui mane pas Tave, atsipa- 
laidavusi nuo geidulių masinimo, kad nekeltų 
maišto prieš save pačią ir netgi sapnuose ne tik 
nedarytų tų sugedimo nepadorybių per gyvuliš- 
kus vaizdus ligi pat kūnui susijaudinsiant, bet 
netgi nesutiktų su tuo. Juk nedidis yra daiktas 
Visagalinčiajam, „kurs... gali padaryti... dau- 
giau, kaip prašome ar išmanome“ **), neprileisti 
ne vien šiame gyvenime, bet ir šiame mano am- 
žiuje, kad kas nors panašu bent tiek man patik- 
tų, kiek gali sulaikyti net bemiegant vienas skais- 
taus jausmo linktelėjimas. Tačiau nūnai pasisa- 
kiau gerajam savo Viešpačiui, koks aš vis dar 
esu šitoj savo blogumo rūšyj, džiūgaudamas ir 
sykiu drebėdamas dėl to, ką esi man padovano- 
jęs, ir liūdėdamas dėl to, kad nesu dar išsitobu- 
lines, tikėdamasis, kad Tu many reikiamai įvyk- 
dysi savo gailestingumo darbus ligi visiškos ra- 
mybės, kurią ras Tavy mano vidujė ir laukujė 
būtybė, kada mirtis bus praryta nugalėjimo **). 


2) Efez. 3,20. 
30) 1 Kor. 15,54. 

TRISDEŠIMT PIRMAS SKYRIUS 


Yra dar kitas dienos vargas, kurio kad tik 
jai užtektų! **). Kasdienį kūno griuvimą atpildo- 
me valgydami ir gerdami, iki sunaikinsi maistą 
ir vidurius, kai nuostabiu pasotinimu užmuši 
reikalą ir šitą gendama apvilksi amžinu negen- 
damumu ??). O tuo tarpu malonus yra man rei- 
kalas, ir aš kaujuos su šituo malonumu, kad jis 
manęs nepavergtų, ir kasdien kariauju, dažnai 
pasninkaudamas, stengdamasis pavergti savo 
kūną **), bet mano sopuliai užleidžia vietą pasi- 
gėrėjimui. Mat, alkis ir troškulys yra tam tikri 
skausmai, degina ir, kaip karštligė, užmuša, jei- 
gu neatneš pagalbos maisto vaistai; kadangi šių 
lengva gauti ir pasiguosti Tavo dovanomis, nes 
mūsų silpnumui tarnauja žemė, vanduo ir dan- 
gus, — bėda vadinas pasigėrėjimas. 

Išmokei to mane, kad eičiau priiminėti mais- 
lo, kaip vaistų. Bet, kol pereinu iš reikalo sun- 
kumo į sotumo ramumą, pačiame tame perėjime 
tyko manęs geidulingumo spąstai. Mat, pats tas 
perėjimas yra pasigėrėjimas, ir nėra kito perėji- 
mo, kuriuo būtų patenkama ten, kur pereiti ver- 
čia būtinumas. Ir, nors sveikata yra priežastis, 
kodėl valgoma ir geriama, prisijungia tačiau, ta- 

3) Mat. 6,34. 

32) Palyg. 1 Kor. 15,53. 

3) Palyg. 2 Kor. 11,27 ir 1 Kor. 9,27, 

1ytum palydovas, pavojingas malonumas ir daž- 
nai stengias priešakin patekti, kad dėl jo būtų 
daroma tai, ką sakaus darąs ar noriu daryti 
sveikatai palaikyti. Ir jų abiejų ne vienoks yra 
saikas; mat, ko užtenka sveikatai, per maža 
yra pasigėrėjimui, ir dažnai pasidaro neaišku, ar 
dar būtinas kūno rūpestis prašo pagalbos, ar 
jau pasišauna patarnauti apgaulingas pasigėrė- 
jimo ieškąs godumas. Dėl to neaiškumo nušvinta 
nelaimingoji siela ir jau ruošias juo ginti pasitei- 
sinimą, džiaugdamasi, kad neaišku, ko užtenka 
tinkamai palaikyti sveikatai; tuo būdu, dėdamasi 
besirūpinanti sveikata, uždangsto  geidulingumo 
užgaidas. Toms pagundoms kasdien bandau 
priešintis ir šaukiuos Tavo dešinės, ir Tau pave- 
du savo rūpesčius, kadangi pats dar nežinau, 
ką čia turiu daryti. 

Girdžiu savo Dievo balsą man liepiant: Te 
jūsų širdys nebūna  apsunkintos apsirijimu ir 
girtuoklyste?*). Girtuoklystė toli nuo manęs. 
Būk gailestingas, kad neprisiartintų. O per daug 
valgyti pasitaikė kartais Tavo tarnui. Pasigai- 
lėki, kad tai atsitolintų nuo manęs! Nes niekas 
neįstengs būti susitūrįs, jeigu Tu to nesuteiksi. 
Daug mums besimeldžiant suteiki, o ką gera 
esame gavę, prieš pasimelsdami, irgi iš Tavęs 
esame gavę; ir kad tai paskiau sužinotume, ir tai 
esame gavę iš Tavęs. Girtuoklis niekuomet nesu 


3) Luk. 21,34. 

buvęs, bet pažįstu girtuoklių, kuriuos Tu esi pa- 
daręs blaivus. Vadinas, Tu tai padarei, kad ne- 
būtų girtuokliai tie, kurie niekuomet nebuvo gir- 
tuokliai buvę; Tu padarei, kad tokie ne visuomet 
būtų tie, kurie pirmiau buvo; Tu padarei, kad 
abeji žinotų, kas tai padarė. Išgirdau kitą Tavo 
balsą: „„Neeik paskui savo geidulius ir nusi- 
grįžk nuo savo valios“ *?). Išgirdau, Tau tai su- 
tėikus, ir tą pasakymą, kurį labai pamėgau: „Jei 
mes valgysime, mes neturėsime daugiau ir, jei 
nevalgysime, nieko nenustosime““*"), Tai reiškia: 
nei anas dalykas nepadarys manęs turtingo, nei 
kitas — vargingo. Esu girdėjęs ir kitą Tavo žodį: 
„Nes aš išmokau pasitenkinti tuo, ką turiu. Aš 
moku ir... apsčiai turėti, ir kentėti skurdą. Aš vi- 
sa galiu tame, kurs stiprina mane“ *7), Štai dan- 
gaus stovyklos karys, ne dulkės (kas mes esa- 
me)! Bet atmink, Viešpatie, jog dulkės esame, ir 
jog iš dulkių padarei žmogų, ir buvo pražuvęs, 
ir liko atrastas. Ir anas vyras ne pats savaime 
įstengė, kadangi ir jis pats buvo tos pat dulkės. 
Aš ji pamilau už anuos žodžius, Tavo ikvėptus: 
„Aš visa galiu tame, kurs stiprina mane“. Su- 
stiprink mane, kad galėčiau! Duok, ką liepi, ir 
liepk, ką tinkamas! Anas vyras prisipažįsta ga- 

36) Eccli, 18,30. Vulgatoj: et a voluntate tua avertere. 
Pas Augustiną: et a voluptate tua vetare, 

0) 1 Kor. 8,8. 

*) Pilyp. 4, 11—13. 

ves ir kuo giriasi, giriasi Viešpačiu ?*). Esu gir- 
dėjęs kitą prašant, kad gautų: „Atimk nuo ma- 
nęs pilvo pageidimus“ *?). Iš to paaiškėja, šven- 
tasis Dieve, jog Tu suteiki, kai daroma, ką įsą- 
kai daryti. 

Esi pamokęs mane, gerasis Tėve: viską esant 
nesutepta nesuteptiesiems, tik pasidarant negera 
tam žmogui, kurs valgo pasipiktindamas“"); visa, 
ką Tu sutvėrei, esant gera, ir nesant nieko at- 
mestino, kas valgoma dėkojant*'), valgį neda- 
rant mūsų geresnių Dievui **); niekas neturįs 
teisti mūsų dėl valgio ar gėrimo **); kursai val- 
go, tegu neniekinąs nevalgančiojo, ir kursai ne- 
valgo, teneteisiąs valgančiojo **). Išmokau tat. 
dėkui Tau, garbė Tau, mano Dievui, mano 
Mokytojui, vis klabenusiam į mano ausis, ap- 
švietusiam mano širdį: išvaduok mane iš visų 
gundymų! Bijau aš ne valgio nešvarumo, tik 
geidulio nešvarumo. Žinau Noei buvus leista 
valgyti visokių mėsų, kurios tiko maistui, 
Eliją buvus pastiprintą mėsos valgio, Joną, 
kuris buvo apdovanotas nuostabiu susitūrė- 
jimu, nesusitepus nuo gyvių, t. y. skėrių, ku- 

5) 1 Kor. 1,31. 

*) Eceli. 23,6. 

*) Rom. 14,20. 

*i) 1 Tim, 4,1. 

3) 1 Kor. 8,8. 

*) Kol. 2,16. 

4) Rom. 14,3. 

riuos jis valgė. Žinau irgi Ezavą buvus suklai- 
dintą laišių viralo geidulio ir Dovidą save patį 
papeikus už vandens troškimą, ir mūsų Karalių 
buvus gundytą ne mėsa, tik duona. To dėliai ir 
tauta dykumoj užsipelnė papeikimą ne už tai, 
kad mėsų geidė, tik už tai, kad, begeisdama val- 
gio, murmėjo prieš Viešpatį. 

Tad, apleistas tokiais gundymais, kovoju kas- | 
dien su valgymo ir gėrimo geiduliu, nes nėra jis 
toks, kad nutarčiau sykį atkirsti ir daugiau ne- 
beliesti, kaip kad įstengiau pasielgti su kūniškąja 
nuodėme. Todėl gerklės vadžias reikia laikyti. 
tai kiek paleidžiant, tai vėl sutraukiant. Ir kur 
yra, Viešpatie, žmogus, kuris nebūtų truputį išsi- 
veržęs užu būtinų ribų? Jeigu kas yra toks, didis 
+1a; tegu garbina Tavo vardą. O aš nesu toks, 
kadangi esu žmogus nusidėjėlis. Bet ir aš garbi- 
nu Tavo vardą, ir „užtaria pas Tave“*) už mano 
nuodėmes Tasai, kuris „nugalėjo pasaulį“*), pri- 
skaitydamas mane prie silpnųjų savo kūno narių, 
kadangi „Tavo akys matė, kada aš buvau dar ne- 
pabaigtas, ir į Tavo knygą visi įrašyti“ *). 


*| Rom. 8,34; Jon. 16,33; Ps. 138,16. 


362 


TRISDEŠIMT ANTRAS SKYRIUS 


Kvapsnių traukimu aš per daug nesirūpinu: 
kai jų nėra, neieškau; kai yra, nevengiu, pasiren- 
gęs dargi visai be jų apsieiti. Toks aš pats sau at- 
rodau; gal klystu. Tenka man padejuoti ir dėl tų 
tamsybių, kuriose neregiu savo galios, kur yra 
many, taip jog mano dvasia, pati save klausinė- 
dama apie savo jėgas, sprendžia, jog nereikia 
lengvai savim tikėti, kadangi ir tai, kas joj yra, 
dažniausiai yra paslėpta, nebent pasireikštų per 
patyrimą, ir niekas neturi būti ramus šiame gy- 
venimeė, kuris visas vadinamas gundymu; ar tas, 
kuris galėjo iš blogesnio pasidaryti geresnis, ne- 
pasidarys kartais ir iš geresnio blogesnis? Viena 
viltis, vienas pasitikėjimas, vienas tvirtas paža- 
das — Tavo gailestingumas. 


TRISDEŠIMT TREČIAS SKYRIUS 


Ausų malonumai stipriau buvo man2 įpai- 
nioję ir pavergę; bet išpainiojai ir išlaisvinai ma 
ne. Nūnai, klausydamasis garsų, kuriuos sudvasi- 
na Tavo žodžiai, kai malonus ir išlavintas bal- 
sas tai gieda, truputį pasiguodžiu (prisipažįstu), 
tiesa, ne tiek, kad nealtsiplėšiamai prisiriščiau, 
tik tiek, kad, norėdamas, galėčiau atsitraukti. 
Tačiau, kai jie pačiomis tomis mintimis, kurios 
juos gaivina, prašosi įleidžiami į širdį, į šiek-tiek 
garbingesnę vietą, aš vargiai patiekiu jiems tin- 

kamą. Mat, kartais man rodos, kad aš jiems 
daugiau garbės suteikiu, negu  pritiktų: jaučiu, 
kad tie šventieji žodžiai reikalingiau ir karščiau 
jaudina mums dvasią ir sukuria joj dievobai- 
mingumo liepsną, kai esti taip giedami, negu kad 
nebūtų taip giedami; jaučiu, kad visi mūsų dva- 
sios jausmai, kaip kad yra įvairūs, kiekvienas 
turi tam tikrą savą formą, pagal kurią atsiliepia 
į balsą ir giedojimą, ir šie kažin kokia slapta 
giminyste sužadina dvasią. Bet mano kūno pasi- 
gėrėjimas, kuriam nereikia duoti dvasios susilp- 
ninti, dažnai mane prigauna, kai jausmas ne 
taip lydi protą. kad kantriai būtų paskesnis, tik 
dargi bando eiti priešaky ir vesti, tuo tarpu kai 
vien proto dėliai buvo įsileistas. Taip tatai tuose 
dalykuose nusidedu nesijausdamas, tik paskiau 
jaučiu. 

O kartais, per daug saugodamasis šios ap- 
gaulės, suklystu įpuolęs į per didelį gviežtumą, 
suklystu kartais labai: mat, noriu kartais savo ir 
pačios bažnyčios ausis apsaugoti nuo tų malo- 
niųjų melodijų, kuriomis paprastai giedamos 
Dovido psalmės; ir man atrodo esant tikriau, kas 
man dažnai, kaip atsimenu, pasakota apie Alek- 
sandrijos vyskupą Atanazijų: jis liepdavo kalbėti 
psalmės su tokia nežymia balso moduliacija, jog 
tai būdavo greičiau skaitymas, negu giedojimas. 
Tačiau, kai prisimenu savo ašaras, kurias išlie- 
jau, besiklausydamas bažnyčios giedojimų pa- 
čioj pradžioj kai atgavau savo tikėjimą. ir kad ir 

dabar jaudina mane ne pats giedojimas, tik tie 
dalykai, apie kuriuos giedama, kada žodžiai ta- 
riami aiškiu balsu ir su visai tinkama modulia- 
cija, — vėliai pripažįstu šitą nustatytą  paproti 
esant labai naudingą. Taip tatai svyruoju tarp 
pusigėrėjimo pavojaus ir naudingumo patyrimo, 
ir labai mane traukia (tiesa, neskelbiu čia neai- 
šaukiamos nuomonės) pagirti paproti giedoti 
bažnyčioj, kad per klausos malonumus silpnesnė 
Avasia įstengtų pakilti į maldingumo nuotaiką. 
Tačiau, kai man atsitinka, kad man padaro di- 
desnio įspūdžio giedojimas už patį dalyką, kur 
giedamas, prisipažįstu baustinai nusidedąs ir 
tuokart bevelyčiau negirdėti giedančiojo. Štai 
kur esu! Verkite su manim ir už mane verkite, 
kurie šį-tą gera savy kuriate, iš ko kyla veiks- 
mai. Nes, kurie nekuriate, tie dalykai jums ne- 
daro įspūdžio. O Tu, Viešpatie mano Dieve, iš- 
klausyk ir atsižvelk, ir išvysk, ir pasigailėk. ir 
išgydyk mane! Tavo akyse aš pasidariau sau 
pačiam klausimu, ir tai yra mano liga. 


TRISDEŠIMT KETVIRTAS SKYRIUS 


Liekti dar šiltų akių pageidimas, akių mano 
kūno, apie kurį ašai kalbu šiuose išpažinimuose; 
tegu tuos išpažinimus išgirsta Tavo šventyklos 
ausys, broliškos ir dievobaimingos ausys, kad 
pagaliau pabaigtume kalbėti apie kūno pageidi- 
mo gundymus, kurie vis dar vargina mane, „dū- 
saujantį ir trokštantį apsivilkti mūsų buveine iš 
dangaus“ **). Gražias formas ir įvairias, skais- 
čias ir malonias spalvas mėgsta akys. Tenelaiko 
tai paglemžę mano sielos! Telaiko ją Dievas, ku- 
ris padarė tai, tiesa. labai gera, bet juk vien Jis 
yra mano Gera, o ne tatai! Veikia mane tie da- 
lykai bebudintį per kiauras dienas, ir nėra man 
nuo jų atilsio, kaip kad galiu kartais atsilsėti, 
nebegirdėdamas nė vieno gaidos garso, kai įsivy- 
rauja tyla. Nes spalvų karalienė šviesa, užliejusi 
visa, ką vien regime, vis tiek kame per dieną 
būsiu, įvairiais būdais pasiekdama mane, glamo- 
nėja ką nors kita darantį ir į ją dėmesio nekrei- 
piantį. O prisimeilina taip galingai, jog, jeigu 
ūmai jos nebliktų, ilgėdamies jos ieškotume; 0 
jeigu ilgai jos nebūtų, liūdna būtų dvasiai. 

O. šviesa, kurią regėdavo Tobis, kada, turė- 
damas užgesytas šilas akis, mokydavo sūnų ke- 
liauti gyvenimo keliu ir eidavo jo priešakyj mei- 
lės kojomis, niekur neišklysdamas! arba kurią 


48)-2. Kor. 5,2. 

regėdavo Izaokas suvargusiais ir senatvės pri- 
dengtais kūno švyturiais, kada nusipelnė sūnus 
ne pažindamas palaiminti, tik laimindamas pa- 
žinti! arba kurią regėdavo Jokūbas, kada ir jis iš 
gilios senatvės nustojęs regėjimo, iš spindulingos 
širdies paliejo šviesos ant būsimosios tautos gi- 
minių, jau iš anksto nurodytųjų atskiruose sū- 
nuose, ir ant savo anūkų, Juozapo vaikų, uždėjo 
mistiškai sukryžiuotas rankas ne taip, kaip jų 
tėvas iš šalies steigės pataisyti, tik taip, kaip 
pats viduje matė. Tai yra šviesa, ir ji viena tėra, 
ir viena yra visi, kurie ją regi ir myli. O šitoji 
kūniškoji, apie kurią kalbėjau, akliems savo mė- 
gėjams paskanina pasaulio gyvenimą  klastingu 
ir pavojingu saldumu. O kai ir už ją kas moka 
Tave šlovinti, Dieve, visatos Kūrėjau, įpina ją į 
Tavo himną ir nesiduoda nugramzdinami į savo 
sapną *?): toks būti aš trokštu. Priešinuos akių 
viliojimams, kad neįsipainiotų mano kojos, ku- 
riomis žengiu į Tavo kelią, ir keliu į Tave nere- 
simas akis, kad „Tu ištrauktum mano kojas iš 
žabangų“ *7). Tu tuojau jas ištrauksi, nes jos įsi- 
painioja. Tu nesiliauji ištraukinėjęs, 0 aš dažnai 
įkliūvu į visur išmėtytus spąstus, kadangi "Tu 
„nesnausi ir nemiegosi, kurs sergi Izraėlį“ **). 
Kiek daug yra pridėję žmonės prie jau esa- 
mųjų pinklių, kur akis vilioja, pasinaudodami 


460) Turimas omeny manichiejų mokslas. 
*7) Ps. 24,15. 
48) Ps. 120,4. 

įvairiais menais bei amatais, — rūbuose, avali- 
nėje, induose ir panašiuose išdirbiniuose, be to 
dar — paveiksluose ir įvairiuose kūriniuose, ku- 
Tie toli pralenkia būtinąjį ir saikingąjį reikalą ir 
dorą reikšmę! Išorėj jie pamėgdžioja tai. ką su- 
kūrę, viduj atsitraukia nuo to, kurs juos sukūrė, 
ir išnaikina tai, kas jie buvo sukurti. O aš, Dieve 
mano ir pažiba mano, dar ir dėliai to Tau giedu 
himną ir aukoju garbę savo pašventėjui, kadangi 
juk gražūs dalykai, perėję per menininkų sielas 
ir jų rankas, yra kilę iš to Grožio, kuris yra 
aukščiau už sielas, į kurį dieną-naktį dūsauja 
mano siela. Bet išorinių grožybių kūrėjai bei se- 
kiotojai iš čia imasi pagyrimo saiką, ne elgimosi 
būdą. O jis čia yra, tik jie jo nemato; šiaip neitų 
toliau ir „laikytų savo stiprybę pas Tave“ *?), ir 
nebarstytų jos, gaudydami silpninančius  malo- 
numus. O aš, nors taip kalbu ir tai suprantu, vis 
dėlto patenku į tų grožybių spąstus; bet Tu iš- 
trauksi, Viešpatie, ištrauksi Tu, „nes Tavo pasi- 
gailėjimas ties mano akimis“ *?). Nes aš įsipai- 
nioju pasigailėtinai, o Tu ištrauksi pasigailėda- 
mas, kartais man  nejaučiant. kadangi būsiu 
įkliuvęs beveik prieš savo norą, o kartais su 
skausmu, nes jau būsiu įklimpęs. 


19) Ps. 58,10. 
50) Ps. 25,3. 

TRISDEŠIMT PENKTAS SKYRIUS 


Dar prisideda kita pagundos forma,  dauge- 
riopiau pavojinga. Mat, be kūno pageidimo, ku- 
rio esama visų pajautimų bei malonumų pasigė- 
rėjime ir kuriam vergaudami žūva atsitraukian- 
tieji nuo Tavęs, yra sieloj patekęs ten per tuos 
pat kūno pajautimus tam tikras tuščias bei 
smalsus geidimas ne gėrėtis kūnu, tik įsigyti pa- 
tyrimo per kūną, ir tas geidimas dangstosi 
pažinimo bei mokslo vardu. Kadangi jis yra su- 
sijęs su pažinimo geismu, o akys pažinimo reika- 
lui pajautimų tarpe yra pirmosios, Dievo žodis 
yra jį pavadinęs „akių pageidimu“ ?!'). Nes juk 
matyti yra akių savumas. Bet tuo žodžiu naudo- 
jamės ir apie kitus pajautimus kalbėdami, kai 
juos vartojame kam nors pažinti. Juk nesakome: 
klausyk, kas raudonuoja, arba: pauostyk, kaip 
spindi, arba: paragauk, kaip tviska, arba: pačiu- 
pinėk, kaip blizga; nes apie tai visa sakoma, kad 
esą matoma. Bet sakome ne vien: pažiūrėk, kas 
šviečia (ką vienos akys tegali justi), bet ir: žiū- 
rėk, kas skamba, žiūrėk, kas kvepia, žiūrėk, kas 
skomi, žiūrėk, kas kieta. Todėl bendras pajauti- 
mų patyrimas vadinas, kaip jau pasakyta, akių 
pageidimas, kadangi matymo funkciją, kuri yra 
pirmiausiai akių savybė, pagal panašumą pasi- 


5) 1 Jono 2,16. 

savina ir kiti pajautimai, kai tiria ką nors paži- 
nimo srity j. 

Kas daroma pasigėrėjimo, 0 kas smalsumo 
dėliai, veikiant pajautimams, — tai visiškai aiš- 
kiai galima pažinti iš to, kad pasigėrėjimas gau-- 
do, kas gražu, kas skamba, kas malonu, kas ska- 
nu, kas švelnu, o smalsumas netgi šiems priešin- 
gus dalykus, norėdamas pabandyti, ne kad patį 
tą negerumą pajustų, tik geisdamas patirti bei 
pažinti. Bet kokio pasigėrėjimo galima būti, ma- 
tant suplėšytame lavone tai, kuo tu baisiesi? Ir 
vis dėlto, jeigu kur guli. žmonės subėga — nu- 
liūsti, išblykšti. Jie netgi bijo, kad kartais to ne- 
pamatytų sapnyje; o nesapnyj rods juos kas bu- 
vo verste privertęs žiūzėti arba koks garsas įtiki- 
nes, kad tai esą gražu. Taip yra ir su kitais pa- 
jautimais, apie ką plačiau kalbėti būtų per ilga. 
Tam liguistam geismui patenkinti vaidinimuose 
rodomi įvairūs nuostabūs dalykai. Dėl tos pat 
priežasties imamasi tyrinėti paslaptis tos gamtos, 
kur šalia mūsų, nors tatai žinoti jokios naudos 
neneša, ir žmonės geidžia ne ko kito, vien tik Ži- 
noti. Ta pati yra priežastis, jeigu ko nors ieško- 
ma magijos priemonėmis dėliai to pat nelemtojo 
mokslo tikslo. Dėl to pat ir pačioj religijoj yra 
gundomas Dievas, kai ženklų bei stebuklų mel- 
džiama bei geidžiama ne kam pagelbėti, o vien 
tik patyrimo dėliai. 

Tame tokiame dideliame miške, pilname 
klastų ir pavojų, štai daug aš iškirtau ir iš savo 

širdies išmečiau, kaip kad davei man padaryti, 
mano išgalbos Dieve. Bet kuomet aš drįsiu pasa- 
kyti, kai iš visų pusių aplink kasdienį mūsų gy- 
venimą tiek daug tos rūšies dalykų kelia triukš 
mą, kuomet aš drįsiu pasakyti, kad aš rebesusi- 
domįs jokiu panašiu dalyku ir nebežiūrįs, ir su 
tuščiu rūpesčiu jų nebegriebiąsis? Tiesa, teatrai 
manęs jau nebepagauna, nei besirūpinu žinoti 
žvaigždžių takus. nei mano siela kuomet ieškojo 
atsako iš šešėlių: biauriuos visomis šventvagiško 
mis paslaptimis. Kiek daug prieš mane pavartoja 
sugestijų bei machinacijų priešas, kad prašyčiau 
Kokio ženklo iš Taves, Viešpatie, mano Dieve, 
kuriam turiu nužemintai ir paprastai tarnauti! 
Bet meldžiu Tave per mūsų Karalių ir tėviškę, 
paprastą, skaisčią Jeruzalę, kad visuomet toli ir 
vis toliau būtų nuo manęs pritarimas tam, kaip 
kad dabar yra toli. O kai prašau iš Tavęs ger 
būvio kitam, mano nusistatymo tikslas yra kitas 
ir labai skirtingas, ir Tu, darydamas. ką tinka- 
mas, duodi ir duosi man mielai Tau pasiduoti. 

Tačiau, kas suskaičiuotų, kiek daug smul- 
kiausių bei paniektinų dalykų kasdien gundo 
mūsų smalsumą. ir kaip dažnai suklumpame! 
Kiek tatai kartų, girdėdami niekus kalbant, iš 
pradžių tartum vien pakenčiame, kad neužgau- 
tume silpnų, o paskiau palengva pradedame mie- 
lai domėtis! Jau nebežiūriu į šunį, besivejanti 
kiškį, kai tai vyksta teatre; bet laukuose, jeigu 
atsitinka eiti pro šalį, gal nukreipia man dvasią 

nuo kokios didės minties ir patraukia į save ma- 
no dėmesį ta medžioklė, priversdama mane nu- 
klysti į šalį ne arklį pasukant, tik širdžiai palin- 
kus, ir, nebent tatai Tu, jau parodęs man mano 
silpnumą, veikiai perspėsi mane, kad nuc to re- 
ginio per kokią gilesnę mintį pakilčiau į Tave 
arba tiesiog tą reginį paniekčiau ir pracičiau pro 
šalį, aš jau ir būsiu bergždžiai bežiopsąs. O ką. 
kai mane, namie besėdintį, dažnai sudomina mu- 
ses begaudąs driežas ar jas į jo tinklą patekusias 
beipainiojąs ten voras? Argi vien dėl to, kad tai 
——-maži gyvūnai, ne tas pat dalykas įvyksta? Pa- 
likęs tuos dalykus, imu garbinti Tave, kuris to- 
kius stebuklingus daiktus sutvėrei ir viską su- 
tvarkei, bet dar nepradedu nuo ten atsidėjęs Ta- 
vim domėtis: kitskas yra greit atsikelti. kitskas 
— nebepulti. Tokių tatai dalykų pilnas yra ma- 
no gyvenimas, ir viena mano viltis — labai didis 
Tavo gailestingumas. Nes, kai mūsų širdis pasi 
daro vieta, kur gema šitokie dalykai, ir nešiojas 
krūvų krūvas tuštybių, tuomet ir mūsų maldos 
dažnai nutrūksta ir sumyšta, ir Tavo akivaizdoj, 
kai į Tavo ausis siunčiame širdies balsą, kažin iš 
kur įsiveržusios niekingos mintys nutraukia tą 
svarbų veiksmą. 

TRISDEšŠIMT ŠEŠTAS SKYRIUS 


Argi ir tatai priskaitysim prie paniektinųjų 
dalykų arba rasit kas kita grąžins mums viltį, 0 
ne vienas žinomasis Tavo gailestingumas, kadan- 
gi jau pradėjai mainyti mus? Ir Tu žinais, kiek 
jau esąs mane permainęs, Tu, kuris pirma mane 
išgydei nuo geismo išsiteisinti, kad dovanotum 
man paskiau ir visus kitus mano nusikaltimus?*) 
ir išgydytum visas mano negalias, ir išvaduotum 
nuo žuvimo mano gyvybę, ir apvainikuotum ma- 
ne malonumu ir pasigailėjimu, ir pasotintum 
mano troškimą gerybėmis. Tu savo baime suvar- 
žei mano išdidumą ir savo jungu padarei paklus- 
nų mano sprandą. Dabar nešu jį, ir minkštas yra 
jis man, kadangi taip esi prižadėjęs ir padaręs; 
iv tikrai taip buvo, o aš nežinojau, kada bijojau 
tam jungui pasiduoti. 

Bet argi, Viešpatie, kurs vienas neišdidžiai 
viešpatauji, kadangi vienas teesi tikras Viešpats, 
argi ir šita trečioji pagundos rūšis liovės mane 
puolusi arba gali manęs per visą gyvenimą nebe- 
pulti — toji pagunda norėti, kad žmonės bijotų 
ir mylėtų, ne dėl ko kito, tik kad tai patiektų 
džiaugsmo, kuris nėra džiaugsmas? Menkas yra 
toks gyvenimas ir biauri puikybė. Iš čia labiau- 
siai kyla tai, kad nemylima Tavęs nei tyrai bijo- 
ma Taves, todėl Tu priešinies puikiems, 0 nuo- 


5) Ps. 102,3 ir toliau. 

lankiems duodi malonės??); Tu sugriaudi viršuin 
išdidžių pasaulio užsimojimų — ir kalnų pama- 
tai sudreba. Kadangi dėliai kai kurių pareigų 
žmonių bendruomenėje yra reikalinga, kad žmo- 
nės mus mylėtų ir bijotų. tad mus spirte spiria 
tikrosios mūsų laimės priešas, visur klastingai 
barstydamas: „Taip, gerai, gerai!“ kad, godžiai 
rinkdami, neatsargiai patektume į pinklės, nebe- 
sidžiaugtume tiesa, tik žmonių apgaule, ir beve- 
lytume, kad mus mylėtų ir bijotų ne dėl Tavęs, 
tik Tavo vietoj; tas priešas nori, kad mes, tuo 
būdu pasidarę į jį panašūs, būtume draug su 
juo, ne kad sutardami ir mylėdami kits kitą gy- 
ventume, tik kad būtume tos pačios kančios da- 
lyviai. Jis pasiryžo savo sostą pasistatyti šiaurė- 
je, kad jam, sekant Tavim iškraipytu ir nevyku- 
siu keliu, vergautų šaltieji tamsybių vaikai. O 
mes, Viešpatie, esame štai mažutė Tavo kaime- 
nė: Tu mus pasiimk. Ištiesk savo sparnus, kad 
mes po jais pasislėptume. Tu būk mūsų garbė. 
Tegu dėl Taves kits kitą mylime ir bijome. Kas 
nori būti žmonių giriamas, kai Tu peiki, to žmo- 
nės negins, kai Tu teisi, nei išgelbės, kai Tu pa- 
smerksi. Bet, kadangi negalima nusidėjėlio 
girti už jo sielos geiduliusneito, 
kurs nedorai elgias, laiminti??), 
tik giriamas esti žmogus už kokią nors dovaną, 


53) 1 Petro 5,5. 
9 Palyg. ps. 10,3 (ebraiškame tekste), arba 9,24. 

kurią esi jam davęs, o jis labiau džiaugias tuo, 
kad giriamas, negu tuo, kad turi pačią tą dova- 
ną, už kurią giriamas, — tad ir jis giriamas, Tan 
peikiant, ir geresnis jau yra las, kuris pagyrė, 
už tą, kuris pagirtas: mat, anam patiko žmoguje 
Dievo dovana, o šiam labiau patiko žmogaus do- 
+vana, negu Dievo. 


TRISDEŠIMT SEPTINTAS SKYRIUS 


Gundo mus tos pagundos kas diena, Viešpa- 
tie, be paliovos gundo. Kasdienė mūsų krosnis 
yra žmonių liežuvis. Įsakai mums ir šioj srityj 
susivaldyti: duok, ką įsakai, ir įsakyk, ką tinka- 
mas. Tu žinai, kaip dėliai to i Tave dūsauja šir- 
dis mano, ir ašaros upeliais teka iš akių mano. 
Juk nelengva man susekti, kiek labiau esu jau 
nuo to maro apsivalęs, ir labai bijau slaptųjų 
savo silpnybių, kurias pažįsta Tavo akys, 0 ma- 
nosios — ne. Mat, kitose pagundų rūšyse šiaip - 
taip galiu save patį ištirti, o šitoj — beveik jokiu 
būdu ne. Juk kalbant apie kūno gėresius ir ne- 
1eikaling4 smalsumą žinoti — aš maiau, kiek 
jau pasiekęs ir galįs sutūrėti nuo jų savo sielą, 
kai arba valia išsižadėjau jųjų, arba kai jų iš vi- 
so nėra. Mat, tuokart save klausiu, kiek labiau ar 
mažiau man sunku jų neturėti. O turtų (kurių 
dėl to ieškoma, kad tarnautų kuriam vienam tų 
trijų pageidimų arba dviem, arba visiems trims) 
dvasia gali ir išsižadėti, kad save ištirtų, jeigu 
negali nujausti, begu, jų turėdama, juos paniek- 

tų. O garbės kad neturėtume ir kad šitame daik- 
te patirtume, ką išgalį, nejaugi reiktų nedorai gy- 
venti ir taip pražūtinai bei nuožmiai, kad visi, 
kas mus pažintų, mumis biaurėtųs? Argi galima 
didesnę beprotybę pasakyti ar pamąstyti? O jei- 
gu gero gyvenimo ir gerų darbų palydovas pa- 
prastai esti ir turi būti garbė, nereikia mesti jo 
palydovo, kaip kad ir paties gero gyvenimo. O 
juk tik tuomei jaučiu, be katro galėčiau apsieiti 
visai lengvai, be katro sunkiai, — kai vieno ar 
antro nėra. 

Ką gi tad išpažinsiu Tau šioje pagundos ri- 
šyje, Viešpalie? Ką, jeibent tai, kad gėriuos pa- 
gyrimais? Bet labiau pačia tiesa, negu pagyri- 
mais. Nes, jeigu man būtų pasiūlyta pasirinkti, 
ką aš velyčiau: ar kad mane bešėlstantiį :r visuo. 
se dalykuose beklystantį visi žmonės girtų, ar 
tvirtą ir visiškai tikrai pažįstantį tiesą visi peiktų, 
-— matau, ką pasirinkčiau. "Tačiau nenorėčiau, 
kad svetimų lūpų  pagyrimas dargi padidintų 
man tą džiaugsmą, kurį man teikia bet kurios 
mano gerybės. O vis tik padidina, prisipažįstu, ir 
ne tik tatai, bet ir papeikimas sumažina. Ir, kai 
šitas mano menkumas mane sujaudina, pasišau- 
na man pasiteisinimas; koks jisai, Tu žinai, Die- 
ve; nes mane padaro bedvejojantį. Mat, kadan- 
gi esi mums įsakęs ne tik susitūrėti, tai yra — 
saugotis pamilti kai kuriuos daiktus, bet ir būti 
teisingiems, tai yra — kai ką pamilti, ir panorai, 
kad mes ne tik Tave, bet ir artimą mylėtume, 

dažnai man rodos, kad aš džiaugiąsis ar!imo pa- 
žanga ar jos viltim, kai gėriuos gerai suprantan- 
čio pagyrimu, ir vėl — kad aš nuliūstąs dėl arti- 
mo nuostolio, kai jį girdžiu peikiant tai, ko arba 
nežino, arba kas yra gera. Mat, kartais ir nu- 
liūstu dėl pagyrimų, kai arba tai pagiriama ma- 
ny, kas man pačiam nepatinka, arba netgi men- 
kesnės vertės ir mažos gerybės labiau vertina- 
mos, kaip kad vertėtų. Bet ir vėl — iš kur žinau, 
ar ne dėl to taip jaučiu, kad nenoriu, kad mano 
gyrėjas kitaip apie mane manytų, negu aš pats, ne 
dėl to, kad man rūpi jo nauda, tik dėl to, kad tos 
pačios gerybės, kurios manyje man patinka, yra 
man malonesnės, kada ir kitam patinka? Juk 
tam tikra prasme ne mane giria, kai mane giria 
ne pagal tai, kaip aš pats apie save manau, ka- 
dangi tuokart žmonės giria arba tai, kas man ne- 
patinka, arba giria labiau tai, kas man mažiau 
patinka. Argi tad šitame dalyke tikrai pažįstu sa- 
ve patį? 

Štai Tavyje, Tiesa, matau, jog man turėtų 
daryti įspūdžio mano gyrimai ne dėl manęs pa- 
ties, tik dėl artimo naudos. O ar taip esu nusista- 
tęs, nežinau. Šiame dalyke mažiau pažįstu save 
pati, negu Tave. Meldžiu Tave, mano Dieve, pa- 
rodyk man mane patį, kad išpažinčiau besimel- 
siantiems už mane savo broliams, ką būsiu radęs 
savy sužalota. Tad vėl paklausinėsiu save dar la- 
biau atsidėjęs. Jeigu artimo naudos  dėliai daro 
man įspūdžio pagyrimai, kodėl mažesnio tedaro 

man įspūdžio, jeigu kas nors kitas esti neteisin- 
gai papeikiamas, negu jei aš? Kodėl ta užgaulė 
Isbiau man įskaudina, kuri sviedžiama į mane, 
negu ta, kuri taip pat neteisingai, man  regint. 
sviedžiama į kitą? Ar ir to nežinau? Argi tai dar 
lieka, kad pats save apgaudinėčiau ir nesielgčiau 
teisingai Tavo akivaizdoj savo širdyj ir savo Jie- 
žuviu? Šitą beprotystę, Viešpatie, atitolink nuo 
manes, kad mano lūpos nebūtų „nusidėjėlio alie-- 
jumi mano galvai patepti“ **). 


TRISDEŠIMT AŠTUNTAS SKYRIUS 


„Pavargėlis ir beturtis“ ?*) esu aš, ir geriau. 
kai, slapta dejuodamas, nepatinku sau pačiam ir 
ieškau Tavo gailestingumo, kol bus atitaisyti ma- 
no trūkumai, ir, besitobulindamas, pasieksiu tą 
ramybę, kurios nepažįsta išdidžiojo akis O kal- 
ba, einančioji iš lūpų, ir darbai, kuriuos nugirsta 
žmonės, patiekia pavojingiausią pagundą — pa- 
gyrimo meilę, kuri renka išelgetautus pritarimus, 
kad pats žmogus kaip nors pasižymėtu kitų tar- 
pe: gundo ir tuokart, kai aš pats ją savyje suse- 
kęs pasmerkiu, ir gundo jau tuo patim, kad pa- 
smerkiu; dažnai žmogus dar tuščiau girias tuo, 
kad paniekęs tuščią garbę, ir todėl girias jau ne 
pačiu garbės paniekimu, nes jos nepaniekia, kai 
girias. 


55) Psal. 140,5. 
58) Ps, 108,22. 

TRISDEŠIMT DEVINTAS SKYRIUS 

Viduje, pačiame žmoguje yra dar kita blogy- 
bė, priklausanti prie tos pat pagundos rūšies: tai 
— tuštybė tų, kurie patys sau patinka, nors ki- 
tiems arba neatrodo mieli, arba atrodo tiesiog ne- 
mieli, ir. nesistengia kitiems patikti. Bet tie, kurie 
sau patiems patinka, labai nepatinka Tau ne tik 
už tai, kad negera laiko geru, bet ir už tai, kad, 
gavę gera iš Tavęs, laiko jį savu, arba, netgi pri- 
pažindami jį esant Tavo, tariasi jį užsipelnę, ar- 
ba, ir prisipažinę gavę jį iš Tavo malonės, tačiau 
džiaugias juo ne bendrai su kitais, tik šiems jo 
pavydi. Tuose visuose ir panašiuose pavojuose 
ir varguose, matai, kaip dreba mano širdis, ir aš 
jaučiu, kad tikriau Tu mano žaizdas tuoj pat iš- 
gydai, o ne taip, tartum aš jų visai negaunu. 


KETURIASDEŠIMTAS SKYRIUS 


Kame Tu su manim nesi vaikščiojusi, Tiesa, 
mokydama, ko sergėtis ir ko geisti. kai į Tave 
kreipdavausi su tuo, ką buvau čia žemai paste- 
bėjęs, ką galėdamas, ir klausdavau, ką patarsi? 
Peržiūrėjau išorės pasaulį pajautimu, kuriuo tik 
galėjau, ir ėmiau stebėti savo kūno gyvybę, iš 
manęs paties kylančią, ir netgi pačius savo pa- 
jautimus. Iš ten įžengiau į savo atminties slaptu- 
mas, daugeriopas platybes, kur nuostabiais bū- 
dais pripildytos nesuskaitomų turtų. Įsižiūrėjau 
ir nusigandau, ir nieko iš jų negalėjau pažinti be 

Tavęs, ir radau, jog niekas iš jų nėsąs Tu. Nėsąs 
Tu nė aš pats, radėjas, kur perėjau viską ir pa- 

„ bandžiau išskirstyti ir visus dalykus pagal jų 

„vertybę įkainoti, kai kuriuos dalykus priimda- 
mas iš pajautimų pranešimų ir klausinėdamas, 
kitus jausdamas esant su manim susijusius, ir 
pačius pranešėjus pažindamas bei suskaičiuo- 
damas, ir jau plačiuose atminties turtuose kai ką 
svarstydamas, kai ką atidėdamas, kai ką išsiim- 
damas: ir štai nė aš pats, kai tat dariau, tai yra, 
manoji jėga, kuria tai dariau, nė jinai nėsanti 
Tu, kadangi Tu esi pastovioji Šviesa, kurią apie 
visus dalykus klausinėjau, ar jie yra, kas jie yra, 
kiek jie vertintini: ir girdėjau mokant bei lie- 
piant. Ir dažnai tat darau; tat man patiekia pasi- 
gėrėjimo, ir aš, kiek vien galėdamas atsitraukti 
nuo būtinųjų veiksmų, ieškau šito pasigėrėjimo, 
Ir tame visame, ką perbėgu, Tavo patarimo ieš- 
kodamas, nerandu saugios vietos savo sielai, vien 
tik Tavy, kur galėčiau išsiblaškęs susikaupti, ir 
jokia mano dalelė nuo Tavęs neatsitrauktų. O 
kartais leidi mano viduje sukilti labai nepapras- 
tam jausmui, kažin kokiam saldumui. kuris jei- 
gu visiškai manyje įsigalėtų, nežinau kas tatai 
būtų, tik jau ne šitas gyvenimas. Bet ir vėl krin- 
tu į ji (nelemtas sunkumas!), ir paprastieji daly- 
kai vėl paskandina mane ir laiko, o aš labai ver- 
kiu, bet anie stipriai mane laiko. Tiek sveria 
įpročio našta! Čia būti galiu, o nenoriu. ten no- 
riu, o negaliu, ir ten ir čia nelaimingas. 

KETURIASDEŠIMT PIRMAS SKYRIUS 


Todėl pasvarsčiau savo nuodėmių ligas. pasi- 
reiškiančias trejopame pageidime, ir šaukiaus 
Tavo dešinės, kad mane gelbėtų. Nes išvydau 
sužeista širdim Tavo švitėjimą ir, priverstas nu- 
sigręžti, tariau: ,„Kas gali ten patekti?“ Esu ai- 
stumtas iš po Tavo akių"). Tu esi Tiesa, vis- 
kam pirmininkaujanti. O aš per savo godumą nc 
prarasti Tave norėjau, tik norėjau su Tavim 
draug turėti melą, kaip kad niekas nenori taip 
sakyti netiesą. kad nežinotų pats, kas tiesa. Tad 
praradau Tave, kadangi nesutinki, kad Tave kas 
turėtų drauge su melu. 


KETURIASDEŠIMT ANTRAS SKYRIUS 


Ką man rast, kas mane sutaikintų su "Tavim? 
Gal turėjau su prašymu kreiptis į angelus? kokia 
malda? kokiomis apeigomis? Daugelis beban- 
dančių sugrįžti pas Tave, 0 savaime neįstengian- 
čių, kaip girdžiu, pamėgino tat ir ėmė geisti įdo- 
mių regėjimų, — ir liko palaikyti verti esą iliu- 
zijų. Mat, išdidę, ieškojo Tavęs pasipūlę iš savo 
mokslo, greičiau atstatę į priekį savo krūtinės, 
negu į jas mušdamies, ir pasikvietė talkon, būda- 
mi panašūs savo širdim, šio oro galybes **), savo 
puikybės bendrasąmokslininkes ir bičiules, kad 


5) Ps. 30,23. 
58) Palyg. Ef. 2,2. 

jos juos apgaudinėtų per magiškas galias, beieš- 
kant tarpininko, per kurį apsivalytų; bet jo ne- 
buvo; nes buvo tai tik „šėtonas, imąs sau šviesy- 
bės angelo išvaizdą“ ?*). Ir labai stipriai viliojo 
jis išpuikusį kūną, kad pats neturėjo žemiško 
kūno. Mat, buvo jie mirtingi ir nusidėjėliai, o Tu, 
Viešpatie, su kuriuo jie susitaikinti norėjo, — 
nemirtingas ir be nuodėmės. O tarpininkas tarp 
Dievo ir žmonių turėjo turėti ką nors panašu į 
Dievą, ką nors panašu į žmones, kad, būdamas 
abejuose dalykuose panašus į žmones, nebūtų 
toli nuo Dievo, arba, būdamas abejuose Aalykuo- 
se panašus į Dievą, nebūtų toli nuo žmonių ir 
tuo būdu nebūtų tarpininkas. Tad anas netikra- 
sis tarpininkas, kuris, Tau slapta taip  nuspren- 
dus, užsipelnytai apmonija puikybę, vieną daly- 
ką turi bendrą su žmonėmis — nuodėme, o antrą 
nori atrodyti beturįs bendrą su Dievu, idant pa- 
sirodytų esąs nemirtingas, kadangi nevilki mir- 
lingu kūnu. Bet, kadangi „nuodėmės alga — 
mirtis““?), jis turi bendra su žmonėmis ir tai, kad 
draug su jais yra pasmerktas mirti, 


5) 2 Kor. 11,14. 
“) Rom. 6, 23. 

KETURIASDEŠIMT TREČIAS SKYRIUS 


O tikrasis tarpininkas, kurį iš slaptojo savo 
gailestingumo nurvodei žmonėms ir alsiuntei, 
idant iš Jo pavyzdžio išmoktų netgi būti nusiže- 
minę, anas „Tarpininkas tarp Dievo ir žmonių, 
Žmogus Kristus Jėzus“"') pasireiškė tarp mirtin- 
gųjų nusidėjėlių ir nemirtingojo Teisingojo, mir- 
„tingas su žmonėmis, teisingas su Dievu, idant per 
teisingumą, sujungtą su Dievu (kadangi užmokes- 
nis už teisingumą yra gyvybė ir ramybė), išnaikin- 
tų nuteisintųjų nusidėjėlių mirtį, kurią panoro tu- 
rėti su jais bendrą. Jisai buvo nurodytas senobi- 
niesiems šventiesiems, taip kad jie išsigelbėtų per 
tai, kad tikėjo Jį kentėsiant, kaip kad mes išs1- 
gelbime per tai, kad tikime Jį kentėjus. Nes, kiek 
Jis yra žmogus, tiek tarpininkas, o kiek yra Žo- 
dis, — nėra tarpininkas, kadangi lygus Dievui iš 
Dievas pas Dievą ir vienkart vienas Dievas, 

Kaip tatai mus pamilai, gerasis Tėve, „kurs ir 
savo vienintelio Sūnaus nepasigailėjai, bet išda- 
vei Jį už mus bedievius“ **). Kaip tatai pamilai 
mus, už kuriuos „Jis... nelaikė išplėšimu būti ly- 
gus Tau... pasidarė paklusnus iki... kryžiaus ini7- 
čiai“"?), vienas anas laisvasis tarp mirusiųjų"). 

0) 1 Tim. 2,5. 

$2) Rom. 8,32. Arkiv. Skvirecko vertime: kurs ir savo 
palies Sūnaus nepasigailėjo, bet išdavė Jį už mus visus. 

63) Pil. 2,6—8. 

6) Palyg. 87,6. 

turįs galios guldyti savo gyvybę ir tūris galios vėl 
ją imti“?), už mus Tau Nugalėtojas ir Auka, ir 
„dėl to Nugalėtojas, kad Auka; už mus Tau Atna- 
šautojas ir Atnašavimas, ir dėl to Atnašautojas. 
kad Atnašavimas, darąs Tau mus iš vergų sūnu- 
mis, iš Taves ginidamas, Tau tarnaudamas. Tad 
ne be reikalo aš stipriai Juo pasitikiu, jog išgy- 
dysi visas mano silpnybes per Jį, kuris sėdi Ta- 
vo dešinėje ir užtaria mus pas Tave““). Šiaip -—— 
nebeturėčiau vilties; nes daug yra tų silpnybių 
ir didės jos yra, daug ir didės; bet galingesni 
yra Tavo vaistai. Galėjome manyti Tavo Žodi 
toli esant nuo susijungimo su žmogum ir įpulti į 
neviltį, jeigu Jis nebūtų įsikūnijęs ir gyvenęs tarp 
mūsų“?). 

Pergąsdintas savo nuodėmių ir savo  men- 
kystės dydžio, buvau besvarstąs dvasioj ir be- 
mąstąs, be nebėgt į vienumą; bet Tu sulaikei 
mane ir sustiprinai, tardamas: dėl to „Kristus 
numirė už visus, kad ir tie, kurie yra gyvi, jau 
nebe sau gyventų, bet tam, kurs yra už visus mi- 
ręs“*5), Štai, Viešpatie, pavedu Tau savo rūpesti, 
kad būčiau gyvas, „ir žiūrėsiu į Tavo įstatymo 
stebuklus““?).: Tu žinai, koks aš neprityręs ir 
silpnas: pamokyk mane ir išgydyk. Anas Tavo 


6) Jon. 10,18. 
“6 Rom. 8,34. 
“7) Jon. 1,14. 
2 Kori bS. 
“) Ps. 118,18. 

Viengimis, „kuriame yra paslėpti visi išminties ir 
žinojimo turtai“??), atpirko mane savo krauju. 
Tegu nešmeižia manes išdidieji, kad turiu mintyj 
savo kainą?!) ir valgau, ir geriu, ir daliju kitiems, 
ir, beturtis, noriu ja pasisotinti draug su tais, ku- 
rie valgo ir pasisotina: „ir šlovins Viešpatį tie, ku- 
rie Jo ieško“??), 


70) Kol. 2,3. 
“) išganymo kainą — Kristaus kūną ir kraują. 
72) Ps. 21,27. 

